GA

IARSCRÍBHINN II

“IARSCRÍBHINN II

**TREORACHA MAIDIR LE TUAIRISCIÚ AR CHISTÍ DÍLSE AGUS AR CHEANGLAIS CISTÍ DÍLSE**

(…)

## CUID II: TREORACHA A BHAINEANN LE TEIMPLÉID

(…)

5. Teimpléid um Riosca Margaidh

158. Tagraíonn na treoracha seo do na teimpléid chun ríomh na gceanglas cistí dílse a thuairisciú i gcomhréir leis an gCur Chuige Caighdeánaithe i dtaca le riosca malairte eachtraí (MKR SSA FX), riosca tráchtearraí (MKR SSA COM), riosca ráta úis (MKR SSA TDI, MKR SSA SEC, MKR SSA CTP) agus riosca cothromais (MKR SSA EQU). Ina theannta sin, tá treoracha maidir leis an teimpléad chun ríomh na gceanglas cistí dílse a thuairisciú i gcomhréir le cur chuige na samhlacha inmheánacha (MKR IM) san áireamh sa chuid seo.

159. Déanfar riosca an tsuímh ar ionstraim fiachais trádáilte nó ar chothromas (nó ar dhíorthach fiachais nó cothromais) a roinnt ina dhá chomhpháirt chun an caipiteal a cheanglaítear ina aghaidh a ríomh. Beidh an chéad cheann cothrom lena chomhpháirt riosca shonraigh — is é sin an riosca d’athrú i bpraghas na hionstraime lena mbaineann mar gheall ar fhachtóirí a bhaineann lena heisitheoir, nó i gcás díorthaigh, le heisitheoir na hionstraime foluití. Cuimseofar leis an dara comhpháirt a riosca ginearálta — is é sin an riosca d’athrú i bpraghas na hionstraime mar gheall ar athrú i leibhéal na rátaí úis (i gcás ionstraim fiachais trádáilte nó díorthaigh fiachais) nó (i gcás cothromais nó díorthaigh cothromais) mar gheall ar ghluaiseacht leathan sa mhargadh cothromais nach bhfuil baint aici le haon tréith shonrach d’urrúis aonair. Is féidir teacht ar láimhseáil ghinearálta ionstraimí sonracha agus nósanna imeachta glanluachála in Airteagail 326 go 333 de Rialachán (AE) Uimh. 575/2013.

5.1. C 18.01 – Riosca Margaidh: Cur Chuige Caighdeánaithe simplithele haghaidh Rioscaí Suímh in Ionstraimí Fiachais Trádáilte (MKR SSA TDI)

5.1.1. Barúlacha Ginearálta

160. Leis an teimpléad seo, gabhtar na suíomhanna agus na ceanglais cistí dílse ghaolmhara i dtaca le riosca suímh ar ionstraimí fiachais trádáilte faoin gCur Chuige Caighdeánaithe (Airteagal 325(2), pointe (a), de Rialachán (AE) Uimh. 575/2013). Breithnítear de réir rónna na rioscaí difriúla agus na modhanna difriúla atá le fáil faoi Rialachán (AE) Uimh. 575/2013. Ní gá an riosca sonrach a bhaineann le neamhchosaintí a chuirtear san áireamh in MKR SSA SEC agus MKR SSA CTP a thuairisciú ach amháin i dTeimpléad iomlán MKR SSA TDI. Déanfar na ceanglais cistí dílse a thuairiscítear sna teimpléid sin a aistriú chuig cill {0325;0060} (urrúsúcháin) agus {0330;0060} (CTP) faoi seach.

161. Ní mór an teimpléad a líonadh isteach ar leithligh le haghaidh ‘Iomlán’, móide liosta réamhshainithe de na hairgeadraí seo a leanas: EUR, ALL, BGN, CZK, DKK, EGP, GBP, HUF, ISK, JPY, MKD, NOK, PLN, RON, RUB, RSD, SEK, CHF, TRY, UAH, USD agus teimpléad iarmharach amháin do gach airgeadra eile.

5.1.2. Treoracha a bhaineann le suímh shonracha

|  |  |
| --- | --- |
| **Colúin** | |
| 0010-0020 | **GACH SUÍOMH (FADA AGUS GEARR)**  Airteagal 102 agus Airteagal 105(1) de Rialachán (AE) Uimh. 575/2013. Suíomhanna comhlána is ea iad sin nach ndéantar a ghlanluacháil le hionstraimí ach lena n‑eisiatar suíomhanna frithgheallta a ndéantar a shuibscríobh nó a fho-fhrithghealladh ag tríú páirtithe i gcomhréir leis an dara habairt d’Airteagal 345(1), an chéad fhomhír, de Rialachán (AE) Uimh. 575/2013. Maidir leis an idirdhealú idir suíomhanna fada agus gearra, rud is infheidhme maidir leis na suíomhanna comhlána sin freisin, féach Airteagal 328(2) de Rialachán (AE) Uimh. 575/2013. |
| 0030-0040 | **GLANSUÍOMHANNA (FADA AGUS GEARRA)**  Airteagail 327 go 329 agus Airteagal 334 de Rialachán (AE) Uimh. 575/2013. Maidir leis an idirdhealú idir Suíomhanna Fada agus Gearra, féach Airteagal 328(2) de Rialachán (AE) Uimh. 575/2013. |
| 0050 | **SUÍOMHANNA FAOI RÉIR MUIREAR CAIPITIL**  Na glansuíomhanna sin a fhaigheann muirear caipitil, i gcomhréir leis na cuir chuige dhifriúla a bhreithnítear i gCuid a Trí, Teideal IV, Caibidil 2 de Rialachán (AE) Uimh. 575/2013. |
| 0060 | **CEANGLAIS CISTÍ DÍLSE ROIMH CHUR I bhFEIDHM FACHTÓIRÍ SCÁLÚCHÁIN**  An ceanglas cistí dílse i gcomhair aon suíomh ábhartha i gcomhréir le Cuid a Trí, Teideal IV, Caibidil 2, de Rialachán (AE) Uimh. 575/2013, sula gcuirtear i bhfeidhm na fachtóirí scálúcháin a shonraítear in Airteagal 325(2), pointí (a)(i) agus (d), den Rialachán sin. |
| 0070 | **MÉID IOMLÁN NA NEAMHCHOSANTA AR RIOSCA**  Airteagal 92(4), pointe (b)(i), de Rialachán (AE) Uimh. 575/2013  Toradh iolrú an cheanglais cistí dílse faoi 12,5 i gcomhréir le hAirteagal 92(6), pointe (b), de Rialachán (AE) Uimh. 575/2013, agus faoin bhfachtóir scálúcháin is infheidhme i gcomhréir le hAirteagal 325(2), pointí (a)(i) agus (d), den Rialachán sin. |

|  |  |
| --- | --- |
| **Rónna** | |
| 0010-0350 | **IONSTRAIMÍ FIACHAIS TRÁDÁILTE SA LEABHAR TRÁDÁLA**  Maidir le suíomhanna in ionstraimí fiachais trádáilte i Leabhar Trádála agus a gceanglais cistí dílse chomhfhreagracha i dtaca le riosca an tsuímh i gcomhréir le hAirteagal 92(4), pointe (b)(i) de Rialachán (AE) Uimh. 575/2013 agus de Cuid a Trí, Caibidil 2, Teideal IV de Rialachán (AE) Uimh. 575/2013, tuairisceofar iad ag brath ar an gcatagóir riosca, ar an aibíocht agus ar an gcur chuige a úsáidtear. |
| 0011 | **RIOSCA GINEARÁLTA** |
| 0012 | **Díorthaigh**  Díorthaigh a chuirtear san áireamh agus riosca ráta úis na suíomhanna leabhair trádála á ríomh, agus Airteagail 328 go 331 de Rialachán (AE) Uimh. 575/2013 á gcur san áireamh, i gcás inarb infheidhme. |
| 0013 | **Sócmhainní agus dliteanais eile**  Ionstraimí seachas díorthaigh a chuirtear san áireamh i ríomh riosca ráta úis na suíomhanna leabhair trádála. |
| 0020-0200 | **CUR CHUIGE BUNAITHE AR AN AIBÍOCHT**  Suíomhanna in ionstraimí fiachais trádáilte atá faoi réir an chur chuige bunaithe ar aibíocht dá dtagraítear in Airteagal 339, míreanna 1 go 8 de Rialachán (AE) Uimh. 575/2013 agus na ceanglais cistí dílse chomhfhreagracha a ríomhtar i gcomhréir le hAirteagal 339(9) de Rialachán (AE) Uimh. 575/2013. Déanfar an suíomh a dheighilt de réir chriosanna 1, 2 agus 3 agus déanfar na criosanna sin a dheighilt de réir aibíocht na n‑ionstraimí. |
| 0210-0240 | **RIOSCA GINEARÁLTA CUR CHUIGE BUNAITHE AR FHAD TRÉIMHSE**  Suíomhanna in ionstraimí fiachais trádáilte atá faoi réir an chur chuige bunaithe ar fhad tréimhse dá dtagraítear in Airteagal 340, míreanna 1 go 6 de Rialachán (AE) Uimh. 575/2013 agus na ceanglais cistí dílse chomhfhreagracha a ríomhtar i gcomhréir le hAirteagal 340(7) de Rialachán (AE) Uimh. 575/2013. Déanfar an suíomh a dheighilt de réir chriosanna 1, 2 agus 3. |
| 0250 | **RIOSCA SONRACH**  Suim na méideanna a thuairiscítear i rónna 0251, 0325 agus 0330.  Suíomhanna in ionstraimí fiachais trádáilte atá faoi réir na gceanglas caipitil maidir le riosca sonrach agus a gceanglas caipitil comhfhreagrach i gcomhréir le hAirteagal 92(4), pointe (b) agus Airteagal 335, Airteagal 336, (1), (2) agus (3) agus Airteagail 337 agus 338 de Rialachán (AE) Uimh. 575/2013. Bí ar an eolas freisin faoin abairt dheireanach in Airteagal 327(1) de Rialachán (AE) Uimh. 575/2013. |
| 0251-0321 | **Ceanglas cistí dílse le haghaidh ionstraimí fiachais nach ionstraimí urrúsúcháin iad**  Suim na méideanna a thuairiscítear i rónna 260 go 321.  I dtaca leis an gceanglas cistí dílse a bhaineann leis na díorthaigh chreidmheasa don n‑ú mainneachtain nach ndéantar a rátáil go seachtrach, ríomhfar iad trí ualaí rioscaí na n‑eintiteas tagartha a shuimiú (Airteagal 332(1), pointe (e), de Rialachán (AE) Uimh. 575/2013 agus an dara fomhír d’Airteagal 332(1) de Rialachán (AE) Uimh. 575/2013 – ‘trébhreathnú’). Maidir le díorthaigh chreidmheasa don n‑ú mainneachtain a dhéantar a rátáil go seachtrach (an tríú fomhír d’Airteagal 332(1) de Rialachán (AE) Uimh. 575/2013), tuairisceofar iad ar leithligh i líne 321.  Tuairisciú suíomhanna atá faoi réir Airteagal 336(3) de Rialachán (AE) Uimh. 575/2013: Tá láimhseáil speisialta ann le haghaidh bannaí a cháilíonn d’ualú riosca 10 % sa leabhar baincéireachta i gcomhréir le hAirteagal 129(3) de Rialachán (AE) Uimh. 575/2013 (bannaí faoi chumhdach). Leath an chéatadáin den dara catagóir dá dtagraítear in Airteagal 336, Tábla 1 de Rialachán (AE) Uimh. 575/2013 a bheidh i gceist leis na ceanglais shonracha cistí dílse. Ní mór na suíomhanna sin a shannadh do rónna 0280-0300 i gcomhréir leis an tréimhse iarmhair go dtí aibíocht deiridh.  I gcás ina mbeidh riosca ginearálta na suíomhanna ráta úis fálaithe le díorthach creidmheasa, cuirfear Airteagail 346 agus 347 de Rialachán (AE) Uimh. 575/2013 i bhfeidhm. |
| 0325 | **Ceanglas cistí dílse le haghaidh ionstraimí urrúsúcháin**  Iomlán na gceanglas cistí dílse a thuairiscítear i gcolún 0601 de theimpléad MKR SSA SEC. Ní dhéanfar iomlán na gceanglas cistí dílse sin a thuairisciú ach amháin ar an leibhéal Iomlán de MKR SSA TDI. |
| 0330 | **Ceanglas cistí dílse maidir leis an bpunann trádála comhghaoil**  Iomlán na gceanglas cistí dílse a thuairiscítear i gcolún 0450 de theimpléad MKR SSA CTP. Ní dhéanfar iomlán na gceanglas cistí dílse sin a thuairisciú ach amháin ar an leibhéal Iomlán de MKR SSA TDI. |
| 0350-0390 | CEANGLAIS BHREISE MAIDIR LE ROGHANNA (RIOSCA NEAMHDHEILTE)  Airteagal 329(3) de Rialachán (AE) Uimh. 575/2013  Déanfar na ceanglais bhreise maidir le roghanna a bhaineann le riosca neamhdheilte a thuairisciú agus iad miondealaithe de réir an mhodha a úsáidtear chun iad a ríomh. |

5.2. C 19.01 – Riosca Margaidh: Cur Chuige Caighdeánaithe simplithe i dtaca le riosca sonrach in urrúsúcháin (MKR SSA SEC)

5.2.1. Barúlacha Ginearálta

162. Iarrtar faisnéis leis an teimpléad seo ar shuíomhanna (gach suíomh/glansuíomhanna agus suíomhanna fada/gearra) agus ar na ceanglais cistí dílse ghaolmhara i dtaca le comhpháirt riosca sonraigh riosca an tsuímh in urrúsuithe / athurrúsuithe a shealbhaítear sa leabhar trádála (nach bhfuil incháilithe don phunann trádála comhghaoil) faoin gCur Chuige Caighdeánach.

163. Le teimpléad MKR SSA SEC ní chuirtear an ceanglas cistí dílse i láthair ach maidir le riosca sonrach na suíomhanna urrúsúcháin i gcomhréir le hAirteagal 335 de Rialachán (AE) Uimh. 575/2013 i dtaca le 337 den Rialachán sin. I gcás ina ndéantar fálú ar shuíomhanna urrúsúcháin an leabhair trádála le díorthaigh chreidmheasa, tá feidhm ag Airteagail 346 agus 347 de Rialachán (AE) Uimh. 575/2013. Níl ach aon teimpléad amháin ann i dtaca le suíomhanna uile an leabhair trádála, gan beann ar an gcur chuige a chuireann institiúidí i bhfeidhm chun an t‑ualú riosca le haghaidh gach ceann de na suíomhanna a chinneadh i gcomhréir le Cuid a Trí, Teideal II, Caibidil 5 de Rialachán (AE) Uimh. 575/2013. Déanfar ceanglais cistí dílse a bhaineann le riosca ginearálta na suíomhanna sin a thuairisciú i dteimpléad MKR SSA TDI nó MKR IM.

164. De rogha air sin, is féidir suíomhanna a fhaigheann ualú riosca 1 250 % a asbhaint ó CET1 (féach Airteagal 244(1), pointe (b), Airteagal 245(1), pointe (b) agus Airteagal 253 de Rialachán (AE) Uimh. 575/2013). I gcás inarb amhlaidh sin, ní mór na suíomhanna sin a thuairisciú i ró 0460 de CA1.

5.2.2. Treoracha a bhaineann le suímh shonracha

|  |  |
| --- | --- |
| **Colúin** | |
| 0010-0020 | **GACH SUÍOMH (FADA AGUS GEARR)**  Airteagal 102 agus Airteagal 105(1) de Rialachán (AE) Uimh. 575/2013 i gcomhar le hAirteagal 337 den Rialachán sin (suíomhanna urrúsúcháin). Maidir leis an idirdhealú idir suíomhanna Fada agus Gearra, a bhfuil feidhm aige freisin maidir leis na suíomhanna comhlána sin, féach Airteagal 328(2) de Rialachán (AE) Uimh. 575/2013. |
| 0030-0040 | (-) SUÍOMHANNA A ASBHAINTEAR AS CISTÍ DÍLSE **(FADA AGUS GEARRA)**  Airteagal 244(1), pointe (b), Airteagal 245(1), pointe (b) agus Airteagal 253 de Rialachán (AE) Uimh. 575/2013 |
| 0050-0060 | GLANSUÍOMHANNA **(FADA AGUS GEARRA)**  Airteagail 327, 328, 329 agus 334 de Rialachán (AE) Uimh. 575/2013. Maidir leis an idirdhealú idir suíomhanna fada agus gearra, féach Airteagal 328(2) de Rialachán (AE) Uimh. 575/2013. |
| 0061-0104 | **MIONDEALÚ AR NA GLANSUÍOMHANNA DE RÉIR UALUITHE RIOSCA**  Airteagal 259 go 262, Airteagal 263, Táblaí 1 agus 2, Airteagal 264, Táblaí 3 agus Tábla 4 agus Airteagal 266 de Rialachán (AE) Uimh. 575/2013.  Déanfar an miondealú ar leithligh le haghaidh suíomhanna fada agus gearra. |
| 0402-0406 | **MIONDEALÚ AR NA GLANSUÍOMHANNA DE RÉIR CUIR CHUIGE**  Airteagal 254 de Rialachán (AE) Uimh. 575/2013 |
| 0402 | **SEC-IRBA**  Airteagail 259 agus 260 de Rialachán (AE) Uimh. 575/2013 |
| 0403 | **SEC-SA**  Airteagail 261 agus 262 de Rialachán (AE) Uimh. 575/2013 |
| 0404 | **SEC-ERBA**  Airteagail 263 agus 264 de Rialachán (AE) Uimh. 575/2013 |
| 0405 | **CUR CHUIGE AN MHEASÚNAITHE INMHEÁNAIGH**  Airteagail 254, 265 agus Airteagal 266(5) de Rialachán (AE) Uimh. 575/2013. |
| 0900 | **LÁIMHSEÁIL SHONRACH LE hAGHAIDH TRÁINSÍ SINSEARACHA URRÚSUITHE NEAMHCHOSAINTÍ NEAMHTHUILLMHEACHA CÁILITHEACHA**  Airteagal 269 a(3) de Rialachán (AE) Uimh. 575/2013 |
| 0406 | **EILE (RW = 1 250** **%)**  Airteagal 254(7) de Rialachán (AE) Uimh. 575/2013 |
| 0530-0540 | **ÉIFEACHT FHORIOMLÁN (COIGEARTÚ) MAR GHEALL AR SHÁRÚ CHAIBIDIL 2 DE RIALACHÁN (AE) 2017/2402**  Airteagal 270a de Rialachán (AE) Uimh. 575/2013 |
| 0570 | **ROIMH AN gCAIDHP**  Airteagal 337 de Rialachán (AE) Uimh. 575/2013, gan rogha Airteagal 335 den Rialachán sin a chur san áireamh, lena gceadaítear d’institiúid caidhp a chur ar thoradh an ualaithe agus an ghlansuímh ag uasleibhéal féideartha an chaillteanais a bhaineann le riosca mainneachtana. |
| 0601 | **TAR ÉIS CBT / CEANGLAIS CISTÍ DÍLSE IOMLÁNA ROIMH CHUR I bhFEIDHM AN FHACHTÓRA SCÁLÚCHÁIN**  Airteagal 337 de Rialachán (AE) Uimh. 575/2013, agus rogha Airteagal 335 den Rialachán sin á cur san áireamh. |

|  |  |
| --- | --- |
| **Rónna** | |
| 0010 | NEAMHCHOSAINTÍ IOMLÁNA  Méid iomlán na n‑urrúsuithe agus na n‑athurrúsuithe gan íoc (a shealbhaítear sa leabhar trádála) a thuairiscíonn an institiúid agus í i ról/róil an tionscnóra nó an infheisteora nó an urraitheora. |
| 0040, 0070 agus 0100 | SUÍOMHANNA URRÚSÚCHÁIN  Airteagal 4(1), pointe (62), de Rialachán (AE) Uimh. 575/2013. |
| 0020, 0050, 0080 agus 0110 | SUÍOMHANNA ATHURRÚSÚCHÁIN  Airteagal 4(1), pointe (64), de Rialachán (AE) Uimh. 575/2013 |
| 0041, 0071 agus 0101 | AR DÍOBH SIN: IAD SIÚD A CHÁILÍONN DON LÁIMHSEÁIL DHIFREÁILTE CAIPITIL  Méid iomlán na suíomhanna urrúsúcháin lena gcomhlíontar critéir Airteagail 243 de Rialachán (AE) Uimh. 575/2013 nó Airteagal 270 den Rialachán sin agus a cháilíonn dá bhrí sin don láimhseáil dhifreáilte caipitil. |
| 0030-0050 | TIONSCNÓIR  Airteagal 4(1), pointe (13), de Rialachán (AE) Uimh. 575/2013 |
| 0060-0080 | INFHEISTEOIR  Institiúid creidmheasa ag a bhfuil suíomhanna urrúsúcháin in idirbheart urrúsúcháin nach bhfuil sí ina tionscnóir, ina hurraitheoir ná ina hiasachtóir bunaidh dó. |
| 0090-0110 | URRAITHEOIR  Airteagal 4(1), pointe (14), de Rialachán (AE) Uimh. 575/2013.  I gcás ina n‑urrúsaíonn urraitheoir a shócmhainní féin freisin, líonfaidh sé isteach rónna an tionscnóra leis an bhfaisnéis maidir lena shócmhainní urrúsaithe féin. |

5.3. C 20.01 – Riosca Margaidh: Cur Chuige Caighdeánaithe simplithe maidir le riosca sonrach do shuíomhanna a sannadh don phunann trádála comhghaoil (MKR SSA CTP)

5.3.1. Barúlacha Ginearálta

165. Iarrtar faisnéis leis an teimpléad seo ar shuíomhanna na Punainne Trádála Comhghaoil (CTP) (lena gcuimsítear urrúsuithe, díorthaigh chreidmheasa don n‑ú mainneachtain agus suíomhanna eile CTP a chuirtear san áireamh i gcomhréir le hAirteagal 338(3) de Rialachán (AE) Uimh. 575/2013) agus ar na ceanglais cistí dílse chomhfhreagracha faoin gCur Chuige Caighdeánach.

166. Le teimpléad MKR SSA CTP ní chuirtear an ceanglas cistí dílse i láthair ach amháin maidir le riosca sonrach na suíomhanna a shanntar do CTP i gcomhréir le hAirteagal 335 de Rialachán (AE) Uimh. 575/2013 i dteannta Airteagal 338, míreanna 2 agus 3 den Rialachán sin. I gcás ina ndéantar fálú ar shuíomhanna CTP an leabhair trádála le díorthaigh chreidmheasa, tá feidhm ag Airteagail 346 agus 347 de Rialachán (AE) Uimh. 575/2013. Níl ach aon teimpléad amháin ann i dtaca le suíomhanna CTP uile an leabhair trádála, gan beann ar an gcur chuige a chuireann institiúidí i bhfeidhm chun an t‑ualú riosca le haghaidh gach ceann de na suíomhanna a chinneadh i gcomhréir le Cuid a Trí, Teideal II, Caibidil 5 de Rialachán (AE) Uimh. 575/2013. Déanfar ceanglais cistí dílse a bhaineann le riosca ginearálta na suíomhanna sin a thuairisciú i dteimpléad MKR SSA TDI nó MKR IM.

167. Déantar suíomhanna urrúsúcháin, díorthaigh chreidmheasa don n‑ú mainneachtain agus suíomhanna CTP eile a dheighilt leis an teimpléad. Tuairisceofar suíomhanna urrúsúcháin i gcónaí i rónna 0030, 0060 nó 0090 (ag brath ar ról na hinstitiúide san urrúsú). Tuairisceofar díorthaigh chreidmheasa don n‑ú mainneachtain i ró 0110 i gcónaí. Is suíomhanna iad ‘suíomhanna CTP eile’ nach suíomhanna urrúsúcháin ná díorthaigh chreidmheasa don n‑ú mainneachtain iad (féach Airteagal 338(3) de Rialachán (AE) Uimh. 575/2013), ach tá siad ‘nasctha’ go sainráite le ceann den dá shuíomh sin (mar gheall ar an intinn fálúcháin).

168. De rogha air sin, is féidir suíomhanna a fhaigheann ualú riosca 1 250 % a asbhaint ó CET1 (féach Airteagal 244(1), pointe (b), Airteagal 245(1), pointe (b) agus Airteagal 253 de Rialachán (AE) Uimh. 575/2013). I gcás inarb amhlaidh sin, ní mór na suíomhanna sin a thuairisciú i ró 0460 de CA1.

5.3.2. Treoracha a bhaineann le suímh shonracha

|  |  |
| --- | --- |
| **Colúin** | |
| 0010-0020 | GACH SUÍOMH (FADA AGUS GEARR)  Airteagal 102 agus Airteagal 105(1) de Rialachán (AE) Uimh. 575/2013 i dteannta mhíreanna (2) agus (3) d’Airteagal 338 den Rialachán sin (suíomhanna a shanntar don Phunann Trádála Comhghaoil)  Maidir leis an idirdhealú idir suíomhanna fada agus gearra, rud is infheidhme maidir leis na suíomhanna comhlána sin freisin, féach Airteagal 328(2) de Rialachán (AE) Uimh. 575/2013. |
| 0030-0040 | (-) SUÍOMHANNA A ASBHAINTEAR AS CISTÍ DÍLSE (FADA AGUS GEARRA)  Airteagal 253 de Rialachán (AE) Uimh. 575/2013 |
| 0050-0060 | GLANSUÍOMHANNA (FADA AGUS GEARRA)  Airteagail 327, 328, 329 agus 334 de Rialachán (AE) Uimh. 575/2013  Maidir leis an idirdhealú idir suíomhanna fada agus gearra, féach Airteagal 328(2) de Rialachán (AE) Uimh. 575/2013. |
| 0071-0097 | MIONDEALÚ AR NA GLANSUÍOMHANNA DE RÉIR UALUITHE RIOSCA  Airteagal 259 go 262, Airteagal 263, Táblaí 1 agus 2, Airteagal 264, Táblaí 3 agus Tábla 4 agus Airteagal 266 de Rialachán (AE) Uimh. 575/2013 |
| 0402-0406 | **MIONDEALÚ AR NA GLANSUÍOMHANNA DE RÉIR CUIR CHUIGE**  Airteagal 254 de Rialachán (AE) Uimh. 575/2013 |
| 0402 | **SEC-IRBA**  Airteagail 259 agus 260 de Rialachán (AE) Uimh. 575/2013 |
| 0403 | **SEC-SA**  Airteagail 261 agus 262 de Rialachán (AE) Uimh. 575/2013 |
| 0404 | **SEC-ERBA**  Airteagail 263 agus 264 de Rialachán (AE) Uimh. 575/2013 |
| 0405 | **CUR CHUIGE AN MHEASÚNAITHE INMHEÁNAIGH**  Airteagail 254 agus 265 agus Airteagal 266(5) de Rialachán (AE) Uimh. 575/2013. |
| 0900 | **LÁIMHSEÁIL SHONRACH LE hAGHAIDH TRÁINSÍ SINSEARACHA URRÚSUITHE NEAMHCHOSAINTÍ NEAMHTHUILLMHEACHA CÁILITHEACHA**  Airteagal 269 a(3) de Rialachán (AE) Uimh. 575/2013 |
| 0406 | **EILE (RW = 1 250** **%)**  Airteagal 254(7) de Rialachán (AE) Uimh. 575/2013 |
| 0410-0420 | ROIMH AN gCAIDHP – GLANSUÍOMHANNA UALAITHE FADA / GEARRA  Airteagal 338 de Rialachán (AE) Uimh. 575/2013, gan rogha Airteagal 335 den Rialachán sin á cur san áireamh |
| 0430-0440 | TAR ÉIS NA CAIDHPE – GLANSUÍOMHANNA UALAITHE FADA / GEARRA  Airteagal 338 de Rialachán (AE) Uimh. 575/2013, agus rogha Airteagal 335 den Rialachán sin á cur san áireamh |
| 0450 | CEANGLAIS CISTÍ DÍLSE IOMLÁNA ROIMH CHUR I bhFEIDHM FACHTÓRA SCÁLÚCHÁIN  Déantar an ceanglas cistí dílse a chinneadh mar an ceann is mó de (i) mhuirear an riosca sonraigh nárbh infheidhme ach amháin maidir leis na glansuíomhanna fada (colún 0430) nó de (ii) mhuirear an riosca sonraigh nárbh infheidhme ach amháin maidir leis na glansuíomhanna gearra (colún 0440). |

|  |  |
| --- | --- |
| **Rónna** | |
| 0010 | NEAMHCHOSAINTÍ IOMLÁNA  Méid iomlán na n‑urrúsuithe gan íoc (a shealbhaítear sa phunann trádála comhghaoil) a thuairiscíonn an institiúid agus í i ról/róil an tionscnóra, an infheisteora nó an urraitheora. |
| 0020-0040 | TIONSCNÓIR  Airteagal 4(1), pointe (13), de Rialachán (AE) Uimh. 575/2013 |
| 0050-0070 | INFHEISTEOIR  Institiúid creidmheasa ag a bhfuil suíomhanna urrúsúcháin in idirbheart urrúsúcháin nach bhfuil sí ina tionscnóir, ina hurraitheoir ná ina hiasachtóir bunaidh dó |
| 0080-0100 | URRAITHEOIR  Airteagal 4(1), pointe (14), de Rialachán (AE) Uimh. 575/2013  I gcás ina n‑urrúsaíonn urraitheoir a shócmhainní féin freisin, líonfaidh sé isteach rónna an tionscnóra leis an bhfaisnéis maidir lena shócmhainní urrúsaithe féin. |
| 0030, 0060 agus 0090 | SUÍOMHANNA URRÚSÚCHÁIN  Leis an bpunann trádála comhghaoil, cuimseofar urrúsuithe, díorthaigh chreidmheasa don n‑ú mainneachtain agus b’fhéidir suíomhanna fálúcháin eile lena gcomhlíontar na critéir a leagtar amach in Airteagal 338, míreanna 2 agus 3 de Rialachán (AE) Uimh. 575/2013.  díorthaigh de neamhchosaintí urrúsúcháin lena soláthraítear sciar *pro rata* mar aon le suíomhanna lena bhfálaítear suíomhanna CTP, cuirfear san áireamh iad i ró ‘Suíomhanna CTP eile’. |
| 0110 | DÍORTHAIGH CHREIDMHEASA DON N‑Ú MAINNEACHTAIN  Tuairisceofar anseo díorthaigh chreidmheasa don n‑ú mainneachtain atá á bhfálú le díorthaigh chreidmheasa don n‑ú mainneachtain i gcomhréir le hAirteagal 347 de Rialachán (AE) Uimh. 575/2013.  Ní oireann an tionscnóir, an t‑infheisteoir ná an t‑urraitheoir suíomhanna do dhíorthaigh chreidmheasa don n‑ú mainneachtain. Dá réir sin, ní féidir an miondealú mar is amhlaidh le haghaidh suíomhanna urrúsúcháin a sholáthar i dtaca le díorthaigh chreidmheasa don n‑ú mainneachtain. |
| 0040, 0070, 0100 agus 0120 | SUÍOMHANNA CTP EILE  Tá na suíomhanna seo a leanas san áireamh:   Díorthaigh ó neamhchosaintí urrúsúcháin a sholáthraíonn sciar *pro rata* mar aon le suíomhanna lena bhfálaítear suíomhanna CTP;   Suíomhanna CTP arna bhfálú le díorthaigh chreidmheasa i gcomhréir le hAirteagal 346 de Rialachán (AE) Uimh. 575/2013;   Suíomhanna eile lena gcomhlíontar Airteagal 338(3) de Rialachán (AE) Uimh. 575/2013. |

5.4. C 21.01 – Riosca Margaidh: Cur Chuige Caighdeánaithe simplithe le haghaidh Riosca an tSuímh i gCothromas (MKR SSA EQU)

5.4.1. Barúlacha Ginearálta

169. Iarrtar faisnéis leis an teimpléad seo ar na suíomhanna agus ar na ceanglais chomhfhreagracha cistí dílse i dtaca le riosca suímh i gcothromais a shealbhaítear sa leabhar trádála agus a láimhseáiltear faoin gCur Chuige Caighdeánach.

170. Ní mór an teimpléad a líonadh isteach ar leithligh le haghaidh ‘Iomlán’, móide liosta statach réamhshainithe de na margaí seo a leanas: An Bhulgáir, Poblacht na Seice, an Danmhairg, an Éigipt, an Ungáir, an Íoslainn, Lichtinstéin, an Iorua, an Pholainn, an Rómáin, an tSualainn, an Ríocht Aontaithe, an Albáin, an tSeapáin, Poblacht iar-Iúgslavach na Macadóine, Cónaidhm na Rúise, an tSeirbia, an Eilvéis, an Tuirc, an Úcráin, SAM, an Limistéar Euro móide aon teimpléad iarmhair amháin le haghaidh na margaí eile uile. Chun críoch an cheanglais tuairiscithe sin, léifear an téarma ‘margadh’ mar ‘tír’ (ach amháin i gcás tíortha atá sa Limistéar Euro, féach Rialachán Tarmligthe (AE) Uimh. 525/2014 ón gCoimisiún[[1]](#footnote-2)).

5.4.2. Treoracha a bhaineann le suímh shonracha

|  |  |
| --- | --- |
| **Colúin** | |
| 0010-0020 | **GACH SUÍOMH (FADA AGUS GEARR)**  Airteagal 102 agus Airteagal 105(1) de Rialachán (AE) Uimh. 575/2013.  Suíomhanna comhlána is ea iad sin nach ndéantar a ghlanluacháil le hionstraimí ach lena n‑eisiatar suíomhanna frithgheallta a ndéantar a shuibscríobh nó a fho-fhrithghealladh ag tríú páirtithe dá dtagraítear sa dara habairt den chéad fhomhír d’Airteagal 345(1) de Rialachán (AE) Uimh. 575/2013. |
| 0030-0040 | **GLANSUÍOMHANNA (FADA AGUS GEARRA)**  Airteagail 327, 329, 332, 341 agus 345 de Rialachán (AE) Uimh. 575/2013. |
| 0050 | **SUÍOMHANNA FAOI RÉIR MUIREAR CAIPITIL**  Na glansuíomhanna sin a fhaigheann muirear caipitil, i gcomhréir leis na cuir chuige dhifriúla a bhreithnítear i gCuid a Trí, Teideal IV, Caibidil 2 de Rialachán (AE) Uimh. 575/2013. Ní mór an muirear caipitil a ríomh le haghaidh gach margaidh náisiúnta ar leithligh. Ní chuirfear suíomhanna i dtodhchaíochtaí innéacsanna stoic dá dtagraítear sa dara habairt d’Airteagal 344(4) de Rialachán (AE) Uimh. 575/2013 san áireamh sa cholún seo. |
| 0060 | **CEANGLAIS CISTÍ DÍLSE ROIMH CHUR I bhFEIDHM FACHTÓIRÍ SCÁLÚCHÁIN**  An ceanglas cistí dílse i gcomhréir le Cuid a Trí, Teideal IV, Caibidil 2 de Rialachán (AE) Uimh. 575/2013 maidir le haon suíomh ábhartha, sula gcuirtear i bhfeidhm na fachtóirí scálúcháin a shonraítear in Airteagal 325(2), pointe (a)(ii), den Rialachán sin |
| 0070 | **MÉID IOMLÁN NA NEAMHCHOSANTA AR RIOSCA**  Airteagal 92(4), pointe (b)(i), de Rialachán (AE) Uimh. 575/2013  Toradh iolrú na gceanglas cistí dílse faoi 12,5 i gcomhréir le hAirteagal 92(6), pointe (b), de Rialachán (AE) Uimh. 575/2013, agus faoin bhfachtóir scálúcháin i gcomhréir le hAirteagal 325(2), pointe (a)(ii), den Rialachán sin. |

|  |  |
| --- | --- |
| **Rónna** | |
| 0010-0130 | **COTHROMAIS SA LEABHAR TRÁDÁLA**  Ceanglais cistí dílse i dtaca le riosca an tsuímh dá dtagraítear in Airteagal 92(4), pointe (b)(i), de Rialachán (AE) Uimh. 575/2013 agus Cuid a Trí, Teideal IV, Caibidil 2, Roinn 3 den Rialachán sin. |
| 0020-0040 | **RIOSCA GINEARÁLTA**  Suíomhanna i gcothromas atá faoi réir riosca ginearálta (Airteagal 343 de Rialachán (AE) Uimh. 575/2013) agus an ceanglas cistí dílse comhfhreagrach i gcomhréir le Cuid a Trí, Teideal IV, Caibidil 2, Roinn 3 den Rialachán sin  Miondealú a bhaineann le gach suíomh atá faoi réir riosca ginearálta is ea an dá mhiondealú (rónna 0021/0022 mar aon le rónna 0030/0040).  Le rónna 0021 agus 0022, iarrtar faisnéis ar an miondealú de réir ionstraimí.  Ní úsáidfear ach an miondealú i rónna 0030 agus 0040 mar bhonn chun na ceanglais cistí dílse a ríomh. |
| 0021 | **Díorthaigh**  Díorthaigh a chuirtear san áireamh i ríomh riosca cothromais na suíomhanna leabhair trádála agus Airteagail 329 agus 332 de Rialachán (AE) Uimh. 575/2013 á gcur san áireamh, i gcás inarb infheidhme |
| 0022 | **Sócmhainní agus dliteanais eile**  Ionstraimí seachas díorthaigh a chuirtear san áireamh i ríomh riosca cothromais shuíomhanna an leabhair trádála. |
| 0030 | **Todhchaíochtaí innéacsanna stoic a thrádáiltear ar an stocmhalartán, a éagsúlaítear go forleathan agus faoi réir cur chuige áirithe**  Todhchaíochtaí innéacsanna stoic arna dtrádáil ar an stocmhalartán, a éagsúlaítear go forleathan agus atá faoi réir cur chuige áirithe i gcomhréir le Rialachán Cur Chun Feidhme (AE) Uimh. 945/2014 ón gCoimisiún[[2]](#footnote-3)  Ní bheidh na suíomhanna sin ach faoi réir riosca ginearálta agus, dá réir sin, níor cheart iad a thuairisciú i ró 0050. |
| 0040 | **Cothromais eile seachas todhchaíochtaí innéacsanna stoic a thrádáiltear ar an stocmhalartán a éagsúlaítear go forleathan**  Suíomhanna eile i gcothromas atá faoi réir riosca sonrach mar aon leis na ceanglais cistí dílse chomhfhreagracha i gcomhréir le hAirteagal 343 de Rialachán (AE) Uimh. 575/2013, lena n‑áirítear suíomhanna i dtodhchaíochtaí innéacsanna stoic a láimhseáiltear i gcomhréir le hAirteagal 344(3) den Rialachán sin |
| 0050 | **RIOSCA SONRACH**  Suíomhanna i gcothromas atá faoi réir riosca sonrach agus na ceanglais cistí dílse chomhfhreagracha i gcomhréir le hAirteagal 342 de Rialachán (AE) Uimh. 575/2013, lena n‑eisiatar suíomhanna i dtodhchaíochtaí innéacsanna stoic a láimhseáiltear i gcomhréir leis an dara habairt d’Airteagal 344(4) den Rialachán sin |
| 0090-0130 | CEANGLAIS BHREISE MAIDIR LE ROGHANNA (RIOSCA NEAMHDHEILTE)  d’Airteagal 329, míreanna 2 agus 3 de Rialachán (AE) Uimh. 575/2013  Déanfar na ceanglais bhreise maidir le roghanna a bhaineann le rioscaí neamhdheilte a thuairisciú sa mhodh a úsáidtear chun iad a ríomh. |

5.5. C 22.01 – Riosca Margaidh: Cineálacha Cur Chuige Caighdeánaithe simplithe i dtaca le Riosca Malairte Eachtraí (MKR SSA FX)

5.5.1. Barúlacha Ginearálta

171. Tuairisceoidh institiúidí faisnéis ar na suíomhanna i ngach airgeadra (airgeadra tuairiscithe san áireamh) agus na ceanglais cistí dílse chomhfhreagracha i dtaca le riosca malairte eachtraí a láimhseáiltear faoin gCur Chuige Caighdeánaithe. Déanfar an suíomh a ríomh le haghaidh gach airgeadra (lena n‑áirítear EUR), ór, agus suímh i leith CIUnna.

172. Tuairisceofar rónna 0100 go 0480 den teimpléad seo fiú i gcás nach gceanglaítear ar institiúidí ceanglais cistí dílse a ríomh i dtaca le riosca malairte eachtraí i gcomhréir le hAirteagal 351 de Rialachán (AE) Uimh. 575/2013. Sna hítimí meabhráin sin, áirítear na suíomhanna uile san airgeadra tuairiscithe, gan beann ar cibé acu a bhreithnítear nó nach mbreithnítear iad chun críocha Airteagal 354 de Rialachán (AE) Uimh. 575/2013. Déanfar rónna 0130 go 0480 de na hítimí meabhráin den teimpléad a líonadh isteach ar leithligh le haghaidh airgeadraí uile Bhallstáit an Aontais, airgeadraí GBP, USD, CHF, JPY, RUB, TRY, AUD, CAD, RSD, ALL, UAH, MKD, EGP, ARS, BRL, MXN, HKD, ICK, TWD, NZD, NOK, SGD, KRW, CNY agus gach airgeadra eile.

5.5.2. Treoracha a bhaineann le suímh shonracha

|  |  |
| --- | --- |
| **Colúin** | |
| 0020-0030 | **GACH SUÍOMH (FADA AGUS GEARR)**  Suíomhanna comhlána de thoradh sócmhainní, méideanna a bheidh le fáil agus ítimí comhchosúla dá dtagraítear in Airteagal 352(1) de Rialachán (AE) Uimh. 575/2013  I gcomhréir le hAirteagal 352(2) de Rialachán (AE) Uimh. 575/2013 agus faoi réir chead na n‑údarás inniúil, ní thuairisceofar suíomhanna a ghlactar chun fálú in aghaidh éifeacht dhíobhálach an ráta malairte ar a gcóimheasa i gcomhréir le hAirteagal 92(1) den Rialachán sin agus suíomhanna a bhaineann le hítimí a asbhaineadh cheana féin i ríomh na gcistí dílse. |
| 0040-0050 | **GLANSUÍOMHANNA (FADA AGUS GEARRA)**  Airteagal 352(3), Airteagal 352(4), an chéad dá abairt agus Airteagal 353 de Rialachán (AE) Uimh. 575/2013  Ríomhtar na glansuíomhanna de réir gach airgeadra i gcomhréir le Airteagal 352(1) de Rialachán (AE) Uimh. 575/2013. Dá réir sin, féadfar idir shuíomhanna fada agus suíomhanna gearra a thuairisciú an tráth céanna. |
| 0060-0080 | **SUÍOMHANNA FAOI RÉIR MUIREAR CAIPITIL**  Airteagal 352(4), an tríú habairt agus Airteagail 353 agus 354 de Rialachán (AE) Uimh. 575/2013 |
| 0060-0070 | **SUÍOMHANNA FAOI RÉIR MUIREAR CAIPITIL (FADA AGUS GEARRA)**  Déanfar na glansuíomhanna fada agus gearra le haghaidh gach airgeadra a ríomh trí iomlán na suíomhanna gearra a asbhaint as iomlán na suíomhanna fada.  Suimeofar glansuíomhanna fada le haghaidh gach oibriúcháin in airgeadra chun an glansuíomh fada san airgeadra sin a fháil.  Suimeofar glansuíomhanna gearra le haghaidh gach oibriúcháin in airgeadra chun an glansuíomh gearr san airgeadra sin a fháil.  Cuirfear suíomhanna neamh-mheaitseáilte in airgeadraí neamhthuairiscithe le suíomhanna atá faoi réir muirear caipitil le haghaidh airgeadraí eile (ró 030) i gcolún 060 nó 070, ag brath ar a socrú gearr nó a socrú fada. |
| 0080 | **SUÍOMHANNA ATÁ FAOI RÉIR MUIREAR CAIPITIL (MEAITSEÁILTE)**  Suíomhanna meaitseáilte le haghaidh airgeadraí atá comhghaolaithe go dlúth le chéile. |
| 0090 | **CEANGLAIS CISTÍ DÍLSE ROIMH CHUR I bhFEIDHM FACHTÓIRÍ SCÁLÚCHÁIN**  An ceanglas cistí dílse le haghaidh aon suíomh ábhartha i gcomhréir le Cuid a Trí, Teideal IV, Caibidil 3 de Rialachán (AE) Uimh. 575/2013, sula gcuirtear an fachtóir scálúcháin i bhfeidhm i gcomhréir le hAirteagal 325(2), pointe (b), den Rialachán sin. |
| 0100 | **MÉID IOMLÁN NA NEAMHCHOSANTA AR RIOSCA**  Airteagal 92(4), pointe (c), de Rialachán (AE) Uimh. 575/2013.  Toradh iolrú na gceanglas cistí dílse faoi 12,5 i gcomhréir le hAirteagal 92(6), pointe (b), de Rialachán (AE) Uimh. 575/2013, agus faoin bhfachtóir scálúcháin i gcomhréir le hAirteagal 325(2), pointe (b), den Rialachán sin. |

|  |  |
| --- | --- |
| **Rónna** | |
| 0010 | **SUÍOMHANNA IOMLÁNA**  Gach suíomh in airgeadraí neamhthuairiscithe agus na suíomhanna sin san airgeadra tuairiscithe a mheastar chun críocha Airteagal 354 de Rialachán (AE) Uimh. 575/2013 mar aon lena gceanglais cistí dílse chomhfhreagracha le haghaidh an riosca malairte eachtraí dá dtagraítear in Airteagal 92(4), pointe (c)(i), agus Airteagal 352, míreanna 2 agus 4 de Rialachán (AE) Uimh. 575/2013 á gcur san áireamh (maidir le tiontú san airgeadra tuairiscithe). |
| 0020 | **AIRGEADRAÍ ATÁ COMHGHAOLAITHE GO DLÚTH LE CHÉILE**  Suíomhanna agus a gceanglais cistí dílse chomhfhreagracha le haghaidh airgeadraí atá comhghaolaithe go dlúth le chéile dá dtagraítear in Airteagal 354 de Rialachán (AE) Uimh. 575/2013. |
| 0025 | **Airgeadraí atá comhghaolaithe go dlúth le chéile *ar díobh sin*: airgeadra tuairiscithe**  Suíomhanna san airgeadra tuairiscithe a rannchuidíonn le ríomh na gceanglas caipitil i gcomhréir le hAirteagal 354 de Rialachán (AE) Uimh. 575/2013. |
| 0030 | **GACH AIRGEADRA EILE (lena n‑áirítear GCanna a láimhseáiltear mar airgeadraí difriúla)**  Suíomhanna agus a gceanglais cistí dílse chomhfhreagracha le haghaidh airgeadraí atá faoi réir an nós imeachta ginearálta dá dtagraítear in Airteagal 351 agus Airteagal 352, míreanna 2 agus 4 de Rialachán (AE) Uimh. 575/2013.  Tuairisciú gnóthas comhinfheistíochta (GCanna) a láimhseáiltear mar airgeadraí ar leithligh i gcomhréir le hAirteagal 353 de Rialachán (AE) Uimh. 575/2013:  Tá dhá láimhseáil dhifriúla ann maidir le GCanna a láimhseáiltear mar airgeadraí ar leithligh chun na ceanglais chaipitil a ríomh:  1. An modh leasaithe chun ór a láimhseáil, i gcás nach bhfuil treo infheistíocht GCanna ar fáil (cuirfear na GCanna sin le glansuíomh foriomlán na hinstitiúide in airgeadra eachtrach);  2. I gcás ina bhfuil treo infheistíocht GCanna ar fáil, cuirfear na GCanna sin leis an suíomh oscailte iomlán in airgeadra eachtrach (fada nó gearr, ag brath ar threo GC).  Leanfaidh tuairisciú na GCanna sin ríomh na gceanglas caipitil. |
| 0040 | **Suímh agus a gceanglais cistí dílse chomhfhreagracha le haghaidh airgeadraí atá faoi réir an nós imeachta ginearálta dá dtagraítear in Airteagal 351 agus i míreanna 2 agus 4 d’Airteagal 352 CRR**  Suíomhanna agus a gceanglais cistí dílse chomhfhreagracha le haghaidh airgeadraí atá faoi réir an nós imeachta ginearálta dá dtagraítear in Airteagal 351 agus Airteagal 352, míreanna 2 agus 4 de Rialachán (AE) Uimh. 575/2013 |
| 0050-0090 | CEANGLAIS BHREISE MAIDIR LE ROGHANNA (RIOSCA NEAMHDHEILTE)  Airteagal 352, míreanna 5 agus 6 de Rialachán (AE) Uimh. 575/2013  Déanfar na ceanglais bhreise maidir le roghanna a bhaineann le rioscaí neamhdheilte a thuairisciú agus iad miondealaithe de réir an mhodha a úsáidtear chun iad a ríomh. |
| 0100-0120 | **Miondealú ar na suíomhanna iomlána (airgeadra tuairiscithe san áireamh) de réir cineálacha neamhchosanta**  Déanfar suíomhanna iomlána a mhiondealú ina ndíorthaigh, ina sócmhainní eile agus ina ndliteanais eile, agus ina n‑ítimí lasmuigh den chlár comhardaithe. |
| 0100 | **Sócmhainní agus dliteanais eile seachas ítimí agus díorthaigh lasmuigh den chlár comhardaithe**  Cuirfear suíomhanna, nach bhfuil san áireamh i ró 0110 nó 0120, san áireamh anseo. |
| 0110 | **Ítimí lasmuigh den chlár comhardaithe**  Ítimí laistigh de raon feidhme Airteagal 352 de Rialachán (AE) Uimh. 575/2013, gan beann ar airgeadra na hainmníochta, a áirítear in Iarscríbhinn I den Rialachán sin, cé i moite díobh sin a áirítear mar Idirbhearta Maoiniúcháin Urrús & Idirbhearta Socraíochta Iarchurtha nó ó Ghlanluacháil Trastáirgí Conarthach. |
| 0120 | **Díorthaigh**  Suíomhanna a luacháiltear i gcomhréir le hAirteagal 352 de Rialachán (AE) Uimh. 575/2013. |
| 0130-0480 | **MÍREANNA MEABHRÁIN: SUÍOMHANNA AIRGEADRA**  Déanfar na hítimí meabhráin den teimpléad a líonadh isteach ar leithligh le haghaidh airgeadraí uile Bhallstáit an Aontais, GBP, USD, CHF, JPY, RUB, TRY, AUD, CAD, RSD, ALL, UAH, MKD, EGP, ARS, BRL, MXN, HKD, ICK, TWD, NZD, NOK, SGD, KRW, CNY agus gach airgeadra eile. |
| 0470 | **Eile**  Áireofar sa ró seo suíomhanna in ór agus suíomhanna in GCanna a láimhseáiltear mar airgeadra ar leithligh i gcomhréir le hAirteagal 353(3) de Rialachán (AE) Uimh. 575/2013. |

5.6. C 23.01 – Riosca Margaidh: Cineálacha Cur Chuige Caighdeánaithe Simplithe i dtaca le riosca Tráchtearraí (MKR SSA COM)

5.6.1. Barúlacha Ginearálta

173. Iarrtar faisnéis leis an teimpléad seo ar na suíomhanna i dtráchtearraí agus ar na ceanglais cistí dílse chomhfhreagracha a láimhseáiltear faoin gCur Chuige Caighdeánaithe.

5.6.2. Treoracha a bhaineann le suímh shonracha

|  |  |
| --- | --- |
| **Colúin** | |
| 0010-0020 | **GACH SUÍOMH (FADA AGUS GEARR)**  Suíomhanna comhlána fada/gearra a bhreithnítear sa tráchtearra céanna i gcomhréir le hAirteagal 357(4) de Rialachán (AE) Uimh. 575/2013 (féach freisin Airteagal 359(1) de Rialachán (AE) Uimh. 575/2013) |
| 0030-0040 | **GLANSUÍOMHANNA (FADA AGUS GEARRA)**  Mar a shainmhínítear in Airteagal 357(3) de Rialachán (AE) Uimh. 575/2013 |
| 0050 | **SUÍOMHANNA FAOI RÉIR MUIREAR CAIPITIL**  Na glansuíomhanna sin a fhaigheann muirear caipitil, i gcomhréir leis na cuir chuige dhifriúla a bhreithnítear i gCuid a Trí, Teideal IV, Caibidil 4 de Rialachán (AE) Uimh. 575/2013. |
| 0060 | **CEANGLAIS CISTÍ DÍLSE ROIMH CHUR I bhFEIDHM FACHTÓIRÍ SCÁLÚCHÁIN**  An ceanglas cistí dílse arna ríomh i gcomhréir le Cuid a Trí, Teideal IV, Caibidil 4 de Rialachán (AE) Uimh. 575/2013 maidir le haon suíomh ábhartha, sula gcuirtear i bhfeidhm an fhachtiór scálúcháin i gcomhréir le hAirteagal 325(2) den Rialachán sin. |
| 0070 | **MÉID IOMLÁN NA NEAMHCHOSANTA AR RIOSCA**  Airteagal 92(4), pointe (c), de Rialachán (AE) Uimh. 575/2013.  Toradh iolrú na gceanglas cistí dílse faoi 12,5 i gcomhréir le hAirteagal 92(6), pointe (b), de Rialachán (AE) Uimh. 575/2013, agus faoin bhfachtóir scálúcháin i gcomhréir le hAirteagal 325(2), pointe (c), den Rialachán sin. |

|  |  |
| --- | --- |
| **Rónna** | |
| 0010 | **SUÍOMHANNA IOMLÁNA I dTRÁCHTEARRAÍ**  Suíomhanna i dtráchtearraí agus a gceanglais cistí dílse chomhfhreagracha le haghaidh riosca margaidh a ríomhtar i gcomhréir le hAirteagal 92(4), pointe (c) de Rialachán (AE) Uimh. 575/2013 agus Cuid a Trí, Teideal IV, Caibidil 4 den Rialachán sin |
| 0020-0060 | **SUÍOMHANNA DE RÉIR CHATAGÓIR AN TRÁCHTEARRA**  Chun críoch tuairiscithe, déanfar tráchtearraí a ghrúpáil sna ceithre ghrúpa tráchtearraí dá dtagraítear in Airteagal 361, Tábla 2 de Rialachán (AE) Uimh. 575/2013. |
| 0070 | **CUR CHUIGE AN DRÉIMIRE AIBÍOCHTA**  Suíomhanna i dtráchtearraí atá faoi réir chur chuige an dréimire aibíochta dá dtagraítear in Airteagal 359 de Rialachán (AE) Uimh. 575/2013 |
| 0080 | **CUR CHUIGE AN DRÉIMIRE AIBÍOCHTA SÍNTE**  Suíomhanna i dtráchtearraí atá faoi réir chur chuige an dréimire aibíochta sínte dá dtagraítear in Airteagal 361 de Rialachán (AE) Uimh. 575/2013 |
| 0090 | **CUR CHUIGE SIMPLITHE**  Suíomhanna i dtráchtearraí atá faoi réir an chur chuige shimplithe dá dtagraítear in Airteagal 360 de Rialachán (AE) Uimh. 575/2013 |
| 0100-0140 | CEANGLAIS BHREISE MAIDIR LE ROGHANNA (RIOSCA NEAMHDHEILTE)  Airteagal 358(4) de Rialachán (AE) Uimh. 575/2013  Déanfar na ceanglais bhreise maidir le roghanna a bhaineann le rioscaí neamhdheilte a thuairisciú sa mhodh a úsáidtear chun iad a ríomh. |

5.7. C 24.00 - Samhail Inmheánach i leith Riosca Margaidh (MKR IM)

5.7.1. Barúlacha Ginearálta

174. Soláthraítear miondealú leis an teimpléad seo ar fhigiúirí VaR agus VaR struis (sVaR) de réir na rioscaí difriúla margaidh (fiachas, cothromas, malairt eachtrach, tráchtearraí) agus faisnéis eile is ábhartha chun na ceanglais cistí dílse a ríomh.

175. Go ginearálta, braitheann sé ar struchtúr shamhail na n‑institiúidí cibé acu is féidir nó nach féidir na figiúirí i dtaca le riosca ginearálta agus riosca sonrach a chinneadh agus a thuairisciú ar leithligh nó mar iomlán amháin. Is amhlaidh sin freisin maidir le dí-chomhdhéanamh an VaR / VaR-Struis sna catagóirí riosca (riosca an ráta úis, riosca cothromais, riosca tráchtearraí agus riosca malairte eachtraí). Is féidir le hinstitiúid staonadh ó na dí-chomhdhéanaimh sin a thuairisciú má chruthaíonn sí go mbeadh tuairisciú na bhfigiúirí sin ródhian.

5.7.2. Treoracha a bhaineann le suímh shonracha

|  |  |
| --- | --- |
| Colúin | |
| 0030-0040 | **Luach faoi riosca (VaR)**  Ciallaíonn VaR an t‑uaschaillteanas féideartha a d’eascródh as athrú i bpraghas le dóchúlacht áirithe thar thréimhse ionchasach shonrach. |
| 0030 | **Fachtóir iolrúcháin (mc) x Meán an 60 lá oibre roimhe VaR (VaRavg)**  Airteagal 364(1), pointe (a)(ii) agus Airteagal 365(1) de Rialachán (AE) Uimh. 575/2013 |
| 0040 | **VaR an lae roimhe (VaRt‑1)**  Airteagal 364(1), pointe (a)(i) agus Airteagal 365(1) de Rialachán (AE) Uimh. 575/2013 |
| 0050-0060 | **VaR i ndálaí anáis**  Ciallaíonn VaR Struis an t‑uaschaillteanas féideartha a d’eascródh as athrú i bpraghas lena mbaineann dóchúlacht áirithe thar thréimhse ionchasach shonrach a fhaightear trí ionchur a úsáid a chalabraítear de réir sonraí stairiúla ó thréimhse leanúnach 12 mhí de strus airgeadais is ábhartha do phunann na hinstitiúide. |
| 0050 | **Fachtóir iolrúcháin (ms) x Meán an 60 lá oibre roimhe sin (SVaRavg)**  Airteagal 364(1), pointe (b)(ii) agus Airteagal 365(1) de Rialachán (AE) Uimh. 575/2013 |
| 0060 | **An ceann is déanaí atá ar fáil (SVaRt‑1)**  Airteagal 364(1), pointe (b)(i) agus Airteagal 365(1) de Rialachán (AE) Uimh. 575/2013 |
| 0070-0080 | **MUIREAR CAIPITIL AR RIOSCA INCRIMINTEACH MAINNEACHTANA AGUS IMIRCE**  Ciallaíonn muirear caipitil ar riosca incriminteach mainneachtana agus imirce an t‑uaschaillteanas féideartha a d’eascródh as athrú i bpraghas atá nasctha le rioscaí mainneachtana agus imirce a ríomhtar i gcomhréir le Airteagal 364(2), pointe (b) i gcomhar le Cuid a Trí, Teideal IV, Caibidil 5, Roinn 4 de Rialachán (AE) Uimh. 575/2013. |
| 0070 | **Tomhas meánach 12 sheachtain**  Airteagal 364(2), pointe (b)(ii) i gcomhar le Cuid a Trí, Teideal IV, Caibidil 5, Roinn 4 de Rialachán (AE) Uimh. 575/2013 |
| 0080 | **Tomhas Deireanach**  Airteagal 364(2), pointe (b)(i) i gcomhar le Cuid a Trí, Teideal IV, Caibidil 5, Roinn 4 de Rialachán (AE) Uimh. 575/2013 |
| 0090-0110 | **MUIREAR CAIPITIL AR RIOSCA PRAGHAIS UILE LE hAGHAIDH CTP** |
| 0090 | **ÍOSRÁTA ÚIS**  Airteagal 364(3), pointe (c), de Rialachán (AE) Uimh. 575/2013  8 % den mhuirear caipitil a ríomhfaí i gcomhréir le hAirteagal 338 (1) de Rialachán (AE) Uimh. 575/2013 do gach suíomh sa mhuirear caipitil ‘rioscaí praghais uile’. |
| 0100-0110 | **TOMHAS MEÁNACH 12 SHEACHTAIN AGUS TOMHAS DEIREANACH**  Airteagal 364(3), pointe (b), de Rialachán (AE) Uimh. 575/2013 |
| 0110 | **TOMHAS DEIREANACH**  (Airteagal 364(3), pointe (a), de Rialachán (AE) Uimh. 575/2013) |
| 0120 | **CEANGLAIS CISTÍ DÍLSE**  Ceanglais cistí dílse dá dtagraítear in Airteagal 364 de Rialachán (AE) Uimh. 575/2013 maidir le gach fachtóir riosca, agus éifeachtaí comhghaolaithe á gcur san áireamh, i gcás inarb infheidhme, móide riosca incriminteach mainneachtana agus imirce agus rioscaí praghais uile le haghaidh CTP, ach gan na Muirir chaipitil urrúsúcháin a áireamh i dtaca le hUrrúsúchán agus le díorthach creidmheasa don n‑ú mainneachtain de réir Airteagal 364(2) de Rialachán (AE) Uimh. 575/2013 |
| 0130 | **MÉID IOMLÁN NA NEAMHCHOSANTA AR RIOSCA**  Airteagal 92(7), pointe (b), de Rialachán (AE) Uimh. 575/2013.  Toradh iolrú na gceanglas cistí dílse faoi 12,5 |
| 0140 | **Líon na róluaineachtaí (le linn na 250 lá oibre roimhe sin)**  Dá dtagraítear in Airteagal 366 de Rialachán (AE) Uimh. 575/2013  Tuairisceofar líon na róluaineachtaí ar a ndéanfar an tsuimeann a chinneadh. I gcás ina gceadófar d’institiúidí róluaineachtaí áirithe a eisiamh ó ríomh na suiminne i gcomhréir le hAirteagal 500c de Rialachán (AE) Uimh. 575/2013, beidh líon na róluaineachtaí a thuairisceofar sa cholún seo glan ar na róluaineachtaí eisiata sin. |
| 0150-0160 | **Fachtóir Iolrúcháin VaR (mc) agus Fachtóir Iolrúcháin SVaR (ms)**  Dá dtagraítear in Airteagal 366 de Rialachán (AE) Uimh. 575/2013  Tuairisceofar na fachtóirí iolrúcháin is infheidhme go héifeachtach maidir le ceanglais cistí dílse a ríomh; i gcás inarb infheidhme, tar éis Airteagal 500c de Rialachán (AE) Uimh. 575/2013 a chur i bhfeidhm. |
| 0170-0180 | **MUIREAR TOIMHDITHE LE hAGHAIDH ÍOSLEIBHÉAL CTP – GLANSUÍOMHANNA UALAITHE FADA/GEARRA TAR ÉIS NA CAIDHPE**  An méid a thuairiscítear atá ina bhonn chun íosleibhéal an mhuirir caipitil a ríomh i dtaca le rioscaí praghais uile i gcomhréir le hAirteagal 364(3), pointe (c), de Rialachán (AE) Uimh. 575/2013, agus rogha Airteagal 335 an Rialacháin sin á cur san áireamh, lena sonraítear go bhféadfaidh an institiúid caidhp a chur ar thoradh an ualaithe agus an ghlansuímh ag uasleibhéal féideartha an chaillteanais a bhaineann le riosca mainneachtana. |

|  |  |
| --- | --- |
| **Rónna** | |
| 0010 | **SUÍOMHANNA IOMLÁNA**  Comhfhreagraíonn sin don chuid de riosca an tsuímh, de riosca malairte eachtraí agus de riosca tráchtearraí dá dtagraítear in Airteagal 363 (1) de Rialachán (AE) Uimh. 575/2013 atá nasctha leis na fachtóirí riosca a shonraítear in Airteagal 367 (2) den Rialachán sin.  Maidir leis na colúin 0030 go dtí 0060 (VAR agus VAR-Struis), níl na figiúirí sa ró iomlán cothrom le dí-chomhdhéanamh na bhfigiúirí le haghaidh VaR/VaR-Struis na gcomhpháirteanna ábhartha riosca. |
| 0020 | **IONSTRAIMÍ FIACHAIS TRÁDÁILTE**  Comhfhreagraíonn sin don chuid de riosca an tsuímh dá dtagraítear in Airteagal 363(1) de Rialachán (AE) Uimh. 575/2013, atá nasctha leis na fachtóirí riosca rátaí úis a shonraítear in Airteagal 367(2), pointe (a), den Rialachán sin. |
| 0030 | **TDI – RIOSCA GINEARÁLTA**  Comhpháirt riosca ginearálta dá dtagraítear in Airteagal 362 de Rialachán (AE) Uimh. 575/2013 |
| 0040 | **TDI – RIOSCA SONRACH**  Comhpháirt riosca sonraigh dá dtagraítear in Airteagal 362 de Rialachán (AE) Uimh. 575/2013 |
| 0050 | **COTHROMAIS**  Comhfhreagraíonn sin don chuid de riosca an tsuímh dá dtagraítear in Airteagal 363(1) de Rialachán (AE) Uimh. 575/2013, atá nasctha leis na fachtóirí riosca cothromais a shonraítear in Airteagal 367(2), pointe (c), den Rialachán sin. |
| 0060 | **COTHROMAIS – RIOSCA GINEARÁLTA**  Comhpháirt riosca ginearálta dá dtagraítear in Airteagal 362 de Rialachán (AE) Uimh. 575/2013 |
| 0070 | **COTHROMAIS – RIOSCA SONRACH**  Comhpháirt riosca sonraigh dá dtagraítear in Airteagal 362 de Rialachán (AE) Uimh. 575/2013 |
| 0080 | **RIOSCA MALAIRTE EACHTRAÍ**  Airteagail 363(1) agus Airteagal 367(2), pointe (b), de Rialachán (AE) Uimh. 575/2013 |
| 0090 | **RIOSCA TRÁCHTEARRAÍ**  Airteagail 363(1) agus Airteagal 367(2), pointe (d), de Rialachán (AE) Uimh. 575/2013 |
| 0100 | **MÉID IOMLÁN LE hAGHAIDH RIOSCA GINEARÁLTA**  Riosca margaidh arb iad gluaiseachtaí ginearálta ionstraimí fiachais trádáilte, cothromais, malairte eachtraí agus tráchtearraí is cúis leis. VaR le haghaidh riosca ginearálta gach fachtóra riosca (agus éifeachtaí comhghaolaithe á gcur san áireamh i gcás inarb infheidhme) |
| 0110 | **MÉID IOMLÁN LE hAGHAIDH RIOSCA SONRACH**  Comhpháirt riosca shonraigh d’ionstraimí fiachais trádáilte agus cothromais. VaR le haghaidh riosca sonrach cothromas agus ionstraimí fiachais trádáilte an leabhair trádála (agus éifeachtaí comhghaolaithe á gcur san áireamh i gcás inarb infheidhme) |

1. Rialachán Tarmligthe (AE) Uimh. 525/2014 ón gCoimisiún an 12 Márta 2014 lena bhforlíontar Rialachán (AE) Uimh. 575/2013 ó Pharlaimint na hEorpa agus ón gComhairle maidir le caighdeáin theicniúla rialála chun margadh a shainmhíniú (IO L 148, 20.5.2014, lch. 15).*.* [↑](#footnote-ref-2)
2. Rialachán Cur Chun Feidhme (AE) Uimh. 945/2014 ón gCoimisiún an 4 Meán Fómhair 2014 lena leagtar síos caighdeáin theicniúla cur chun feidhme a mhéid a bhaineann le hinnéacsanna arna n‑éagsúlú go hiomchuí de réir Rialachán (AE) Uimh. 575/2013 ó Pharlaimint na hEorpa agus ón gComhairle [↑](#footnote-ref-3)