DA

BILAG II

"BILAG II

**INSTRUKSER TIL INDBERETNING AF KAPITALGRUNDLAG OG KAPITALGRUNDLAGSKRAV**

(...)

## DEL II: INSTRUKSER VEDRØRENDE SKEMAER

(...)

5. Skemaer for markedsrisiko

158. Disse instrukser beskriver, hvordan skemaerne bruges til at indberette kapitalgrundlagskrav opgjort efter standardmetoden for valutarisiko (MKR SSA FX), råvarerisiko (MKR SSA COM), renterisiko (MKR SSA TDI, MKR SA SEC og MKR SSA CTP) og aktierisiko (MKR SSA EQU). Det beskrives endvidere, hvordan skemaerne bruges til at indberette kapitalgrundlagskrav opgjort efter metoden med interne modeller (MKR IM).

159. Positionsrisikoen i forbindelse med et handlet gældsinstrument eller en handlet aktie (eller derivater af sådanne værdipapirer) opdeles i to komponenter med henblik på at beregne, hvor stor en kapital der kræves for at dække den pågældende risiko. Den ene komponent er dens specifikke risikokomponent — dvs. risikoen for kursændringer for det pågældende instrument på grund af faktorer, der står i forbindelse med emittenten eller for derivaters vedkommende emittenten af det underliggende instrument. Den anden komponent dækker den generelle risiko — dvs. risikoen for en kursændring for instrumentet, der (for handlede gældsinstrumenter eller derivater heraf) skyldes en ændring i rentesatserne eller (for aktier eller aktiederivater) større bevægelser på aktiemarkedet, der ikke står i forbindelse med særlige forhold vedrørende de enkelte værdipapirer. Den generelle behandling af specifikke instrumenter og nettingprocedurer er omhandlet i artikel 326-333 i forordning (EU) nr. 575/2013.

5.1. C 18.01 – Markedsrisiko: Positionsrisici i handlede gældsinstrumenter opgjort efter den forenklede standardmetode (MKR SSA TDI)

5.1.1. Generelle bemærkninger

160. I dette skema indberettes positionerne og de relaterede kapitalgrundlagskrav vedrørende positionsrisici i forbindelse med handlede gældsinstrumenter ved anvendelse af standardmetoden (artikel 325, stk. 2, litra a), i forordning (EU) nr. 575/2013). De forskellige risici og metoder, der er omhandlet i forordning (EU) nr. 575/2013, gennemgås rækkevist. Den specifikke risiko i forbindelse med eksponeringer, der indgår i MKR SSA SEC og MKR SSA CTP, skal kun indberettes i Total-skemaet i MKR SSA TDI. De kapitalgrundlagskrav, der indberettes i disse skemaer, skal overføres til henholdsvis celle {0325;0060} (securitiseringer) og {0330;0060} (korrelationshandelsportefølje).

161. Skemaet skal udfyldes separat for "Total" sammen med en foruddefineret liste af følgende valutaer: EUR, ALL, BGN, CZK, DKK, EGP, GBP, HUF, ISK, JPY, MKD, NOK, PLN, RON, RUB, RSD, SEK, CHF, TRY, UAH, USD samt ét restskema for alle andre valutaer.

5.1.2. Instrukser vedrørende specifikke positioner

|  |  |
| --- | --- |
| **Kolonner** | |
| 0010-0020 | **ALLE POSITIONER (LANGE OG KORTE)**  Artikel 102 og artikel 105, stk. 1, i forordning (EU) nr. 575/2013 Disse er bruttopositioner uden indregning af instrumenter, men ekskl. garanterede positioner, som tredjemand har tegnet sig for eller forpligtet sig til at aftage i overensstemmelse med artikel 345, stk. 1, første afsnit, andet punktum, i forordning (EU) nr. 575/2013. Se artikel 328, stk. 2, i forordning (EU) nr. 575/2013 for oplysninger om sondringen mellem lange og korte positioner, som også gælder for disse bruttopositioner. |
| 0030-0040 | **NETTOPOSITIONER (LANGE OG KORTE)**  Artikel 327-329 og artikel 334 i forordning (EU) nr. 575/2013 Se artikel 328, stk. 2, i forordning (EU) nr. 575/2013 for oplysninger om sondringen mellem lange og korte positioner. |
| 0050 | **POSITIONER UNDERLAGT KAPITALKRAV**  Nettopositioner, som i henhold til de forskellige metoder, der er omhandlet i tredje del, afsnit IV, kapitel 2, i forordning (EU) nr. 575/2013, pålægges et kapitalkrav. |
| 0060 | **KAPITALGRUNDLAGSKRAV FØR ANVENDELSE AF JUSTERINGSFAKTORER**  Kapitalgrundlagskravet for enhver relevant position i overensstemmelse med tredje del, afsnit IV, kapitel 2, i forordning (EU) nr. 575/2013 før anvendelse af de justeringsfaktorer, der er omhandlet i artikel 325, stk. 2, litra a), nr. i), og litra d), i nævnte forordning. |
| 0070 | **SAMLET RISIKOEKSPONERING**  Artikel 92, stk. 4, litra b), nr. i), i forordning (EU) nr. 575/2013  Resultatet af multiplikationen af kapitalgrundlagskravet med 12,5 i overensstemmelse med artikel 92, stk. 6, litra b), i forordning (EU) nr. 575/2013 og med den gældende justeringsfaktor, jf. artikel 325, stk. 2, litra a), nr. i), og litra d), i nævnte forordning. |

|  |  |
| --- | --- |
| **Rækker** | |
| 0010-0350 | **HANDLEDE GÆLDSINSTRUMENTER I HANDELSBEHOLDNINGEN**  Positioner i handlede gældsinstrumenter i handelsbeholdningen og deres tilsvarende kapitalgrundlagskrav for positionsrisiko i henhold til artikel 92, stk. 4, litra b), nr. i), i forordning (EU) nr. 575/2013 og tredje del, afsnit IV, kapitel 2, i forordning (EU) nr. 575/2013 indberettes afhængigt af risikokategori, løbetid og anvendt metode. |
| 0011 | **GENEREL RISIKO** |
| 0012 | **Derivater**  Derivater, der indgår i beregningen af renterisikoen ved positioner i handelsbeholdningen, jf. artikel 328-331 i forordning (EU) nr. 575/2013, hvis det er relevant. |
| 0013 | **Andre aktiver og passiver**  Andre instrumenter end derivater, der indgår i beregningen af renterisikoen ved positioner i handelsbeholdningen. |
| 0020-0200 | **LØBETIDSBASERET METODE**  Positioner i handlede gældsinstrumenter, der opgøres ved hjælp af den løbetidsbaserede metode, jf. artikel 339, stk. 1-8, i forordning (EU) nr. 575/2013, og de tilsvarende kapitalgrundlagskrav beregnet i overensstemmelse med artikel 339, stk. 9, i forordning (EU) nr. 575/2013. Positionen opdeles i zone 1, 2 og 3, og disse zoner opdeles i instrumenternes løbetid. |
| 0210-0240 | **GENEREL RISIKO. VARIGHEDSBASERET METODE**  Positioner i handlede gældsinstrumenter, der opgøres ved hjælp af den varighedsbaserede metode, jf. artikel 340, stk. 1-6, i forordning (EU) nr. 575/2013, og de tilsvarende kapitalgrundlagskrav beregnet i overensstemmelse med artikel 340, stk. 7, i forordning (EU) nr. 575/2013. Positionen opdeles i zone 1, 2 og 3. |
| 0250 | **SPECIFIK RISIKO**  Summen af beløb indberettet i række 0251, 0325 og 0330.  Positioner i handlede gældsinstrumenter, der er omfattet af kapitalkravene for specifik risiko og deres tilsvarende kapitalkrav i henhold til artikel 92, stk. 4, litra b), og artikel 335, artikel 336, stk. 1, 2 og 3, og artikel 337 og 338 i forordning (EU) nr. 575/2013. Bemærk også det sidste punktum i artikel 327, stk. 1, i forordning (EU) nr. 575/2013. |
| 0251-0321 | **Kapitalgrundlagskrav i relation til gældsinstrumenter, som ikke er securitiseringsinstrumenter**  Summen af beløb indberettet i række 260-321.  Kapitalgrundlagskravet for "nth to default"-kreditderivater, som ikke har en ekstern rating, skal beregnes ved at addere risikovægtene for referenceenhederne (artikel 332, stk. 1, litra e), og artikel 332, stk. 1, andet afsnit, i forordning (EU) nr. 575/2013 — "look-through"). "Nth to default"-kreditderivater, som har en ekstern rating (artikel 332, stk. 1, tredje afsnit, i forordning (EU) nr. 575/2013), indberettes særskilt i række 321.  Indberetning af positioner omfattet af artikel 336, stk. 3, i forordning (EU) nr. 575/2013: Obligationer, der er berettigede til en risikovægt på 10 % i anlægsbeholdningen i henhold til artikel 129, stk. 3, i forordning (EU) nr. 575/2013 (særligt dækkede obligationer og særligt dækkede realkreditobligationer), behandles særskilt. Kapitalgrundlagskravet for specifik risiko er halvdelen af procentdelen for den anden kategori i artikel 336, tabel 1, i forordning (EU) nr. 575/2013. Disse poster skal anføres i række 0280-0300 i henhold til restløbetiden.  Hvis den generelle risiko i forbindelse med rentepositioner sikres med et kreditderivat, anvendes artikel 346 og 347 i forordning (EU) nr. 575/2013. |
| 0325 | **Kapitalgrundlagskrav for securitiseringsinstrumenter**  De samlede kapitalgrundlagskrav indberettet i kolonne 0601 i MKR SSA SEC-skemaet. Disse samlede kapitalgrundlagskrav indberettes kun på Total-niveauet i MKR SSA TDI. |
| 0330 | **Kapitalgrundlagskrav for korrelationshandelsporteføljen**  De samlede kapitalgrundlagskrav indberettet i kolonne 0450 i MKR SSA CTP-skemaet. Disse samlede kapitalgrundlagskrav indberettes kun på Total-niveauet i MKR SSA TDI. |
| 0350-0390 | YDERLIGERE KRAV TIL OPTIONER (BORTSET FRA DELTARISICI)  Artikel 329, stk. 3, i forordning (EU) nr. 575/2013  De yderligere krav til optioner vedrørende andre risici end deltarisici indberettes opdelt ved hjælp af den metode, der er anvendt til beregningen heraf. |

5.2. C 19.01 – Markedsrisiko: Specifik risiko i securitiseringer opgjort efter den forenklede standardmetode (MKR SSA SEC)

5.2.1. Generelle bemærkninger

162. I dette skema indberettes der oplysninger om positioner (alle/netto og lange/korte) og de relaterede kapitalgrundlagskrav for den specifikke risikokomponent af positionsrisiko i securitiseringer/resecuritiseringer i handelsbeholdningen (kan ikke indgå i korrelationshandelsporteføljen) opgjort efter standardmetoden.

163. MKR SSA SEC-skemaet præsenterer kun kapitalgrundlagskrav for den specifikke risiko i forbindelse med securitiseringspositioner i overensstemmelse med artikel 335 i forordning (EU) nr. 575/2013 sammenholdt med artikel 337 i nævnte forordning. Hvis securitiseringspositioner i handelsbeholdningen sikres med kreditderivater, finder artikel 346 og 347 i forordning (EU) nr. 575/2013 anvendelse. Der er kun ét skema for alle positioner i handelsbeholdningen, uanset hvilken metode institutter anvender til at fastlægge risikovægten for hver af positionerne i overensstemmelse med tredje del, afsnit II, kapitel 5, i forordning (EU) nr. 575/2013. Indberetningen af kapitalgrundlagskravene for den generelle risiko i forbindelse med disse eksponeringer foretages i MKR SSA TDI- eller MKR IM-skemaet.

164. Positioner, som tillægges en risikovægt på 1 250 % kan alternativt fratrækkes den egentlige kernekapital (se artikel 244, stk. 1, litra b), artikel 245, stk. 1, litra b), og artikel 253 i forordning (EU) nr. 575/2013). I så fald skal disse positioner indberettes i række 0460 i CA1.

5.2.2. Instrukser vedrørende specifikke positioner

|  |  |
| --- | --- |
| **Kolonner** | |
| 0010-0020 | **ALLE POSITIONER (LANGE OG KORTE)**  Artikel 102 og artikel 105, stk. 1, i forordning (EU) nr. 575/2013 sammenholdt med artikel 337 i nævnte forordning (securitiseringspositioner). Se artikel 328, stk. 2, i forordning (EU) nr. 575/2013 for oplysninger om sondringen mellem lange og korte positioner, som også gælder for disse bruttopositioner. |
| 0030-0040 | (-) POSITIONER, DER FRATRÆKKES KAPITALGRUNDLAGET (LANGE OG KORTE)  Artikel 244, stk. 1, litra b), artikel 245, stk. 1, litra b), og artikel 253 i forordning (EU) nr. 575/2013 |
| 0050-0060 | **NETTOPOSITIONER (LANGE OG KORTE)**  Artikel 327, 328, 329 og 334 i forordning (EU) nr. 575/2013 Se artikel 328, stk. 2, i forordning (EU) nr. 575/2013 for oplysninger om sondringen mellem lange og korte positioner. |
| 0061-0104 | **OPDELING AF NETTOPOSITIONER EFTER RISIKOVÆGT**  Artikel 259-262, artikel 263, tabel 1 og 2, artikel 264, tabel 3 og 4, og artikel 266 i forordning (EU) nr. 575/2013  Denne opdeling foretages separat for lange og korte positioner. |
| 0402-0406 | **OPDELING AF NETTOPOSITIONER EFTER METODE**  Artikel 254 i forordning (EU) nr. 575/2013 |
| 0402 | **SEC-IRBA**  Artikel 259 og 260 i forordning (EU) nr. 575/2013 |
| 0403 | **SEC-SA**  Artikel 261 og 262 i forordning (EU) nr. 575/2013 |
| 0404 | **SEC-ERBA**  Artikel 263 og 264 i forordning (EU) nr. 575/2013 |
| 0405 | **DEN INTERNE VURDERINGSMETODE**  Artikel 254, artikel 265, og artikel 266, stk. 5, i forordning (EU) nr. 575/2013 |
| 0900 | **SÆRLIG BEHANDLING AF FORANSTILLEDE TRANCHER AF KVALIFICERENDE NPE-SECURITISERINGER**  Artikel 269a, stk. 3, i forordning (EU) nr. 575/2013 |
| 0406 | **ANDRE (RW = 1 250 %)**  Artikel 254, stk. 7, i forordning (EU) nr. 575/2013 |
| 0530-0540 | **GENEREL VIRKNING (JUSTERING) SOM FØLGE AF OVERTRÆDELSE AF KAPITEL 2 I FORORDNING (EU) 2017/2402**  Artikel 270a i forordning (EU) nr. 575/2013 |
| 0570 | **FØR LOFT**  Artikel 337 i forordning (EU) nr. 575/2013 uden indregning af skønnet i artikel 335 i nævnte forordning, der giver et institut mulighed for at begrænse vægten og nettopositionen til det højest mulige tab forbundet med misligholdelsesrisikoen. |
| 0601 | **EFTER LOFT / SAMLEDE KAPITALGRUNDLAGSKRAV FØR ANVENDELSE AF JUSTERINGSFAKTOR**  Artikel 337 i forordning (EU) nr. 575/2013 med indregning af skønnet i artikel 335 i nævnte forordning. |

|  |  |
| --- | --- |
| **Rækker** | |
| 0010 | SAMLEDE EKSPONERINGER  Det samlede beløb for udestående securitiseringer og resecuritiseringer (i handelsbeholdningen), som indberettes af det institut, der optræder som eksponeringsleverende institut eller investor eller organiserende institut. |
| 0040, 0070 og 0100 | SECURITISERINGSPOSITIONER  Artikel 4, stk. 1, nr. 62), i forordning (EU) nr. 575/2013 |
| 0020, 0050, 0080 og 0110 | RESECURITISERINGSPOSITIONER  Artikel 4, stk. 1, nr. 64), i forordning (EU) nr. 575/2013 |
| 0041, 0071 og 0101 | HERAF: DER ER BERETTIGEDE TIL DIFFERENTIERET KAPITALBEHANDLING  Det samlede beløb for securitiseringspositioner, som opfylder kriterierne i artikel 243 i forordning (EU) nr. 575/2013 og artikel 270 i nævnte forordning og derfor er berettigede til differentieret kapitalbehandling. |
| 0030-0050 | EKSPONERINGSLEVERENDE INSTITUT  Artikel 4, stk. 1, nr. 13), i forordning (EU) nr. 575/2013 |
| 0060-0080 | INVESTOR  Kreditinstitut, der besidder securitiseringspositioner i en securitiseringstransaktion, hvor det hverken er eksponeringsleverende institut, organiserende institut eller oprindelig långiver. |
| 0090-0110 | ORGANISERENDE INSTITUT  Artikel 4, stk. 1, nr. 14), i forordning (EU) nr. 575/2013  Et organiserende institut, der også securitiserer sine egne aktiver, skal indsætte oplysninger om sine egne securitiserede aktiver i rækkerne for det eksponeringsleverende institut. |

5.3. C 20.01 – Markedsrisiko: Specifik risiko for positioner tildelt korrelationshandelsporteføljen opgjort efter den forenklede standardmetode (MKR SSA CTP)

5.3.1. Generelle bemærkninger

165. I dette skema indberettes der oplysninger om positioner i korrelationshandelsporteføljen (CTP) (som omfatter securitiseringer, "nth to default"-kreditderivater og andre positioner i korrelationshandelsporteføljen, der er medtaget i henhold til artikel 338, stk. 3, i forordning (EU) nr. 575/2013) og de tilsvarende kapitalgrundlagskrav opgjort efter standardmetoden.

166. MKR SSA CTP-skemaet præsenterer kun kapitalgrundlagskravet for den specifikke risiko ved positioner tildelt korrelationshandelsporteføljen i medfør af artikel 335 i forordning (EU) nr. 575/2013 sammenholdt med artikel 338, stk. 2 og 3, i nævnte forordning. Hvis CTP-positioner i handelsbeholdningen sikres med kreditderivater, finder artikel 346 og 347 i forordning (EU) nr. 575/2013 anvendelse. Der er kun ét skema for alle CPT-positioner i handelsbeholdningen, uanset hvilken metode institutter anvender til at fastlægge risikovægten for hver af positionerne i overensstemmelse med tredje del, afsnit II, kapitel 5, i forordning (EU) nr. 575/2013. Indberetningen af kapitalgrundlagskravene for den generelle risiko i forbindelse med disse positioner foretages i MKR SSA TDI- eller MKR IM-skemaet.

167. I skemaet er securitiseringspositioner, "nth to default"-kreditderivater og andre CTP-positioner adskilt. Securitiseringspositioner indberettes altid i række 0030, 0060 eller 0090 (afhængigt af instituttets rolle i securitiseringen). "Nth to default"-kreditderivater indberettes altid i række 0110. De "andre CTP-positioner" er positioner, som hverken er securitiseringspositioner eller "nth to default"-kreditderivater (se artikel 338, stk. 3, i forordning (EU) nr. 575/2013), men de er (på grund af hensigten om sikring) udtrykkeligt kædet sammen med en af disse to positioner.

168. Positioner, som tillægges en risikovægt på 1 250 % kan alternativt fratrækkes den egentlige kernekapital (se artikel 244, stk. 1, litra b), artikel 245, stk. 1, litra b), og artikel 253 i forordning (EU) nr. 575/2013). I så fald skal disse positioner indberettes i række 0460 i CA1.

5.3.2. Instrukser vedrørende specifikke positioner

|  |  |
| --- | --- |
| **Kolonner** | |
| 0010-0020 | ALLE POSITIONER (LANGE OG KORTE)  Artikel 102 og artikel 105, stk. 1, i forordning (EU) nr. 575/2013 sammenholdt med artikel 338, stk. 2 og 3, i nævnte forordning (positioner tildelt korrelationshandelsporteføljen)  Se artikel 328, stk. 2, i forordning (EU) nr. 575/2013 for oplysninger om sondringen mellem lange og korte positioner, som også gælder for disse bruttopositioner. |
| 0030-0040 | (-) POSITIONER, DER FRATRÆKKES KAPITALGRUNDLAGET (LANGE OG KORTE)  Artikel 253 i forordning (EU) nr. 575/2013 |
| 0050-0060 | NETTOPOSITIONER (LANGE OG KORTE)  Artikel 327, 328, 329 og 334 i forordning (EU) nr. 575/2013  Se artikel 328, stk. 2, i forordning (EU) nr. 575/2013 for oplysninger om sondringen mellem lange og korte positioner. |
| 0071-0097 | OPDELING AF NETTOPOSITIONER EFTER RISIKOVÆGT  Artikel 259-262, artikel 263, tabel 1 og 2, artikel 264, tabel 3 og 4, og artikel 266 i forordning (EU) nr. 575/2013 |
| 0402-0406 | **OPDELING AF NETTOPOSITIONER EFTER METODE**  Artikel 254 i forordning (EU) nr. 575/2013 |
| 0402 | **SEC-IRBA**  Artikel 259 og 260 i forordning (EU) nr. 575/2013 |
| 0403 | **SEC-SA**  Artikel 261 og 262 i forordning (EU) nr. 575/2013 |
| 0404 | **SEC-ERBA**  Artikel 263 og 264 i forordning (EU) nr. 575/2013 |
| 0405 | **DEN INTERNE VURDERINGSMETODE**  Artikel 254 og 265 og artikel 266, stk. 5, i forordning (EU) nr. 575/2013 |
| 0900 | **SÆRLIG BEHANDLING AF FORANSTILLEDE TRANCHER AF KVALIFICERENDE NPE-SECURITISERINGER**  Artikel 269a, stk. 3, i forordning (EU) nr. 575/2013 |
| 0406 | **ANDRE (RW = 1 250 %)**  Artikel 254, stk. 7, i forordning (EU) nr. 575/2013 |
| 0410-0420 | FØR LOFT — VÆGTEDE LANGE/KORTE NETTOPOSITIONER  Artikel 338 i forordning (EU) nr. 575/2013 uden indregning af skønnet i artikel 335 i nævnte forordning |
| 0430-0440 | EFTER LOFT — VÆGTEDE LANGE/KORTE NETTOPOSITIONER  Artikel 338 i forordning (EU) nr. 575/2013 med indregning af skønnet i artikel 335 i nævnte forordning |
| 0450 | SAMLEDE KAPITALGRUNDLAGSKRAV FØR ANVENDELSE AF JUSTERINGSFAKTOR  Kapitalgrundlagskravet bestemmes som det største af i) kapitalkravet for specifik risiko, der finder anvendelse på kun de lange nettopositioner (kolonne 0430), eller ii) kapitalkravet for specifik risiko, der finder anvendelse på kun de korte nettopositioner (kolonne 0440). |

|  |  |
| --- | --- |
| **Rækker** | |
| 0010 | SAMLEDE EKSPONERINGER  Det samlede beløb af udestående positioner (i korrelationshandelsporteføljen), som indberettes af det institut, der optræder som eksponeringsleverende institut og/eller investor og/eller organiserende institut. |
| 0020-0040 | EKSPONERINGSLEVERENDE INSTITUT  Artikel 4, stk. 1, nr. 13), i forordning (EU) nr. 575/2013 |
| 0050-0070 | INVESTOR  Kreditinstitut, der besidder securitiseringspositioner i en securitiseringstransaktion, hvor det hverken er eksponeringsleverende institut, organiserende institut eller oprindelig långiver |
| 0080-0100 | ORGANISERENDE INSTITUT  Artikel 4, stk. 1, nr. 14), i forordning (EU) nr. 575/2013  Et organiserende institut, der også securitiserer sine egne aktiver, skal indsætte oplysninger om sine egne securitiserede aktiver i rækkerne for det eksponeringsleverende institut. |
| 0030, 0060 og 0090 | SECURITISERINGSPOSITIONER  Korrelationshandelsporteføljen omfatter securitiseringer, "nth to default"-kreditderivater og evt. andre sikringspositioner, der opfylder kriterierne i artikel 338, stk. 2 og 3, i forordning (EU) nr. 575/2013.  Derivater af securitiseringseksponeringer, der giver en pro rata-andel, og positioner, der sikrer positioner i korrelationshandelsporteføljen, angives i rækken "Andre CTP-positioner". |
| 0110 | "NTH TO DEFAULT"-KREDITDERIVATER  "Nth to default"-kreditderivater, der sikres af "nth to default"-kreditderivater i henhold til artikel 347 i forordning (EU) nr. 575/2013, indberettes her.  Rollerne som eksponeringsleverende institut, investor og organiserende institut kan ikke bruges i forbindelse med "nth to default"-kreditderivater. Der kan derfor ikke gives en opdeling for "nth to default"-kreditderivater på samme måde som for securitiseringspositioner. |
| 0040, 0070, 0100 og 0120 | ANDRE CTP-POSITIONER  Følgende positioner er omfattet:   derivater af securitiseringseksponeringer, der giver en pro rata-andel, og positioner, der sikrer positioner i korrelationshandelsporteføljen   CTP-positioner, der sikres af kreditderivater i henhold til artikel 346 i forordning (EU) nr. 575/2013   andre positioner, der er i overensstemmelse med artikel 338, stk. 3, i forordning (EU) nr. 575/2013. |

5.4. C 21.01 – Markedsrisiko: Positionsrisiko i aktier opgjort efter den forenklede standardmetode (MKR SSA EQU)

5.4.1. Generelle bemærkninger

169. I dette skema indberettes der oplysninger om positioner og de tilsvarende kapitalgrundlagskrav for positionsrisikoen i aktier i handelsbeholdningen opgjort efter standardmetoden.

170. Skemaet skal udfyldes separat for "Total" sammen med en fast, foruddefineret liste af følgende markeder: Albanien, Bulgarien, Danmark, Den Tidligere Jugoslaviske Republik Makedonien, Det Forenede Kongerige, Egypten, Island, Japan, Liechtenstein, Norge, Polen, Rumænien, Rusland, Schweiz, Serbien, Sverige, Tjekkiet, Tyrkiet, Ukraine, Ungarn, USA og euroområdet samt et restskema for alle andre markeder. I forbindelse med dette indberetningskrav skal ordet "marked" forstås som "land". (undtagen for lande i euroområdet; se Kommissionens delegerede forordning (EU) nr. 525/2014[[1]](#footnote-2)).

5.4.2. Instrukser vedrørende specifikke positioner

|  |  |
| --- | --- |
| **Kolonner** | |
| 0010-0020 | **ALLE POSITIONER (LANGE OG KORTE)**  Artikel 102 og artikel 105, stk. 1, i forordning (EU) nr. 575/2013  Disse er bruttopositioner uden indregning af instrumenter, men ekskl. garanterede positioner, som tredjemand har tegnet sig for eller forpligtet sig til at aftage som omhandlet i artikel 345, stk. 1, første afsnit, andet punktum, i forordning (EU) nr. 575/2013. |
| 0030-0040 | **NETTOPOSITIONER (LANGE OG KORTE)**  Artikel 327, 329, 332, 341 og 345 i forordning (EU) nr. 575/2013 |
| 0050 | **POSITIONER UNDERLAGT KAPITALKRAV**  Nettopositioner, som i henhold til de forskellige metoder, der er omhandlet i tredje del, afsnit IV, kapitel 2, i forordning (EU) nr. 575/2013, pålægges et kapitalkrav. Kapitalkravet skal beregnes separat for hvert nationalt marked. Positioner i aktieindeksfutures som omhandlet i artikel 344, stk. 4, i forordning (EU) nr. 575/2013, medtages ikke i denne kolonne. |
| 0060 | **KAPITALGRUNDLAGSKRAV FØR ANVENDELSE AF JUSTERINGSFAKTORER**  Kapitalgrundlagskravene i overensstemmelse med tredje del, afsnit IV, kapitel 2, i forordning (EU) nr. 575/2013 for enhver relevant position før anvendelse af de justeringsfaktorer, der er omhandlet i artikel 325, stk. 2, litra a), nr. ii), i nævnte forordning. |
| 0070 | **SAMLET RISIKOEKSPONERING**  Artikel 92, stk. 4, litra b), nr. i), i forordning (EU) nr. 575/2013.  Resultatet af multiplikationen af kapitalgrundlagskravet med 12,5 i overensstemmelse med artikel 92, stk. 6, litra b), i forordning (EU) nr. 575/2013 og med justeringsfaktoren, jf. artikel 325, stk. 2, litra a), nr. ii), i nævnte forordning. |

|  |  |
| --- | --- |
| **Rækker** | |
| 0010-0130 | **AKTIER I HANDELSBEHOLDNINGEN**  Kapitalgrundlagskrav for positionsrisiko som omhandlet i artikel 92, stk. 4, litra b), nr. i), i forordning (EU) nr. 575/2013 og tredje del, afsnit IV, kapitel 2, afdeling 3, i nævnte forordning. |
| 0020-0040 | **GENEREL RISIKO**  Positioner i aktier underlagt generel risiko (artikel 343 i forordning (EU) nr. 575/2013) og deres tilsvarende kapitalgrundlagskrav i henhold til tredje del, afsnit IV, kapitel 2, afdeling 3, i nævnte forordning  Begge opdelinger (række 0021/0022 og række 0030/0040) er en opdeling vedrørende alle positioner, der er underlagt generel risiko.  I række 0021 og 0022 indberettes der oplysninger om opdelingen efter instrument.  Kun opdelingen i række 0030 og 0040 bruges som grundlag for beregning af kapitalgrundlagskravene. |
| 0021 | **Derivater**  Derivater, der indgår i beregningen af aktierisikoen ved positioner i handelsbeholdningen, jf. artikel 329 og 332 i forordning (EU) nr. 575/2013, hvis det er relevant. |
| 0022 | **Andre aktiver og passiver**  Andre instrumenter end derivater, der indgår i beregningen af aktierisikoen ved positioner i handelsbeholdningen. |
| 0030 | **Børshandlede aktieindeksfutures, der er bredt diversificerede og omfattet af en særlig metode**  Børshandlede aktieindeksfutures, der er bredt diversificerede og omfattet af en særlig metode i overensstemmelse med Kommissionens gennemførelsesforordning (EU) nr. 945/2014[[2]](#footnote-3)  Disse positioner er kun underlagt generel risiko og skal derfor ikke indberettes i række 0050. |
| 0040 | **Andre aktier end børshandlede aktieindeksfutures, der er bredt diversificerede**  Andre positioner i aktier underlagt specifik risiko og de tilsvarende kapitalgrundlagskrav i henhold til artikel 343 i forordning (EU) nr. 575/2013, herunder positioner i aktieindeksfutures behandlet i overensstemmelse med artikel 344, stk. 3, i nævnte forordning |
| 0050 | **SPECIFIK RISIKO**  Positioner i aktier underlagt specifik risiko og det tilsvarende kapitalgrundlagskrav i henhold til artikel 342 i forordning (EU) nr. 575/2013, herunder ikke positioner i aktieindeksfutures behandlet i overensstemmelse med artikel 344, stk. 4, andet punktum, i nævnte forordning |
| 0090-0130 | YDERLIGERE KRAV TIL OPTIONER (BORTSET FRA DELTARISICI)  Artikel 329, 2 og 3, i forordning (EU) nr. 575/2013  De yderligere krav til optioner vedrørende andre risici end deltarisici indberettes ved hjælp af den metode, der er anvendt til beregningen heraf. |

5.5. C 22.01 – Markedsrisiko: Valutarisiko opgjort efter den forenklede standardmetode (MKR SSA FX)

5.5.1. Generelle bemærkninger

171. Institutterne indberetter oplysninger om positionerne i hver valuta (herunder indberetningsvalutaen) og de tilsvarende kapitalgrundlagskrav for valutarisiko opgjort efter standardmetoden. Positionen beregnes for hver valuta (herunder euro), guld og positioner i CIU'er.

172. Række 0100-0480 i dette skema indberettes, selv om institutter ikke skal beregne kapitalgrundlagskrav for valutarisiko i henhold til artikel 351 i forordning (EU) nr. 575/2013. I disse memorandumposter medtages alle positioner i indberetningsvalutaen, uanset om de tages i betragtning med henblik på artikel 354 i forordning (EU) nr. 575/2013. Række 0130-0480 af memorandumposterne i skemaet udfyldes separat for alle valutaer i EU's medlemsstater, valutaerne: GBP, USD, CHF, JPY, RUB, TRY, AUD, CAD, RSD, ALL, UAH, MKD, EGP, ARS, BRL, MXN, HKD, ICK, TWD, NZD, NOK, SGD, KRW, CNY og alle andre valutaer.

5.5.2. Instrukser vedrørende specifikke positioner

|  |  |
| --- | --- |
| **Kolonner** | |
| 0020-0030 | **ALLE POSITIONER (LANGE OG KORTE)**  Bruttopositioner som følge af aktiver, tilgodehavender og lignende poster nævnt i artikel 352, stk. 1, i forordning (EU) nr. 575/2013.  I henhold til artikel 352, stk. 2, i forordning (EU) nr. 575/2013 indberettes de positioner, som et institut har taget for at afdække sin kapitalprocent, jf. artikel 92, stk. 1, i nævnte forordning, mod den negative virkning af valutakursændringer samt positioner, vedrørende poster, der allerede er fratrukket ved beregningen af kapitalgrundlaget, ikke, hvis de kompetente myndigheder har givet tilladelse hertil. |
| 0040-0050 | **NETTOPOSITIONER (LANGE OG KORTE)**  Artikel 352, stk. 3, artikel 352, stk. 4, første og andet punktum, og artikel 353 i forordning (EU) nr. 575/2013  Nettopositionerne beregnes i hver valuta i overensstemmelse med artikel 352, stk. 1, i forordning (EU) nr. 575/2013. Derfor kan både lange og korte positioner indberettes på samme tid. |
| 0060-0080 | **POSITIONER UNDERLAGT KAPITALKRAV**  Artikel 352, stk. 4, tredje punktum, og artikel 353 og 354 i forordning (EU) nr. 575/2013 |
| 0060-0070 | **POSITIONER UNDERLAGT KAPITALKRAV (LANGE OG KORTE)**  De lange og korte nettopositioner for hver valuta beregnes ved at trække de samlede korte positioner fra de samlede lange positioner.  Lange nettopositioner for hver operation i en valuta adderes for at få den lange nettoposition i den pågældende valuta.  Korte nettopositioner for hver operation i en valuta adderes for at få den korte nettoposition i den pågældende valuta.  Ikkematchede positioner i ikkeindberetningsvalutaer lægges til positioner underlagt kapitalkrav for andre valutaer (række 030) i kolonne 060 eller 070, afhængigt af om de er korte eller lange. |
| 0080 | **POSITIONER UNDERLAGT KAPITALKRAV (MATCHEDE)**  Matchede positioner for snævert forbundne valutaer. |
| 0090 | **KAPITALGRUNDLAGSKRAV FØR ANVENDELSE AF JUSTERINGSFAKTORER**  Kapitalgrundlagskravet for enhver relevant position i overensstemmelse med tredje del, afsnit IV, kapitel 3, i forordning (EU) nr. 575/2013 før anvendelse af justeringsfaktoren, jf. artikel 325, stk. 2, litra b), i nævnte forordning. |
| 0100 | **SAMLET RISIKOEKSPONERING**  Artikel 92, stk. 4, litra c), i forordning (EU) nr. 575/2013.  Resultatet af multiplikationen af kapitalgrundlagskravet med 12,5 i overensstemmelse med artikel 92, stk. 6, litra b), i forordning (EU) nr. 575/2013 og med justeringsfaktoren, jf. artikel 325, stk. 2, litra b), i nævnte forordning. |

|  |  |
| --- | --- |
| **Rækker** | |
| 0010 | **SAMLEDE POSITIONER**  Alle positioner i ikkeindberetningsvalutaer og de positioner i indberetningsvalutaen, der tages i betragtning med henblik på artikel 354 i forordning (EU) nr. 575/2013, samt deres tilsvarende kapitalgrundlagskrav for den valutarisiko, der er omhandlet i artikel 92, stk. 4, litra c), under hensyntagen til artikel 352, stk. 2 og 4, i forordning (EU) nr. 575/2013 (med henblik på omregning til indberetningsvalutaen). |
| 0020 | **SNÆVERT FORBUNDNE VALUTAER**  Positioner og deres tilsvarende kapitalgrundlagskrav for snævert forbundne valutaer som omhandlet i artikel 354 i forordning (EU) nr. 575/2013. |
| 0025 | **Snævert forbundne valutaer: *heraf*: indberetningsvaluta**  Positioner i indberetningsvalutaen, der bidrager til beregningen af kapitalgrundlagskrav i overensstemmelse med artikel 354 i forordning (EU) nr. 575/2013. |
| 0030 | **ALLE ANDRE VALUTAER (herunder CIU'er, der behandles som forskellige valutaer)**  Positioner og deres tilsvarende kapitalgrundlagskrav for valutaer omfattet af den generelle procedure, der er omhandlet i artikel 351 og artikel 352, stk. 2 og 4, i forordning (EU) nr. 575/2013.  Indberetning af CIU'er, der behandles som separate valutaer i henhold til artikel 353 i forordning (EU) nr. 575/2013:  CIU'er, der behandles som separate valutaer, kan behandles på to forskellige måder med henblik på at beregne kapitalgrundlagskravene:  1. Den modificerede guldmetode, hvis det ikke vides, om CIU'ernes investeringer er lange eller korte (disse CIU'er lægges til et instituts samlede nettoposition i valutaer).  2. Hvis det vides, om CIU'ens investeringer er lange eller korte, lægges disse CIU'er til den samlede åbne valutaposition (lang eller kort, afhængigt af om CIU'ens investeringer er lange eller korte).  Indberetningen af disse CIU'er følger beregningen af kapitalgrundlagskravene. |
| 0040 | **GULD**  Positioner og deres tilsvarende kapitalgrundlagskrav for valutaer omfattet af den generelle procedure, der er omhandlet i artikel 351 og artikel 352, stk. 2 og 4, i forordning (EU) nr. 575/2013. |
| 0050 - 0090 | YDERLIGERE KRAV TIL OPTIONER (BORTSET FRA DELTARISICI)  Artikel 352, 5 og 6, i forordning (EU) nr. 575/2013  De yderligere krav til optioner vedrørende andre risici end deltarisici indberettes opdelt ved hjælp af den metode, der er anvendt til beregningen heraf. |
| 0100-0120 | **Opdeling af samlede positioner (herunder indberetningsvaluta) efter eksponeringstype**  De samlede positioner fordeles efter derivater, andre aktiver og passiver og ikkebalanceførte poster. |
| 0100 | **Andre aktiver og passiver end ikkebalanceførte poster og derivater**  Positioner, der ikke er anført i række 0110 eller 0120, indberettes her. |
| 0110 | **Ikkebalanceførte poster**  Poster, der er omfattet af artikel 352 i forordning (EU) nr. 575/2013, uanset denomineringsvalutaen, og som er medtaget i bilag I til nævnte forordning, med undtagelse af poster, der er medtaget som værdipapirfinansieringstransaktioner og terminsforretninger, eller som følger af en aftale om netting på tværs af produkter. |
| 0120 | **Derivater**  Positioner værdisat i henhold til artikel 352 i forordning (EU) nr. 575/2013. |
| 0130-0480 | **MEMORANDUMPOSTER: VALUTAPOSITIONER**  Memorandumposterne i skemaet udfyldes separat for alle valutaer i EU's medlemsstater, GBP, USD, CHF, JPY, RUB, TRY, AUD, CAD, RSD, ALL, UAH, MKD, EGP, ARS, BRL, MXN, HKD, ICK, TWD, NZD, NOK, SGD, KRW, CNY og alle andre valutaer. |
| 0470 | **Andre**  Positioner i guld og positioner i CIU'er, der behandles som en særskilt valuta i overensstemmelse med artikel 353, stk. 3, i forordning (EU) nr. 575/2013, skal medtages i denne række. |

5.6. C 23.01 – Markedsrisiko: Råvarerisiko opgjort efter den forenklede standardmetode (MKR SSA COM)

5.6.1. Generelle bemærkninger

173. I dette skema indberettes der oplysninger om positionerne i råvarer og de tilsvarende kapitalgrundlagskrav opgjort efter standardmetoden.

5.6.2. Instrukser vedrørende specifikke positioner

|  |  |
| --- | --- |
| **Kolonner** | |
| 0010-0020 | **ALLE POSITIONER (LANGE OG KORTE)**  Lange/korte bruttopositioner, der betragtes som positioner i samme råvare i henhold til artikel 357, stk. 4, i forordning (EU) nr. 575/2013 (se også artikel 359, stk. 1, i forordning (EU) nr. 575/2013) |
| 0030-0040 | **NETTOPOSITIONER (LANGE OG KORTE)**  Som defineret i artikel 357, stk. 3, i forordning (EU) nr. 575/2013. |
| 0050 | **POSITIONER UNDERLAGT KAPITALKRAV**  Nettopositioner, som i henhold til de forskellige metoder, der er omhandlet i tredje del, afsnit IV, kapitel 4, i forordning (EU) nr. 575/2013, pålægges et kapitalkrav. |
| 0060 | **KAPITALGRUNDLAGSKRAV FØR ANVENDELSE AF JUSTERINGSFAKTORER**  Kapitalgrundlagskravet beregnet i overensstemmelse med tredje del, afsnit IV, kapitel 4, i forordning (EU) nr. 575/2013 for enhver relevant position før anvendelse af justeringsfaktoren, jf. artikel 325, stk. 2, i nævnte forordning. |
| 0070 | **SAMLET RISIKOEKSPONERING**  Artikel 92, stk. 4, litra c), i forordning (EU) nr. 575/2013.  Resultatet af multiplikationen af kapitalgrundlagskravet med 12,5 i overensstemmelse med artikel 92, stk. 6, litra b), i forordning (EU) nr. 575/2013 og med justeringsfaktoren, jf. artikel 325, stk. 2, litra c), i nævnte forordning. |

|  |  |
| --- | --- |
| **Rækker** | |
| 0010 | **SAMLEDE POSITIONER I RÅVARER**  Positioner i råvarer og deres tilsvarende kapitalgrundlagskrav for markedsrisiko beregnet i overensstemmelse med artikel 92, stk. 4, litra c), i forordning (EU) nr. 575/2013 og tredje del, afsnit IV, kapitel 4, i nævnte forordning. |
| 0020-0060 | **POSITIONER EFTER RÅVAREKATEGORI**  I forbindelse med indberetning er råvarer inddelt i fire råvaregrupper som vist i artikel 361, tabel 2, i forordning (EU) nr. 575/2013. |
| 0070 | **LØBETIDSMETODE**  Positioner i råvarer, der er omfattet af løbetidsmetoden omhandlet i artikel 359 i forordning (EU) nr. 575/2013 |
| 0080 | **UDVIDET LØBETIDSMETODE**  Positioner i råvarer, der er omfattet af den udvidede løbetidsmetode omhandlet i artikel 361 i forordning (EU) nr. 575/2013 |
| 0090 | **FORENKLET METODE**  Positioner i råvarer, der er omfattet af den forenklede metode omhandlet i artikel 360 i forordning (EU) nr. 575/2013 |
| 0100-0140 | YDERLIGERE KRAV TIL OPTIONER (BORTSET FRA DELTARISICI)  Artikel 358, stk. 4, i forordning (EU) nr. 575/2013  De yderligere krav til optioner vedrørende andre risici end deltarisici indberettes ved hjælp af den metode, der er anvendt til beregningen heraf. |

5.7. C 24.00 - Markedsrisiko opgjort efter den interne model (MKR IM)

5.7.1. Generelle bemærkninger

174. I dette skema gives der en opdeling af tallene for value-at-risk (VaR) og value-at-risk i stresssituationer (sVaR) efter markedsrisiko (gæld, aktier, valuta og råvare) og andre oplysninger, der er relevante for beregningen af kapitalgrundlagskravene.

175. Generelt afhænger det af strukturen af den model, som institutterne anvender, om tallene for generel og specifik risiko kan bestemmes og indberettes separat eller kun samlet. Det samme gælder for opdelingen af VaR/sVaR i risikokategorier (renterisiko, aktierisiko, råvarerisiko og valutarisiko). Et institut kan undlade at indberette disse opdelinger, hvis det dokumenterer, at indberetningen af disse tal pålægger det en uforholdsmæssig arbejdsbyrde.

5.7.2. Instrukser vedrørende specifikke positioner

|  |  |
| --- | --- |
| Kolonner | |
| 0030-0040 | **Value at Risk (VaR)**  VaR er det maksimale potentielle tab, der kan opstå som følge af en prisændring med en given sandsynlighed inden for en specifik tidshorisont. |
| 0030 | **Multiplikationsfaktor (mc) x Gennemsnit af VaR for de foregående 60 arbejdsdage (VaRavg)**  Artikel 364, stk. 1, litra a), nr. ii), og artikel 365, stk. 1, i forordning (EU) nr. 575/2013 |
| 0040 | **Den foregående dags VaR (VaRt-1)**  Artikel 364, stk. 1, litra a), nr. i), og artikel 365, stk. 1, i forordning (EU) nr. 575/2013 |
| 0050-0060 | **VaR i stresssituationer**  VaR i stresssituationer er det maksimale potentielle tab, der kan opstå som følge af en prisændring med en given sandsynlighed inden for en specifik tidshorisont, hvor input kalibreres efter historiske data fra en sammenhængende 12-månedersperiode med signifikant finansiel stress, som er relevant for instituttets portefølje. |
| 0050 | **Multiplikationsfaktor (ms) x Gennemsnit for de foregående 60 arbejdsdage (SVaRavg)**  Artikel 364, stk. 1, litra b), nr. ii), og artikel 365, stk. 1, i forordning (EU) nr. 575/2013 |
| 0060 | **Den seneste tilgængelige (SVaRt-1)**  Artikel 364, stk. 1, litra b), nr. i), og artikel 365, stk. 1, i forordning (EU) nr. 575/2013 |
| 0070-0080 | **KAPITALKRAV FOR FORØGET MISLIGHOLDELSES- OG MIGRERINGSRISIKO**  Kapitalkrav for forøget misligholdelses- og migreringsrisiko er det maksimale potentielle tab, der kan opstå som følge af en prisændring knyttet til misligholdelses- og migreringsrisici beregnet i overensstemmelse med artikel 364, stk. 2, litra b), sammenholdt med tredje del, afsnit IV, kapitel 5, afdeling 4, i forordning (EU) nr. 575/2013. |
| 0070 | **Gennemsnittet af tallet over 12 uger**  Artikel 364, stk. 2, litra b), nr. ii), sammenholdt med tredje del, afsnit IV, kapitel 5, afdeling 4, i forordning (EU) nr. 575/2013 |
| 0080 | **Seneste tal**  Artikel 364, stk. 2, litra b), nr. i), sammenholdt med tredje del, afsnit IV, kapitel 5, afdeling 4, i forordning (EU) nr. 575/2013 |
| 0090-0110 | **ALLE PRISRISICI, KAPITALKRAV FOR CTP** |
| 0090 | **BUNDVÆRDI**  Artikel 364, stk. 3, litra c), i forordning (EU) nr. 575/2013  8 % af det kapitalgrundlagskrav, der beregnes i overensstemmelse med forordningens artikel 338, stk. 1, i forordning (EU) nr. 575/2013 for alle positioner i kapitalkravet "alle prisrisici". |
| 0100-0110 | **GENNEMSNITTET OVER 12 UGER OG SENESTE TAL**  Artikel 364, stk. 3, litra b), i forordning (EU) nr. 575/2013 |
| 0110 | **SENESTE TAL**  Artikel 364, stk. 3, litra a), i forordning (EU) nr. 575/2013 |
| 0120 | **KAPITALGRUNDLAGSKRAV**  Kapitalgrundlagskrav som omhandlet i artikel 364 i forordning (EU) nr. 575/2013 for alle risikofaktorer under hensyntagen til evt. korrelationsvirkninger plus forøget misligholdelses- og migreringsrisiko og alle prisrisici for korrelationshandelsporteføljen, men eksklusive securitiseringskapitalkravet for securitiserings- og "nth to default"-kreditderivater i henhold til artikel 364, stk. 2, i forordning (EU) nr. 575/2013 |
| 0130 | **SAMLET RISIKOEKSPONERING**  Artikel 92, stk. 7, litra b), i forordning (EU) nr. 575/2013.  Resultatet af multiplikationen af kapitalgrundlagskravet med 12,5. |
| 0140 | **Antal overskridelser for de seneste 250 arbejdsdage**  Artikel 366 i forordning (EU) nr. 575/2013  Antallet af overskridelser, på grundlag af hvilke plusfaktoren bestemmes. Hvis institutterne har tilladelse til at udelukke visse overskridelser fra beregningen af plusfaktoren i overensstemmelse med artikel 500c i forordning (EU) nr. 575/2013, angives antallet af overskridelser, der er indberettet i denne kolonne. |
| 0150-0160 | **VaR-multiplikationsfaktor (mc) og SVaR-multiplikationsfaktor (ms)**  Artikel 366 i forordning (EU) nr. 575/2013  De multiplikationsfaktorer, der faktisk anvendes ved beregningen af kapitalgrundlagskravene, indberettes, i givet fald efter anvendelse af artikel 500c i forordning (EU) nr. 575/2013. |
| 0170-0180 | **ANTAGET KAPITALKRAV FOR CTP-BUNDVÆRDI — VÆGTEDE LANGE/KORTE NETTOPOSITIONER EFTER LOFT**  Det beløb, der indberettes, og som udgør grundlaget for beregningen af det mindste kapitalkrav for alle prisrisici, jf. artikel 364, stk. 3, litra c), i forordning (EU) nr. 575/2013, tager højde for skønnet i artikel 335 i nævnte forordning, der giver et institut mulighed for at begrænse vægten og nettopositionen til det højest mulige tab forbundet med misligholdelsesrisikoen. |

|  |  |
| --- | --- |
| **Rækker** | |
| 0010 | **SAMLEDE POSITIONER**  Svarer til den del af positions-, valuta- og råvarerisiko, der er omhandlet i artikel 363, stk. 1, i forordning (EU) nr. 575/2013 kædet sammen med risikofaktorerne i artikel 367, stk. 2, i nævnte forordning.  Med hensyn til kolonne 0030 til 0060 (VaR og Stress-VAR) er tallene i totalrækken ikke lig med opdelingen af tal for VaR/Stress-VaR i forbindelse med de relevante risikokomponenter. |
| 0020 | **HANDLEDE GÆLDSINSTRUMENTER**  Svarer til den del af positionsrisiko, der er omhandlet i artikel 363, stk. 1, i forordning (EU) nr. 575/2013 kædet sammen med renterisikofaktorerne i artikel 367, stk. 2, litra a), i nævnte forordning. |
| 0030 | **HANDLEDE GÆLDSINSTRUMENTER (TDI) — GENEREL RISIKO**  Generel risikokomponent som omhandlet i artikel 362 i forordning (EU) nr. 575/2013 |
| 0040 | **HANDLEDE GÆLDSINSTRUMENTER (TDI) — SPECIFIK RISIKO**  Specifik risikokomponent som omhandlet i artikel 362 i forordning (EU) nr. 575/2013 |
| 0050 | **AKTIER**  Svarer til den del af positionsrisiko, der er omhandlet i artikel 363, stk. 1, i forordning (EU) nr. 575/2013 kædet sammen med aktierisikofaktorerne i artikel 367, stk. 2, litra c), i nævnte forordning. |
| 0060 | **AKTIER — GENEREL RISIKO**  Generel risikokomponent som omhandlet i artikel 362 i forordning (EU) nr. 575/2013 |
| 0070 | **AKTIER — SPECIFIK RISIKO**  Specifik risikokomponent som omhandlet i artikel 362 i forordning (EU) nr. 575/2013 |
| 0080 | **VALUTARISIKO**  Artikel 363, stk. 1, og artikel 367, stk. 2, litra b), i forordning (EU) nr. 575/2013 |
| 0090 | **RÅVARERISIKO**  Artikel 363, stk. 1, og artikel 367, stk. 2, litra d), i forordning (EU) nr. 575/2013 |
| 0100 | **SAMLET BELØB FOR GENEREL RISIKO**  Markedsrisiko forårsaget af generelle bevægelser på markederne for handlede gældsinstrumenter, aktier, valutaer og råvarer. VaR for generel risiko ved alle risikofaktorer under hensyntagen til evt. korrelationsvirkninger |
| 0110 | **SAMLET BELØB FOR SPECIFIK RISIKO**  Specifik risikokomponent for handlede gældsinstrumenter og aktier. VaR for specifik risiko ved aktier og handlede gældsinstrumenter i handelsbeholdningen under hensyntagen til evt. korrelationsvirkninger |

1. Kommissionens delegerede forordning (EU) nr. 525/2014 af 12. marts 2014 om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder, der definerer begrebet marked (EUT L 148 af 20.5.2014, s. 15). [↑](#footnote-ref-2)
2. Kommissionens gennemførelsesforordning (EU) nr. 945/2014 af 4. september 2014 om gennemførelsesmæssige tekniske standarder for relevante tilstrækkeligt diversificerede indeks i overensstemmelse med Europa-Parlamentets og Rådets forordning (EU) nr. 575/2013 [↑](#footnote-ref-3)