LV

II PIELIKUMS

“II PIELIKUMS

**NORĀDES PĀRSKATU SNIEGŠANAI PAR PAŠU KAPITĀLU UN PAŠU KAPITĀLA PRASĪBĀM**

**II DAĻA. NORĀDĪJUMI SAISTĪBĀ AR VEIDNI**

(..)

5.8. C 25.00 — KREDĪTA VĒRTĪBAS KOREKCIJAS RISKS (*CVA*)

5.8.1. Norādes par konkrētām pozīcijām

|  |  |
| --- | --- |
| **Slejas** | |
| 0010. | ***CCR* riska darījuma vērtība**  Darījumu partnera kredītriska (*CCR*) riska darījuma vērtība, kas aprēķināta saskaņā ar metodēm, kuras noteiktas Regulas (ES) Nr. 575/2013 Trešās daļas II sadaļas 4. un 6. nodaļā. |
| 0020. | **Kopējās pašu kapitāla prasības *CCR***  Pašu kapitāla prasības *CCR* (Regulas (ES) Nr. 575/2013 92. panta 4. punkta a) un g) apakšpunkts un Trešās daļas VI sadaļa). |
| 0030. | **Nosacītā summa**  Nosacīto summu kopsumma par atvasinātajiem instrumentiem pirms savstarpējiem prasījumiem un korekcijām saskaņā ar Regulas (ES) Nr. 575/2013 279.b pantu. |
| 0040. | **Radusies kredīta vērtības korekcija**  Grāmatvedības uzkrājumi saistībā ar atvasināto instrumentu darījumu partneru kredītspējas samazināšanos. |
| 0050. | **Vienkāršots režīms KIU atvasināto instrumentu pozīcijām**  Pašu kapitāla prasības *CVA* (Regulas (ES) Nr. 575/2013 92. panta 4. punkta d) apakšpunkts un Trešās daļas VI sadaļa), kas aprēķinātas saskaņā ar vienkāršotu procedūru KIU atvasināto instrumentu pozīcijām, kā definēts Regulas (ES) Nr. 575/2013 132.a panta 3. punktā, 152. panta 3. punktā un 325.j panta 1. punktā. |
| 0060. | **Vienkāršotā pieeja**  Pašu kapitāla prasības darījumiem, kuriem piemēro Regulas (ES) Nr. 575/2013 385. pantā minēto vienkāršoto pieeju. |
| 0070. | **Samazināta *BA-CVA* pieeja**  Pašu kapitāla prasības *CVA* (Regulas (ES) Nr. 575/2013 92.panta 4. punkta d) apakšpunkts un Trešās daļas VI sadaļa), kas aprēķinātas saskaņā ar 384. panta 3. punktu iestādei, kura atbilst Regulas (ES) Nr. 575/2013 384. panta 1. punkta b) apakšpunktā noteiktajam nosacījumam. |
| 0080.–0110. | **Pilnīga *BA-CVA* pieeja**  Pašu kapitāla prasības *CVA (Regulas (ES) Nr. 575/2013 92. panta 4. punkta d) apakšpunkts un Trešās daļas VI sadaļa)*, kas aprēķinātas saskaņā ar 384. panta 2. punktu, iestādei, kura atbilst Regulas (ES) Nr. 575/2013 384. panta 1. punkta a) apakšpunktā noteiktajam nosacījumam. |
| 0080. | ***CVA* riska ierobežošanas nosacītā summa**  Atbilstošu *CVA* riska ierobežošanas pozīciju nosacītā summa (bruto summas), kas atzīta saskaņā ar Regulas (ES) Nr. 575/2013 386. pantu. |
| 0090. | ***BACVAcsr-unhedged***  *BACVAcsr-unhedged* darījumiem, kuriem piemēro pamatpieeju, kas aprēķināta saskaņā ar 384. panta 3. punktu, iestādei, kura atbilst Regulas (ES) Nr. 575/2013 384. panta 1. punkta b) apakšpunktā noteiktajam nosacījumam. |
| 0100. | ***BACVAcsr-hedged***  *BACVAcsr-hedged* darījumiem, kuriem piemēro pamatpieeju, kas aprēķināta saskaņā ar 384. panta 2. punktu, iestādei, kura atbilst Regulas (ES) Nr. 575/2013 384. panta 1. punkta a) apakšpunktā noteiktajam nosacījumam. |
| 0110. | **Pašu kapitāla prasības**  Tādas kopējās pašu kapitāla prasības darījumiem, kuriem piemēro pilnu pamatpieeju, kas aprēķinātas saskaņā ar 384. panta 2. punktu, iestādei, kura atbilst Regulas (ES) Nr. 575/2013 384. panta 1. punkta a) apakšpunktā noteiktajam nosacījumam. |
| 0120.–0270. | ***SA-CVA* pieeja**  Pašu kapitāla prasības *CVA* (Regulas (ES) Nr. 575/2013 92. panta 4. punkta d) apakšpunkts un Trešās daļas VI sadaļa), kas aprēķinātas saskaņā ar 383. pantu iestādei, kura atbilst Regulas (ES) Nr. 575/2013 382.a panta 1. punkta a) apakšpunktā noteiktajam nosacījumam. |
| 0120. | ***CVA* riska ierobežošanas nosacītā summa**  Atbilstošu *CVA* riska ierobežošanas pozīciju nosacītā summa, kas atzīta saskaņā ar Regulas (ES) Nr. 575/2013 386. pantu. |
| 0130. | **Darījumu partneru skaits**  Regulas (ES) Nr. 575/2013 445.a panta 1. punkta c) apakšpunkts  To darījuma partneru skaits, kā noteikts Regulas (ES) Nr. 575/2013 383. panta 1. punktā, kas iekļauti pašu kapitāla aprēķinā attiecībā uz *SA-CVA* risku. Kopējo skaitu uzrāda 0010. rindā un sadalījumu pa darījuma partneru veidiem — 0170.–0220. rindā. |
| 0140.–0250. | **Pašu kapitāla prasības savstarpējo prasījumu ieskaita kopām saskaņā ar *SA-CVA* pieeju**  Pašu kapitāla prasības *SA-CVA* riskam saskaņā ar Regulas (ES) Nr. 575/2013 383. pantu, tostarp sadalījumu pa riska klasēm, kā definēts 383. panta 2. punkta 1) apakšpunktā, un katrai riska klasei — pašu kapitāla prasības delta riskiem un vega riskiem, kā noteikts Regulas (ES) Nr. 575/2013 383. panta 3. punktā un saskaņā ar 383.b pantu. |
| 0140.–0150. | **Pašu kapitāla prasības attiecībā uz procentu likmju risku**  Regulas (ES) Nr. 575/2013 383.c, 383.i, 383.j, 383.k, 383.l, 383.m pants. |
| 0160.–0170. | **Pašu kapitāla prasības attiecībā uz ārvalstu valūtas risku**  Regulas (ES) Nr. 575/2013 383.d, 383.i, 383.j, 383.n, 383.o pants. |
| 0180.–0190. | **Pašu kapitāla prasības attiecībā uz darījuma partnera kredītriska starpības risku**  Regulas (ES) Nr. 575/2013 383.e, 383.i, 383.j, 383.p 383.q, 383.r pants. |
| 0200.–0210. | **Pašu kapitāla prasības attiecībā uz atsauces kredītriska starpības risku**  Regulas (ES) Nr. 575/2013 383.f, 383.i, 383.j, 383.s, 383.u pants. |
| 0220.–0230. | **Pašu kapitāla prasības attiecībā uz kapitāla vērtspapīru risku**  Regulas (ES) Nr. 575/2013 383.g, 383.i, 383.j, 383.v, 383.w pants. |
| 0240.–0250. | **Pašu kapitāla prasības attiecībā uz preču risku**  Regulas (ES) Nr. 575/2013 383.h, 383.i, 383.j, 383.x, 383.z pants. |
| 0260. | ***mCVA***  𝑚𝐶𝑉𝐴 reizināšanas koeficienta vērtība saskaņā ar Regulas (ES) Nr. 575/2013 383.b panta 8. punktu. Uzrāda vērtību, ko izmanto pašu kapitāla prasību aprēķināšanai (vērtība ir vienāda ar 1 vai vērtība, ko palielinājušas kompetentās iestādes). |
| 0270. | **Pašu kapitāla prasības**  Pašu kapitāla prasības darījumiem, kam piemēro *SA-CVA*, kas aprēķinātas saskaņā ar Regulas (ES) Nr. 575/2013 383. pantu. |
| 0280. | **KOPĒJĀS PAŠU KAPITĀLA PRASĪBAS**  Regulas (ES) Nr. 575/2013 92. panta 4. punkta e) apakšpunkts.  Kopējās pašu kapitāla prasības *CVA* riskam, kas aprēķinātas, izmantojot jebkuru no piemērojamajām pieejām, kas minētas Regulas (ES) Nr. 575/2013 382.a pantā. Ja piemēro vairāk nekā vienu pieeju, uzrāda katras pieejas visu pašu kapitāla prasību vienkāršo summu. |
| 0290. | **KOPĒJĀ RISKA DARĪJUMU VĒRTĪBA**  Regulas (ES) Nr. 575/2013 92. panta 6. punkts.  Pašu kapitāla prasības, kas reizinātas ar 12,5. |
|  | |
| **Rindas** | |
| 0010. | **Darījumi, kas ir pašu kapitāla prasības attiecībā uz *CVA* risku tvērumā**  Regulas (ES) Nr. 575/2013 382. pants. |
| 0020. | **No kā: tikai atvasinātie instrumenti**  Atvasinātie instrumenti, kas ietilpst Regulas (ES) Nr. 575/2013 382. panta darbības jomā (t. i., visi darījumi, kas uzrādīti 0010. rindā, izņemot vērtspapīru finansēšanas darījumus). |
| 0030. | **No kā: Citos gadījumos atbrīvoti darījumi, kurus iestādes izvēlas reintegrēt pašu kapitāla prasību aprēķinā**  Regulas (ES) Nr. 575/2013 382. panta 4.a punkts |
| 0040.–0220. | **IZZIŅAS POSTEŅI** |
| 0040.–0110. | **Atbrīvojumi no *CVA* reintegrācijas nelielā ietekme**  Atbrīvojumu no *CVA* reintegrācijas nelielā ietekme, kā definēts Regulas (ES) Nr. 575/2013 382. panta 3. un 4. punktā, atsevišķi katram atbrīvojumam. Nelielā ietekme ir absolūtās summas izteiksmē izteikta starpība starp 0010. rindā minēto darījumu tvēruma attiecīgo rādītāju pēc atbrīvojuma reintegrēšanas un 0010. rindā minēto darījumu tvēruma attiecīgo rādītāju. |
| 0040. | **Visi atbrīvotie darījumi**  Visu atbrīvojumu no *CVA* reintegrācijas nelielā ietekme, kā definēts Regulas (ES) Nr. 575/2013 382. panta 3. un 4. punktā.  Darījumu tvērumam būtu jāietver visi 0010. rindā uzrādītie darījumi, neņemot vērā Regulas (ES) Nr. 575/2013 382. panta 3. punktā un 382. panta 4. punktā minētos atbrīvojumus. Konkrēti, iepriekš minētie darījumi, kas pašlaik ir izslēgti no *CVA* kapitāla prasību aprēķina saskaņā ar šiem pantiem, būtu no jauna jāiekļauj šajā rindā. Kopējie reintegrētie darījumi šīs rindas vajadzībām ir darījumi, kas ir reintegrēti 0050.–0110. rindas vajadzībām. |
| 0050. | **Klienta darījumi**  Klienta darījumu reintegrācijas nelielā ietekme, kā definēts Regulas (ES) Nr. 575/2013 382. panta 3. punktā.  Darījumu starp klientu un tīrvērtes dalībnieku reintegrācijas nelielā ietekme, ja tīrvērtes dalībnieks darbojas kā starpnieks starp klientu un atbilstīgu centrālo darījumu partneri, kas saskaņā ar Regulas (ES) Nr. 575/2013 382. panta 3. punktu ir atbrīvoti no 0010. rindas tvēruma. Klientiem nebūtu atkārtoti jāintegrē šie darījumi, ja attiecīgais darījums atbilst minētās regulas 305. panta 2., 3. un 4. punkta prasībām. |
| 0060. | **Darījumi ar nefinanšu darījumu partneriem**  Darījumu ar nefinanšu darījumu partneriem reintegrācijas nelielā ietekme, kā definēts Regulas (ES) Nr. 575/2013 382. panta 4. punkta a) apakšpunktā. |
| 0070. | **Darījumi tikai ar ES nefinanšu darījumu partneriem**  Neliela ietekme, ko rada tikai darījumu ar ES nefinanšu darījumu partneriem reintegrācija. Darījumu tvērumam būtu jāietver visi 0060. rindā uzrādītie darījumi, atskaitot 0080. rindā uzrādīto darījumu tvērumu. |
| 0080. | **Darījumi tikai ar trešo valstu nefinanšu darījumu partneriem**  Tikai darījumu ar trešo valstu nefinanšu darījumu partneriem reintegrācijas nelielā ietekme. Darījumu tvērumam būtu jāietver visi 0060. rindā uzrādītie darījumi, atskaitot 0070. rindā uzrādīto darījumu tvērumu. |
| 0090. | **Grupas iekšējie darījumi**  Grupas iekšējo darījumu reintegrācijas nelielā ietekme, kā noteikts Regulas (ES) Nr. 575/2013 382. panta 4. punkta b) apakšpunktā. |
| 0100. | **Darījumi ar darījumu partneriem, kas ir pensiju fondi**  Tādu darījumu ar pensiju fondu darījumu partneriem reintegrācijas nelielā ietekme, kuri noslēgti Regulas (ES) Nr. 648/2012 89. panta 1. punktā noteiktajā pārejas periodā un kuri ir atbrīvoti no pašu kapitāla prasībām attiecībā uz *CVA* risku saskaņā ar Regulas (ES) Nr. 575/2013 382. panta 4. punkta otro daļu. Darījumus, kas minēti 382. panta 4. punkta c) apakšpunktā un kas nav noslēgti Regulas (ES) Nr. 648/2012 89. panta 1. punktā noteiktajā pārejas periodā, neuzskata par atbrīvotiem darījumiem, jo ir beidzies pārejas periods minētā atbrīvojuma piemērošanai. |
| 0110. | **Darījumi ar suverēniem darījumu partneriem**  Regulas (ES) Nr. 575/2013 382. panta 4. punkta d) apakšpunktā definēto darījumu ar suverēniem darījumu partneriem reintegrācijas nelielā ietekme. |
| 0120. | ***CVA* riska ierobežošana atbrīvotiem darījumiem, kas nav iekļauti *CVA* darbības jomā**  *CVA* riska ierobežošana atbrīvotiem darījumiem, kas nav iekļauti pašu kapitāla prasību attiecībā uz *CVA* risku darbības jomā un uz kuriem attiecas kapitāla prasības attiecībā uz tirgus risku. |
| 0130. | **Vērtspapīru finansēšanas darījumi, kuru tīrvērte tiek veikta necentralizēti un kuri grāmatvedības vajadzībām ir novērtēti pēc patiesās vērtības, izņemot atbrīvotos darījumus**  VFD, kas ir pēc patiesās vērtības novērtēti grāmatvedības vajadzībām un uz kuriem attiektos pašu kapitāla prasības attiecībā uz *CVA* risku saskaņā ar Regulas (ES) Nr. 575/2013 382. panta 2. punktu, neatkarīgi no tā, vai no tiem izrietošie *CVA* riska darījumi ir būtiski. VFD, kas ir atbrīvoti no pašu kapitāla prasībām attiecībā uz *CVA* risku saskaņā ar Regulas (ES) Nr. 575/2013 382. panta 3. punktu un 382. panta 4. punktu, būtu jāizslēdz no aprēķiniem, izņemot gadījumus, kad iestāde minētos darījumus iekļautu pašu kapitāla prasību attiecībā uz *CVA* risku tvērumā saskaņā ar Regulas (ES) Nr. 575/2013 382. panta 4.a punktu. |
| 0140.–0160. | **CVA riska ierobežošana**  Regulas (ES) Nr. 575/2013 386. pants. |
| 0140. | **Ar vienu parādnieku saistītie kredītriska mijmaiņas līgumi** |
| 0150. | **Indeksa kredītriska mijmaiņas līgumi** |
| 0160. | **Citi atvasinātie instrumenti, kas klasificēti kā *CVA* riska ierobežošana** |
| 0170.–0220. | **Darījumu partneru veidi, uz kuriem attiecas *SA-CVA* pieeja**  Regulas (ES) Nr. 575/2013 445.a panta 1. punkta c) apakšpunkts  Katram darījumu partnerim izvēlas vienu sektoru, balstoties uz turpmākajām *FINREP* ekonomiskā sektora klasēm (sk. šīs Īstenošanas regulas V pielikuma 3. daļu):  Darījumu partneru skaitu pa sektoriem uzrāda 0130. slejā. |
| 0170. | **Centrālās bankas** |
| 0180. | **Vispārējās valdības** |
| 0190. | **Kredītiestādes** |
| 0200. | **Ieguldījumu sabiedrības** |
| 0210. | **Citas finanšu sabiedrības (izņemot ieguldījumu brokeru sabiedrības)** |
| 0220. | **Nefinanšu sabiedrības** |
| 0230. | ***CVA* riska sistemātisko komponentu apkopošana**  Regulas (ES) Nr. 575/2013 384. panta 3. punkts. Pašu kapitāla prasības saskaņā ar perfektas korelācijas pieņēmumu (Σ*cSCVAc*). Diskonta faktoru 0,65 nepiemēro. |
| 0240. | ***CVA* riska individuāli raksturīgo komponentu apkopojums**  Regulas (ES) Nr. 575/2013 384. panta 3. punkts. Pašu kapitāla prasības saskaņā ar nulles korelācijas pieņēmumu (sqrt(Σ*cSCVAc*2)). Diskonta faktoru 0,65 nepiemēro. |