GA

IARSCRÍBHINN II

“IARSCRÍBHINN II

**TREORACHA MAIDIR LE TUAIRISCIÚ AR CHISTÍ DÍLSE AGUS AR CHEANGLAIS CISTÍ DÍLSE**

## CUID II: TREORACHA A BHAINEANN LE TEIMPLÉID

(…)

9. Tairseacha an leabhair trádála agus an riosca margaidh, an teorainn idir an leabhar trádála agus an leabhar neamhthrádála agus athaicmithe

9.1 C 90.00 – Leabhar Trádála agus tairseacha riosca margaidhT

9.1.1 Barúlacha ginearálta

1. An fhaisnéis a chuirtear ar fáil sa teimpléad seo léireoidh sí toradh an ríomha dá dtagraítear in Airteagal 94 de Rialachán (AE) Uimh. 575/2013 (maolú do ghnó beag a bhaineann leis an leabhar trádála), agus méid gnó institiúide laistigh agus lasmuigh den chlár comhardaithe, agus sin faoi réir riosca margaidh a ríomhtar i gcomhréir le hAirteagal 325a de Rialachán (AE) Uimh. 575/2013.

9.1.2. Treoracha a bhaineann le suímh shonracha

1. I dtaca le toradh an ríomha dá dtagraítear in Airteagal 94 de Rialachán (AE) Uimh. 575/2013 agus an fhaisnéis faoi méid ghnó institiúide laistigh agus lasmuigh den chlár comhardaithe atá faoi réir riosca margaidh arna ríomh i gcomhréir le hAirteagal 325a de Rialachán (AE) Uimh. 575/2013, déanfar é a thuairisciú ar leithligh le haghaidh ceann gach míosa sa ráithe dá dtagraíonn an tuarascáil i rónna 0010 go 0030.

|  |  |
| --- | --- |
| **Ró** | **Tagairtí dlí agus treoracha** |
| 0010 | **Mí 3**  Sonraí ó lá deireanach an tríú mí den ráithe dá dtagraíonn an tuarascáil |
| 0020 | **Mí 2**  Sonraí ó lá deireanach an dara mí den ráithe dá dtagraíonn an tuarascáil |
| 0030 | **Mí 1**  Sonraí ó lá deireanach na chéad mhí den ráithe dá dtagraíonn an tuarascáil |

|  |  |
| --- | --- |
| **Colún** | **Tagairtí dlí agus treoracha** |
| 0010 | **Gnó laistigh agus lasmuigh den chlár comhardaithe atá faoi réir riosca margaidh**  Airteagal 325 a(2) de Rialachán (AE) Uimh. 575/2013  Tuairisceoidh institiúidí an dearbhmhéid a léireoidh gnó na hinstitiúide laistigh agus lasmuigh den chlár comhardaithe faoi réir riosca margaidh arna ríomh i gcomhréir le hAirteagal 325a(2) de Rialachán (AE) Uimh. 575/2013. |
| 0020 - 0060 | **Miondealú de réir an leabhair rialála**  Déanfar gnó laistigh agus lasmuigh den chlár comhardaithe atá faoi réir riosca margaidh a mhiondealú de réir an leabhair trádála agus an leabhair neamhthrádála. |
| 0020-0040 | **Leabhar trádála**  Suíomhann a shanntar don leabhar trádála a chuirtear san áireamh i ríomh Airteagal 325a(2)de Rialachán (AE) Uimh. 575/2013 |
| 0030 - 0040 | **ar díobh sin: Gnó leabhair trádála chun críocha Airteagal 94 de de Rialachán (AE) Uimh. 575/2013**  Airteagal 94(3) de Rialachán (AE) Uimh. 575/2013  Mar a cheanglaítear le hAirteagal 94(3), pointe (b), de Rialachán (AE) Uimh. 575/2013, tuairisceoidh institiúidí margadhluachanna amhail ón lá deireanach den mhí; i gcás nach mbeidh margadhluachanna ar fáil, tuairisceoidh siad luachanna córa ar an dáta céanna, nó, i gcás nach mbeidh margadhluachanna ná luachanna córa ar fáil ar an dáta áirithe sin, an margadhluach is déanaí nó an luach cóir. |
| 0030 | **Iomlán**  Airteagal 94(3) de Rialachán (AE) Uimh. 575/2013  Suimeofar dearbhmhéid na suíomhanna fada agus gearra de réir mar a cheanglaítear le pointe (c) d’Airteagal 94(3), pointe (c), de Rialachán (AE) Uimh. 575/2013. |
| 0040 | **arna leagan amach in % d’iomlán na sócmhainní**  Airteagal 94(1), pointe (a), de Rialachán (AE) Uimh. 575/2013.  Sloinnfear méid gnó an leabhair trádála chun críocha Airteagal 94 de Rialachán (AE) Uimh. 575/2013 mar chéatadán de iomlán na sócmhainní. |
| 0050 - 0060 | **Leabhar neamhthrádála**  Suíomhann a shanntar don leabhar neamhthrádála a chuirtear san áireamh i ríomh Airteagal 325a(2) de Rialachán (AE) Uimh. 575/2013  Tuairisceofar institiúidí suíomhanna leabhair neamhthrádála atá faoi réir riosca margaidh miondealaithe ina suíomhanna atá faoi réir riosca malairte eachtraí agus suíomhanna atá faoi réir riosca tráchtearraí.  Cinnfear na méideanna ábhartha i gcomhréir le Airteagal 325a(2),pointí (d) agus (e), de Rialachán (AE) Uimh. 575/2013. |
| 0070 | **arna leagan amach in % d’iomlán na sócmhainní**  Airteagal 325a(1), pointe (a), de Rialachán (AE) Uimh. 575/2013.  Déanfar an gnó laistigh agus lasmuigh den chlár comhardaithe atá faoi réir riosca margaidh a shloinneadh mar chéatadán d’iomlán na sócmhainní. |
| 0080 | **Iomlán na sócmhainní**  Airteagal 94(1), pointe (a) agus Airteagal 325a(1), pointe (a), de Rialachán (AE) Uimh. 575/2013 |

9.2 An teorainn idir an leabhar trádála agus an leabhar neamhthrádála (BOU)

9.2.1. Barúlacha ginearálta

209a. Úsáidfear an teimpléad seo chun faisnéis a sholáthar maidir le comhdhéanamh an leabhair trádála (BOU1) i bhfianaise na dtoimhdí maidir le hionstraimí a áireamh sna leabhair a shonraítear in Airteagal 104 de Rialachán (AE) Uimh. 575/2013.

9.2.2. C 90.05 - Teorainn: Leabhar trádála (BOU1)

9.2.2.1 Barúlacha ginearálta

209b. Tuairisceoidh institiúidí na suíomhanna uile a shanntar don leabhar trádála dá dtagraítear in Airteagal 4(1), pointe (85), de Rialachán (AE) Uimh. 575/2013 sa teimpléad seo, cé is moite d’ionstraimí agus suíomhanna a eisiatar ó ríomh na tairsí dá dtagraítear in Airteagal 325a de Rialachán (AE) Uimh. 575/2013.209c. De mhaolú ar Airteagal 21(1), pointe (a), de Rialachán (AE) 2021/451, tuairisceoidh institiúidí nialas i rónna 0010 agus 0020, colúin 0020 (‘Sa Leabhar Trádála ar Bhonn Sainordaitheach’), 0130 (‘Ionstraimí a áirítear sa Leabhar Trádála le formheas ón údarás inniúil: Ionstraimí i gcistí fálaithe’) agus 0140 (‘Ionstraimí eile’), faoi seach, mura n‑áirítear ina leabhar trádála aon ionstraim a chomhfhreagraíonn do thuairisciú na cille faoi seach.

9.2.2.2 Treoracha a bhaineann le suíomhanna sonracha

|  |  |
| --- | --- |
| **Colún** | **Tagairtí dlí agus treoracha** |
| 0010-0150 | **Leabhar trádála: Suíomhanna comhiomlánaithe: Luach i gcur i bhfeidhm Airteagal 325a de Rialachán (AE) Uimh. 575/2013 (glanluach margaidh (+) deimhneach / (-) diúltach)**  Airteagail 4(1), pointe (86), 104, 325(2), pointe (a) de Rialachán (AE) Uimh. 575/2013  Tuairisceoidh institiúidí faisnéis maidir le suíomhanna fada comhiomlánaithe agus maidir le suíomhanna gearra comhiomlánaithe ar leithligh Cinnfidh siad luach an tsuímh fhada (ghearr) chomhiomlánaithe i gcomhréir le hAirteagal 325a(2) de Rialachán (AE) Uimh. 575/2013, leis an maolú seo a leanas: I gcás ina gcomhfhreagraíonn luach an tsuímh fhada (ghearr) chomhiomlánaithe do ghlan‑mhargadhluach deimhneach, tuairisceofar luach deimhneach sa teimpléad seo; i gcás ina gcomhfhreagraíonn luach an tsuímh fhada (ghearr) chomhiomlánaithe do ghlan‑mhargadhluach diúltach, tuairisceofar luach diúltach. |
| 0010 | **Suíomhanna comhiomlánaithe – ar díobh sin: in airgeadra eachtrach**  Tuairisceofar ionstraimí sa cholún seo, má tá siad ainmnithe in airgeadra nach é an t‑airgeadra tuairiscithe é, má tá ionstraim fholuiteach acu atá ainmnithe in airgeadra den sórt sin nó má tá suíomh malairte eachtraí acu mar ionstraim fholuiteach. |
| 0020 - 0120 | **Suíomhanna comhiomlánaithe - Sa leabhar trádála ar bhonn sainordaitheach**  I gcás ina gcomhlíonann ionstraim níos mó ná coinníoll amháin maidir lena bheith san áireamh sa leabhar trádála, tuairisceoidh institiúidí í sa cholún is oiriúnaí, dar leo, i measc cholúin 0030 go 0120. Maidir le hionstraimí a aicmítear mar ionstraimí a bhfuil cuspóir trádála acu faoin gcreat cuntasaíochta, ní thuairisceofar iad i gcolún 0120 ach amháin mura féidir iad a shannadh d’aon cheann de cholúin 0030 go 0110. |
| 0020 | **Sa leabhar trádála ar bhonn sainordaitheach** |
| 0030 | **Ionstraimí sa phunann trádála comhghaoil mhalartach**  Airteagal 104(2), an chéad fhomhír, pointe (a) de Rialachán (AE) Uimh. 575/2013 |
| 0040 | **Ionstraimí as a dtiocfadh glansuíomh creidmheasa gearr nó glansuíomh cothromais gearr sa leabhar baincéireachta**  Airteagal 104(2), an chéad fhomhír, pointe (b) de Rialachán (AE) Uimh. 575/2013 |
| 0050 | **Ionstraimí a éireoidh as ceangaltais fhrithgheallta urrús**  Airteagal 104(2), an chéad fhomhír, pointe (c) de Rialachán (AE) Uimh. 575/2013 |
| 0060 | **Ionstraimí a thagann as gníomhaíochtaí cruthaithe margaidh**  Airteagal 104(2), an chéad fhomhír, pointe (e) de Rialachán (AE) Uimh. 575/2013 |
| 0070 | **Gnóthais chomhinfheistíochta**  Airteagal 104(2), an chéad fhomhír, pointe (f) de Rialachán (AE) Uimh. 575/2013 |
| 0080 | **Cothromais a liostaítear**  Airteagal 104(2), an chéad fhomhír, pointe (g) de Rialachán (AE) Uimh. 575/2013 |
| 0090 | **Idirbhearta um maoiniú urrús a bhaineann leis an trádáil**  Airteagal 104(2), an chéad fhomhír, pointe (h) de Rialachán (AE) Uimh. 575/2013 |
| 0100 | **Roghanna, nó díorthaigh eile, atá leabaithe i ndliteanais dhílse na hinstitiúide (deighilte)**  Airteagal 104(2), an chéad fhomhír, pointe (i), agus an tríú fomhír de Rialachán (AE) Uimh. 575/2013 |
| 0110 | **Dliteanais dhílse na hinstitiúide ag a bhfuil roghanna leabaithe, nó díorthaigh eile (nach bhfuil deighilte)**  Airteagal 104(2), an chéad fhomhír, pointe (i), agus an ceathrú fomhír de Rialachán (AE) Uimh. 575/2013 |
| 0120 | **Ionstraimí a aicmítear mar ionstraimí a bhfuil cuspóir trádála acu faoin gcreat cuntasaíochta (nach n‑áirítear i gcolúin roimhe seo)**  Airteagal 104(2), an chéad fhomhír, pointe (d) de Rialachán (AE) Uimh. 575/2013  Ní thuairisceofar ionstraimí a aicmítear mar ionstraimí a bhfuil cuspóir trádála acu faoin gcreat cuntasaíochta sa cholún seo ach amháin murar tuairiscíodh go fóill iad i gcolúin 0030 go 0110. |
| 0130 | **Suíomhanna comhiomlánaithe - Ionstraimí a áirítear sa Leabhar Trádála le formheas ón údarás inniúil: Ionstraimí i gcistí fálaithe**  Airteagal 104(4a) de Rialachán (AE) Uimh. 575/2013 |
| 0140-0150 | **Suíomhanna comhiomlánaithe — Ionstraimí eile**  Tuairisceofar ionstraimí sa cholún seo, má shanntar iad don leabhar trádála i gcomhréir le hAirteagal 4(1), pointe (85), de Rialachán (AE) Uimh. 575/2013, agus murar tuairiscíodh iad in aon cheann de cholúin 0020 go 0130. |
| 0140 | **Ionstraimí eile** |
| 0150 | **Ionstraimí eile – ar díobh sin: Ionstraimí sa Leabhar Trádála mar gheall ar easpa fianaise maidir le haicmiú sa leabhar neamhthrádála**  Airteagal 104(6), an dara habairt, de Rialachán (AE) Uimh. 575/2013 |

|  |  |
| --- | --- |
| **Ró** | **Tagairtí dlí agus treoracha** |
| 0010-0020 | **Gach ionstraim sa leabhar trádála a chuirtear san áireamh i dtairseach Airteagal 325a de Rialachán (AE) Uimh. 575/2013** |
| 0030-0040 | **Ionstraimí arb é riosca an ráta úis ghinearálta nó riosca raoin difríochta creidmheasa an príomhthionscnóir riosca a bhaineann leo** |
| 0050-0060 | **Ionstraimí arb é riosca cothromais an príomhthionscnóir riosca a bhaineann leo** |
| 0070-0080 | **Ionstraimí arb é riosca malairte eachtraí an príomhthionscnóir riosca a bhaineann leo** |
| 0090-0100 | **Ionstraimí arb é riosca tráchtearraí an príomhthionscnóir riosca a bhaineann leo** |
| 0110-0120 | **Ionstraimí eile sa leabhar trádála, lena n‑áirítear ionstraimí arb é riosca iarmharach an príomhthionscnóir riosca a bhaineann leo**  Tuairisceoidh institiúidí sna rónna sin aon ionstraim a leithdháiltear ar an leabhar trádála nach é ceann de na tionscnóirí riosca dá dtagraítear i rónna 0030 go 0100 é a phríomhthionscnóir riosca. Áireofar sna rónna sin ar a laghad ionstraimí arb iad rioscaí iarmharacha a bpríomhthionscnóirí riosca. |
| 0130-0140 | **Mír mheabhráin: Ionstraimí a aicmítear mar ionstraimí a bhfuil cuspóir trádála acu faoin gcreat cuntasaíochta**  Airteagal 104(2), an chéad fhomhír, pointe (d) de Rialachán (AE) Uimh. 575/2013 |

9.3 C 24.01 - Teorainn an leabhair trádála - athaicmithe idir leabhair (MOV)

9.3.1. Barúlacha ginearálta

1. Úsáidfear an teimpléad seo chun faisnéis a sholáthar maidir le hathaicmiú suíomhanna i gcomhréir le hAirteagal 104a de Rialachán (AE) Uimh. 575/2013.
2. Ní thuairisceofar athaicmithe sa teimpléad seo ach amháin sa dá chás seo a leanas:
   1. i gcás inar thug an t‑údarás inniúil an cead suíomh leabhair trádála a athaicmiú mar shuíomh leabhair neamhthrádála nó a mhalairt;
   2. i gcás ina gcomhlíonann an t‑athaicmiú na coinníollacha a leagtar amach in Airteagal 104a(6) de Rialachán (AE) Uimh. 575/2013 agus féadfar é a dhéanamh gan cead sainráite ón údarás inniúil.
3. Tuairisceofar na hionstraimí athaicmithe seo a leanas sa teimpléad:
   1. ionstraimí a athaicmítear le linn na ráithe dá dtagraítear sa tuarascáil. Tuairisceofar gach ionstraim a athaicmítear le linn na ráithe sa teimpléad, is cuma má thagann nó nach dtagann laghdú ar na ceanglais cistí dílse mar thoradh ar an athaicmiú. Déanfar ionstraim arna hathaicmiú le linn na ráithe a thuairisciú fiú má dí-aithníodh nó má aibíodh an ionstraim idir dáta an athaicmithe agus dáta tagartha na tuarascála;
   2. ionstraimí a athaicmítear i dtréimhsí tuairiscithe roimhe sin agus a mheallann ceanglas cistí dílse fós i gcomhréir le hAirteagal 104a(3), pointe (b), de Rialachán (AE) Uimh. 575/2013 amhail ó dháta tagartha na tuarascála;
   3. ionstraimí a athaicmítear i dtréimhsí tuairiscithe roimhe sin agus a mheall ceanglas cistí dílse i gcomhréir le hAirteagal 104a(3), pointe (b), de Rialachán (AE) Uimh. 575/2013 ar an dáta tagartha roimhe sin, i gcás ina dtiocfaidh cinneadh ón údarás inniúil lena gceadaítear aitheantas a thabhairt don laghdú ar na ceanglais cistí dílse i bhfeidhm le linn na ráithe dá dtagraítear sa tuarascáil.
4. Tuairisceoidh institiúidí faisnéis ar an athaicmiú ar leithligh maidir le gach ionstraim a athaicmíodh.
5. Úsáidfear an réimse ‘grúpa fritháirimh’ chun an grúpa fritháirimh a léiriú, grúpa ina gcuimsítear an t‑eintiteas a raibh an suíomh ina sheilbh aige ón dáta tagartha, nó ón dáta aibíochta nó dí-aitheanta, de réir mar is infheidhme.

9.3.2. Treoracha a bhaineann le suímh shonracha

|  |  |
| --- | --- |
| **Colún** | **Tagairtí dlí agus treoracha** |
| 0010 | **Aitheantas athaicmiúcháin**  Cód inmheánach (alfa-uimhriúil) a úsáideann an t‑eintiteas tuairiscithe chun an ionstraim athaicmithe, nó an t‑athaicmiú, a shainaithint, de réir mar is infheidhme.  Beidh baint ag gach athaicmiú le haitheantas athaicmiúcháin difriúil. Beidh an t‑aitheantas athaicmiúcháin a shanntar don athaicmiú céanna uathúil agus úsáidfear é go comhsheasmhach thar am agus thar thuarascálacha.  Aitheantóir ró atá ann a bheidh uathúil i gcás gach ró den teimpléad. |
| 0020 | **Cineál ionstraime**  Tuairisc ghairid ar an ionstraim a athaicmíodh, rud a chumasóidh tuiscint ar chineál agus ar phríomhthréithe na hionstraime a athaicmíodh.  I gcás ina bhfuil Uimhir Aitheantais Urrús Idirnáisiúnta (‘ISIN’) ag an ionstraim a athaicmíodh, áireofar ISIN sa tuairisc, chomh maith le príomhghnéithe na hionstraime. |
| 0030 | **An leabhar rialála ar athaicmíodh an ionstraim uaidh**  Cuirfear in iúl ceann amháin den dá rogha seo a leanas:   * Leabhar trádála Airteagal 4(1), pointe 86, de Rialachán (AE) Uimh. 575/2013 * Leabhar baincéireachta  Ina bhfuil gach suíomh nach bhfuil san áireamh sa leabhar trádála. |
| 0040 | **An leabhar rialála ar athaicmíodh an ionstraim chuige**  Cuirfear in iúl ceann amháin den dá rogha seo a leanas:   * Leabhar trádála Airteagal 4(1), pointe 86, de Rialachán (AE) Uimh. 575/2013 * Leabhar baincéireachta Ina bhfuil gach suíomh nach bhfuil san áireamh sa leabhar trádála. |
| 0050 | **An chúis atá leis an athaicmiú.**  Míneofar na himthosca eisceachtúla as a dtiocfaidh athaicmiú an tsuímh idir na leabhair rialála. Beidh an míniú a thugtar sa chill seo mionsonraithe go leor chun bunús a thabhairt leis an bhfáth a meastar gur imthoisc eisceachtúil é an t‑athaicmiú. |
| 0060 | **Réamhchead (stádas)**  Airteagal 104a(2) agus (6) de Rialachán (AE) Uimh. 575/2013  I gcás nach gceanglaítear réamhchead ón údarás inniúil i gcomhréir le hAirteagal 104a(6) de Rialachán (AE) Uimh. 575/2013, léireoidh na hinstitiúidí ‘Níl cead roimh ré ag teastáil’ sa cholún seo. I gcás ina bhfuil gá le cead a fhail roimh ré, agus ina bhfuarthas é, léireofar ‘Cead faighte roimh ré’. |
| 0070 | **Dáta athaicmithe**  Airteagal 104a(2) agus (6), an chéad abairt, de Rialachán (AE) Uimh. 575/2013 |
| 0080 | **Glanmhéadú (+) nó (-) glanlaghdú ar cheanglais cistí dílse mar thoradh ar an athaicmiú**  An glanathrú ar mhéid na gceanglas cistí dílse a eascraíonn as athaicmiú an tsuímh, arna ríomh i gcomhréir le hAirteagal 104a(4) de Rialachán (AE) Uimh. 575/2013  Tuairisceofar méadú ar cheanglais cistí dílse a eascraíonn as an athaicmiú le comhartha deimhneach (+), ach tuairisceofar laghdú ar cheanglais cistí dílse le comhartha diúltach (–). |
| 0090 | **Forlíontán leis na ceanglais cistí dílse mar gheall ar an athaicmiú**  Más amhlaidh gur laghdú ar cheanglais cistí dílse na hinstitiúide an glanathrú ar mhéid na gceanglas cistí dílse a eascraíonn as athaicmiú an tsuímh, arna ríomh i gcomhréir le hAirteagal 104a(4) de Rialachán (AE) Uimh. 575/2013, agus murar cheadaigh an t‑údarás inniúil an laghdú sin a aithint i gcomhréir le hAirteagal 104a(3), pointe (b), de Rialachán (AE) Uimh. 575/2013, tuairisceofar méid an laghdaithe le comhartha deimhneach. Is é a bheidh sa mhéid, dá réir sin, an forlíontán leis na ceanglais cistí dílse le haghaidh an athaicmithe atá i gceist.  I gcás ina gceadófar don údarás inniúil an laghdú ar cheanglais cistí dílse a aithint i gcomhréir le hAirteagal 104a(3), pointe (b), de Rialachán (AE) Uimh. 575/2013, fágfar an colún seo folamh. |
| 0100 | **Dáta aibíochta na hionstraime nó dáta na dí-aitheanta atá beartaithe di**  I gcás nach bhfuil aon dí-aithint beartaithe, tuairisceofar aibíocht na hionstraime.  I gcás ina mbeartaítear an ionstraim a dhí-aithint roimh a haibíocht, tuairisceofar dáta an dí-aitheantais bheartaithe sin.  I gcás nach eol ach an mhí agus an bhliain aibíochta nó dí-aitheanta, tuairisceofar dáta aibíochta nó dí-aithint bheartaithe na hionstraime mar an lá deireanach den mhí. I gcás nach eol ach bliain an dí-aitheantais, tuairisceofar an dáta aibíochta nó an dí-aithint atá beartaithe mar an 31 Nollaig den bhliain sin.  I gcás nach féidir dáta aibíochta na hionstraime nó an dí-aitheantais atá beartaithe don ionstraim a chinneadh nó nach eol iad, léireofar an 31 Nollaig 9999 sa cholún seo. |
| 0110 | **An dáta óna gceadóidh an t‑údarás inniúil aithint an laghdaithe ar cheanglais cistí dílse**  Airteagal 104 a(3), pointe (b), de Rialachán (AE) Uimh. 575/2013  I gcás ina raibh glanmhéadú ar na ceanglais cistí dílse mar thoradh ar an athaicmiú agus i gcás nár cheadaigh an t‑údarás inniúil an laghdú ar cheanglais cistí dílse a aithint, ní léireofar aon dáta.’ |