SK

PRÍLOHA II

„PRÍLOHA II

**POKYNY NA VYKAZOVANIE VLASTNÝCH ZDROJOV A POŽIADAVIEK NA VLASTNÉ ZDROJE**

**ČASŤ II: POKYNY TÝKAJÚCE SA VZOROV**

(…)

3.6. C 11.00 – Riziko vyrovnania/dodania (CR SETT)

3.6.1. Všeobecné poznámky

99. V tomto vzore sa vyžadujú informácie o transakciách v obchodnej i neobchodnej knihe, ktoré sú nevyrovnané po dátume ich riadneho dodania, a ich zodpovedajúce požiadavky na vlastné zdroje pre riziko vyrovnania podľa článku 92 ods. 3 písm. c) bodu ii) a článku 378 nariadenia (EÚ) č. 575/2013.

100. Inštitúcie vo vzore CR SETT vykazujú informácie o riziku vyrovnania/dodania v spojení s dlhovými nástrojmi, kapitálovými cennými papiermi, cudzími menami a komoditami držanými v ich obchodnej alebo neobchodnej knihe.

101. V súlade s článkom 378 nariadenia (EÚ) č. 575/2013 repo transakcie, pôžičky a výpožičky cenných papierov alebo komodít v spojení s dlhovými nástrojmi, kapitálovými cennými papiermi, cudzími menami a komoditami nepodliehajú požiadavkám na vlastné zdroje pre riziko vyrovnania/dodania. Treba však poznamenať, že deriváty a transakcie s dlhou dobou vyrovnania, ktoré nie sú vyrovnané po riadnom dátume ich dodania, podliehajú požiadavkám na vlastné zdroje pre riziko vyrovnania/dodania, ako sa stanovuje v článku 378 nariadenia (EÚ) č. 575/2013.

102. V prípade transakcií, ktoré nie sú vyrovnané po riadnom dátume ich dodania, inštitúcie vypočítajú cenový rozdiel, ktorý sa na ne uplatňuje. Ide o rozdiel medzi dohodnutou cenou vyrovnania za príslušný dlhový nástroj, kapitálové cenné papiere, cudziu menu alebo komoditu a jeho súčasnou trhovou hodnotou, pričom rozdiel by mohol pre inštitúciu znamenať stratu.

103. Inštitúcie na určenie svojich príslušných požiadaviek na vlastné zdroje vynásobia tento rozdiel príslušným koeficientom uvedeným v tabuľke 1 článku 378 nariadenia (EÚ) č. 575/2013.

104. V súlade s článkom 92 ods. 4 písm. b) nariadenia (EÚ) č. 575/2013 sa požiadavky na vlastné zdroje pre riziko vyrovnania/dodania na účel vypočítania hodnoty rizikovej expozície vynásobujú koeficientom 12,5.

105. Treba poznamenať, že požiadavky na vlastné zdroje pre bezodplatné dodania stanovené v článku 379 nariadenia (EÚ) č. 575/2013 nie sú v rozsahu pôsobnosti vzoru CR SETT. Uvedené požiadavky na vlastné zdroje sa vykazujú vo vzoroch pre kreditné riziko (CR SA, CR IRB).

3.6.2. Pokyny týkajúce sa konkrétnych pozícií

|  |  |
| --- | --- |
| **Stĺpce** | |
| 0010 | NEVYROVNANÉ TRANSAKCIE V CENE VYROVNANIA  Inštitúcie vykazujú nevyrovnané transakcie po riadnom dátume ich dodania v príslušnej dohodnutej cene vyrovnania, ako sa uvádza v článku 378 nariadenia (EÚ) č. 575/2013.  Všetky nevyrovnané transakcie sa zahrnú do tohto stĺpca bez ohľadu na to, či predstavujú zisk alebo stratu po riadnom termíne vyrovnania. |
| 0020 | EXPOZÍCIA VOČI CENOVÉMU ROZDIELU Z NEVYROVNANÝCH TRANSAKCIÍ  Inštitúcie vykazujú cenový rozdiel medzi dohodnutou cenou vyrovnania a súčasnou trhovou hodnotou za príslušný dlhový nástroj, kapitálové cenné papiere, cudziu menu alebo komoditu, pričom rozdiel by mohol znamenať stratu pre inštitúciu, ako sa uvádza v článku 378 nariadenia (EÚ) č. 575/2013.  V tomto stĺpci sa vykazujú len nevyrovnané transakcie predstavujúce stratu po riadnom termíne vyrovnania. |
| 0030 | POŽIADAVKY NA VLASTNÉ ZDROJE  Inštitúcie vykazujú požiadavky na vlastné zdroje vypočítané v súlade s článkom 378 nariadenia (EÚ) č. 575/2013. |
| 0040 | CELKOVÁ HODNOTA EXPOZÍCIE VOČI RIZIKU VYROVNANIA  Inštitúcie v súlade s článkom 92 ods. 4 písm. b) nariadenia (EÚ) č. 575/2013 na účel vypočítania hodnoty expozície voči riziku vyrovnania vynásobia svoje požiadavky na vlastné zdroje vykázané v stĺpci 0030 koeficientom 12,5. |

|  |  |
| --- | --- |
| **Riadky** | |
| 0010 | Celkové nevyrovnané transakcie v neobchodnej knihe  Inštitúcie vykazujú súhrnné informácie o riziku vyrovnania/dodania pre pozície v neobchodnej knihe [ako sa uvádza v článku 92 ods. 4 písm. ca) a článku 378 nariadenia (EÚ) č. 575/2013].  Inštitúcie vykazujú v {r0010;c0010} súhrnnú hodnotu transakcií nevyrovnaných po riadnom dátume ich dodania v príslušných dohodnutých cenách vyrovnania.  Inštitúcie vykazujú v {r0010;c0020} súhrnné informácie o expozícii voči cenovému rozdielu z nevyrovnaných transakcií predstavujúcich stratu.  Inštitúcie vykazujú v {r0010;c0030} súhrnné požiadavky na vlastné zdroje, ktoré sa odvodzujú zo súčtu požiadaviek na vlastné zdroje pre nevyrovnané transakcie vynásobením „cenového rozdielu“ vykázaného v stĺpci 0020 príslušným koeficientom podľa počtu pracovných dní po riadnom termíne vyrovnania [kategórie uvedené v tabuľke 1 článku 378 nariadenia (EÚ) č. 575/2013]. |
| 0020 – 0060 | Transakcie nevyrovnané do 4 dní (koeficient 0 %)  Transakcie nevyrovnané od 5 do 15 dní (koeficient 8 %)  Transakcie nevyrovnané od 16 do 30 dní (koeficient 50 %)  Transakcie nevyrovnané od 31 do 45 dní (koeficient 75 %)  Transakcie nevyrovnané 46 dní alebo dlhšie (koeficient 100 %)  Inštitúcie v riadkoch 0020 až 0060 vykazujú informácie týkajúce sa rizika vyrovnania/dodania pre pozície v neobchodnej knihe podľa kategórií uvedených v tabuľke 1 článku 378 nariadenia (EÚ) č. 575/2013.  V prípade transakcií, ktoré sú nevyrovnané menej než 5 pracovných dní po riadnom termíne vyrovnania, sa nevyžadujú požiadavky na vlastné zdroje pre riziko vyrovnania/dodania. |
| 0070 | Celkové nevyrovnané transakcie v obchodnej knihe  Inštitúcie vykazujú súhrnné informácie o riziku vyrovnania/dodania pre pozície v obchodnej knihe [ako sa uvádza v článku 92 ods. 4 písm. ca) a článku 378 nariadenia (EÚ) č. 575/2013].  Inštitúcie vykazujú v {r0070;c0010} súhrnnú hodnotu transakcií nevyrovnaných po riadnom dátume ich dodania v príslušných dohodnutých cenách vyrovnania.  Inštitúcie vykazujú v {r0070;c0020} súhrnné informácie o expozícii voči cenovému rozdielu z nevyrovnaných transakcií predstavujúcich stratu.  Inštitúcie vykazujú v {r0070;c0030} súhrnné požiadavky na vlastné zdroje, ktoré sa odvodzujú zo súčtu požiadaviek na vlastné zdroje pre nevyrovnané transakcie vynásobením „cenového rozdielu“ vykázaného v stĺpci 0020 príslušným koeficientom podľa počtu pracovných dní po riadnom termíne vyrovnania [kategórie uvedené v tabuľke 1 článku 378 nariadenia (EÚ) č. 575/2013]. |
| 0080 – 0120 | Transakcie nevyrovnané do 4 dní (koeficient 0 %)  Transakcie nevyrovnané od 5 do 15 dní (koeficient 8 %)  Transakcie nevyrovnané od 16 do 30 dní (koeficient 50 %)  Transakcie nevyrovnané od 31 do 45 dní (koeficient 75 %)  Transakcie nevyrovnané 46 dní alebo dlhšie (koeficient 100 %)  Inštitúcie v riadkoch 0080 až 0120 vykazujú informácie týkajúce sa rizika vyrovnania/dodania pre pozície v obchodnej knihe podľa kategórií uvedených v tabuľke 1 článku 378 nariadenia (EÚ) č. 575/2013.  V prípade transakcií, ktoré sú nevyrovnané menej než 5 pracovných dní po riadnom termíne vyrovnania, sa nevyžadujú požiadavky na vlastné zdroje pre riziko vyrovnania/dodania. |