SL

PRILOGA II

„PRILOGA II

**NAVODILA ZA POROČANJE O KAPITALU IN KAPITALSKIH ZAHTEVAH**

**DEL II: NAVODILA V ZVEZI S PREDLOGAMI**

(…)

KAPITALSKA USTREZNOST SKUPINE: INFORMACIJE O POVEZANIH SUBJEKTIH (GS)

2.1 Splošne opombe

27. Predlogi C 06.01 in C 06.02 se poročata, če se kapitalske zahteve izračunajo na konsolidirani podlagi. Predloga C 06.02 je sestavljena iz štirih delov z namenom zbiranja različnih informacij o vseh posameznih subjektih (vključno z institucijo poročevalko), ki so vključeni v obseg konsolidacije.

(a) subjekti, vključeni v obseg konsolidacije;

(b) podrobne informacije o kapitalski ustreznosti skupine;

(c) informacije o prispevku subjektov h kapitalski ustreznosti skupine;

(d) informacije o kapitalskih blažilnikih.

28. Institucije, ki jim je bila odobrena opustitev v skladu s členom 7 Uredbe (EU) št. 575/2013, izpolnijo le stolpce 0010 do 0065 in 0250 do 0400.

29. Pri številkah, ki se poročajo, se upoštevajo vse prehodne določbe iz Uredbe (EU) št. 575/2013, ki veljajo na zadevni dan poročanja.

2.2 Podrobne informacije o kapitalski ustreznosti skupine;

30. Drugi del predloge C 06.02 (podrobne informacije o kapitalski ustreznosti skupine), ki zajema stolpce 0070 do 0240, je namenjen zbiranju informacij o kreditnih in drugih reguliranih finančnih institucijah, za katere dejansko veljajo posebne kapitalske zahteve na posamični podlagi. Za vse navedene subjekte, zajete v obsegu poročanja, podaja kapitalske zahteve za posamezne vrste tveganja in kapital za namen kapitalske ustreznosti.

31. Kadar gre za sorazmerno konsolidacijo udeležb, vrednosti, povezane s kapitalskimi zahtevami in kapitalom, odražajo ustrezne sorazmerne zneske.

2.3 Informacije o prispevkih posameznih subjektov h kapitalski ustreznosti skupine

32. Namen tretjega dela predloge C 06.02 in predloge C 06.01 (informacije o prispevkih vseh subjektov, ki spadajo v obseg konsolidacije na podlagi Uredbe (EU) št. 575/2013, h kapitalski ustreznosti skupine, vključno s subjekti, za katere ne veljajo posebne kapitalske zahteve na posamični podlagi) v stolpcih 0250 do 0400 je ugotoviti, kateri subjekti v skupini ustvarjajo tveganja in pridobivajo kapital na trgu, na podlagi podatkov, ki so že na voljo ali jih je mogoče enostavno ponovno obdelati brez potrebe po ponovnem izračunu kapitalskega količnika na posamični ali subkonsolidirani podlagi. Na ravni subjekta so tveganje in kapitalske vrednosti prispevki k vrednostim skupine in ne sestavine količnika kapitalske ustreznosti na posamični podlagi ter se kot take ne smejo primerjati med sabo.

33. Tretji del vključuje tudi zneske manjšinskih deležev, kvalificirani dodatni temeljni kapital in kvalificirani dodatni kapital, sprejemljiv v konsolidiranem kapitalu.

34. Ker se tretji del predloge nanaša na „prispevke“, se vrednosti, ki jih je treba poročati na tem mestu, po potrebi razlikujejo od vrednosti, poročanih v stolpcih, ki se nanašajo na podrobne informacije o kapitalski vrednosti skupine.

35. V osnovi se odpravijo medsebojne izpostavljenosti znotraj istih skupin na enak način tako v smislu tveganj kot kapitala, da se krijejo zneski, ki so bili v konsolidirani predlogi CA skupine poročani z dodajanjem zneskov, poročanih za posamezni subjekt v predlogi „Kapitalska ustreznost skupine“. Kadar prag 1 % ni presežen, neposredna povezava s predlogo CA ni mogoča.

36. Institucije določijo najprimernejšo metodo razdelitve med subjekte, pri kateri se upoštevajo možni učinki razpršitve za tržno tveganje in operativno tveganje.

37. Obstaja možnost, da je ena konsolidirana skupina vključena v drugo konsolidirano skupino. To pomeni, da se subjekti iz podskupine poročajo v predlogi GS za celotno skupino, in sicer vsak subjekt iz podskupine posebej, tudi če se za samo podskupino uporabljajo zahteve po poročanju. Če se za podskupino uporabljajo zahteve po poročanju, ta prav tako poroča predlogo GS za vsak subjekt posebej, čeprav so te podrobnosti vključene v predlogo GS višje konsolidirane skupine.

38. Institucija poroča podatke o prispevku subjekta, ko njegov prispevek k znesku skupne izpostavljenosti tveganju preseže 1 % zneska skupne izpostavljenosti tveganju skupine ali ko njegov prispevek h kapitalu preseže 1 % kapitala skupine. Ta prag ne velja za podrejene družbe ali podskupine, ki skupini zagotavljajo kapital (v obliki manjšinskih deležev ali instrumentov kvalificiranega dodatnega temeljnega kapitala ali dodatnega kapitala, vključenega v kapital).

2.4 C 06.01 – KAPITALSKA USTREZNOST SKUPINE: INFORMACIJE O POVEZANIH SUBJEKTIH – Skupaj (GS Total)

|  |  |
| --- | --- |
| Stolpci | Navodila |
| 0250–0400 | SUBJEKTI, VKLJUČENI V OBSEG KONSOLIDACIJE  Glej navodila za predlogo C 06.02. |
| 0410–0480 | KAPITALSKI BLAŽILNIKI  Glej navodila za predlogo C 06.02. |

|  |  |
| --- | --- |
| Vrstice | Navodila |
| 0010 | SKUPAJ  Postavka „Skupaj“ predstavlja vsoto vrednosti, poročanih v vseh vrsticah predloge C 06.02. |

2.5 C 06.02 – KAPITALSKA USTREZNOST SKUPINE: INFORMACIJE O POVEZANIH SUBJEKTIH (GS)

|  |  |
| --- | --- |
| Stolpci | Navodila |
| 0011–0060 | SUBJEKTI, VKLJUČENI V OBSEG KONSOLIDACIJE  Predloga je namenjena zbiranju informacij o vseh subjektih, vključenih v obseg konsolidacije, za vsak subjekt posebej, v skladu z delom 1, naslov II, poglavje 2, Uredbe (EU) št. 575/2013. |
| 0011 | IME  Ime subjekta, vključenega v obseg konsolidacije. |
| 0021 | KODA  Koda mora biti kot del identifikatorja vrstice enoznačna za vsak poročani subjekt. Koda za institucije in zavarovalnice je koda LEI. Za druge subjekte je koda koda LEI ali nacionalna koda, če koda LEI ni na voljo. Koda je enoznačna in se uporablja dosledno po vseh predlogah in skozi čas. Koda ima vedno določeno vrednost. |
| 0026 | VRSTA KODE  Institucije navedejo vrsto kode, ki se sporoči v stolpcu 0021, kot „koda LEI“ ali „ni koda LEI“. Vrsto kode je treba vedno poročati. |
| 0027 | NACIONALNA KODA  Institucije lahko dodatno sporočijo nacionalno kodo, kadar kot identifikator v stolpcu „Koda“ sporočijo kodo LEI. |
| 0030 | INSTITUCIJA ALI ENAKOVREDEN SUBJEKT (DA/NE)  „DA“ se navede, če za subjekt veljajo kapitalske zahteve v skladu z Uredbo (EU) št. 575/2013 in Direktivo 2013/36/EU ali določbe, ki so vsaj enakovredne določbam sporazuma Basel.  V nasprotnem primeru se navede „NE“.   Manjšinski deleži:  člen 81(1), točka (a)(ii), in člen 82(1), točka (a)(ii), Uredbe (EU) št. 575/2013.  Kar zadeva manjšinske deleže ter instrumente dodatnega temeljnega kapitala in dodatnega kapitala, ki ga izdajo podrejene družbe, so podrejene družbe, katerih instrumenti so lahko sprejemljivi, institucije ali podjetja, za katera se na podlagi veljavnega nacionalnega prava uporabljajo zahteve Uredbe (EU) št. 575/2013. |
| 0035 | VRSTA SUBJEKTA  Vrsta subjekta se sporoči na podlagi naslednjih kategorij:  (a) kreditna institucija  člen 4(1), točka 1, Uredbe (EU) št. 575/2013;  (b) investicijsko podjetje  člen 4(1), točka 2, Uredbe (EU) št. 575/2013;  (c) finančna institucija (druga)  člen 4(1), točke 20, 21 in 26, Uredbe (EU) št. 575/2013.  Finančne institucije v smislu člena 4(1), točka 26, Uredbe (EU) št. 575/2013, ki niso vključene v kategorije (d), (e) ali (g).  (d) (mešani) finančni holding  člen 4(1), točki 20 in 21, Uredbe (EU) št. 575/2013;  (e) družba za pomožne storitve  člen 4(1), točka 18, Uredbe (EU) št. 575/2013;  (f) subjekt s posebnim namenom pri listinjenju  člen 4(1), točka 66, Uredbe (EU) št. 575/2013;  (g) družba za krite obveznice  Subjekt, vzpostavljen za izdajanje kritih obveznic ali posedovanje zavarovanja s premoženjem, s katerim je zavarovana krita obveznica, če ni vključen v kategorije (a), (b) ali (d) do (f) zgoraj.  (h) druga vrsta subjekta  Subjekt, ki ni zajet v točkah (a) do (g).  Če za subjekt ne veljata Uredba (EU) št. 575/2013 in Direktiva 2013/36/EU, temveč določbe, ki so vsaj enakovredne določbam sporazuma Basel, se relevantna kategorija določi po najboljših prizadevanjih. |
| 0040 | **OBSEG PODATKOV: posamično POLNO KONSOLIDIRANO (SF) ALI posamično DELNO KONSOLIDIRANO (SP)**  „SF“ se poroča za posamezne podrejene družbe, ki so polno konsolidirane.  „SP“ se poroča za posamezne podrejene družbe, ki so delno konsolidirane. |
| 0050 | **KODA DRŽAVE**  Institucije sporočijo dvočrkovno kodo države iz standarda ISO 3166-1-alfa-2. |
| 0060 | DELEŽ V LASTI (%)  Ta odstotek se nanaša na dejanski delež kapitala, ki ga ima nadrejena oseba v podrejeni družbi. V primeru polne konsolidacije neposredno podrejene družbe je dejanski delež npr. 70 %. V skladu s členom 4(1), točka 16, Uredbe (EU) št. 575/2013 je delež v podrejeni družbi, ki ga je treba sporočiti, enak zmnožku deležev med zadevnima podrejenima družbama. |
| 0065 | **SKUPINA Z IZRAVNALNIMI POZICIJAMI**  „Skupina z izravnalnimi pozicijami“ pomeni kar koli od naslednjega:   * skupino subjektov, za katere je pristojni organ dal dovoljenje, da se lahko pozicije v eni instituciji ali podjetju te skupine uporabijo za izravnavo pozicij v drugi instituciji ali podjetju te skupine, v skladu s členom 325b Uredbe (EU) št. 575/2013; * vsak posamezen subjekt, katerega pozicij ni mogoče izravnati s pozicijami katerega koli drugega subjekta iste skupine pod konsolidiranim nadzorom v skladu z Direktivo 2013/36/EU, ker pristojni organ ni dal dovoljenja v skladu s členom 325b navedene uredbe.   Institucije navedejo skupino z izravnalnimi pozicijami, v katero spada vsak subjekt, naveden v predlogi, če izpolnjujejo naslednja pogoja:  (a) za svoje posle, ki so predmet tržnega tveganja, izračunavajo kapitalske zahteve v skladu z delom 3, naslov IV, poglavje 1a ali poglavje 1b ali oboje, Uredbe (EU) št. 575/2013 ali pa zanje velja obveznost poročanja informacij o teh kapitalskih zahtevah v skladu s členom 430(2a) ali (2b) navedene uredbe;  (b) v skupini, nad katero se izvaja konsolidirani nadzor v skladu z Direktivo 2013/36/EU, sta vsaj dve skupini z izravnalnimi pozicijami.  Vrednosti, poročane v tem stolpcu, so „Skupina z izravnalnimi pozicijami 1“, „Skupina z izravnalnimi pozicijami 2“ itd. Vzporejanje med pravnimi subjekti in skupinami z izravnalnimi pozicijami je dosledno skozi čas, dosledno med poročili iste skupine, nad katero se izvaja konsolidirani nadzor, ter skladno z navedenimi skupinami z izravnalnimi pozicijami v predlogah iz Priloge I k Uredbi (EU) 2021/453.  Če institucija izpolnjuje zgornji pogoj (a), vendar je v skupini, nad katero se izvaja konsolidirani nadzor v skladu z Direktivo 2013/36/EU, samo ena skupina z izravnalnimi pozicijami, institucije v vrstici, ki ustreza nadrejeni osebi skupine, o kateri se poroča v tej predlogi, navedejo „Ena sama skupina z izravnalnimi pozicijami“. |
| 0070–0240 | INFORMACIJE O SUBJEKTIH, ZA KATERE VELJAJO KAPITALSKE ZAHTEVE  V oddelku s podrobnimi informacijami (tj. stolpci od 0070 do 0240) so informacije zbrane samo o subjektih in podskupinah, vključenih v obseg konsolidacije (del 1, naslov II, poglavje 2, Uredbe (EU) št. 575/2013), za katere veljajo kapitalske zahteve iz Uredbe (EU) št. 575/2013 ali določbe, ki so vsaj enakovredne določbam sporazuma Basel (tj. če je v stolpcu 0030 naveden pritrdilni odgovor).  Vključijo se informacije o vseh posameznih institucijah konsolidirane skupine, za katere veljajo kapitalske zahteve, ne glede na njihov sedež.  Informacije, ki se poročajo v tem delu, upoštevajo lokalna pravilao kapitalskiustreznostijurisdikcije, v kateri posluje institucija (zato za potrebe te predloge ni potreben dvojni izračun na posamični podlagi v skladu s pravili nadrejene institucije). Če se lokalna pravila o kapitalski ustreznosti razlikujejo od Uredbe (EU) št. 575/2013 in primerljiva razčlenitev ni na voljo, se informacije dopolnijo, kadar so na voljo ustrezno razdrobljeni podatki. Zato je ta del predloga o dejanskih podatkih, v kateri so povzeti izračuni, ki jih izvedejo posamezne institucije skupine, pri čemer se upošteva, da lahko za nekatere od navedenih institucij veljajo drugačna pravila o kapitalski ustreznosti.  **Poročanje stalnih splošnih stroškov investicijskih podjetij:**  Investicijska podjetja v svoje izračune kapitalskega količnika vključijo kapitalske zahteve v zvezi s stalnimi splošnimi stroški v skladu s členi 95, 96, 97 in 98 Uredbe (EU) št. 575/2013.  Del zneska skupne izpostavljenosti tveganju, ki je povezan s stalnimi splošnimi stroški, se poroča v stolpcu 0100 te predloge. |
| 0070 | ZNESEK SKUPNE IZPOSTAVLJENOSTI TVEGANJU  Poroča se vsota stolpcev 0080 do 0110. |
| 0075 | OD TEGA: PRILAGODITEV IZSTOPNEGA PRAGA (TREA PO IZSTOPNEM PRAGU)  Subjekti poročajo prilagoditev izstopnega praga, izračunano na posamični podlagi. |
| 0080 | KREDITNO TVEGANJE, KREDITNO TVEGANJE NASPROTNE STRANKE, TVEGANJE ZMANJŠANJA VREDNOSTI, PROSTE IZROČITVE IN TVEGANJE PORAVNAVE/IZROČITVE  Znesek, ki se poroča v tem stolpcu, ustreza vsoti zneskov tveganju prilagojenih izpostavljenosti, ki so enaki ali enakovredni zneskom, ki jih je treba poročati v vrstici 0040 „ZNESKI TVEGANJU PRILAGOJENIH IZPOSTAVLJENOSTI ZA KREDITNO TVEGANJE, KREDITNO TVEGANJE NASPROTNE STRANKE, TVEGANJE ZMANJŠANJA VREDNOSTI IN PROSTE IZROČITVE“ ter zneskov kapitalskih zahtev, ki so enaki ali enakovredni zneskom, ki jih je treba poročati v vrstici 0490 „ZNESEK SKUPNE IZPOSTAVLJENOSTI TVEGANJU ZA TVEGANJE PORAVNAVE/IZROČITVE“ predloge CA2. |
| 0090 | TRŽNA TVEGANJA  Znesek, ki se poroča v tem stolpcu, ustreza znesku kapitalskih zahtev, ki so enake ali enakovredne zahtevam, ki jih je treba poročati v vrstici 0520 „ZNESEK SKUPNE IZPOSTAVLJENOSTI TVEGANJU ZA POSLE, KI SO PREDMET TRŽNEGA TVEGANJA“ predloge CA2. |
| 0100 | OPERATIVNO TVEGANJE  Znesek, ki se poroča v tem stolpcu, ustreza znesku izpostavljenosti tveganju, ki je enak ali enakovreden znesku, ki se poroča v vrstici 0590 „ZNESEK SKUPNE IZPOSTAVLJENOSTI TVEGANJU ZA OPERATIVNO TVEGANJE (OpR)“ predloge CA2.  Stalni splošni stroški se vključijo v ta stolpec in vključujejo vrstico 0630 „DODATEN ZNESEK IZPOSTAVLJENOSTI TVEGANJU ZARADI STALNIH SPLOŠNIH STROŠKOV“ predloge CA2. |
| 0110 | DRUGI ZNESKI IZPOSTAVLJENOSTI TVEGANJU  Znesek, ki se poroča v tem stolpcu, ustreza znesku izpostavljenosti tveganju, ki ni zgoraj posebej naveden. To je vsota zneskov iz vrstic 0640, 0680 in 0690 predloge CA2. |
| 0120–0240 | PODROBNE INFORMACIJE O KAPITALSKI USTREZNOSTI SKUPINE  Informacije, poročane v naslednjih stolpcih, upoštevajo lokalna pravila o kapitalski ustreznosti države članice, v kateri posluje subjekt ali podskupina. |
| 0120 | KAPITAL  Znesek, ki se poroča v tem stolpcu, ustreza znesku kapitala, ki je enak ali enakovreden kapitalu, ki ga je treba poročati v vrstici 0010 „KAPITAL“ predloge CA1. |
| 0130 | OD TEGA: KVALIFICIRANI KAPITAL  Člen 82 Uredbe (EU) št. 575/2013.  Stolpec se izpolni le za podrejene družbe, o katerih se poroča na posamični podlagi, ki so polno konsolidirane in so institucije.  Kvalificirani deleži so za zgoraj navedene podrejene družbe instrumenti (skupaj s povezanim zadržanim dobičkom, vplačanim presežkom kapitala in drugimi rezervami) v lasti oseb, ki niso družbe, vključene v konsolidacijo na podlagi Uredbe (EU) št. 575/2013.  Znesek, ki se poroča, vključuje učinke vseh prehodnih določb. Znesek je sprejemljiv znesek na dan poročanja. |
| 0140 | POVEZANI KAPITALSKI INSTRUMENTI, POVEZAN ZADRŽANI DOBIČEK, VPLAČANI PRESEŽEK KAPITALA IN DRUGE REZERVE  Člen 87(1), točka (b), Uredbe (EU) št. 575/2013. |
| 0150 | SKUPNI TEMELJNI KAPITAL  Člen 25 Uredbe (EU) št. 575/2013. |
| 0160 | OD TEGA: KVALIFICIRANI TEMELJNI KAPITAL  Člen 82 Uredbe (EU) št. 575/2013.  Stolpec se izpolni le za podrejene družbe, o katerih se poroča na posamični podlagi, ki so polno konsolidirane in so institucije.  Kvalificirani deleži so za zgoraj navedene podrejene družbe instrumenti (skupaj s povezanim zadržanim dobičkom in vplačanim presežkom kapitala) v lasti oseb, ki niso družbe, vključene v konsolidacijo na podlagi Uredba (EU) št. 575/2013.  Znesek, ki se poroča, vključuje učinke vseh prehodnih določb. Znesek je sprejemljiv znesek na dan poročanja. |
| 0170 | POVEZANI INSTRUMENTI TEMELJNEGA KAPITALA, POVEZAN ZADRŽANI DOBIČEK IN VPLAČANI PRESEŽEK KAPITALA  Člen 85(1), točka (b), Uredbe (EU) št. 575/2013. |
| 0180 | NAVADNI LASTNIŠKI TEMELJNI KAPITAL  Člen 50 Uredbe (EU) št. 575/2013. |
| 0190 | OD TEGA: MANJŠINSKI DELEŽI  Člen 81 Uredbe (EU) št. 575/2013.  Ta stolpec se izpolni le za polno konsolidirane podrejene družbe, ki so institucije, razen za podrejene družbe iz člena 84(3) Uredbe (EU) št. 575/2013. Vsaka podrejena družba se obravnava na subkonsolidirani podlagi za vse izračune, ki jih določa člen 84 Uredbe (EU) št. 575/2013, če je ustrezno, v skladu s členom 84(2), v nasprotnem primeru na posamični podlagi.  Manjšinski deleži so za zgoraj navedene podrejene družbe instrumenti navadnega lastniškega temeljnega kapitala (skupaj s povezanim zadržanim dobičkom in vplačanim presežkom kapitala) v lasti oseb, ki niso družbe, vključene v konsolidacijo na podlagi Uredbe (EU) št. 575/2013.  Znesek, ki se poroča, vključuje učinke vseh prehodnih določb. Znesek je sprejemljiv znesek na dan poročanja. |
| 0200 | POVEZANI KAPITALSKI INSTRUMENTI, POVEZAN ZADRŽANI DOBIČEK, VPLAČANI PRESEŽEK KAPITALA IN DRUGE REZERVE  Člen 84(1), točka (b), Uredbe (EU) št. 575/2013. |
| 0210 | DODATNI TEMELJNI KAPITAL  Člen 61 Uredbe (EU) št. 575/2013. |
| 0220 | OD TEGA: KVALIFICIRANI DODATNI TEMELJNI KAPITAL  Člena 82 in 83 Uredbe (EU) št. 575/2013.  Ta stolpec se izpolni le za polno konsolidirane podrejene družbe, ki so institucije, razen za podrejene družbe iz člena 85(2) Uredbe (EU) št. 575/2013. Vsaka podrejena družba se obravnava na subkonsolidirani podlagi za vse izračune, ki jih določa člen 85 Uredbe (EU) št. 575/2013, če je ustrezno, v skladu s členom 85(2), v nasprotnem primeru na posamični podlagi.  Manjšinski deleži so za zgoraj navedene podrejene družbe instrumenti dodatnega temeljnega kapitala (skupaj s povezanim zadržanim dobičkom in vplačanim presežkom kapitala) v lasti oseb, ki niso družbe, vključene v konsolidacijo na podlagi Uredbe (EU) št. 575/2013.  Znesek, ki se poroča, vključuje učinke vseh prehodnih določb. Znesek je sprejemljiv znesek na dan poročanja. |
| 0230 | DODATNI KAPITAL  Člen 71 Uredbe (EU) št. 575/2013. |
| 0240 | OD TEGA: KVALIFICIRANI DODATNI KAPITAL  Člena 82 in 83 Uredbe (EU) št. 575/2013.  Ta stolpec se izpolni le za polno konsolidirane podrejene družbe, ki so institucije, razen za podrejene družbe iz člena 87(2) Uredbe (EU) št. 575/2013. Vsaka podrejena družba se obravnava na subkonsolidirani podlagi za namene vseh izračunov, ki jih določa člen 87 Uredbe (EU) št. 575/2013, če je ustrezno, v skladu s členom 87(2) navedene uredbe, v nasprotnem primeru pa na posamični podlagi.  Manjšinski deleži so za zgoraj navedene podrejene družbe instrumenti dodatnega kapitala (skupaj s povezanim zadržanim dobičkom in vplačanim presežkom kapitala) v lasti oseb, ki niso družbe, vključene v konsolidacijo na podlagi Uredbe (EU) št. 575/2013.  Znesek, ki se poroča, vključuje učinke vseh prehodnih določb. Znesek je sprejemljiv znesek na referenčni datum. |
| 0250–0400 | INFORMACIJE O PRISPEVKU SUBJEKTOV H KAPITALSKI USTREZNOSTI SKUPINE |
| 0250–0290 | PRISPEVEK K TVEGANJEM  Informacije, poročane v naslednjih stolpcih, so skladne s pravili o kapitalski ustreznosti, ki veljajo za institucijo poročevalko. |
| 0250 | ZNESEK SKUPNE IZPOSTAVLJENOSTI TVEGANJU  Poroča se vsota stolpcev 0260 do 0290. |
| 0260 | KREDITNO TVEGANJE, KREDITNO TVEGANJE NASPROTNE STRANKE, TVEGANJE ZMANJŠANJA VREDNOSTI, PROSTE IZROČITVE IN TVEGANJE PORAVNAVE/IZROČITVE  Znesek, ki se poroča, so zneski tveganju prilagojenih izpostavljenosti za kreditno tveganje in tveganje v zvezi s kapitalskimi zahtevami za poravnavo/izročitev v skladu z Uredbo (EU) št. 575/2013, razen zneskov, povezanih s posli z drugimi subjekti, vključenimi v izračun konsolidiranega količnika kapitalske ustreznosti skupine. |
| 0270 | TRŽNA TVEGANJA  Zneske izpostavljenosti tveganju za tržna tveganja je treba izračunati na ravni posameznega subjekta v skladu z Uredbo (EU) št. 575/2013. Subjekti poročajo prispevek k zneskom skupne izpostavljenosti tveganju za tržno tveganje skupine. Vsota zneskov, poročana v tem stolpcu, ustreza znesku iz vrstice 0520 „ZNESEK SKUPNE IZPOSTAVLJENOSTI TVEGANJU ZA POSLE, KI SO PREDMET TRŽNEGA TVEGANJA“ konsolidiranega poročila. |
| 0280 | OPERATIVNO TVEGANJE  Znesek, ki se poroča v tem stolpcu, ustreza znesku izpostavljenosti tveganju za operativno tveganje.  V ta stolpec se vključijo stalni splošni stroški. |
| 0290 | DRUGI ZNESKI IZPOSTAVLJENOSTI TVEGANJU  Znesek, ki se poroča v tem stolpcu, ustreza znesku izpostavljenosti tveganju za tveganja, ki niso tista, navedena zgoraj. |
| 0300–0400 | PRISPEVEK H KAPITALU  Namen tega dela predloge ni uvedba zahteve, da morajo institucije izvesti celoten izračun skupnega kapitalskega količnika na ravni vsakega subjekta.  Stolpce 0300 do 0350 izpolnijo tisti konsolidirani subjekti, ki prispevajo h kapitalu z manjšinskim deležem, kvalificiranim temeljnim kapitalom ali kvalificiranim kapitalom. Ob upoštevanju praga iz zadnjega odstavka poglavja 2.3 dela II zgoraj, se stolpci 0360 do 0400 izpolnijo za vse konsolidirane subjekte, ki prispevajo h konsolidiranemu kapitalu.  Kapital, ki ga subjektu prispevajo drugi subjekti, vključeni v obseg poročevalskega subjekta, se ne upošteva. V tem stolpcu se poroča le neto prispevek h kapitalu skupine (zlasti kapital, ki ga zberejo tretje osebe, in akumulirane rezerve).  Informacije, poročane v naslednjih stolpcih, so skladne s pravili o kapitalski ustreznosti, ki veljajo za institucijo poročevalko. |
| 0300–0350 | KVALIFICIRANI KAPITAL, VKLJUČEN V KONSOLIDIRANI KAPITAL  Znesek, ki se poroča kot „KVALIFICIRANI KAPITAL, VKLJUČEN V KONSOLIDIRANI KAPITAL“, je znesek, kot izhaja iz dela 2, naslov II, Uredbe (EU) št. 575/2013, pri čemer se ne upošteva kapital, ki ga prispevajo drugi subjekti skupine. |
| 0300 | KVALIFICIRANI KAPITAL, VKLJUČEN V KONSOLIDIRANI KAPITAL  Člen 87 Uredbe (EU) št. 575/2013. |
| 0310 | KVALIFICIRANI INSTRUMENTI TEMELJNEGA KAPITALA, VKLJUČENI V KONSOLIDIRANI TEMELJNI KAPITAL  Člen 85 Uredbe (EU) št. 575/2013. |
| 0320 | MANJŠINSKI DELEŽI, VKLJUČENI V KONSOLIDIRANI NAVADEN  LASTNIŠKI TEMELJNI KAPITAL  Člen 84 Uredbe (EU) št. 575/2013.  Znesek, ki se poroča, je znesek manjšinskih deležev podrejene družbe, ki je vključen v konsolidirani navadni lastniški temeljni kapital v skladu z Uredbo (EU) št. 575/2013. |
| 0330 | KVALIFICIRANI INSTRUMENTI TEMELJNEGA KAPITALA, VKLJUČENI V KONSOLIDIRANI DODATNI TEMELJNI KAPITAL  Člen 86 Uredbe (EU) št. 575/2013.  Znesek, ki se poroča, je znesek kvalificiranega temeljnega kapitala podrejene družbe, ki je vključen v konsolidirani dodatni temeljni kapital v skladu z Uredbo (EU) št. 575/2013. |
| 0340 | KVALIFICIRANI KAPITALSKI INSTRUMENTI, VKLJUČENI V  KONSOLIDIRANI DODATNI KAPITAL  Člen 88 Uredbe (EU) št. 575/2013.  Znesek, ki se poroča, je znesek kvalificiranega kapitala podrejene družbe, ki je vključen v konsolidirani dodatni kapital v skladu z Uredbo (EU) št. 575/2013. |
| 0350 | POJASNJEVALNA POSTAVKA: DOBRO IME (–)/(+) NEGATIVNO DOBRO IME |
| 0360–0400 | KONSOLIDIRANI KAPITAL  Člen 18 Uredbe (EU) št. 575/2013.  Znesek, ki se poroča kot „KONSOLIDIRANI KAPITAL“, je znesek, kot izhaja iz bilance stanja, brez kapitala, ki ga prispevajo drugi subjekti skupine. |
| 0360 | KONSOLIDIRANI KAPITAL |
| 0370 | OD TEGA: NAVADNI LASTNIŠKI TEMELJNI KAPITAL |
| 0380 | OD TEGA: DODATNI TEMELJNI KAPITAL |
| 0390 | OD TEGA: PRISPEVKI H KONSOLIDIRANEMU REZULTATU  Poročajo se prispevki vseh subjektov h konsolidiranemu rezultatu (dobiček ali izguba (–)). To vključuje rezultate, ki se lahko pripišejo manjšinskim deležem. |
| 0400 | OD TEGA: (‒) DOBRO IME/(+) NEGATIVNO DOBRO IME  V tem polju se poroča dobro ime ali negativno dobro ime poročevalskega subjekta glede podrejene družbe. |
| 0410–0480 | KAPITALSKI BLAŽILNIKI  Struktura poročanja kapitalskih blažilnikov v predlogi GS temelji na splošni strukturi predloge CA4, pri čemer se uporabljajo isti koncepti poročanja. Pri poročanju kapitalskih blažilnikov v predlogi GS se ustrezni zneski poročajo v skladu z določbami, ki veljajo za določitev zahteve po blažilniku za konsolidiran položaj skupine. Zato zneski kapitalskih blažilnikov, ki se poročajo, predstavljajo prispevke posameznih subjektov h kapitalskim blažilnikom skupine. Zneski, ki se poročajo, temeljijo na nacionalnih določbah, s katerimi se prenaša Direktiva 2013/36/EU, in na Uredbi (EU) št. 575/2013, vključno z morebitnimi prehodnimi določbami. |
| 0410 | ZAHTEVA PO SKUPNEM BLAŽILNIKU  Člen 128, točka 6, Direktive 2013/36/EU. |
| 0420 | VAROVALNI KAPITALSKI BLAŽILNIK  Člen 128, točka 1, in člen 129 Direktive 2013/36/EU.  V skladu s členom 129(1) Direktive 2013/36/EU je varovalni kapitalski blažilnik dodatni znesek navadnega lastniškega temeljnega kapitala. Ker je stopnja varovalnega kapitalskega blažilnika v višini 2,5 % stalna, se znesek poroča v tej celici. |
| 0430 | POSAMEZNI INSTITUCIJI LASTEN PROTICIKLIČNI KAPITALSKI BLAŽILNIK  Člen 128, točka 2, člen 130 ter členi 135 do 140 Direktive 2013/36/EU.  V tej celici se poroča dejanski znesek proticikličnega blažilnika. |
| 0440 | VAROVALNI BLAŽILNIK ZARADI MAKROBONITETNEGA ALI SISTEMSKEGA TVEGANJA, UGOTOVLJENEGA NA RAVNI DRŽAVE ČLANICE  Člen 458(2), točka (d)(iv), Uredbe (EU) št. 575/2013.  V tej celici se poroča znesek varovalnega blažilnika zaradi makrobonitetnega ali sistemskega tveganja, ugotovljenega na ravni države članice, ki se lahko v skladu s členom 458 Uredbe (EU) št. 575/2013 zahteva poleg varovalnega kapitalskega blažilnika. |
| 0450 | BLAŽILNIK SISTEMSKIH TVEGANJ  Člen 128, točka 5, ter člena 133 in 134 Direktive 2013/36/EU.  V tej celici se poroča znesek blažilnika sistemskih tveganj. |
| 0470 | BLAŽILNIK ZA GLOBALNE SISTEMSKO POMEMBNE INSTITUCIJE  Člen 128, točka 3, in člen 131 Direktive 2013/36/EU.  V tej celici se poroča znesek blažilnika za globalne sistemsko pomembne institucije. |
| 0480 | BLAŽILNIK ZA DRUGE SISTEMSKO POMEMBNE INSTITUCIJE  Člen 128, točka 4, in člen 131 Direktive 2013/36/EU.  V tej celici se poroča znesek blažilnika za druge sistemsko pomembne institucije. |

“