FI

LIITE II

”LIITE II

**OMIEN VAROJEN JA OMIEN VAROJEN VAATIMUSTEN RAPORTOINTIA KOSKEVAT OHJEET**

## OSA II: LOMAKKEISIIN LIITTYVÄT OHJEET

(…)

9. Kaupankäyntivaraston ja markkinariskin kynnysarvot, kaupankäyntivaraston ja sen ulkopuolisten erien välinen raja ja uudelleenluokittelut

9.1 C. 90.00 – Kaupankäyntivaraston ja markkinariskin kynnysarvot

9.1.1 Yleiset huomiot

1. Tässä lomakkeessa annettavissa tiedoissa on otettava huomioon asetuksen (EU) N:o 575/2013 94 artiklassa tarkoitetun laskennan tulos (kaupankäyntivarastoon liittyvää pientä liiketoimintaa koskeva poikkeus) sekä asetuksen (EU) N:o 575/2013 325 a artiklan mukaisesti laskettu laitoksen tase-eriin ja taseen ulkopuolisiin eriin sisältyvän markkinariskille altistuvan liiketoiminnan koko.

9.1.2 Tiettyjä kohtia koskevat ohjeet

1. Asetuksen (EU) N:o 575/2013 94 artiklassa tarkoitetun laskennan tulos ja asetuksen (EU) N:o 575/2013 325 a artiklan mukaisesti lasketut tiedot laitosten tase-eriin ja taseen ulkopuolisiin eriin sisältyvän markkinariskille altistuvan liiketoiminnan koosta on ilmoitettava riveillä 0010–0030 erikseen kunkin kuukauden lopulta siltä vuosineljännekseltä, johon kertomuksessa viitataan.

|  |  |
| --- | --- |
| **Rivi** | **Lainsäädäntöviittaukset ja ohjeet** |
| 0010 | **Kuukausi 3**  Tiedot raportin kohteena olevan vuosineljänneksen kolmannen kuukauden viimeisenä päivänä |
| 0020 | **Kuukausi 2**  Tiedot raportin kohteena olevan vuosineljänneksen toisen kuukauden viimeisenä päivänä |
| 0030 | **Kuukausi 1**  Tiedot raportin kohteena olevan vuosineljänneksen ensimmäisen kuukauden viimeisenä päivänä |

|  |  |
| --- | --- |
| **Sarake** | **Lainsäädäntöviittaukset ja ohjeet** |
| 0010 | **Tase-eriin ja taseen ulkopuolisiin eriin sisältyvä markkinariskille altistuva liiketoiminta**  Asetuksen (EU) N:o 575/2013 325 a artiklan 2 kohta.  Laitosten on ilmoitettava absoluuttinen määrä, joka vastaa asetuksen (EU) N:o 575/2013 325 a artiklan 2 kohdan mukaisesti laskettua laitosten tase-eriin ja taseen ulkopuolisiin eriin sisältyvää markkinariskille altistuvaa liiketoimintaa. |
| 0020–0060 | **Sääntelyn mukainen erittely**  Tase-eriin ja taseen ulkopuolisiin eriin sisältyvä markkinariskille altistuva liiketoiminta on eriteltävä kaupankäyntivaraston ja sen ulkopuolisten erien mukaan. |
| 0020–0040 | **Kaupankäyntivarasto**  Kaupankäyntivarastoon osoitetut positiot, jotka sisältyvät asetuksen (EU) N:o 575/2013 325 a artiklan 2 kohdan mukaiseen laskentaan. |
| 0030–0040 | **Joista: kaupankäyntivarastoon liittyvä liiketoiminta asetuksen (EU) N:o 575/2013 94 artiklan soveltamiseksi**  Asetuksen (EU) N:o 575/2013 94 artiklan 3 kohta  Kuten asetuksen (EU) N:o 575/2013 94 artiklan 3 kohdan b alakohdassa edellytetään, laitosten on ilmoitettava kuukauden viimeisen päivän markkina-arvot; jos markkina-arvoja ei ole saatavilla, ilmoitetaan käypä arvo samana päivänä tai, jos kyseisen päivän markkina-arvoja ja käypiä arvoja ei ole saatavilla, viimeisin markkina-arvo tai käypä arvo. |
| 0030 | **Kokonaismäärä**  Asetuksen (EU) N:o 575/2013 94 artiklan 3 kohta.  Pitkien ja lyhyiden positioiden absoluuttinen määrä lasketaan yhteen asetuksen (EU) N:o 575/2013 94 artiklan 3 kohdan c alakohdan mukaisesti. |
| 0040 | **% kokonaisvaroista**  Asetuksen (EU) N:o 575/2013 94 artiklan 1 kohdan a alakohta.  Asetuksen (EU) N:o 575/2013 94 artiklaa sovellettaessa kaupankäyntivarastoon liittyvän liiketoiminnan koko on ilmaistava prosenttiosuutena kokonaisvaroista. |
| 0050–0060 | **Kaupankäyntivaraston ulkopuoliset erät**  Kaupankäyntivaraston ulkopuolisiksi osoitetut positiot, jotka sisältyvät asetuksen (EU) N:o 575/2013 325 a artiklan 2 kohdan mukaiseen laskentaan.  Laitosten on ilmoitettava markkinariskille altistuvat kaupankäyntivaraston ulkopuoliset positiot jaoteltuina positioihin, joihin kohdistuu valuuttakurssiriskejä, ja positioihin, joihin kohdistuu hyödykeriskejä.  Asianomaiset määrät on määritettävä asetuksen (EU) N:o 575/2013 325 a artiklan 2 kohdan d ja e alakohdan mukaisesti. |
| 0070 | **% kokonaisvaroista**  Asetuksen (EU) N:o 575/2013 325 a artiklan 1 kohdan a alakohta.  Tase-eriin ja taseen ulkopuolisiin eriin sisältyvä markkinariskille altistuva liiketoiminta on ilmaistava prosenttiosuutena kokonaisvaroista. |
| 0080 | **Kokonaisvarat**  Asetuksen (EU) N:o 575/2013 94 artiklan 1 kohdan a alakohta ja 325 a artiklan 1 kohdan a alakohta. |

9.2 Kaupankäyntivaraston ja sen ulkopuolisten erien välinen raja (BOU)

9.2.1 Yleiset huomiot

209a. Tätä lomaketta käytetään tietojen antamiseen kaupankäyntivaraston koostumuksesta (BOU1) kun otetaan huomioon olettamukset instrumenttien sisällyttämisestä kirjanpitoon asetuksen (EU) N:o 575/2013 104 artiklan mukaisesti.

9.2.2 C 90.05 – Raja: Kaupankäyntivarasto (BOU1)

9.2.2.1 Yleiset huomiot

209b. Laitosten on ilmoitettava tässä lomakkeessa kaikki asetuksen (EU) N:o 575/2013 4 artiklan 1 kohdan 85 alakohdassa tarkoitetut kaupankäyntivarastoon osoitetut positiot, lukuun ottamatta instrumentteja ja positioita, jotka on jätetty asetuksen (EU) N:o 575/2013 325 a artiklassa tarkoitetun kynnysarvon laskemisen ulkopuolelle.   
209c. Poiketen siitä, mitä asetuksen (EU) 2021/451 21 artiklan 1 kohdan a alakohdassa säädetään, laitosten on ilmoitettava nolla riveillä 0010 ja 0020, sarakkeissa 0020 (”Pakollisesti kaupankäyntivarastossa”), 0130 (”Kaupankäyntivarastoon toimivaltaisen viranomaisen suostumuksella sisällytetyt instrumentit: instrumentit hedgerahastoissa”) ja 0140 (”Muut instrumentit”), jos niiden kaupankäyntivarastoon ei sisälly kyseisen solun kuvausta vastaavia instrumentteja.

9.2.2.2 Tiettyjä positioita koskevat ohjeet

|  |  |
| --- | --- |
| **Sarake** | **Lainsäädäntöviittaukset ja ohjeet** |
| 0010–0150 | **Kaupankäyntivarasto: Kokonaispositiot: Asetuksen (EU) N:o 575/2013 325 a artiklan mukainen arvo (netto, (+) positiivinen / (−) negatiivinen markkina-arvo)**  Asetuksen (EU) N:o 575/2013 4 artiklan 1 kohdan 86 alakohta, 104 artikla ja 325 a artiklan 2 kohdan a alakohta.  Laitosten on ilmoitettava erikseen yhdistetyt tiedot pitkistä positioista ja yhdistetyt tiedot lyhyistä positioista. Niiden on määritettävä pitkien (lyhyiden) positioiden yhteenlaskettu arvo asetuksen (EU) N:o 575/2013 325 a artiklan 2 kohdan mukaisesti seuraavin poikkeuksin: jos pitkien (lyhyiden) positioiden yhteenlaskettu arvo vastaa positiivista nettomarkkina-arvoa, tässä lomakkeessa ilmoitetaan positiivinen arvo; jos pitkien (lyhyiden) positioiden yhteenlaskettu arvo vastaa negatiivista nettomarkkina-arvoa, tässä lomakkeessa ilmoitetaan negatiivinen arvo. |
| 0010 | **Kokonaispositiot – joista: ulkomaan valuutan määräiset**  Tässä sarakkeessa ilmoitetaan instrumentit, jotka ovat muun valuutan kuin raportointivaluutan määräisiä, joiden kohde-etuus on tällaisen valuutan määräinen tai joiden kohde-etuutena on valuuttapositio. |
| 0020–0120 | **Kokonaispositiot – Pakollisesti kaupankäyntivarastossa**  Jos instrumentti täyttää useamman kuin yhden kaupankäyntivarastoon sisällyttämistä koskevan edellytyksen, laitosten on ilmoitettava kyseinen instrumentti sarakkeissa 0030–0120 sopivimmaksi katsomassaan sarakkeessa. Instrumentit, jotka on tilinpäätössäännöstön mukaisesti luokiteltu kaupankäyntitarkoitukseen, ilmoitetaan sarakkeessa 0120 vain, jos niitä ei voida osoittaa sarakkeisiin 0030–0110. |
| 0020 | **Pakollisesti kaupankäyntivarastossa** |
| 0030 | **Instrumentit korrelaatiokaupankäyntisalkussa**  Asetuksen (EU) N:o 575/2013 104 artiklan 2 kohdan ensimmäisen alakohdan a alakohta |
| 0040 | **Instrumentit, jotka aiheuttaisivat nettomääräisen lyhyen luottoposition tai osakeposition kaupankäyntivarastossa**  Asetuksen (EU) N:o 575/2013 104 artiklan 2 kohdan ensimmäisen alakohdan b alakohta |
| 0050 | **Instrumentit, jotka ovat seurausta arvopapereiden merkintäsitoumuksista**  Asetuksen (EU) N:o 575/2013 104 artiklan 2 kohdan ensimmäisen alakohdan c alakohta |
| 0060 | **instrumentit, jotka ovat seurausta markkinatakaustoiminnasta**  Asetuksen (EU) N:o 575/2013 104 artiklan 2 kohdan ensimmäisen alakohdan e alakohta |
| 0070 | **Yhteissijoitusyritykset**  Asetuksen (EU) N:o 575/2013 104 artiklan 2 kohdan ensimmäisen alakohdan f alakohta |
| 0080 | **Julkisesti noteeratut osakkeet**  Asetuksen (EU) N:o 575/2013 104 artiklan 2 kohdan ensimmäisen alakohdan g alakohta |
| 0090 | **Kaupankäyntiin liittyvät arvopapereilla toteutettavat rahoitustoimet**  Asetuksen (EU) N:o 575/2013 104 artiklan 2 kohdan ensimmäisen alakohdan h alakohta |
| 0100 | **Optiot tai muut johdannaiset, jotka on kytketty laitoksen omiin velkoihin (jaetut)**  Asetuksen (EU) N:o 575/2013 104 artiklan 2 kohdan ensimmäisen alakohdan i alakohta ja kolmas alakohta |
| 0110 | **Laitoksen omat velat, joissa on kytkettyjä optioita, tai muut johdannaiset (jakamattomat)**  Asetuksen (EU) N:o 575/2013 104 artiklan 2 kohdan ensimmäisen alakohdan i alakohta ja neljäs alakohta |
| 0120 | **instrumentit, jotka luokitellaan kaupankäyntitarkoituksessa pidettäviksi tilinpäätössäännöstön nojalla (ei sisällytetty aiempiin sarakkeisiin)**  Asetuksen (EU) N:o 575/2013 104 artiklan 2 kohdan ensimmäisen alakohdan d alakohta  Instrumentit, jotka on tilinpäätössäännöstön mukaisesti luokiteltu kaupankäyntitarkoitukseen, ilmoitetaan tässä sarakkeessa vain, jos niitä ei ole vielä ilmoitettu sarakkeissa 0030–0110. |
| 0130 | **Kokonaispositiot – Kaupankäyntivarastoon toimivaltaisen viranomaisen suostumuksella sisällytetyt instrumentit: instrumentit hedgerahastoissa**  Asetuksen (EU) N:o 575/2013 104 artiklan 4 a kohta |
| 0140–0150 | **Kokonaispositiot – Muut instrumentit**  Instrumentit on ilmoitettava tässä sarakkeessa, jos ne on luokiteltu kaupankäyntivarastoon asetuksen (EU) N:o 575/2013 4 artiklan 1 kohdan 85 alakohdan mukaisesti eikä niitä ole ilmoitettu sarakkeissa 0020–0130. |
| 0140 | **Muut instrumentit** |
| 0150 | **Muut instrumentit – joista: Kaupankäyntivarastoon kuuluvat instrumentit, koska kaupankäyntivarastoon luokittelemiseen ei ole näyttöä**  Asetuksen (EU) N:o 575/2013 104 artiklan 6 kohdan toinen virke. |

|  |  |
| --- | --- |
| **Rivi** | **Lainsäädäntöviittaukset ja ohjeet** |
| 0010–0020 | **Kaikki kaupankäyntivarastoon kuuluvat instrumentit, jotka otetaan huomioon asetuksen (EU) N:o 575/2013 325 a artiklan kynnysarvossa** |
| 0030–0040 | **Instrumentit, joiden pääasiallinen riskitekijä on yleinen korkoriski tai luottomarginaaliriski** |
| 0050–0060 | **Instrumentit, joiden pääasiallinen riskitekijä on osakeriski** |
| 0070–0080 | **Instrumentit, joiden pääasiallinen riskitekijä on valuuttakurssiriski** |
| 0090-0100 | **Instrumentit, joiden pääasiallinen riskitekijä on hyödykeriski** |
| 0110-0120 | **Muut kaupankäyntivarastoon kuuluvat instrumentit, mukaan lukien instrumentit, joiden pääasiallinen riskitekijä on jäännösriski**  Laitosten on ilmoitettava näillä riveillä kaikki kaupankäyntivarastoon luokitellut instrumentit, joiden pääasiallinen riskitekijä ei ole jokin riveillä 0030–0100 tarkoitetuista riskitekijöistä. Näille riveille on sisällyttävä ainakin sellaiset instrumentit, joiden pääasiallinen riskitekijä ovat jäännösriskit. |
| 0130–0140 | **Lisätietoerä: instrumentit, jotka luokitellaan kaupankäyntitarkoituksessa pidettäviksi tilinpäätössäännöstön nojalla**  Asetuksen (EU) N:o 575/2013 104 artiklan 2 kohdan ensimmäisen alakohdan d alakohta |

9.3 C 24.01 – Kaupankäyntivaraston raja – Uudelleenluokittelut kaupankäyntivaraston ja sen ulkopuolisten erien välillä (MOV)

9.3.1 Yleiset huomiot

1. Tätä lomaketta on käytettävä tietojen antamiseen positioiden uudelleenluokittelusta asetuksen (EU) N:o 575/2013 104 a artiklan mukaisesti.
2. Uudelleenluokittelut ilmoitetaan tällä lomakkeella ainoastaan seuraavissa kahdessa tapauksessa:
   1. toimivaltainen viranomainen on antanut luvan luokitella kaupankäyntivarastoon kuuluva positio uudelleen kaupankäyntivaraston ulkopuoliseksi positioksi tai päinvastoin;
   2. jos uudelleenluokittelu täyttää asetuksen (EU) N:o 575/2013 104 a artiklan 6 kohdassa säädetyt edellytykset ja se voidaan tehdä ilman toimivaltaisen viranomaisen nimenomaista lupaa.
3. Lomakkeessa on ilmoitettava seuraavat uudelleenluokitellut instrumentit:
   1. instrumentit, jotka on uudelleenluokiteltu raportin kattaman vuosineljänneksen aikana. Kaikki vuosineljänneksen aikana uudelleenluokitellut instrumentit on ilmoitettava lomakkeessa riippumatta siitä, johtaako uudelleenluokittelu omien varojen vaatimusten pienenemiseen. Instrumentti, jonka luokittelua on muutettu vuosineljänneksen aikana, on ilmoitettava, vaikka instrumentti olisi kirjattu pois taseesta tai erääntynyt luokituksen uudelleenluokittelupäivän ja raportin viitepäivän välisenä aikana;
   2. instrumentit, jotka on luokiteltu uudelleen edellisillä raportointikausilla ja joihin sovelletaan edelleen omien varojen vaatimusta asetuksen (EU) N:o 575/2013 104 a artiklan 3 kohdan b alakohdan mukaisesti raportin viitepäivänä;
   3. instrumentit, jotka on luokiteltu uudelleen edellisillä raportointikausilla ja joihin on sovellettu omien varojen vaatimusta asetuksen (EU) N:o 575/2013 104 a artiklan 3 kohdan b alakohdan mukaisesti edeltävänä viitepäivänä, jos toimivaltaisen viranomaisen päätös sallia omien varojen vaatimusten vähennyksen kirjaaminen tulee voimaan raportin kattaman vuosineljänneksen aikana.
4. Laitosten on ilmoitettava uudelleenluokittelua koskevat tiedot erikseen kunkin uudelleenluokitellun instrumentin osalta.
5. Kenttää ”kuittaava ryhmä” on käytettävä osoittamaan kuittaava ryhmä, johon sisältyy yhteisö, jolla asianomainen positio oli viitepäivänä tai tapauksen mukaan erääntymispäivänä tai taseesta pois kirjaamisen päivänä.

9.3.2 Tiettyjä kohtia koskevat ohjeet

|  |  |
| --- | --- |
| **Sarake** | **Lainsäädäntöviittaukset ja ohjeet** |
| 0010 | **Uudelleenluokittelun tunniste**  Sisäinen (aakkosnumeerinen) koodi, jota raportoiva yhteisö käyttää yksilöidäkseen uudelleenluokitellun instrumentin tai uudelleenluokituksen (tapauksen mukaan).  Jokainen uudelleenluokittelu on yhdistettävä erilliseen uudelleenluokittelun tunnisteeseen. Yhdelle ja samalle uudelleenluokittelulle annetun uudelleenluokittelun tunnisteen on oltava yksilöllinen, ja sitä on käytettävä johdonmukaisesti koko ajan ja kaikessa raportoinnissa.  Tämä on rivin tunnus, jonka on oltava yksilöllinen lomakkeen jokaiselle riville. |
| 0020 | **Instrumenttityyppi**  Lyhyt kuvaus uudelleenluokitellusta instrumentista, joka auttaa ymmärtämään uudelleenluokitellun instrumentin luonteen ja tärkeimmät ominaisuudet.  Jos uudelleenluokitellulla instrumentilla on ISIN-koodi (International Securities Identification Number), kuvaukseen on sisällytettävä ISIN-koodi instrumentin tärkeimpien ominaisuuksien lisäksi. |
| 0030 | **Sääntelyn mukainen luokittelu ennen uudelleenluokittelua**  Jompikumpi seuraavista vaihtoehdoista on ilmoitettava:   * Kaupankäyntivarasto Asetuksen (EU) N:o 575/2013 4 artiklan 1 kohdan 86 alakohta * Kaupankäyntivaraston ulkopuolinen  Koostuu kaikista positioista, jotka eivät kuulu kaupankäyntivarastoon. |
| 0040 | **Sääntelyn mukainen uusi luokittelu**  Jompikumpi seuraavista vaihtoehdoista on ilmoitettava:   * Kaupankäyntivarasto Asetuksen (EU) N:o 575/2013 4 artiklan 1 kohdan 86 alakohta * Kaupankäyntivaraston ulkopuolinen Koostuu kaikista positioista, jotka eivät kuulu kaupankäyntivarastoon. |
| 0050 | **Uudelleenluokittelun syy**  Tässä on selitettävä ne poikkeukselliset olosuhteet, jotka johtavat position uudelleenluokitteluun kaupankäyntivarastosta sen ulkopuolelle tai päinvastoin. Tässä solussa annettavan selityksen on oltava riittävän yksityiskohtainen kelvatakseen perusteluksi, miksi uudelleenluokittelun katsotaan johtuvan poikkeuksellisista olosuhteista. |
| 0060 | **Ennakkolupa (tila)**  Asetuksen (EU) N:o 575/2013 104 a artiklan 2 ja 6 kohta  Jos toimivaltaiselta viranomaiselta ei vaadita etukäteistä lupaa asetuksen (EU) N:o 575/2013 104 a artiklan 6 kohdan mukaisesti, laitosten on ilmoitettava tässä sarakkeessa ”Etukäteistä lupaa ei vaadita”. Jos etukäteinen lupa vaaditaan ja se on saatu, ilmoitetaan ”Etukäteinen lupa saatu”. |
| 0070 | **Uudelleenluokituksen päivämäärä**  Asetuksen (EU) N:o 575/2013 104 a artiklan 2 ja 6 kohdan ensimmäinen virke |
| 0080 | **Uudelleenluokittelusta johtuva omien varojen vaatimusten nettolisäys (+) tai -vähennys (−)**  Asetuksen (EU) N:o 575/2013 104 a artiklan 4 kohdan mukaisesti laskettu position uudelleenluokittelusta johtuva omien varojen vaatimusten nettomuutos.  Uudelleenluokittelusta johtuva omien varojen vaatimusten lisäys on ilmoitettava positiivisella merkillä (+), kun taas omien varojen vaatimusten lasku ilmoitetaan negatiivisella merkillä (–). |
| 0090 | **Uudelleenluokittelusta johtuva omien varojen vaatimusten korotus**  Jos asetuksen (EU) N:o 575/2013 104 a artiklan 4 kohdan mukaisesti laskettu position uudelleenluokittelusta johtuva omien varojen vaatimusten määrän nettomuutos johtaa laitoksen omien varojen vaatimusten vähenemiseen eikä toimivaltainen viranomainen ole myöntänyt lupaa kyseisen vähennyksen huomioon ottamiseksi asetuksen (EU) N:o 575/2013 104 a artiklan 3 kohdan b alakohdan mukaisesti, vähennyksen määrä ilmoitetaan positiivisella merkillä. Määrä vastaa siis kyseisestä uudelleenluokituksesta aiheutuvaa korotusta omien varojen vaatimuksiin.  Jos toimivaltainen viranomainen on antanut luvan omien varojen vaatimusten vähennyksen huomioon ottamiseen asetuksen (EU) N:o 575/2013 104 a artiklan 3 kohdan b alakohdan mukaisesti, tämä sarake jätetään tyhjäksi. |
| 0100 | **Instrumentin erääntymispäivä tai suunniteltu taseesta pois kirjaaminen**  Jos taseesta pois kirjaamista ei ole suunnitteilla, ilmoitetaan instrumentin maturiteetti.  Jos instrumentti on tarkoitus kirjata pois taseesta ennen sen erääntymistä, kyseisen taseesta pois kirjaamisen päivämäärä on ilmoitettava.  Jos maturiteetin tai taseesta pois kirjaamisen ajankohdasta on vain kuukausi ja vuosi tiedossa, instrumentin erääntymispäiväksi tai suunnitelluksi taseesta pois kirjaamiseksi ilmoitetaan kuukauden viimeinen päivä. Jos taseesta pois kirjaamisen ajankohdasta on vain vuosi tiedossa, suunnitelluksi taseesta pois kirjaamiseksi ilmoitetaan kyseisen vuoden joulukuun 31. päivä.  Jos instrumentin erääntymispäivää tai suunniteltua taseesta pois kirjaamista ei voida määrittää tai se ei ole tiedossa, tässä sarakkeessa on ilmoitettava 31. joulukuuta 9999. |
| 0110 | **Päivämäärä, josta alkaen toimivaltainen viranomainen sallii omien varojen vaatimusten vähennyksen kirjaamisen**  Asetuksen (EU) N:o 575/2013 104 a artiklan 3 kohdan b alakohta  Jos uudelleenluokittelu on johtanut omien varojen vaatimusten nettolisäykseen ja jos toimivaltainen viranomainen ei ole antanut lupaa omien varojen vaatimusten vähennyksen huomioon ottamiseksi, ei ilmoiteta mitään päivämäärää.” |