SK

PRÍLOHA II

„PRÍLOHA II

**POKYNY NA VYKAZOVANIE VLASTNÝCH ZDROJOV A POŽIADAVIEK NA VLASTNÉ ZDROJE**

**ČASŤ II: POKYNY TÝKAJÚCE SA VZOROV**

(…)

SKUPINOVÁ SOLVENTNOSŤ: INFORMÁCIE O PRIDRUŽENÝCH SUBJEKTOCH (GS)

2.1. Všeobecné poznámky

27. Vzory C 06.01 a C 06.02 sa vykazujú vtedy, keď sa požiadavky na vlastné zdroje vypočítavajú na konsolidovanom základe. Vzor C 06.02 sa skladá zo štyroch častí, aby sa zhromaždili rôzne informácie o všetkých jednotlivých subjektoch (vrátane vykazujúcej inštitúcie) zahrnutých do rozsahu konsolidácie:

a) subjekty v rámci rozsahu konsolidácie;

b) podrobné informácie o skupinovej solventnosti;

c) informácie o príspevkoch jednotlivých subjektov k skupinovej solventnosti;

d) informácie o kapitálových vankúšoch.

28. Inštitúcie, ktorým bola udelená výnimka v súlade s článkom 7 nariadenia (EÚ) č. 575/2013, vykazujú len stĺpce 0010 až 0065 a stĺpce 0250 až 0400.

29. Vykazované číselné hodnoty zohľadňujú všetky uplatniteľné prechodné ustanovenia nariadenia (EÚ) č. 575/2013, ktoré sú uplatniteľné k príslušnému dátumu vykazovania.

2.2. Podrobné informácie o skupinovej solventnosti

30. Druhá časť vzoru C 06.02 (podrobné informácie o skupinovej solventnosti) v stĺpcoch 0070 až 0240 je určená na zhromaždenie informácií o kreditných a iných regulovaných finančných inštitúciách, na ktoré sa v skutočnosti vzťahujú osobitné požiadavky na platobnú schopnosť na individuálnom základe. Pre každý z týchto subjektov v rámci rozsahu vykazovania sa stanovujú požiadavky na vlastné zdroje pre každú rizikovú kategóriu a vlastné zdroje na účely platobnej schopnosti.

31. V prípade proporcionálnej konsolidácie účastníkov vyjadrujú údaje, ktoré sa týkajú požiadaviek na vlastné zdroje a vlastných zdrojov, príslušné proporcionálne hodnoty.

2.3. Informácie o príspevkoch jednotlivých subjektov k skupinovej solventnosti

32. Cieľom tretej časti vzoru C 06.02 a vzoru C 06.01 [informácie o príspevkoch všetkých subjektov v rámci rozsahu pôsobnosti nariadenia (EÚ) č. 575/2013, pokiaľ ide o konsolidáciu, k skupinovej solventnosti] vrátane tých, na ktoré sa nevzťahujú osobitné požiadavky na platobnú schopnosť na individuálnom základe, v stĺpcoch 0250 až 0400 je určiť, ktoré subjekty v rámci skupiny prinášajú riziká a získavajú vlastné zdroje na trhu, na základe údajov, ktoré sú jednoducho k dispozícii alebo ich možno jednoducho spracovať bez toho, aby bolo potrebné prepočítavať podiel kapitálu na samostatnom alebo subkonsolidovanom základe. Na úrovni subjektu predstavujú údaje o rizikách a vlastných zdrojoch príspevky k údajom skupiny a nepredstavujú prvky pomeru platobnej schopnosti na samostatnom základe, a preto sa nemôžu navzájom porovnávať.

33. Tretia časť zahŕňa aj hodnoty menšinových účastí, kvalifikovaného AT1 a kvalifikovaného T2 prípustné v konsolidovaných vlastných zdrojoch.

34. Keďže táto tretia časť vzoru sa týka „príspevkov“, číselné hodnoty, ktoré sa majú vykázať v tejto časti, sa v náležitých prípadoch odchyľujú od číselných hodnôt vykázaných v stĺpcoch týkajúcich sa podrobných informácií o skupinovej solventnosti.

35. Základnou myšlienkou je homogénnym spôsobom (z hľadiska rizík alebo vlastných zdrojov) odstrániť krížové expozície v rámci rovnakých skupín s cieľom pokryť hodnoty vykázané v konsolidovanom vzore CA danej skupiny sčítaním hodnôt vykázaných pre každý subjekt vo vzore „Skupinová solventnosť“. Ak sa neprekročí prahová hodnota 1 %, nie je možné priame spojenie so vzorom CA.

36. Inštitúcie zadefinujú najvhodnejšiu metódu na rozčlenenie medzi subjektmi, aby sa zohľadnili možné účinky diverzifikácie pre trhové riziko a operačné riziko.

37. Je možné, aby jedna konsolidovaná skupina bola zahrnutá do inej konsolidovanej skupiny. Znamená to, že pri subjektoch v rámci podskupiny sa vo vzore GS celej skupiny vykazuje podľa jednotlivých subjektov, a to aj vtedy, keď sa na samotnú podskupinu vzťahujú požiadavky na vykazovanie. Podskupina, na ktorú sa vzťahujú požiadavky na vykazovanie, takisto vykazuje vzor GS podľa jednotlivých subjektov, aj keď sú tieto údaje už zahrnuté vo vzore GS vyššej konsolidovanej skupiny.

38. Inštitúcia vykazuje údaje o príspevku subjektu, keď jeho príspevok k celkovej hodnote rizikovej expozície presahuje 1 % celkovej hodnoty rizikovej expozície skupiny alebo keď jeho príspevok k celkovým vlastným zdrojom presahuje 1 % celkových vlastných zdrojov skupiny. Táto prahová hodnota sa neuplatňuje v prípade dcérskych spoločností alebo podskupín, ktoré poskytujú skupine vlastné zdroje (vo forme menšinových účastí alebo nástrojov kvalifikovaného AT1 alebo T2 zahrnutých vo vlastných zdrojoch).

2.4. C 06.01 – SKUPINOVÁ SOLVENTNOSŤ: INFORMÁCIE O PRIDRUŽENÝCH SUBJEKTOCH – Spolu (GS Total)

|  |  |
| --- | --- |
| Stĺpce | Pokyny |
| 0250 –⁠ 0400 | SUBJEKTY V RÁMCI ROZSAHU KONSOLIDÁCIE  Pozri pokyny k C 06.02. |
| 0410 –⁠ 0480 | KAPITÁLOVÉ VANKÚŠE  Pozri pokyny k C 06.02. |

|  |  |
| --- | --- |
| Riadky | Pokyny |
| 0010 | SPOLU  Údaj „Spolu“ predstavuje súčet hodnôt vykázaných vo všetkých riadkoch vzoru C 06.02. |

2.5. C 06.02 – SKUPINOVÁ SOLVENTNOSŤ: INFORMÁCIE O PRIDRUŽENÝCH SUBJEKTOCH (GS)

|  |  |
| --- | --- |
| Stĺpce | Pokyny |
| 0011 – 0060 | SUBJEKTY V RÁMCI ROZSAHU KONSOLIDÁCIE  V tomto vzore sa majú zhromaždiť informácie o všetkých subjektoch podľa jednotlivých subjektov v rámci rozsahu konsolidácie v súlade s prvou časťou hlavou II kapitolou 2 nariadenia (EÚ) č. 575/2013. |
| 0011 | NÁZOV  Názov subjektu v rámci rozsahu konsolidácie. |
| 0021 | KÓD  Kód ako súčasť identifikátora riadku musí byť jedinečný pre každý vykazovaný subjekt. V prípade inštitúcií a poisťovní je kódom kód LEI. V prípade ostatných subjektov je kódom kód LEI alebo, ak nie je k dispozícii, vnútroštátny kód. Kód je jedinečný a používa sa konzistentne vo všetkých vzoroch a v priebehu času. Kód má vždy hodnotu. |
| 0026 | DRUH KÓDU  Inštitúcie uvádzajú druh kódu vykazovaného v stĺpci 0021 ako „kód LEI“ alebo „kód iný ako LEI“. Druh kódu sa vykazuje vždy. |
| 0027 | VNÚTROŠTÁTNY KÓD  Inštitúcie môžu dodatočne vykazovať vnútroštátny kód, keď v stĺpci „kód“ vykazujú ako identifikátor kód LEI. |
| 0030 | INŠTITÚCIA ALEBO EKVIVALENT (ÁNO/NIE)  „ÁNO“ sa zadáva vtedy, keď sa na subjekt vzťahujú požiadavky na vlastné zdroje podľa nariadenia (EÚ) č. 575/2013 a smernice 2013/36/EÚ alebo ustanovenia, ktoré sú prinajmenšom rovnocenné s ustanoveniami dohody Bazilej.  V ostatných prípadoch sa zadáva „NIE“.   Menšinové účasti:  Článok 81 ods. 1 písm. a) bod ii) a článok 82 ods. 1 písm. a) bod ii) nariadenia (EÚ) č. 575/2013  Pokiaľ ide o účinky menšinových účastí a nástrojov AT1 a T2 emitovaných dcérskymi spoločnosťami, dcérske spoločnosti, ktorých nástroje môžu byť prípustné, sú inštitúcie alebo podniky, na ktoré sa na základe uplatniteľných vnútroštátnych právnych predpisov vzťahujú požiadavky nariadenia (EÚ) č. 575/2013. |
| 0035 | TYP SUBJEKTU  Typ subjektu sa vykazuje na základe týchto kategórií:  a) úverová inštitúcia  článok 4 ods. 1 bod 1 nariadenia (EÚ) č. 575/2013;  b) investičná spoločnosť  článok 4 ods. 1 bod 2 nariadenia (EÚ) č. 575/2013;  c) finančná inštitúcia (iná)  článok 4 ods. 1 body 20, 21 a 26 nariadenia (EÚ) č. 575/2013  Finančné inštitúcie v zmysle článku 4 ods. 1 bodu 26 nariadenia (EÚ) č. 575/2013, ktoré nie sú zahrnuté do žiadnej z kategórií d), e) ani g);  d) (zmiešaná) finančná holdingová spoločnosť  článok 4 ods. 1 body 20 a 21 nariadenia (EÚ) č. 575/2013;  e) podnik pomocných služieb  článok 4 ods. 1 bod 18 nariadenia (EÚ) č. 575/2013;  f) účelový subjekt zaoberajúci sa sekuritizáciou (SSPE);  článok 4 ods. 1 bod 66 nariadenia (EÚ) č. 575/2013;  g) spoločnosť zaoberajúca sa krytými dlhopismi  Subjekt zriadený na emitovanie krytých dlhopisov alebo na držanie kolaterálu, ktorým je zabezpečený krytý dlhopis, ak nie je zahrnutý v žiadnej z uvedených kategórií a), b) ani d) až f);  h) iný typ subjektu  Iný subjekt ako subjekty uvedené v písmenách a) až g).  Keď sa na subjekt nevzťahuje nariadenie (EÚ) č. 575/2013 **a** smernica 2013/36/EÚ, ale vzťahujú sa naň ustanovenia, ktoré sú prinajmenšom rovnocenné s ustanoveniami dohody Bazilej, príslušná kategória sa určí podľa zásady najväčšieho úsilia. |
| 0040 | **ROZSAH ÚDAJOV: samostatne plne konsolidované (SF) ALEBO samostatne čiastočne konsolidované (SP)**  „SF“ sa uvádza v prípade samostatných dcérskych spoločností, ktoré sú plne konsolidované.  „SP“ sa uvádza v prípade samostatných dcérskych spoločností, ktoré sú čiastočne konsolidované. |
| 0050 | **KÓD KRAJINY**  Inštitúcie uvedú dvojpísmenový kód krajiny podľa ISO 3166-1. |
| 0060 | MIERA PODIELU (%)  Tento percentuálny podiel označuje skutočný podiel kapitálu, ktorý materská spoločnosť drží v dcérskych spoločnostiach. V prípade úplnej konsolidácie priamej dcérskej spoločnosti je skutočný podiel napr. 70 %. V súlade s článkom 4 ods. 1 bodom 16 nariadenia (EÚ) č. 575/2013 je podiel dcérskej spoločnosti, ktorý sa má vykázať, výsledkom vynásobenia podielov dotknutých dcérskych spoločností. |
| 0065 | **ZAPOČÍTAVACIA SKUPINA**  „Započítavacia skupina“ je každá z týchto alternatív:   * skupina subjektov, ktorým príslušný orgán udelil povolenie používať pozície v jednej inštitúcii alebo podniku uvedenej skupiny na započítanie pozícií v inej inštitúcii alebo podniku uvedenej skupiny v súlade s článkom 325b nariadenia (EÚ) č. 575/2013; * každý jednotlivý subjekt, ktorého pozície sa nemôžu započítať voči pozíciám iného subjektu tej istej skupiny, ktorá podlieha konsolidovanému dohľadu v súlade so smernicou 2013/36/EÚ, pretože príslušný orgán neudelil povolenie v súlade s článkom 325b uvedeného nariadenia.   Inštitúcie uvádzajú započítavaciu skupinu, do ktorej patrí každý subjekt uvedený vo vzore, ak spĺňajú tieto dve podmienky:  a) vypočítavajú požiadavky na vlastné zdroje pre svoje činnosti podliehajúce trhovému riziku v súlade s treťou časťou hlavou IV kapitolou 1a alebo 1b, alebo oboma kapitolami, nariadenia (EÚ) č. 575/2013, alebo podliehajú povinnosti vykazovať informácie o uvedených požiadavkách na vlastné zdroje v súlade s článkom 430 ods. 2a alebo 2b uvedeného nariadenia;  b) skupina, ktorá podlieha konsolidovanému dohľadu v súlade so smernicou 2013/36/EÚ, má aspoň dve započítavacie skupiny.  Údaje vykazované v tomto stĺpci sú „Započítavacia skupina 1“, „Započítavacia skupina 2“ atď. Zaraďovanie medzi právnymi subjektmi a započítavacími skupinami musí byť konzistentné v priebehu času, konzistentné pri vykazovaní informácií tej istej skupiny, ktorá podlieha konsolidovanému dohľadu, a konzistentné s identifikáciou započítavacích skupín vo vzoroch, ktoré sú zahrnuté do [prílohy I k nariadeniu (EÚ) 2021/453].  Ak inštitúcia spĺňa podmienku a) vymedzenú vyššie, ale skupina, ktorá podlieha konsolidovanému dohľadu v súlade so smernicou 2013/36/EÚ, má iba jednu započítavaciu skupinu, inštitúcie uvádzajú „Jedna započítavacia skupina“ v riadku zodpovedajúcom materskej spoločnosti vykazovanej v tomto vzore. |
| 0070 –⁠ 0240 | INFORMÁCIE O SUBJEKTOCH, NA KTORÉ SA VZŤAHUJE POŽIADAVKA NA VLASTNÉ ZDROJE  V oddiele podrobných informácií (t. j. stĺpce 0070 až 0240) sa zhromažďujú informácie len o subjektoch a podskupinách, na ktoré sa v rámci rozsahu konsolidácie [prvá časť hlava II kapitola 2 nariadenia (EÚ) č. 575/2013] v skutočnosti vzťahujú požiadavky na platobnú schopnosť podľa nariadenia (EÚ) č. 575/2013 alebo ustanovenia, ktoré sú prinajmenšom rovnocenné s ustanoveniami dohody Bazilej (t. j. v stĺpci 0030 je uvedená hodnota „áno“).  Uvádzajú sa informácie o všetkých samostatných inštitúciách konsolidovanej skupiny, na ktoré sa vzťahujú požiadavky na vlastné zdroje, bez ohľadu na to, kde majú sídlo.  Informácie vykazované v tejto časti sa riadia miestnymi pravidlami o platobnej schopnosti danej jurisdikcie, v ktorej inštitúcia pôsobí (preto sa v tomto vzore nemusí robiť dvojitý výpočet na individuálnom základe podľa pravidiel materskej inštitúcie). Keď sa miestne pravidlá o platobnej schopnosti líšia od nariadenia (EÚ) č. 575/2013 a neposkytne sa porovnateľný prehľad, informácie sa doplnia, ak sú údaje dostupné v príslušnej podrobnej štruktúre. Táto časť je preto faktický vzor, v ktorom sú zhrnuté výpočty, ktoré jednotlivé inštitúcie skupiny musia vykonať, pričom treba zohľadniť, že na niektoré z týchto inštitúcií sa môžu vzťahovať rozdielne pravidlá platobnej schopnosti.  **Vykazovanie fixných režijných nákladov investičných spoločností:**  Investičné spoločnosti začlenia požiadavky na vlastné zdroje súvisiace s fixnými režijnými nákladmi do svojho výpočtu podielu kapitálu podľa článkov 95, 96, 97 a 98 nariadenia (EÚ) č. 575/2013.  Časť celkovej hodnoty rizikovej expozície súvisiaca s fixnými režijnými nákladmi sa vykazuje v stĺpci 0100 tohto vzoru. |
| 0070 | CELKOVÁ HODNOTA RIZIKOVEJ EXPOZÍCIE  Vykazuje sa súčet stĺpcov 0080 až 0110. |
| 0075 | Z ČOHO: ÚPRAVA SPODNEJ HRANICE (SPODNÁ HRANICA PRE VÝSTUPNÉ HODNOTY PRI VÝPOČTE TREA)  Subjekty vykazujú informácie o úprave spodnej hranice vypočítanej na individuálnom základe. |
| 0080 | KREDITNÉ RIZIKO; KREDITNÉ RIZIKO PROTISTRANY; RIZIKÁ ZNÍŽENIA KVALITY POHĽADÁVOK Z INÝCH AKO KREDITNÝCH DÔVODOV, BEZODPLATNÉ DODANIE A RIZIKO VYROVNANIA/DODANIA  Hodnota, ktorá sa má vykázať v tomto stĺpci, zodpovedá súčtu hodnôt rizikovo vážených expozícií, ktoré sa rovnajú alebo sú rovnocenné s hodnotami, ktoré sa musia vykázať v riadku 0040 „HODNOTY RIZIKOVO VÁŽENÝCH EXPOZÍCIÍ PRE KREDITNÉ RIZIKO, KREDITNÉ RIZIKO PROTISTRANY, RIZIKO ZNÍŽENIA KVALITY POHĽADÁVOK Z INÝCH AKO KREDITNÝCH DÔVODOV A BEZODPLATNÉ DODANIE“, a hodnôt požiadaviek na vlastné zdroje, ktoré sa rovnajú alebo sú rovnocenné s hodnotami, ktoré sa musia vykázať v riadku 0490 „CELKOVÁ HODNOTA RIZIKOVEJ EXPOZÍCIE PRE RIZIKÁ VYROVNANIA/DODANIA“ vzoru CA2. |
| 0090 | TRHOVÉ RIZIKÁ  Hodnota, ktorá sa má vykázať v tomto stĺpci, zodpovedá hodnote požiadaviek na vlastné zdroje, ktorá sa rovná alebo je rovnocenná s hodnotami, ktoré sa musia vykázať v riadku 0520 „CELKOVÁ HODNOTA RIZIKOVEJ EXPOZÍCIE PRE ČINNOSTI PODLIEHAJÚCE TRHOVÉMU RIZIKU“ vzoru CA2. |
| 0100 | OPERAČNÉ RIZIKO  Hodnota, ktorá sa má vykázať v tomto stĺpci, zodpovedá hodnote rizikovej expozície, ktorá sa rovná alebo je rovnocenná s hodnotou, ktorá sa musí vykázať v riadku 0590 „CELKOVÁ HODNOTA RIZIKOVEJ EXPOZÍCIE PRE OPERAČNÉ RIZIKÁ (OpR)“ vzoru CA2.  Do tohto stĺpca sa zahrnú fixné režijné náklady vrátane riadku 0630 „DODATOČNÁ HODNOTA RIZIKOVEJ EXPOZÍCIE NA ZÁKLADE FIXNÝCH REŽIJNÝCH NÁKLADOV“ vzoru CA2. |
| 0110 | INÉ HODNOTY RIZIKOVÝCH EXPOZÍCIÍ  Hodnota vykazovaná v tomto stĺpci zodpovedá hodnote rizikovej expozície, ktorá nie je osobitne uvedená vyššie. Je to súčet hodnôt uvedených v riadkoch 0640, 0680 a 0690 vzoru CA2. |
| 0120 –⁠⁠ 0240 | PODROBNÉ INFORMÁCIE O VLASTNÝCH ZDROJOCH SKUPINOVEJ SOLVENTNOSTI  Informácie vykazované v nasledujúcich stĺpcoch odzrkadľujú miestne pravidlá o platobnej schopnosti členského štátu, v ktorom subjekt alebo podskupina pôsobia. |
| 0120 | VLASTNÉ ZDROJE  Hodnota, ktorá sa má vykázať v tomto stĺpci, zodpovedá hodnote vlastných zdrojov, ktorá sa rovná alebo je rovnocenná s hodnotami, ktoré sa musia vykázať v riadku 0010 „VLASTNÉ ZDROJE“ vzoru CA1. |
| 0130 | Z ČOHO: KVALIFIKOVANÉ VLASTNÉ ZDROJE  Článok 82 nariadenia (EÚ) č. 575/2013  Tento stĺpec sa vypĺňa len v prípade dcérskych spoločností vykazovaných na individuálnom základe, ktoré sú plne konsolidované a ktoré sú inštitúciami.  Kvalifikované účasti sú, v prípade dcérskych spoločností vymedzených vyššie, nástroje (plus súvisiace nerozdelené zisky, účty emisného ážia a ostatné rezervy) vlastnené osobami inými než podnikmi zahrnutými do konsolidácie podľa nariadenia (EÚ) č. 575/2013.  Vykazovaná hodnota zahŕňa účinky všetkých prechodných ustanovení. Je to hodnota prípustná k dátumu vykazovania. |
| 0140 | SÚVISIACE NÁSTROJE VLASTNÝCH ZDROJOV, SÚVISIACE NEROZDELENÉ ZISKY, ÚČTY EMISNÉHO ÁŽIA A OSTATNÉ REZERVY  Článok 87 ods. 1 písm. b) nariadenia (EÚ) č. 575/2013 |
| 0150 | CELKOVÝ KAPITÁL TIER 1  Článok 25 nariadenia (EÚ) č. 575/2013 |
| 0160 | Z ČOHO: KVALIFIKOVANÝ KAPITÁL TIER 1  Článok 82 nariadenia (EÚ) č. 575/2013  Tento stĺpec sa vypĺňa len v prípade dcérskych spoločností vykazovaných na individuálnom základe, ktoré sú plne konsolidované a ktoré sú inštitúciami.  Kvalifikované účasti sú, v prípade dcérskych spoločností vymedzených vyššie, nástroje (plus súvisiace nerozdelené zisky a účty emisného ážia) vlastnené osobami inými než podnikmi zahrnutými do konsolidácie podľa nariadenia (EÚ) č. 575/2013.  Vykazovaná hodnota zahŕňa účinky všetkých prechodných ustanovení. Je to hodnota prípustná k dátumu vykazovania. |
| 0170 | SÚVISIACE NÁSTROJE T1, SÚVISIACE NEROZDELENÉ ZISKY A ÚČTY EMISNÉHO ÁŽIA  Článok 85 ods. 1 písm. b) nariadenia (EÚ) č. 575/2013 |
| 0180 | VLASTNÝ KAPITÁL TIER 1  Článok 50 nariadenia (EÚ) č. 575/2013 |
| 0190 | Z ČOHO: MENŠINOVÉ ÚČASTI  Článok 81 nariadenia (EÚ) č. 575/2013  Tento stĺpec sa vypĺňa len v prípade dcérskych spoločností, ktoré sú plne konsolidované a ktoré sú inštitúciami, okrem dcérskych spoločností uvedených v článku 84 ods. 3 nariadenia (EÚ) č. 575/2013. Každá dcérska spoločnosť sa na účely všetkých výpočtov požadovaných v článku 84 nariadenia (EÚ) č. 575/2013 posudzuje na subkonsolidovanom základe, v náležitých prípadoch podľa článku 84 ods. 2, inak na samostatnom základe.  Menšinové účasti sú, v prípade dcérskych spoločností vymedzených vyššie, nástroje CET1 (plus súvisiace nerozdelené zisky a účty emisného ážia) vlastnené osobami inými než podnikmi zahrnutými do konsolidácie podľa nariadenia (EÚ) č. 575/2013.  Vykazovaná hodnota zahŕňa účinky všetkých prechodných ustanovení. Je to hodnota prípustná k dátumu vykazovania. |
| 0200 | SÚVISIACE NÁSTROJE VLASTNÝCH ZDROJOV, SÚVISIACE NEROZDELENÉ ZISKY, ÚČTY EMISNÉHO ÁŽIA A OSTATNÉ REZERVY  Článok 84 ods. 1 písm. b) nariadenia (EÚ) č. 575/2013 |
| 0210 | DODATOČNÝ KAPITÁL TIER 1  Článok 61 nariadenia (EÚ) č. 575/2013 |
| 0220 | Z ČOHO: KVALIFIKOVANÝ DODATOČNÝ KAPITÁL TIER 1  Články 82 a 83 nariadenia (EÚ) č. 575/2013  Tento stĺpec sa vypĺňa len v prípade dcérskych spoločností, ktoré sú plne konsolidované a ktoré sú inštitúciami, okrem dcérskych spoločností uvedených v článku 85 ods. 2 nariadenia (EÚ) č. 575/2013. Každá dcérska spoločnosť sa na účely všetkých výpočtov požadovaných v článku 85 nariadenia (EÚ) č. 575/2013 posudzuje na subkonsolidovanom základe, v náležitých prípadoch podľa článku 85 ods. 2, inak na samostatnom základe.  Menšinové účasti sú, v prípade dcérskych spoločností vymedzených vyššie, nástroje AT1 (plus súvisiace nerozdelené zisky a účty emisného ážia) vlastnené osobami inými než podnikmi zahrnutými do konsolidácie podľa nariadenia (EÚ) č. 575/2013.  Vykazovaná hodnota zahŕňa účinky všetkých prechodných ustanovení. Je to hodnota prípustná k dátumu vykazovania. |
| 0230 | KAPITÁL TIER 2  Článok 71 nariadenia (EÚ) č. 575/2013 |
| 0240 | Z ČOHO: KVALIFIKOVANÝ KAPITÁL TIER 2  Články 82 a 83 nariadenia (EÚ) č. 575/2013  Tento stĺpec sa vypĺňa len v prípade dcérskych spoločností, ktoré sú plne konsolidované a ktoré sú inštitúciami, okrem dcérskych spoločností uvedených v článku 87 ods. 2 nariadenia (EÚ) č. 575/2013. Každá dcérska spoločnosť sa na účely všetkých výpočtov požadovaných v článku 87 nariadenia (EÚ) č. 575/2013 posudzuje na subkonsolidovanom základe, v náležitých prípadoch podľa článku 87 ods. 2 uvedeného nariadenia, inak na samostatnom základe.  Menšinové účasti sú, v prípade dcérskych spoločností vymedzených vyššie, nástroje T2 (plus súvisiace nerozdelené zisky a účty emisného ážia) vlastnené osobami inými než podnikmi zahrnutými do konsolidácie podľa nariadenia (EÚ) č. 575/2013.  Vykazovaná hodnota zahŕňa účinky všetkých prechodných ustanovení. Musí to byť prípustná hodnota k referenčnému dátumu. |
| 0250 –⁠ 0400 | INFORMÁCIE O PRÍSPEVKU SUBJEKTOV K PLATOBNEJ SCHOPNOSTI SKUPINY |
| 0250 –⁠ 0290 | PRÍSPEVOK K RIZIKÁM  Informácie vykazované v nasledujúcich stĺpcoch musia byť v súlade s pravidlami o platobnej schopnosti uplatniteľnými na vykazujúcu inštitúciu. |
| 0250 | CELKOVÁ HODNOTA RIZIKOVEJ EXPOZÍCIE  Vykazuje sa súčet stĺpcov 0260 až 0290. |
| 0260 | KREDITNÉ RIZIKO; KREDITNÉ RIZIKO PROTISTRANY; RIZIKÁ ZNÍŽENIA KVALITY POHĽADÁVOK Z INÝCH AKO KREDITNÝCH DÔVODOV, BEZODPLATNÉ DODANIE A RIZIKO VYROVNANIA/DODANIA  Vykazovaná hodnota zodpovedá hodnotám rizikovo vážených expozícií pre kreditné riziko a požiadavkám na vlastné zdroje pre riziko vyrovnania/dodania podľa nariadenia (EÚ) č. 575/2013 bez hodnôt súvisiacich s transakciami s inými subjektmi zahrnutými do výpočtu konsolidovaného pomeru platobnej schopnosti skupiny. |
| 0270 | TRHOVÉ RIZIKÁ  Hodnoty rizikových expozícií pre trhové riziká sa vypočítavajú na úrovni jednotlivých subjektov v súlade s nariadením (EÚ) č. 575/2013. Subjekty vykazujú príspevok k celkovým hodnotám rizikových expozícií pre trhové riziko skupiny. Tu vykazovaný súčet hodnôt zodpovedá hodnote vykázanej v riadku 0520 „CELKOVÁ HODNOTA RIZIKOVEJ EXPOZÍCIE PRE ČINNOSTI PODLIEHAJÚCE TRHOVÉMU RIZIKU“ konsolidovanej správy. |
| 0280 | OPERAČNÉ RIZIKO  Hodnota vykazovaná v tomto stĺpci zodpovedá hodnote rizikovej expozície pre operačné riziko.  V tomto stĺpci sú zahrnuté fixné režijné náklady. |
| 0290 | INÉ HODNOTY RIZIKOVÝCH EXPOZÍCIÍ  Hodnota vykazovaná v tomto stĺpci zodpovedá hodnote rizikovej expozície pre riziká, ktoré nie sú uvedené vyššie. |
| 0300 –⁠ 0400 | PRÍSPEVOK K VLASTNÝM ZDROJOM  Táto časť vzoru neznamená, že inštitúcie majú vykonať úplný výpočet celkového podielu kapitálu na úrovni každého subjektu.  Stĺpce 0300 až 0350 sa vypĺňajú pre konsolidované subjekty, ktoré k vlastným zdrojom prispievajú menšinovou účasťou, kvalifikovaným kapitálom Tier 1 alebo kvalifikovanými vlastnými zdrojmi. Keďže sa na ne vzťahuje prahová hodnota uvedená v časti II kapitole 2.3 poslednom odseku vyššie, stĺpce 0360 až 0400 sa vypĺňajú pre všetky konsolidované subjekty, ktoré prispievajú ku konsolidovaným vlastným zdrojom.  Vlastné zdroje, ktoré do subjektu priniesli zvyšné subjekty zahrnuté v rámci vykazujúceho subjektu, sa nezohľadňujú, v tomto stĺpci sa vykazuje len čistý príspevok k vlastným zdrojom skupiny (najmä vlastné zdroje získané od tretích strán a akumulované rezervy).  Informácie vykazované v nasledujúcich stĺpcoch musia byť v súlade s pravidlami o platobnej schopnosti uplatniteľnými na vykazujúcu inštitúciu. |
| 0300 –⁠ 0350 | KVALIFIKOVANÉ VLASTNÉ ZDROJE ZAHRNUTÉ DO KONSOLIDOVANÝCH VLASTNÝCH ZDROJOV  Hodnota, ktorá sa vykazuje ako „KVALIFIKOVANÉ VLASTNÉ ZDROJE ZAHRNUTÉ DO KONSOLIDOVANÝCH VLASTNÝCH ZDROJOV“, je hodnota odvodená od druhej časti hlavy II nariadenia (EÚ) č. 575/2013 bez zdrojov prinesených ostatnými subjektmi skupiny. |
| 0300 | KVALIFIKOVANÉ VLASTNÉ ZDROJE ZAHRNUTÉ DO KONSOLIDOVANÝCH VLASTNÝCH ZDROJOV  Článok 87 nariadenia (EÚ) č. 575/2013 |
| 0310 | KVALIFIKOVANÉ NÁSTROJE TIER 1 ZAHRNUTÉ DO KONSOLIDOVANÉHO KAPITÁLU TIER 1  Článok 85 nariadenia (EÚ) č. 575/2013 |
| 0320 | MENŠINOVÉ ÚČASTI ZAHRNUTÉ DO KONSOLIDOVANÉHO VLASTNÉHO  KAPITÁLU TIER 1  Článok 84 nariadenia (EÚ) č. 575/2013  Vykazovaná hodnota je hodnota menšinových účastí dcérskej spoločnosti, ktorá je zahrnutá do konsolidovaného CET1 v súlade s nariadením (EÚ) č. 575/2013. |
| 0330 | KVALIFIKOVANÉ NÁSTROJE TIER 1 ZAHRNUTÉ DO KONSOLIDOVANÉHO DODATOČNÉHO KAPITÁLU TIER 1  Článok 86 nariadenia (EÚ) č. 575/2013  Vykazovaná hodnota je hodnota kvalifikovaného kapitálu T1 dcérskej spoločnosti, ktorá je zahrnutá do konsolidovaného AT1 v súlade s nariadením (EÚ) č. 575/2013. |
| 0340 | KVALIFIKOVANÉ NÁSTROJE VLASTNÝCH ZDROJOV ZAHRNUTÉ DO  KONSOLIDOVANÉHO KAPITÁLU TIER 2  Článok 88 nariadenia (EÚ) č. 575/2013  Vykazovaná hodnota je hodnota kvalifikovaných vlastných zdrojov dcérskej spoločnosti, ktorá je zahrnutá do konsolidovaného T2 v súlade s nariadením (EÚ) č. 575/2013. |
| 0350 | DOPLŇUJÚCA POLOŽKA: GOODWILL (–)/(+) NEGATÍVNY GOODWILL |
| 0360 –⁠ 0400 | KONSOLIDOVANÉ VLASTNÉ ZDROJE  Článok 18 nariadenia (EÚ) č. 575/2013  Hodnota, ktorá sa má vykázať ako „KONSOLIDOVANÉ VLASTNÉ ZDROJE“, je hodnota odvodená zo súvahy bez zdrojov prinesených ostatnými subjektmi skupiny. |
| 0360 | KONSOLIDOVANÉ VLASTNÉ ZDROJE |
| 0370 | Z ČOHO: VLASTNÝ KAPITÁL TIER 1 |
| 0380 | Z ČOHO: DODATOČNÝ KAPITÁL TIER 1 |
| 0390 | Z ČOHO: PRÍSPEVKY KU KONSOLIDAVANÉMU VÝSLEDKU  Vykazuje sa príspevok každého subjektu ku konsolidovanému výsledku [zisk alebo strata (–)]. Hodnota zahŕňa výsledky, ktoré možno pripísať menšinovým účastiam. |
| 0400 | Z ČOHO: (–) GOODWILL/(+) NEGATÍVNY GOODWILL  Vykazuje sa tu goodwill alebo negatívny goodwill vykazujúceho subjektu vo vzťahu k dcérskej spoločnosti. |
| 0410 –⁠ 0480 | KAPITÁLOVÉ VANKÚŠE  Štruktúra vykazovania kapitálových vankúšov pre vzor GS sa riadi všeobecnou štruktúrou vzoru CA4 a používajú sa rovnaké koncepcie vykazovania. Pri vykazovaní kapitálových vankúšov pre vzor GS sa príslušné hodnoty vykazujú v súlade s ustanoveniami uplatniteľnými na určenie požiadavky na vankúš pre konsolidovanú situáciu skupiny. Preto vykázané hodnoty kapitálových vankúšov predstavujú príspevky každého subjektu ku kapitálovým vankúšom skupiny. Vykázané hodnoty sa zakladajú na vnútroštátnych transpozičných opatreniach smernice 2013/36/EÚ a na nariadení (EÚ) č. 575/2013 vrátane akýchkoľvek prechodných ustanovení, ktoré sú v nich uvedené. |
| 0410 | POŽIADAVKA NA KOMBINOVANÝ VANKÚŠ  Článok 128 bod 6 smernice 2013/36/EÚ |
| 0420 | VANKÚŠ NA ZACHOVANIE KAPITÁLU  Článok 128 bod 1 a článok 129 smernice 2013/36/EÚ  Podľa článku 129 ods. 1 smernice 2013/36/EÚ je vankúš na zachovanie kapitálu dodatočná suma nad rámec vlastného kapitálu Tier 1. Keďže miera vankúša na zachovanie kapitálu vo výške 2,5 % je stabilná, v tejto bunke sa vykazuje hodnota. |
| 0430 | PROTICYKLICKÝ KAPITÁLOVÝ VANKÚŠ ŠPECIFICKÝ PRE INŠTITÚCIU  Článok 128 bod 2, článok 130 a články 135 až 140 smernice 2013/36/EÚ  V tejto bunke sa vykazuje konkrétna hodnota proticyklického vankúša. |
| 0440 | VANKÚŠ NA ZACHOVANIE Z DÔVODU MAKROPRUDENCIÁLNEHO ALEBO SYSTÉMOVÉHO RIZIKA IDENTIFIKOVANÉHO NA ÚROVNI ČLENSKÉHO ŠTÁTU  Článok 458 ods. 2 písm. d) bod iv) nariadenia (EÚ) č. 575/2013  V tejto bunke sa vykazuje hodnota vankúša na zachovanie kapitálu z dôvodu makroprudenciálneho alebo systémového rizika identifikovaného na úrovni členského štátu, ktorý sa môže požadovať podľa článku 458 nariadenia (EÚ) č. 575/2013 popri vankúši na zachovanie kapitálu. |
| 0450 | VANKÚŠ NA KRYTIE SYSTÉMOVÉHO RIZIKA  Článok 128 bod 5, články 133 a 134 smernice 2013/36/EÚ  V tejto bunke sa vykazuje hodnota vankúša na krytie systémového rizika. |
| 0470 | VANKÚŠ PRE GLOBÁLNE SYSTÉMOVO VÝZNAMNÉ INŠTITÚCIE  Článok 128 bod 3 a článok 131 smernice 2013/36/EÚ  V tejto bunke sa vykazuje hodnota vankúša pre globálne systémovo významné inštitúcie. |
| 0480 | VANKÚŠ PRE INAK SYSTÉMOVO VÝZNAMNÉ INŠTITÚCIE  Článok 128 bod 4 a článok 131 smernice 2013/36/EÚ  V tejto bunke sa vykazuje hodnota vankúša pre inak systémovo významné inštitúcie. |