LV

II PIELIKUMS

“II PIELIKUMS

**NORĀDES PĀRSKATU SNIEGŠANAI PAR PAŠU KAPITĀLU UN PAŠU KAPITĀLA PRASĪBĀM**

## II DAĻA. NORĀDĪJUMI SAISTĪBĀ AR VEIDNI

(..)

* 1. Darījuma partnera kredītrisks
     1. Darījuma partnera kredītriska veidņu tvērums

119. Darījuma partnera kredītriska veidnes aptver informāciju par riska darījumiem, kas pakļauti darījuma partnera kredītriskam, piemērojot Regulas (ES) Nr. 575/2013 Trešās daļas II sadaļas 4. un 6. nodaļu.

120. Veidnēs nav iekļautas pašu kapitāla prasības attiecībā uz *CVA* risku (Regulas (ES) Nr. 575/2013 92. panta 3. punkta d) apakšpunkts un Trešās daļas VI sadaļa), kuras uzrāda *CVA* riska veidnē.

121. Ja vien nav norādīts citādi, darījuma partnera kredītriska darījumi ar centrālajiem darījumu partneriem (Regulas (ES) Nr. 575/2013 Trešās daļas II sadaļas 4. nodaļa un 6. nodaļas 9. iedaļa) būtu jāiekļauj *CCR* rādītājos. Tomēr iemaksas saistību neizpildes fondā, kas aprēķinātas saskaņā ar Regulas (ES) Nr. 575/2013 307. līdz 310. pantu, neuzrāda darījuma partnera kredītriska veidnēs, izņemot C 34.10. veidni, jo īpaši attiecīgās rindas. Parasti riska darījumu vērtības iemaksām saistību neizpildes fondā uzrāda tieši C 02.00 veidnes 0460. rindā.

* + 1. C 34.01. – Atvasināto instrumentu darījumu apmērs
       1. Vispārīgas piezīmes

122. Saskaņā ar Regulas (ES) Nr. 575/2013 273.a pantu iestāde var aprēķināt savu atvasināto instrumentu pozīciju riska darījumu vērtību saskaņā ar Regulas (ES) Nr. 575/2013 Trešās daļas II sadaļas 6. nodaļas 4. vai 5. iedaļā izklāstīto metodi, ja tās bilances un ārpusbilances atvasināto instrumentu darījumu apmērs ir attiecīgi vienāds vai mazāks par iepriekš definētajiem sliekšņiem. Attiecīgo novērtējumu veic ik mēnesi, pamatojoties uz katra mēneša pēdējās dienas datiem. Šī veidne sniedz informāciju par atbilstību minētajiem sliekšņiem un kopumā – svarīgu informāciju par atvasināto instrumentu darījumu apmēru.

123. mēnesis, 2. mēnesis un 3. mēnesis attiecas uz attiecīgi uzrādāmā ceturkšņa pirmo, otro un trešo mēnesi. Informāciju sniedz tikai par mēneša beigām pēc 2021. gada 28. jūnija.

* + - 1. Norādes par konkrētām pozīcijām

|  |  |
| --- | --- |
| **Slejas** | |
| 0010., 0040., 0070. | ATVASINĀTO INSTRUMENTU GARĀS POZĪCIJAS  Regulas (ES) Nr. 575/2013 273.a panta 3. punkts.  Uzrāda atvasināto instrumentu garo pozīciju absolūto tirgus vērtību summu konkrētā mēneša pēdējā dienā. |
| 0020.,0050.  0080. | ATVASINĀTO INSTRUMENTU ĪSĀS POZĪCIJAS  Regulas (ES) Nr. 575/2013 273.a panta 3. punkts.  Uzrāda atvasināto instrumentu īso pozīciju absolūto tirgus vērtību summu konkrētā mēneša pēdējā dienā. |
| 0030.,0060.,  0090. | KOPĀ  Regulas (ES) Nr. 575/2013 273.a panta 3. punkta b) apakšpunkts.  Atvasināto instrumentu garo pozīciju absolūto vērtību un atvasināto instrumentu īso pozīciju absolūto vērtību summa. |

|  |  |
| --- | --- |
| **Rindas** | |
| 0010. | Atvasināto instrumentu darījumu apmērs  Regulas (ES) Nr. 575/2013 273.a panta 3. punkts.  Ietver visus bilances un ārpusbilances atvasinātos instrumentus, izņemot kredītu atvasinātos instrumentus, kas atzīti kā iekšējās riska ierobežošanas pozīcijas netirdzniecības portfeļa kredītriska riska darījumos. |
| 0020. | Bilances un ārpusbilances atvasinātie instrumenti  Regulas (ES) Nr. 575/2013 273.a panta 3. punkta a) un b) apakšpunkts.  Uzrāda bilances un ārpusbilances atvasināto instrumentu pozīciju kopējo tirgus vērtību, pamatojoties uz katra mēneša pēdējās dienas datiem. Ja kādas pozīcijas tirgus vērtība konkrētajā datumā nav pieejama, iestādes izmanto minētās pozīcijas patieso vērtību; ja kādas pozīcijas tirgus vērtība un patiesā vērtība konkrētajā datumā nav pieejamas, iestādes izmanto minētās pozīcijas jaunāko tirgus vērtību vai patieso vērtību. |
| 0030. | **(-) Kredītu atvasinātie instrumenti, kas atzīti par iekšējām riska ierobežošanas pozīcijām netirdzniecības portfeļa kredītriska riska darījumos**  Regulas (ES) Nr. 575/2013 273.a panta 3. punkta c) apakšpunkts.  Tādu kredītu atvasināto instrumentu kopējā tirgus vērtība, kas atzīti kā iekšējās riska ierobežošanas pozīcijas netirdzniecības portfeļa kredītriska riska darījumos. |
| 0040. | Aktīvi kopā  Kopējie aktīvi saskaņā ar piemērojamajiem grāmatvedības standartiem.  Konsolidētajā pārskatā iestāde uzrāda kopējos aktīvus, ievērojot prudenciālās konsolidācijas tvērumu saskaņā ar Regulas (ES) Nr. 575/2013 Pirmās daļas II sadaļas 2. nodaļas 2. iedaļu. |
| 0050. | Procentuālā daļa no kopējiem aktīviem  Attiecība, kas jāaprēķina, atvasināto instrumentu darījumu apmēru (0010. rinda) dalot ar kopējiem aktīviem (0040. rinda). |
| **ATKĀPE SASKAŅĀ AR REGULAS (ES) Nr. 575/2013 273.a PANTA 4. PUNKTU** | |
| 0060. | Vai ir izpildīti Regulas (ES) Nr. 575/2013 273.a panta 4. punkta nosacījumi, ieskaitot kompetentās iestādes apstiprinājumu?  Regulas (ES) Nr. 575/2013 273.a panta 4. punkts.  Iestādes, kuras pārsniedz sliekšņus, lai izmantotu vienkāršoto pieeju darījuma partnera kredītriskam, bet kuras joprojām izmanto vienu no tām, pamatojoties uz Regulas (ES) Nr. 575/2013 273.a panta 4. punktu, norāda (ar Jā/Nē), vai tās ir panākušas atbilstību minēta panta noteikumiem.  Šo posteni uzrāda tikai tās iestādes, kuras piemēro minēto atkāpi saskaņā ar Regulas (ES) Nr. 575/2013 273.a panta 4. punktu. |
| 0070. | Riska darījumu vērtību aprēķina metode konsolidētā līmenī  Regulas (ES) Nr. 575/2013 273.a panta 4. punkts.  Metode atvasināto instrumentu pozīciju riska darījumu vērtību aprēķināšanai konsolidēti, ko izmanto arī vienas sabiedrības līmenī saskaņā ar Regulas (ES) Nr. 575/2013 273.a panta 4. punktu:  - *OEM* Sākotnējā riska metode  - Vienkāršotā *SA-CCR*: Vienkāršota standartizēta pieeja attiecībā uz darījumu partnera kredītrisku  Šo posteni uzrāda tikai tās iestādes, kuras piemēro minēto atkāpi saskaņā ar Regulas (ES) Nr. 575/2013 273.a panta 4. punktu. |

* + 1. C 34.02. - *CCR* riska darījumi dalījumā pa pieejām
       1. Vispārīgas piezīmes

124. Iestādes šo veidni uzrāda atsevišķi visiem darījumu partnera kredītriska riska darījumiem un visiem darījumu partnera kredītriska riska darījumiem, izņemot riska darījumus ar centrālajiem darījumu partneriem (*CCP*), kā definēts C 34.10 veidnes nolūkā.

* + - 1. Norādes par konkrētām pozīcijām

|  |  |
| --- | --- |
| **Slejas** | |
| 0010. | DARĪJUMU PARTNERU SKAITS  To atsevišķo darījumu partneru skaits, ar kuriem attiecīgajai iestādei ir darījumu partnera kredītriska riska darījumi. |
| 0020. | DARĪJUMU SKAITS  To darījumu skaits, kam piemēro darījuma partnera kredītrisku pārskata datumā. Jāņem vērā, ka attiecībā uz darījumiem ar centrālajiem darījumu partneriem, rādītājos nebūtu jāietver ienākošās vai izejošās plūsmas, bet gan kopējās pozīcijas centrālā darījumu partnera portfelī pārskata datumā. Turklāt atvasināto instrumentu vai VFD, kas ir sadalīts (vismaz) divos vai vairākos darījuma posmos modelēšanas nolūkā, uzskata par vienu vienīgu darījumu. |
| 0030. | NOSACĪTĀS SUMMAS  Nosacīto summu kopsumma par atvasinātajiem instrumentiem un VFD pirms savstarpējiem prasījumiem un korekcijām saskaņā ar Regulas (ES) Nr. 575/2013 279.b pantu. |
| 0040. | PAŠREIZĒJĀ TIRGUS VĒRTĪBA (*CMV*), POZITĪVA  Regulas (ES) Nr. 575/2013 272. panta 12. punkts  Visu savstarpējo prasījumu ieskaita kopu, kuru *CMV* ir pozitīva, pašreizējo tirgus vērtību (*CMV*) summa, kā definēts Regulas (ES) Nr. 575/2013 272. panta 12. punktā. |
| 0050. | PAŠREIZĒJĀ TIRGUS VĒRTĪBA (*CMV*), NEGATĪVA  Regulas (ES) Nr. 575/2013 272. panta 12. punkts  Visu savstarpējo prasījumu ieskaita kopu, kuru *CMV* ir negatīva, absolūto pašreizējo tirgus vērtību (*CMV*) summa, kā definēts Regulas (ES) Nr. 575/2013 272. panta 12. punktā. |
| 0060. | MAINĪGĀ DROŠĪBAS REZERVE (*VM*), SAŅEMTĀ  Regulas (ES) Nr. 575/2013 275. panta 2. punkts, 275. panta 3. punkts un 276. punkts.  Visu līgumu par drošības rezervi, attiecībā uz kuriem ir saņemta mainīgā drošības rezerve, mainīgo drošības rezervju summu (*VM*) kopsumma, kas aprēķināta saskaņā ar Regulas (ES) Nr. 575/2013 276. pantu. |
| 0070. | MAINĪGĀ DROŠĪBAS REZERVE (*VM*), SNIEGTĀ  Regulas (ES) Nr. 575/2013 275. panta 2. punkts, 275. panta 3. punkts un 276. punkts.  Visu līgumu par drošības rezervi, attiecībā uz kuriem ir sniegta mainīgā drošības rezerve, mainīgo drošības rezervju summu (*VM*) kopsumma, kas aprēķināta saskaņā ar Regulas (ES) Nr. 575/2013 276. pantu. |
| 0080. | NETO NEATKARĪGAIS NODROŠINĀJUMS (*NICA*), SAŅEMTAIS  Regulas (EEK) Nr. 575/2013 272. panta 12.a punkts, 275. panta 3. punkts un 276. pants.  Visu līgumu par drošības rezervi, attiecībā uz kuriem ir saņemts *NICA*, neto neatkarīgā nodrošinājuma (*NICA*) kopsumma, kas aprēķināta saskaņā ar Regulas (ES) Nr. 575/2013 276. pantu. |
| 0090. | NETO NEATKARĪGAIS NODROŠINĀJUMS (NICA), SNIEGTAIS  Regulas (EEK) Nr. 575/2013 272. panta 12.a punkts, 275. panta 3. punkts un 276. pants.  Visu līgumu par drošības rezervi, attiecībā uz kuriem ir sniegts *NICA*, neto neatkarīgā nodrošinājuma (*NICA*) kopsumma, kas aprēķināta saskaņā ar Regulas (ES) Nr. 575/2013 276. pantu. |
| 0100. | AIZVIETOŠANAS VĒRTĪBA (*RC*)  Regulas (ES) Nr. 575/2013 275., 281. un 282. pants  Aizvietošanas vērtību (*RC*) savstarpējo prasījumu ieskaita kopai aprēķina saskaņā ar:  - Regulas (ES) Nr. 575/2013 282. panta 3. punktu attiecībā uz sākotnējās riska darījuma vērtības metodi,  - Regulas (ES) Nr. 575/2013 281. pantu attiecībā uz vienkāršoto *SA-CCR*,  - Regulas (ES) Nr. 575/2013 275. pantu attiecībā uz *SA-CCR*.  Iestāde uzrāda savstarpējo prasījumu ieskaita kopu aizvietošanas vērtības summu attiecīgajā rindā. |
| 0110. | POTENCIĀLĀ NĀKOTNES RISKA POZĪCIJU VĒRTĪBA (*PFE*)  Regulas (ES) Nr. 575/2013 278., 281. un 282. pants  Potenciālo nākotnes riska pozīciju vērtību (*PFE*) savstarpējo prasījumu ieskaita kopai aprēķina saskaņā ar:  - Regulas (ES) Nr. 575/2013 282. panta 4. punktu attiecībā uz sākotnējās riska darījuma vērtības metodi,  - Regulas (ES) Nr. 575/2013 281. pantu attiecībā uz vienkāršoto *SA-CCR*,  - Regulas (ES) Nr. 575/2013 278. pantu attiecībā uz *SA-CCR*.  Iestāde uzrāda visu savstarpējo prasījumu ieskaita kopu potenciālo nākotnes riska darījumu summu attiecīgajā rindā. |
| 0120. | PAŠREIZĒJĀ RISKA DARĪJUMU VĒRTĪBA  Regulas (ES) Nr. 575/2013 272. panta 17. punkts  Pašreizējā riska darījumu vērtība savstarpējo prasījumu ieskaita kopai ir vērtība, kas definēta Regulas (ES) Nr. 575/2013 272. panta 17. punktā. Iestāde uzrāda visu savstarpējo prasījumu ieskaita kopu pašreizējo riska darījumu summu attiecīgajā rindā.  Iestāde uzrāda visu savstarpējo prasījumu ieskaita kopu pašreizējo riska darījumu summu attiecīgajā rindā. |
| 0130. | EFEKTĪVĀ SAGAIDĀMĀ POZITĪVĀ RISKA DARĪJUMU VĒRTĪBA (*EEPE*)  Regulas (ES) Nr. 575/2013 272. panta 22. punkts un 284. panta 3. punkts, un 284. panta 6. punkts.  Efektīvā sagaidāmā pozitīvā riska darījumu vērtība (*EEPE*) katrai savstarpējo prasījumu ieskaita kopai ir definēta Regulas (ES) Nr. 575/2013 272. panta 22. punktā un to aprēķina saskaņā ar Regulas (ES) Nr. 575/2013 284. panta 6. punktu.  Iestāde uzrāda visu *EEPE* summu, kas piemērotas, lai noteiktu pašu kapitāla prasības saskaņā ar Regulas (ES) Nr. 575/2013 284. panta 3. punktu, t. i., vai nu *EEPE*, kas aprēķināta, izmantojot pašreizējos tirgus datus, vai *EEPE*, kas aprēķināta, izmantojot spriedzes kalibrēšanu, ņemot vērā to, kura rezultātā ģenerē augstākas pašu kapitāla prasības. |
| 0140. | REGULATĪVĀS RISKA DARĪJUMU VĒRTĪBAS APRĒĶINIEM IZMANTOTĀ ALFA  Regulas (ES) Nr. 575/2013 274. panta 2. punkts, 282. panta 2. punkts, 281. panta 1. punkts, 284. panta 4. un 9. punkts.  Alfa (α) vērtību nosaka kā 1.4 rindās attiecībā uz *OEM*, vienkāršoto *SA-CCR* un *SA-CCR* saskaņā ar Regulas (ES) Nr. 575/2013 282. panta 2. punktu, 281. panta 1. punktu un 274. panta 2. punktu. IMM nolūkos α vērtība var būt gan 1.4 vai atšķirīga, ja kompetentās iestādes pieprasa augstāku α saskaņā ar Regulas (ES) Nr. 575/2013 284. panta 4. punktu vai ļauj iestādēm izmantot pašu aplēses saskaņā ar minētās Regulas 284. panta 9. punktu. |
| 0150. | RISKA DARĪJUMU VĒRTĪBA PIRMS KRM  Riska darījumu vērtību pirms KRM *CCR* savstarpējo prasījumu ieskaita kopām aprēķina saskaņā ar metodēm, kuras izklāstītas Regulas (ES) Nr. 575/2013 Trešās daļas II sadaļas 4. un 6. nodaļā, ņemot vērā savstarpējo prasījumu ieskaita ietekmi, bet neņemot vērā citas kredītriska mazināšanas metodes (piem., drošības rezerves nodrošinājums).  Attiecībā uz VFD, nosakot riska darījumu vērtību pirms KRM, neņem vērā vērtspapīru pozīciju, ja nodrošinājums ir saņemts un līdz ar to nesamazina riska darījumu vērtību. Turpretī VFD nodrošinājuma daļu ņem vērā, lai noteiktu riska darījumu vērtību pirms kredītriska mazināšanas parastajā veidā, kad ir izvietots nodrošinājums.  Turklāt nodrošinātos darījumus apstrādā kā nenodrošinātos, t.i., uz tiem neattiecas drošības rezerves noteikšanas ietekme.  Riska darījuma vērtība pirms KRM darījumiem, kuros ir konstatēts specifiskais korelācijas risks, ir jānosaka saskaņā ar Regulas (ES) Nr. 575/2013 291. pantu.  Riska darījumu vērtībā pirms kredītriska mazināšanas neņem vērā radušos *CVA* zaudējumu atskaitījumu saskaņā ar Regulas (ES) Nr. 575/2013 273. panta 6. punktu.  Iestāde uzrāda visu pirms KRM riska darījumu vērtību summu attiecīgajā rindā. |
| 0160. | RISKA DARĪJUMU VĒRTĪBA PĒC KRM  Riska darījumu vērtību pēc kredītriska mazināšanas *CCR* savstarpējo prasījumu ieskaita kopām aprēķina saskaņā ar metodēm, kas noteiktas Regulas (ES) Nr. 575/2013 Trešās daļas II sadaļas 4. un 6. nodaļā, piemērojot kredītriska mazināšanas metodes, kas piemērojamas saskaņā ar minētās regulas Trešās daļas II sadaļas 4. un 6. nodaļu.  Riska darījumu vērtība pēc KRM darījumiem, kuros ir konstatēts specifiskais korelācijas risks, ir jānosaka saskaņā ar Regulas (ES) Nr. 575/2013 291. pantu.  Riska darījumu vērtībā pēc KRM neņem vērā radušās kredīta vērtības korekcijas zaudējuma atskaitījumu saskaņā ar Regulas (ES) Nr. 575/2013 273. panta 6. punktu.  Iestāde uzrāda visu pēc KRM riska darījumu vērtību summu attiecīgajā rindā. |
| 0170. | RISKA DARĪJUMU VĒRTĪBA  Riska darījumu vērtība *CCR* darījumiem, kas aprēķināta saskaņā ar Regulas (ES) Nr. 575/2013 Trešās daļas II sadaļas 4. un 6. nodaļā izklāstītajām metodēm, kas ir attiecīgā summa riska darījumu riska svērtās vērtības aprēķināšanai, t. i., attiecīgi izmantojot kredītriska mazināšanas metodes saskaņā ar Regulas (ES) Nr. 575/2013 Trešās daļas II sadaļas 4. un 6. nodaļu un ņemot vērā radušās kredīta vērtības korekcijas zaudējuma atskaitījumu, kā norādīts minētās regulas 273. panta 6. punktā.  Riska darījumu vērtība darījumiem, kuros ir konstatēts specifiskais korelācijas risks, ir jānosaka saskaņā ar Regulas (ES) Nr. 575/2013 291. pantu.  Gadījumos, kad vienam darījumu partnerim izmanto vairāk nekā vienu *CCR* pieeju, radušos *CVA* zaudējumus, ko atskaita darījuma partnera līmenī, iedala dažādo savstarpējā ieskaita kopu riska darījumu vērtībā katrā *CCR* pieejā, kas atspoguļo attiecīgo savstarpējā ieskaita kopu riska darījumu vērtības pēc riska mazināšanas īpatsvaru attiecībā pret darījuma partnera kopējo riska darījumu vērtību pēc kredītriska mazināšanas.  Iestāde uzrāda visu riska darījumu vērtību summu attiecīgajā rindā. |
| 0180. | Pozīcijas, kurām piemērota *CR* standartizētā pieeja  Riska darījumu vērtība *CCR* pozīcijām, kurām piemērota standartizētā pieeja attiecībā uz kredītrisku saskaņā ar Regulas (ES) Nr. 575/2013 Trešās daļas II sadaļas 2. nodaļu. |
| 0190. | Pozīcijas, kurām piemērota *CR* IRB pieeja  Riska darījumu vērtība *CCR* pozīcijām, kurām piemērota IRB pieeja attiecībā uz kredītrisku saskaņā ar Regulas (ES) Nr. 575/2013 Trešās daļas II sadaļas 3. nodaļu. |
| 0200. | RISKA DARĪJUMU RISKA SVĒRTĀS VĒRTĪBAS  *CCR* riska darījumu riska svērtās vērtības, kā definēts Regulas (ES) Nr. 575/2013 92. panta 3. punktā, kas aprēķinātas saskaņā ar Trešās daļas II sadaļas 2. un 3. nodaļā noteiktajām metodēm.  Ņem vērā MVU un infrastruktūras atbalsta faktorus, kas minēti Regulas (ES) Nr. 575/2013 501. pantā un 501.a pantā. |
| 0210. | Pozīcijas, kurām piemērota *CR* standartizētā pieeja  Riska darījumu riska svērtās vērtības attiecībā uz *CCR* riska darījumiem, kuriem piemērota standartizētā pieeja attiecībā uz kredītrisku saskaņā ar Regulas (ES) Nr. 575/2013 Trešās daļas II sadaļas 2. nodaļu.  Šī summa atbilst tai summai, ko ietver C 07.00 veidnes 0220. slejā attiecībā uz *CCR* pozīcijām. |
| 0220. | Pozīcijas, kurām piemērota *CR* IRB pieeja  Riska darījumu riska svērtās vērtības attiecībā uz *CCR* riska darījumiem, kuriem piemērota IRB pieeja attiecībā uz kredītrisku saskaņā ar Regulas (ES) Nr. 575/2013 Trešās daļas II sadaļas 3. nodaļu.  Šī summa atbilst tai summai, ko ietver C 08.01 veidnes 0260. slejā attiecībā uz *CCR* pozīcijām. |
| 0230.–0250. | PAŠU KAPITĀLA MINIMĀLĀ ROBEŽVĒRTĪBA  Iestādēm, kurām piemēro pašu kapitāla minimālo robežvērtību, kā minēts Regulas (ES) Nr. 575/2013 92. panta 3. punktā. |
| 0230. | RISKA DARĪJUMA VĒRTĪBA *S-TREA* APRĒĶINĀŠANAI  **Riska darījumu vērtība** *CCR riska darījumiem*, kas iekļauti standartizētās kopējās riska darījumu vērtības (*S-TREA*) aprēķinā, kuru aprēķina saskaņā ar Regulas (ES) Nr. 575/2013 92. panta 5. punktu. |
| 0240. | *S-TREA*  *CCR* riska darījumu standartizētā kopējā riska darījumu vērtība (*S-TREA*), ko aprēķina saskaņā ar Regulas (ES) Nr. 575/2013 92. panta 5. punktu. |
| 0250. | IZZIŅAS POSTEŅI: *RWEA* SAISTĪBĀ AR IETEKMI, KO RADA REGULAS NR. 575/2013 465. PANTA 4. PUNKTA PIEMĒROŠANA  Regulas (ES) Nr. 575/2013 465. panta 4. punkts Uzrāda starpību starp *RWEA* summu, nepiemērojot pārejas noteikumus, un *RWEA* summu, piemērojot pārejas noteikumus. |
|  | |
| **Rinda** | |
| 0010. | SĀKOTNĒJĀS RISKA DARĪJUMU VĒRTĪBAS METODE (ATVASINĀTAJIEM INSTRUMENTIEM)  Atvasinātie instrumenti un ilgstošo norēķinu darījumi, kuriem iestāde aprēķina riska darījuma vērtību saskaņā ar Regulas (ES) Nr. 575/2013 Trešās daļas II sadaļas 6. nodaļas 5. iedaļu. Šo vienkāršoto metodi riska darījuma vērtības aprēķināšanai var izmantot tikai tās iestādes, kuras ir panākušas atbilstību Regulas (ES) Nr. 575/2013 273.a panta 2. punktam vai 273.a panta 4. punktam. |
| 0020. | VIENKĀRŠOTA STANDARTIZĒTĀ PIEEJA *CCR* (VIENKĀRŠOTA *SA-CCR* ATVASINĀTAJIEM INSTRUMENTIEM)  Atvasinātie instrumenti un ilgstošo norēķinu darījumi, kuriem iestāde aprēķina riska darījuma vērtību saskaņā ar Regulas (ES) Nr. 575/2013 Trešās daļas II sadaļas 6. nodaļas 4. iedaļu. Šo vienkāršoto standartizēto pieeju riska darījuma vērtības aprēķināšanai var izmantot tikai tās iestādes, kuras ir panākušas atbilstību Regulas (ES) Nr. 575/2013 273.a panta 1. punktam vai 273.a panta 4. punktam. |
| 0030. | STANDARTIZĒTĀ PIEEJA *CCR* (*SA-CCR* ATVASINĀTAJIEM INSTRUMENTIEM)  Atvasinātie instrumenti un ilgstošo norēķinu darījumi, kuriem iestāde aprēķina riska darījuma vērtību saskaņā ar Regulas (ES) Nr. 575/2013 Trešās daļas II sadaļas 6. nodaļas 3. iedaļu. |
| 0040. | IMM (ATVASINĀTAJIEM INSTRUMENTIEM UN VFD)  Atvasinātie instrumenti un ilgstošo norēķinu darījumi, un VFD, attiecībā uz kuriem iestādei ir atļauts aprēķināt riska darījuma vērtību, izmantojot iekšējā modeļa metodi (IMM), saskaņā ar Regulas (ES) Nr. 575/2013 Trešās daļas II sadaļas 6. nodaļas 6. iedaļu. |
| 0050. | Vērtspapīru finansēšanas darījumu savstarpējo prasījumu ieskaita kopas  Savstarpējo prasījumu ieskaita kopas, kas ietver tikai vērtspapīru finansēšanas darījumus, kā definēts Regulas (ES) Nr. 575/2013 4. panta 139) punktā, attiecībā uz kurām iestādēm ir atļauts noteikt riska darījuma vērtību, izmantojot IMM.  Šajā rindā neuzrāda vērtspapīru finansēšanas darījumus, kas ietverti dažādu produktu savstarpējo prasījumu līgumiskajā ieskaita kopā un tāpēc uzrādīti 0070. rindā. |
| 0060. | Atvasināto instrumentu un ilgstošo norēķinu darījumu savstarpējo prasījumu ieskaita kopas  Savstarpējo prasījumu ieskaita kopas, kas ietver tikai Regulas (ES) Nr. 575/2013 II pielikumā uzskaitītos atvasinātos instrumentus un ilgstošo norēķinu darījumus, kā definēts Regulas (ES) Nr. 575/2013 272. panta 2) punktā, attiecībā uz kurām iestādēm ir atļauts noteikt riska darījuma vērtību, izmantojot IMM.  Šajā rindā neuzrāda atvasinātos instrumentus un ilgstošo norēķinu darījumus, kas ietverti dažādu produktu savstarpējo prasījumu līgumiskajā ieskaita kopā un tāpēc uzrādīti 0070. rindā. |
| 0070. | No dažādu produktu savstarpējo prasījumu līgumiskā ieskaita kopām  Regulas (ES) Nr. 575/2013 272. panta 11. un 25. punkts.  Savstarpējo prasījumu ieskaita kopas, kas ietver darījumus ar dažādu produktu kategorijām (Regulas (ES) Nr. 575/2013 272. panta 11. punkts), t. i., atvasinātie instrumenti un VFD, uz kuriem attiecas savstarpējo prasījumu līgumiskā ieskaita līgums, kā definēts Regulas (ES) Nr. 575/2013 272. panta 25. punktā, un attiecībā uz kurām iestādēm ir atļauts noteikt riska darījuma vērtību, izmantojot IMM. |
| 0080. | FINANŠU NODROŠINĀJUMA VIENKĀRŠĀ METODE (VFD)  Regulas (ES) Nr. 575/2013 222. pants  Repo darījumi, vērtspapīru vai preču aizdevuma vai aizņēmuma darījumi, ilgstošo norēķinu darījumi un maržinālo aizdevumu darījumi, kuriem iestāde ir izvēlējusies noteikt riska darījumu vērtību saskaņā ar Regulas (ES) Nr. 575/2013 222. pantu, nevis kā noteikts minētās regulas Trešās daļas II sadaļas 6. nodaļā saskaņā ar tās pašas regulas 271. panta 2. punktu. |
| 0090. | FINANŠU NODROŠINĀJUMS: PAPLAŠINĀTĀ METODE (VFD)  Regulas (ES) Nr. 575/2013 220. un 223. pants.  Repo darījumi, vērtspapīru vai preču aizdevuma vai aizņēmuma darījumi, ilgstošo norēķinu darījumi un maržinālo aizdevumu darījumi, kuriem iestāde ir izvēlējusies noteikt riska darījumu vērtību saskaņā ar Regulas (ES) Nr. 575/2013 223. pantu, nevis kā noteikts minētās regulas Trešās daļas II sadaļas 6. nodaļā saskaņā ar tās pašas regulas 271. panta 2. punktu. |
| 0100. | *VaR* VFD  Regulas (ES) Nr. 575/2013 221. pants  Repo darījumi, vērtspapīru vai preču aizdevuma vai aizņēmuma darījumi un maržinālo aizdevumu darījumi, vai citi kapitāla tirgus darījumi, kas nav atvasināto instrumentu darījumi, attiecībā uz kuriem saskaņā ar Regulas (ES) Nr. 575/2013 221. pantu un ar kompetentās iestādes atļauju riska darījumu vērtību aprēķina, izmantojot iekšējā modeļa pieeju, kurā ņemta vērā korelācijas ietekme starp vērtspapīru pozīcijām, uz kurām attiecas savstarpējo prasījumu ieskaita jumta līgums, kā arī attiecīgo instrumentu likviditāte. |
| 0110. | KOPĀ |
| 0120. | No kā: *SWWR* pozīcijas  Regulas (ES) Nr. 575/2013 291. pants  *CCR* riska darījumi, kuros ir konstatēts specifiskais korelācijas risks saskaņā ar Regulas (ES) Nr. 575/2013 291. pantu. |
| 0130. | Darījumi ar drošības rezervēm  Regulas (ES) Nr. 575/2013 272. panta 7. punkts  *CCR* riska darījumi, kuriem ir drošības rezerves, t. i., savstarpējo prasījumu ieskaita kopas, uz kurām attiecas līgums par drošības rezervi saskaņā ar Regulas (ES) Nr. 575/2013 272. panta 7. punktu. |
| 0140. | Darījumi bez drošības rezervēm  *CCR* riska darījumi, kas nav ietverti 0130. |

* + 1. C 34.03. – *CC*R riska darījumi pēc standartizētām pieejām: *SA-CCR* vai Vienkāršotā *SA-CCR*
       1. Vispārīgas piezīmes

125. Šo veidni izmanto atsevišķi, lai uzrādītu *CCR* riska darījumus, kas aprēķināti attiecīgi ar *SA-CCR* vai vienkāršoto *SA-CCR*.

* + - 1. Norādes par konkrētām pozīcijām

|  |  |
| --- | --- |
| **Slejas** | |
| 0010. | VALŪTA  Attiecībā uz darījumiem, kas attiecināti uz procentu likmju riska kategoriju, uzrāda konkrētā darījuma denominācijas valūtu.  Attiecībā uz darījumiem, kas attiecināti uz ārvalstu valūtas riska kategoriju, uzrāda vienu no konkrētā darījuma abu darījuma posmu denominācijas valūtām. Iestādes attiecīgās valūtas ievieto valūtas pārī alfabētiskā secībā, piemēram, attiecībā uz ASV dolārs/Euro, lūdzu, aizpildīt šo sleju ar EUR un 0020. sleju ar USD.  Izmanto valūtu *ISO* kodus. |
| 0020. | PĀRA OTRĀ VALŪTA  Attiecībā uz darījumiem, kas attiecināti uz ārvalstu valūtas riska kategoriju, uzrāda otro no konkrētā darījuma posmu denominācijas valūtām (attiecībā uz to, kas ņemta vērā 0010. slejā). Iestādes attiecīgās valūtas ievieto valūtas pārī alfabētiskā secībā, piemēram, attiecībā uz ASV dolārs/Euro, lūdzu, aizpildīt šo sleju ar ASV dolāru un 0010.sleju ar EUR.  Izmanto valūtu *ISO* kodus. |
| 0030. | DARĪJUMU SKAITS  Sk. norādes attiecībā uz C 34.02. veidnes 0020. sleju. |
| 0040. | NOSACĪTĀS SUMMAS  Sk. norādes attiecībā uz C 34.02. veidnes 0030. sleju. |
| 0050. | PAŠREIZĒJĀ TIRGUS VĒRTĪBA (*CMV*), POZITĪVA  Visu riska ierobežošanas kopu, kuru *CMV* ir pozitīva, pašreizējo tirgus vērtību (*CMV*) summa attiecīgajā riska kategorijā.  *CMV* riska ierobežošanas kopas līmenī nosaka tādu darījumu savstarpējo prasījumu ieskaita pozitīvās un negatīvās tirgus vērtības, kas apvienoti vienā riska ierobežošanas kopā, neņemot vērā jebkādu nodrošinājumu, kas turēts vai iesniegts. |
| 0060. | PAŠREIZĒJĀ TIRGUS VĒRTĪBA (*CMV*), NEGATĪVA  Visu savstarpējo prasījumu ieskaita kopu, kuru *CMV* ir negatīva, absolūto pašreizējo tirgus vērtību (*CMV*) summa attiecīgajā riska kategorijā.  *CMV* riska ierobežošanas kopas līmenī nosaka tādu darījumu savstarpējo prasījumu ieskaita pozitīvās un negatīvās tirgus vērtības, kas apvienoti vienā riska ierobežošanas kopā, neņemot vērā jebkādu nodrošinājumu, kas turēts vai iesniegts. |
| 0070. | PAPILDINĀJUMS  Regulas (ES) Nr. 575/2013 280.a. līdz 280.f pants un 281. panta 2. punkts.  Iestāde uzrāda visu papildinājumu summu attiecīgajā riska ierobežošanas kopā/riska kategorijā.  Papildinājumu katrai riska kategorijai, ko izmanto, lai noteiktu savstarpējo prasījumu ieskaita kopas potenciālo nākotnes riska darījumu saskaņā ar Regulas (ES) Nr. 575/2013 278. panta 1. punktu vai 281. panta 2. punkta f) apakšpunktu, aprēķina saskaņā ar minētās regulas 280.a līdz 280.f pantu. Attiecībā uz vienkāršoto *SA-CCR* piemēro Regulas (ES) Nr. 575/2013 281. panta 2. punkta noteikumus. |
|  | |
| **Rindas** | |
| 0050.,0120., 0190., 0230., 0270., 0340 | RISKA KATEGORIJAS  Regulas (ES) Nr. 575/2013 277. un 277.a pants.  Darījumus klasificē saskaņā ar to riska kategoriju, kurai tie pieder, saskaņā ar Regulas (ES) Nr. 575/2013 277. panta 1. līdz 4. punktu.  Piesaisti riska ierobežošanas kopām saskaņā ar attiecīgo riska kategoriju veic, ievērojot Regulas (ES) Nr. 575/2013 277.a pantu.  Attiecībā uz vienkāršoto *SA-CCR* piemēro Regulas (ES) Nr. 575/2013 281. panta 2. punkta noteikumus. |
| 0020.–0040. | No kuriem attiecināti uz vairāk nekā vienu riska kategoriju  Regulas (ES) Nr. 575/2013 277. panta 3. punkts  Atvasināto instrumentu darījumi ar vairāk nekā vienu būtisku risku raksturojošu rādītāju, kas attiecināti uz divām (0020), trim (0030) vai vairāk nekā trim (0040) riska kategorijām, balstoties uz visbūtiskāko risku raksturojošu rādītāju katrā riska kategorijā saskaņā ar Regulas (ES) Nr. 575/2013 277. panta 3. punktu un minētās regulas 277. panta 5. punktā minēto EBI regulatīvo tehnisko standartu projektu. |
| 0070.-0110. un 0140.-0180. | Lielākā valūta un valūtu pāris  Klasifikāciju veic, pamatojoties uz iestādes portfeļa *CMV*, kas ir attiecīgi *SA-CCR* vai vienkāršotās *SA-CC*R darbības jomā, attiecībā uz darījumiem, kas attiecināti attiecīgi uz procentu likmju riska un ārvalstu valūtas riska kategoriju.  Klasifikācijas nolūkā summē *CMV* pozīciju absolūto vērtību. |
| 0060, 0130, 0200, 0240, 0280 | Izslēdzošā attiecināšana  Regulas (ES) Nr. 575/2013 277. panta 1. un 2. punkts  Atvasināto instrumentu darījumi, kas attiecināti tikai un vienīgi uz vienu riska kategoriju saskaņā ar Regulas (ES) Nr. 575/2013 277. panta 1. un 2. punktu.  Izslēdz darījumus, kas ir attiecināti uz dažādām riska kategorijām saskaņā ar Regulas (ES) Nr. 575/2013 277. panta 3. punktu. |
| 0210., 0250. | Ar vienu parādnieku saistītie darījumi  Ar vienu parādnieku saistītie darījumi, kuri attiecīgi ir attiecināti uz kredītriska un kapitāla vērtspapīru riska kategoriju. |
| 0220., 0260. | Ar vairākiem parādniekiem saistītie darījumi  Ar vairākiem parādniekiem saistītie darījumi, kuri attiecīgi ir attiecināti uz kredītriska un kapitāla vērtspapīru riska kategoriju. |
| 0290.–0330. | Preču riska kategorijas riska ierobežošanas kopas  Atvasināto instrumentu darījumi, kas piesaistīti preču riska kategorijas riska ierobežošanas kopām, kā uzskaitīts Regulas (ES) Nr. 575/2013 277.a panta 1. punkta e) apakšpunktā. |

* + 1. C 34.04 – *CCR* riska darījumi pēc sākotnējās darījumu vērtības metodes (*OEM*)
       1. Norādes par konkrētām pozīcijām

|  |  |
| --- | --- |
| **Slejas** | |
| 0010. – 0020. | Norādes attiecībā uz 0010. un 0020. sleju ir tās, kuras sniegtas attiecībā uz C 34.02. veidni. |
| 0030. | PAŠREIZĒJĀ TIRGUS VĒRTĪBA (*CMV*), POZITĪVA  Visu darījumu, kuru *CMV* ir pozitīva, pašreizējo tirgus vērtību (*CMV*) summa attiecīgajā riska kategorijā. |
| 0040. | PAŠREIZĒJĀ TIRGUS VĒRTĪBA (*CMV*), NEGATĪVA  Visu darījumu, kuru *CMV* ir negatīva, absolūto pašreizējo tirgus vērtību (*CMV*) summa attiecīgajā riska kategorijā. |
| 0050. | POTENCIĀLĀ NĀKOTNES RISKA POZĪCIJU VĒRTĪBA (*PFE*)  Iestādes uzrāda *PFE* summu attiecībā uz visiem darījumiem, kuri pieder pie tās pašas riska kategorijas. |
| **Rindas** | |
| 0020. – 0070. | RISKA KATEGORIJAS  Atvasināto instrumentu darījumi, kas ir attiecināti uz riska kategorijām, kā minēts Regulas (ES) Nr. 575/2013 282. panta 4. punkta b) apakšpunktā. |

* + 1. C 34.05 – *CCR* riska darījumi pēc iekšējā modeļa metodes (IMM)
       1. Norādes par konkrētām pozīcijām

|  |  |
| --- | --- |
| **Slejas** | |
| 00010. – 0080. | AR DROŠĪBAS REZERVĒM  Sk. norādes attiecībā uz C 34.02. veidnes 0130. rindu. |
| 0090. – 0160. | BEZ DROŠĪBAS REZERVĒM  Sk. norādes attiecībā uz C 34.02. veidnes 0140. rindu. |
| 0010., 0090. | DARĪJUMU SKAITS  Sk. norādes attiecībā uz C 34.02. veidnes 0020. sleju. |
| 0020., 0100. | NOSACĪTĀS SUMMAS  Sk. norādes attiecībā uz C 34.02. veidnes 0030. sleju. |
| 0030., 0110. | PAŠREIZĒJĀ TIRGUS VĒRTĪBA (*CMV*), POZITĪVA  Visu darījumu, kuru *CMV* ir pozitīva, pašreizējo tirgus vērtību (*CMV*) summa, kuri pieder tai pašai aktīvu klasei. |
| 0040.,0120. | PAŠREIZĒJĀ TIRGUS VĒRTĪBA (*CMV*), NEGATĪVA  Visu darījumu, kuru *CMV* ir negatīva, absolūto pašreizējo tirgus vērtību (*CMV*) summa, kuri pieder tai pašai aktīvu klasei. |
| 0050.,0130. | PAŠREIZĒJĀ RISKA DARĪJUMU VĒRTĪBA  Sk. norādes attiecībā uz C 34.02. veidnes 0120. sleju. |
| 0060.,0140. | EFEKTĪVĀ SAGAIDĀMĀ POZITĪVĀ RISKA DARĪJUMU VĒRTĪBA (*EEPE*)  Sk. norādes attiecībā uz C 34.02. veidnes 0130. sleju. |
| 0070.,0150. | *EEPE* AR STRESA KALIBRĒŠANU  Regulas (ES) Nr. 575/2013 284. panta 6. punkts un 292. panta 2. punkts  *EEPE* ar stresa kalibrēšanu aprēķina tāpat kā *EEPE* (Regulas (ES) Nr. 575/2013 284. panta 6. punkts), bet izmanto stresa kalibrēšanu saskaņā ar Regulas (ES) Nr. 575/2013 292. panta 2. punktu. |
| 0080., 0160.,0170. | RISKA DARĪJUMU VĒRTĪBA  Sk. norādes attiecībā uz C 34.02. veidnes 0170. sleju. |
|  | |
| **Rinda** | **Skaidrojums** |
| 0010. | KOPĀ  Regulas (ES) Nr. 575/2013 283. pants  Iestāde uzrāda būtisko informāciju par atvasinātajiem instrumentiem, ilgstošo norēķinu darījumiem un VFD, attiecībā uz kuriem tai ir atļauts noteikt riska darījumu vērtību, kas aprēķināta, izmantojot iekšējā modeļa metodi (IMM) saskaņā ar Regulas (ES) Nr. 575/2013 283. pantu. |
| 0020. | No kā: *SWWR* pozīcijas  Sk. norādes attiecībā uz C 34.02. veidnes 0120. sleju. |
| 0030. | Savstarpējo prasījumu ieskaita kopas, kurām piemērota CR standartizētā pieeja  Sk. norādes attiecībā uz C 34.02. veidnes 0180. sleju. |
| 0040. | Savstarpējo prasījumu ieskaita kopas, kurām piemērota CR IRB pieeja  Sk. norādes attiecībā uz C 34.02. veidnes 0190. sleju. |
| 0050.-0110. | ĀRPUSBIRŽAS ATVASINĀTIE INSTRUMENTI  Iestāde uzrāda būtisko informāciju par savstarpējo prasījumu ieskaita kopām, kurās ietverti tikai ārpusbiržas atvasināto instrumentu vai ilgstošo norēķinu darījumi, attiecībā uz kuriem tai ir atļauts noteikt riska darījumu vērtību, izmantojot IMM, sadalījumā pa dažādām aktīvu klasēm attiecībā uz pamatā esošo instrumentu (procentu likmes, ārvalstu valūtas, kredīts, kapitāla vērtspapīri, preces vai citi). |
| 0120. – 0180. | BIRŽĀ TIRGOTIE ATVASINĀTIE INSTRUMENTI  Iestāde uzrāda būtisko informāciju par savstarpējo prasījumu ieskaita kopām, kurās ietverti tikai biržā tirgotie atvasinātie instrumenti vai ilgstošo norēķinu darījumi, attiecībā uz kuriem tai ir atļauts noteikt riska darījumu vērtību, izmantojot IMM, sadalījumā pa dažādām aktīvu klasēm attiecībā uz pamatā esošo instrumentu (procentu likmes, ārvalstu valūtas, kredīts, kapitāla vērtspapīri, preces vai citi). |
| 0190. – 0220. | VĒRTSPAPĪRU FINANSĒŠANAS DARĪJUMI  Iestāde uzrāda būtisko informāciju par savstarpējo prasījumu ieskaita kopām, kurās ietverti tika VFD, attiecībā uz kuriem tai ir atļauts noteikt riska darījumu vērtību, izmantojot IMM, sadalījumā pa pamatā esošā instrumenta veidiem VFD vērtspapīru pozīcijā (obligācijas, kapitāla vērtspapīri vai citi). |
| 0230. | DAŽĀDU PRODUKTU SAVSTARPĒJO PRASĪJUMU LĪGUMISKĀ IESKAITA KOPAS  Sk. norādes attiecībā uz C 34.02. veidnes 0070. sleju. |

* + 1. C 34.06. – Divdesmit lielākie darījuma partneri
       1. Vispārīgas piezīmes

126. Iestādes uzrāda informāciju par pirmajiem 20 darījumu partneriem, ar kuriem tai ir vislielākie *CCR* riska darījumi. Darījumu partnerus sarindo, izmantojot šīs veidnes 0120. slejā uzrādītās *CC*R riska darījumu vērtības, kuras izriet no savstarpējo prasījumu ieskaita kopām ar attiecīgajiem darījumu partneriem. Grupas riska darījumus vai citus riska darījumus, kas izraisa darījuma partnera kredītrisku, bet kuriem iestādes piešķir riska svērumu nulles apmērā attiecībā uz pašu kapitāla prasību aprēķināšanu saskaņā ar Regulas (ES) Nr. 575/2013 113. panta 6. un 7. punktu, joprojām ņem vērā, nosakot pirmo 20 darījuma partneru sarakstu.

127. Iestādes, kuras *CCR* riska darījumu aprēķināšanai, ievērojot Regulas (ES) Nr. 575/2013 Trešās daļas II sadaļas 6. nodaļas 3. un 6. iedaļu, izmanto standartizēto pieeju (*SA-CRR*) vai iekšējā modeļa metodi (IMM), uzrāda šo veidni ik ceturksni. Iestādes, kuras *CCR* riska darījumu aprēķināšanai, ievērojot Regulas (ES) Nr. 575/2013 Trešās daļas II sadaļas 6. nodaļas 4. un 5. iedaļu, izmanto vienkāršoto standartizēto pieeju vai sākotnējās darījumu vērtības metodi (*OEM*), uzrāda šo veidni reizi pusgadā. Norādes par konkrētām pozīcijām.

* + - 1. Norādes par konkrētām pozīcijām

|  |  |
| --- | --- |
| **Slejas** | |
| 0011. | NOSAUKUMS  Darījuma partnera nosaukums |
| 0020. | **KODS**  Kodam, kas ir daļa no rindu identifikatora, jābūt unikālam attiecībā uz katru uzrādīto sabiedrību. Iestādēm un apdrošināšanas sabiedrībām šis kods ir *LEI* kods. Citām sabiedrībām šis kods ir *LEI* kods vai, ja tas nav pieejams, tad kods, kas nav *LEI* kods. Šis kods ir unikāls, un to izmanto konsekventi visās veidnēs un visos laikos. Šis kods vienmēr apzīmē kādu vērtību. |
| 0030. | **KODA VEIDS**  Iestāde identificē 0020. slejā uzrādīto kodu kā “*LEI* kods’ vai ‘Valsts kods”.  Koda veids ir jāuzrāda vienmēr. |
| 0035. | **VALSTS KODS**  Iestāde, kā identifikatoru uzrādot *LEI* kodu 0020. slejā “Kods”, var papildus uzrādīt valsts kodu. |
| 0040. | **DARĪJUMU PARTNERA SEKTORS**  Katram darījumu partnerim izvēlas vienu sektoru, balstoties uz turpmākajām *FINREP* ekonomiskā sektora klasēm (sk. šīs Īstenošanas regulas V pielikuma 3. daļu)  i) centrālās bankas;  ii) vispārējās valdības;  iii) kredītiestādes;  iv) ieguldījumu brokeru sabiedrība, kā definēts Regulas (ES) 575/2013 4. panta 1. punkta 2) apakšpunktā.  v) Citas finanšu sabiedrības (izņemot ieguldījumu brokeru sabiedrības);  vi) Nefinanšu sabiedrības. |
| 0050. | **DARĪJUMU PARTNERA VEIDS**  Iestāde norāda darījumu partnera veidu, kas var būt:  — *QCCP*: ja darījumu partneris ir atbilstīgs *CCP*;  — *NON*-*QCCP*: ja darījumu partneris nav atbilstīgs *CCP*;  - *No* *CCP*: ja darījumu partneris nav *CCP*. |
| 0060. | **DARĪJUMU PARTNERA REZIDENCES VIETA**  Izmanto darījuma partnera inkorporācijas valsts *IS*O kodu 3166-1-alpha-2 (tostarp pseido *ISO* kodus starptautiskajām organizācijām, kas pieejami *Eurostat* “Balance of Payments Vademecum” jaunākajā izdevumā, kurā izdarīti grozījumi). |
| 0070. | **DARĪJUMU SKAITS**  Sk. norādes attiecībā uz C 34.02. veidnes 0020. sleju. |
| 0080. | **NOSACĪTĀS SUMMAS**  Sk. norādes attiecībā uz C 34.02. veidnes 0030. sleju. |
| 0090. | **PAŠREIZĒJĀ TIRGUS VĒRTĪBA (*CMV*), pozitīva**  Sk. norādes attiecībā uz C 34.02. veidnes 0040. sleju.  Iestāde uzrāda savstarpējo prasījumu ieskaita kopu, kuru *CMV* ir pozitīva, summu, ja attiecībā uz to pašu partneri ir vairākas savstarpējo prasījumu ieskaita kopas. |
| 0100. | **PAŠREIZĒJĀ TIRGUS VĒRTĪBA (*CMV*), negatīva**  Sk. norādes attiecībā uz C 34.02. veidnes 0040. sleju.  Iestāde uzrāda savstarpējo prasījumu ieskaita kopu, kuru *CMV* ir negatīva, absolūto summu, ja attiecībā uz to pašu partneri ir vairākas savstarpējo prasījumu ieskaita kopas. |
| 0110. | **RISKA DARĪJUMU VĒRTĪBA PĒC KRM**  Sk. norādes attiecībā uz C 34.02. veidnes 0160. sleju.  Iestāde uzrāda savstarpējo prasījumu ieskaita kopu riska darījumu vērtības pēc KRM, ja attiecībā uz to pašu partneri ir vairākas savstarpējo prasījumu ieskaita kopas. |
| 0120. | **RISKA DARĪJUMU VĒRTĪBA**  Sk. norādes attiecībā uz C 34.02. veidnes 0170. sleju. |
| 0130. | **RISKA DARĪJUMU RISKA SVĒRTĀS VĒRTĪBAS**  Sk. norādes attiecībā uz C 34.02. veidnes 0200. sleju. |

* + 1. C 34.07. - IRB pieeja – *CCR* riska darījumi dalījumā pa riska darījumu kategorijām un *PD* diapazoniem
       1. Vispārīgas piezīmes

128. Šo veidni uzrāda iestādes, kuras izmanto vai nu attīstīto IRB pieeju vai IRB pamatpieeju, lai aprēķinātu riska darījumu riska svērtās vērtības visiem vai daļai no to *CCR* riska darījumiem saskaņā ar Regulas (ES) Nr. 575/2013 107. pantu, neatkarīgi no *CCR* pieejas, kas izmantota, lai noteiktu riska darījumu vērtības saskaņā ar Regulas (ES) Nr. 575/2013 Trešās daļas II sadaļas 4. un 6. nodaļu.

129. Šo veidni uzrāda atsevišķi attiecībā uz visu riska darījumu kategoriju kopsummu, kā arī atsevišķi attiecībā uz katru no Regulas (ES) Nr. 575/2013 147. pantā uzskaitītajām riska darījumu kategorijām. No šīs veidnes izslēdz riska darījumus, kuriem veikta tīrvērte, izmantojot centrālo darījumu partneri.

130. Lai noskaidrotu, vai iestāde izmanto pašu aplēses attiecībā uz *LGD* un/vai kredīta korekcijas pakāpes, par katru uzrādīto riska darījumu kategoriju sniedz šādu informāciju:

“NĒ” = ja izmanto uzraudzības iestāžu aplēses attiecībā uz *LGD* un kredīta korekcijas pakāpes (IRB pamatpieeja);

“JĀ” = ja izmanto pašu aplēses attiecībā uz *LGD* un kredīta korekcijas pakāpes (attīstītā IRB pieeja).

* + - 1. Norādes par konkrētām pozīcijām

|  |
| --- |
| **Slejas** |

|  |  |
| --- | --- |
| 0010. | Riska darījuma vērtība  Riska darījumu vērtība (sk. norādes attiecībā uz C 34.02. veidnes 0170. sleju), dalījumā pēc sniegtās *PD* skalas |
| 0020. | Riska darījumu svērtā vidējā *PD* (%)  Atsevišķo parādnieku kategorijas saistību nepildīšanas varbūtības vidējais rādītājs, kas svērts ar to atbilstošo riska darījumu vērtību, kā definēts 0010. slejai. |
| 0030. | Parādnieku skaits  To juridisko personu vai parādnieku skaits, kuri iedalīti katrā fiksētā *PD* diapazona grupā un kuri novērtēti atsevišķi, neatkarīgi no dažādo piešķirto aizdevumu vai riska darījumu skaita  Ja dažādus riska darījumus ar to pašu parādnieku novērtē atsevišķi, tos saskaita atsevišķi. Šāda situācija var rasties tad, ja atsevišķi riska darījumi ar vienu un to pašu parādnieku tiek iedalīti dažādās parādnieku kategorijās saskaņā ar Regulas (ES) Nr. 575/2013 172. panta 1. punkta e) apakšpunkta otro teikumu. |
| 0040. | Riska darījumu svērtie vidējie *LGD* (%)  Parādnieku kategorijas *LGD* vidējais rādītājs, kas svērts ar to atbilstošo riska darījumu vērtību, kā definēts 0010. slejai.  Uzrādītais *LGD* atbilst galīgajai *LGD* aplēsei, kas izmantota, aprēķinot riska darījumu riska svērtās vērtības, kuras iegūtas, attiecīgā gadījumā ņemot vērā visu KRM ietekmi un lejupslīdes apstākļus, kā precizēts Regulas (ES) Nr. 575/2013 Trešās daļas II sadaļas 3.un 4. nodaļā. Jo īpaši saskaņā ar Regulas (ES) Nr. 575/2013 228. panta 230. punktu iestādes, kas piemēro IRB pieeju, bet ne pašu aplēses attiecībā uz *LGD*, finanšu nodrošinājuma riska mazināšanas ietekmi atspoguļo E\*, kas ir riska darījuma pilnībā koriģētā vērtība, un pēc tam *LGD*\*. Ja izmanto pašu aplēses attiecībā uz *LGD* – ņem vērā Regulas (EK) Nr. 575/2013 175. pantu un 181. panta 1. un 2. punktu.  Attiecībā uz riska darījumiem, kuriem piemēro divkāršās saistību neizpildes procedūru, uzrādāmie *LGD* atbilst tiem, kas izvēlēti saskaņā ar Regulas (ES) Nr. 575/2013 161. panta 4. punktu.  Attiecībā uz riska darījumiem, kuros nav izpildītas saistības, saskaņā ar *A-IRB* pieeju, ņem vērā Regulas (ES) Nr. 575/2013 181. panta 1. punkta h) apakšpunkta noteikumus. Uzrādītais *LGD* atbilst aplēsēm par *LGD*, kuros nav izpildītas saistības. |
| 0050. | Riska darījumu svērtais vidējais termiņš (gadi)  Parādnieku termiņu vidējais rādītājs gados, kas svērts ar to atbilstošo riska darījumu vērtību, kā definēts 0010. slejai.  Uzrādīto termiņa vērtību nosaka saskaņā ar Regulas (ES) Nr. 575/2013 162. pantu. |
| 0060. | Riska darījumu riska svērtās vērtības  Riska darījumu riska svērtās vērtības, kā definēts Regulas (ES) Nr. 575/2013 92. panta 3. punktā, pozīcijām, kuru riska pakāpes aplēš, pamatojoties uz prasībām, kas noteiktas Regulas (ES) Nr. 575/2013 Trešās daļas II sadaļas 3. nodaļā, un kurām riska darījumu vērtību *CCR* darījumiem aprēķina saskaņā ar minētās regulas Trešās daļas II sadaļas 4. un 6. nodaļu.  Ņem vērā MVU un infrastruktūras atbalsta faktorus, kas minēti Regulas (ES) Nr. 575/2013 501. pantā un 501.a pantā. |
| 0070. | Riska darījumu riska svērto vērtību blīvums  Kopējās riska darījumu riska svērtās vērtības (uzrādīta 0060. slejā) attiecība pret riska darījumu vērtību (uzrādīta 0010. slejā). |

|  |  |
| --- | --- |
| **Rindas** | |
| 0010.– 0170. | *PD* diapazons  *CCR* riska darījumus (kas noteikti darījuma partnera līmenī) iedala attiecīgajā fiksētā *PD* diapazona intervālā, balstoties uz aplēsto *PD* katram parādniekam, kurš iedalīts šajā riska darījumu kategorijā (ņemot vērā aizstāšanu saistībā ar garantiju vai kredītu atvasināto instrumentu). Iestādes veic sadalījumu pa riska darījumiem *PD* diapazonā, kas sniegts veidnē, ņemot vērā arī nepārtrauktos diapazonus. Visus riska darījumus, kuros netiek pildītas saistības, iekļauj grupā, kur *PD* ir 100 %. |

* + 1. C 34.08. - *CCR* riska darījumu nodrošinājuma sastāvs
       1. Vispārīgas piezīmes

131. Šo veidni aizpilda ar nodrošinājuma (saņemtā vai sniegtā) patiesajām vērtībām, kas izmantotas *CCR* darījumos saistībā ar atvasināto instrumentu darījumiem, ilgtermiņa norēķinu darījumiem vai VFD, neatkarīgi no tā, vai minēto darījumu tīrvērti veicis *CCP* un vai nodrošinājums ir iesniegts *CCP*.

* + - 1. Norādes par konkrētām pozīcijām

|  |  |
| --- | --- |
| **Slejas** | |
| 0010. – 0080. | Atvasināto instrumentu darījumos izmantotais nodrošinājums  Iestādes uzrāda nodrošinājumu (tostarp sākotnējās drošības rezerves un mainīgās drošības rezerves nodrošinājumu), ko izmanto *CCR* riska darījumos saistībā ar visiem Regulas (ES) Nr. 575/2013 II pielikumā uzskaitītajiem atvasinātajiem instrumentiem vai ilgstošo norēķinu darījumiem, kā definēts tās pašas regulas 272. panta 2. punktā, kuri nav uzskatāmi par VFD. |
| 0090. – 0180. | VFD izmantotais nodrošinājums  Iestādes uzrāda nodrošinājumu (ietverot sākotnējās drošības rezerves un mainīgās drošības rezerves nodrošinājumu, kā arī nodrošinājumu, kas uzrādās kā vērtspapīri VFD), ko izmanto *CCR* riska darījumos, kuri saistīti ar visiem VFD, vai ilgstošo norēķinu darījumā, kas nav uzskatāms par atvasināto instrumentu. |
| 0010., 0020., 0050., 0060., 0090., 0100., 0140., 0150. | Nošķirts  Regulas (ES) Nr. 575/2013 300. panta 1. punkts  Iestādes uzrāda nodrošinājumu, uz kuru attiecas neaizskaramība bankrota gadījumā, kā definēts Regulas (ES) Nr. 575/2013 300. panta 1. punktā, kas turpmāk sadalīti nodrošinājumā, kurš uzrādās kā sākotnējā vai mainīgās drošības rezerve. |
| 0030., 0040., 0070., 0080., 0110., 0120., 0130., 0160., 0170., 0180. | Nenošķirts  Regulas (ES) Nr. 575/2013 300. panta 1. punkts  Iestādes uzrāda nodrošinājumu, uz kuru neattiecas neaizskaramība bankrota gadījumā, kā definēts Regulas (ES) Nr. 575/2013 300. panta 1. punktā, kas turpmāk sadalīts kā sākotnējā vai mainīgā drošības rezerve vai VFD vērtspapīrs. |
| 0010., 0030., 0050., 0070., 0090., 0110., 0140., 0160. | Sākotnējā drošības rezerve  Regulas (ES) Nr. 575/2013 4. panta 1. punkta 140) apakšpunkts.  Iestādes uzrāda saņemtā vai sniegtā nodrošinājuma patiesās vērtības kā sākotnējo drošības rezervi (definēts Regulas (ES) Nr. 575/2013 4. panta 1. punkta 140) apakšpunktā). |
| 0020., 0040., 0060., 0080., 0100., 0120., 0150., 0170. | Mainīgā drošības rezerve  Iestādes uzrāda saņemtā vai sniegtā nodrošinājuma patiesās vērtības kā mainīgo drošības rezervi. |
| 0130., 0180. | VFD nodrošinājums  Iestādes uzrāda nodrošinājuma patiesās vērtības kā vērtspapīrus VFD (piem., vērtspapīru pozīcija VFD, kas ir saņemta attiecībā uz 0130. sleju vai iesniegta attiecībā uz 0180. sleju). |

|  |  |
| --- | --- |
| **Rindas** | |
| 0010.–0080. | Nodrošinājuma veids  Sadalījums pa dažādiem nodrošinājuma veidiem |

* + 1. C 34.09 - Kredītu atvasinātie instrumenti
       1. Norādes par konkrētām pozīcijām

|  |  |
| --- | --- |
| **Slejas** | |
| 0010.–0040. | KREDĪTU ATVASINĀTO INSTRUMENTU AIZSARDZĪBA  Iegādātā vai pārdotā kredītu atvasināto instrumentu aizsardzība |
| 0010., 0020. | NOSACĪTĀS SUMMAS  Atvasināto instrumentu nosacīto summu kopsumma pirms savstarpējo prasījumu ieskaita, dalījumā pa produkta veidiem |
| 0030., 0040. | PATIESĀS VĒRTĪBAS  Patieso vērtību summa, kas sadalīta pēc iegādātās aizsardzības un pārdotās aizsardzības |

|  |  |
| --- | --- |
| **Rindas** | |
| 0010.–0050. | Produkta veids  Sadalījums pēc kredītu atvasināto instrumentu produkta veida |
| 0060. | Kopā  Visu produkta veidu summa |
| 0070., 0080. | Patiesās vērtības  Patiesās vērtības dalījumā pa produkta veidiem, kā arī aktīviem (pozitīvas patiesās vērtības) un saistībām (negatīvas patiesās vērtības) |

* + 1. C 34.10. - Riska darījumi ar *CCP*
       1. Vispārīgas piezīmes

132. Iestādes uzrāda informāciju par riska darījumiem ar *CCP*, t. i., līgumus un darījumus, kas uzskaitīti Regulas (ES) Nr. 575/2013 301. panta 1. punktā tik ilgi, kamēr tie nav nokārtoti ar *CCP*, un riska darījumus no ar *CCP* saistītiem darījumiem saskaņā ar minētās regulas 300. panta 2. punktu, attiecībā uz kuriem pašu kapitāla prasības tiek aprēķinātas saskaņā ar minētās regulas Trešās daļas II sadaļas 6. nodaļas 9. iedaļu.

* + - 1. Norādes par konkrētām pozīcijām

|  |  |
| --- | --- |
| **Slejas** | |
| 0010. | RISKA DARĪJUMU VĒRTĪBA  Riska darījumu vērtība darījumiem, uz kuriem attiecas Regulas (ES) Nr. 575/2013 Trešās daļas II sadaļas 6. nodaļas 9. iedaļas darbības joma, kas aprēķināta saskaņā ar attiecīgajām metodēm, kas izklāstītas šajā nodaļā un jo īpaši 9. iedaļā.  Uzrādītā riska darījumu vērtība ir summa, kas ir būtiska pašu kapitāla prasību aprēķināšanai saskaņā ar Regulas (ES) Nr. 575/2013 Trešās daļas II sadaļas 6. nodaļas 9. iedaļu, ņemot vērā minētās regulas 497. pantā noteiktās prasības minētajā pantā noteiktā pārejas perioda laikā.  Riska darījums var būt tirdzniecības riska darījums, kā definēts Regulas (ES) Nr. 575/2013 4. panta 1. punkta 91) apakšpunktā. |
| 0020. | RISKA DARĪJUMU RISKA SVĒRTĀS VĒRTĪBAS  Riska darījumu riska svērto vērtību summas, kas noteiktas saskaņā ar Regulas (ES) Nr. 575/2013 Trešās daļas II sadaļas 6. nodaļas 9. iedaļu, ņemot vērā minētās regulas 497. pantā noteiktās prasības minētajā pantā noteiktā pārejas perioda laikā. |

|  |  |
| --- | --- |
| **Rindas** | |
| 0010.–0100. | Atbilstīgi *CCP* (*QCCP*)  Atbilstīgs centrālais darījumu partneris jeb “*QCCP*”, kā noteikts Regulas (ES) Nr. 575/2013 4. panta 1. punkta 88) apakšpunktā. |
| 0070., 0080.  0170., 0180. | Sākotnējā drošības rezerve  Sk. norādes attiecībā uz C 34.08. veidni.  Šīs veidnes nolūkā sākotnējā drošības rezerve neietver iemaksas *CCP* attiecībā uz savstarpēji sadalītiem zaudējumu dalīšanas mehānismiem (t.i., gadījumos, ja *CCP* izmanto sākotnējo drošības rezervi, lai savstarpēji sadalītu zaudējumus starp tīrvērtes dalībniekiem, to uzskaita kā saistību neizpildes fonda riska darījumu). |
| 0090., 0190. | Priekšfinansētās iemaksas saistību neizpildes fondā  Regulas (ES) Nr. 575/2013 308. un 309. pants; saistību neizpildes fonds, kā definēts Regulas (ES) Nr. 575/2013 4. panta 1. punkta 89) apakšpunktā; iemaksa *CCP* saistību neizpildes fondā, ko veic iestāde. |
| 0100., 0200. | Iepriekš nefinansētās iemaksas saistību neizpildes fondā  Regulas (ES) Nr. 575/2013 309. un 310. pants; saistību neizpildes fonds, kā definēts Regulas (ES) Nr. 575/2013 4. panta 1. punkta 89) apakšpunktā;  Iestādes uzrāda iemaksas, kuras iestāde, kas darbojas kā tīrvērtes dalībnieks, ir līgumā apņēmusies iemaksāt *CCP* pēc tam, kad *CCP* ir pilnībā izmantojis saistību neizpildes fondu, lai segtu zaudējumus, kas tam radušies pēc viena vai vairāku tā tīrvērtes dalībnieku saistību neizpildes. |
| 0070., 0170. | Nošķirts  Sk. norādes attiecībā uz C 34.08. veidni. |
| 0080., 0180. | Nenošķirts  Sk. norādes attiecībā uz C 34.08. veidni. |

* + 1. C 34.11. - Riska darījumu riska svērto vērtību (*RWEA*) plūsmu pārskats par *CCR* riska darījumiem saskaņā ar IMM
       1. Vispārīgas piezīmes

133. Iestādes, kas izmanto IMM, lai aprēķinātu riska darījumu riska svērtās vērtības visiem vai daļai no to *CRR* riska darījumiem saskaņā ar Regulas (ES) Nr. 575/2013 Trešās daļas II sadaļas 6. nodaļu, neatkarīgi no kredītriska pieejas, kas izmantota, lai noteiktu atbilstošos riska svērumus, šajā veidnē uzrāda plūsmu pārskatus, kas paskaidro izmaiņas atvasināto instrumentu un VFD riska darījumu riska svērtajā vērtībā, uz kuriem attiecas IMM tvērums, nodalot galvenos iemeslus un pamatojoties uz pamatotām aplēsēm.

134. Iestādes, kuras sniedz informāciju šajā veidnē ik ceturksni, aizpilda tikai 0010. sleju. Iestādes, kuras sniedz informāciju šajā veidnē reizi gadā, aizpilda tikai 0020. sleju.

135. Šī veidne izslēdz riska darījumu riska svērtās vērtības attiecībā uz riska darījumiem ar centrālo darījumu partneri (Regulas (ES) Nr. 575/2013 Trešās daļas II sadaļas 6. nodaļas 9. iedaļa).

* + - 1. Norādes par konkrētām pozīcijām

|  |  |
| --- | --- |
| **Slejas** | |
| 0010., 0020. | RISKA DARĪJUMU RISKA SVĒRTĀS VĒRTĪBAS  Riska darījumu riska svērtās vērtības, kā definēts Regulas (ES) Nr. 575/2013 92. panta 3. punktā, pozīcijām, kuru riska pakāpes aplēš, pamatojoties uz prasībām, kas noteiktas minētās regulas Trešās daļas II sadaļas 2. un 3. nodaļā, un attiecībā uz kurām iestādei ir atļauts aprēķināt riska darījuma vērtību, izmantojot IMM saskaņā ar minētās regulas Trešās daļas II sadaļas 6. nodaļas 6. iedaļu.  Ņem vērā MVU un infrastruktūras atbalsta faktorus, kas minēti Regulas (ES) Nr. 575/2013 501. pantā un 501.a pantā. |

|  |  |
| --- | --- |
| **Rindas** | |
| 0010. | Riska darījumu riska svērtās vērtības iepriekšējā pārskata perioda beigās  Riska darījumu riska svērtās vērtības *CCR* riska darījumiem pēc IMM iepriekšējā pārskata perioda beigās |
| 0020. | Aktīvu apmērs  Izmaiņas (pozitīvas vai negatīvas) riska darījumu riska svērtajā vērtībā saistībā ar izmaiņām portfeļu apjomā un sastāvā, kas izriet no ierastās darījumdarbības (ietverot jaunu darījumu veidošanu un riska darījumus, kuriem beidzas termiņš), bet izslēdzot portfeļu apjoma izmaiņas, kuru iemesls ir sabiedrību iegāde un atsavināšana. |
| 0030. | Darījuma partneru kredītkvalitāte  Izmaiņas (pozitīvas vai negatīvas) riska darījumu riska svērtajā vērtībā saistībā ar izmaiņām iestādes darījuma partneru novērtētās kvalitātes izmaiņās, kā novērtēts saskaņā ar kredītriska regulējumu, neatkarīgi no iestādes izmantotās pieejas. Šī rinda ietver arī potenciālās riska darījumu riska svērtās vērtības izmaiņas saistībā ar IRB modeļiem, ja iestāde izmanto IRB pieeju. |
| 0040. | Modeļu atjauninājumi (tikai attiecībā uz IMM)  Izmaiņas (pozitīvas vai negatīvas) riska darījumu riska svērtajā vērtībā saistībā ar modeļa īstenošanu, izmaiņām modeļa tvērumā vai jebkuras izmaiņas, ar kurām paredzēts novērst modeļa nepilnības.  Šī rinda attiecas tikai uz izmaiņām IMM modelī. |
| 0050. | Metodika un politika (tikai IMM)  Izmaiņas (pozitīvas vai negatīvas) riska darījumu riska svērtajā vērtībā saistībā ar metodikas izmaiņām aprēķinos, kuras izraisījušas regulatīvās politikas izmaiņas, piemēram, jauni regulējumi (tikai IMM modelī) |
| 0060. | Iegāde un atsavināšana  Izmaiņas (pozitīvas vai negatīvas) riska darījumu riska svērtajā vērtībā, ko izraisījušas izmaiņas portfeļa apjomā, kuru iemesls ir sabiedrību iegāde un atsavināšana. |
| 0070. | Ārvalstu valūtas kursa svārstības  Izmaiņas (pozitīvas vai negatīvas) riska darījumu riska svērtajā vērtībā saistībā ar izmaiņām, kas radušās ārvalstu valūtu pārrēķināšanas svārstību rezultātā. |
| 0080. | Citi  Šo kategoriju izmanto, lai uzrādītu izmaiņas (pozitīvas vai negatīvas) riska darījumu riska svērtajā vērtībā, kuras nevar attiecināt uz iepriekš minētajām kategorijām. |
| 0090. | Riska darījumu riska svērtā vērtība kārtējā pārskata perioda beigās  Riska darījumu riska svērtās vērtības *CCR* riska darījumiem pēc IMM kārtējā pārskata perioda beigās |