LV

II PIELIKUMS

“II PIELIKUMS

**NORĀDES PĀRSKATU SNIEGŠANAI PAR PAŠU KAPITĀLU UN PAŠU KAPITĀLA PRASĪBĀM**

(…)

## II DAĻA. NORĀDĪJUMI SAISTĪBĀ AR VEIDNI

(…)

5. Tirgus riska veidnes

158. Šīs norādes attiecas uz veidnēm, kurās uzrāda pašu kapitāla prasību aprēķinu saskaņā ar standartizēto pieeju attiecībā uz ārvalstu valūtas risku (MKR SSA FX), preču risku (MKR SSA COM) procentu likmju risku (MKR SSA TDI, MKR SSA SEC, MKR SSA CTP) un kapitāla vērtspapīru risku (MKR SSA EQU). Papildus tam šajā daļā ir iekļautas norādes par pārskatu sniegšanu attiecībā uz pašu kapitāla prasību aprēķinu saskaņā ar iekšējo modeļu pieeju (MKR IM).

159. Tirgotu parāda instrumentu vai kapitāla vērtspapīru (vai parāda vai kapitāla vērtspapīru atvasināto instrumentu) pozīcijas risku sadala divos komponentos, lai aprēķinātu kapitālu, kas pret to vajadzīgs. Pirmais komponents ir tā konkrētā riska daļa – minētais risks, kura cēlonis ir cenu izmaiņas attiecīgajā instrumentā tā emitenta dēļ, vai, atvasināta instrumenta gadījumā, to pamatā esošā instrumenta emitenta dēļ. Otrais komponents ir pozīcijas vispārējais risks – minētais risks, kura cēlonis ir cenu izmaiņas instrumentā procentu likmju līmeņa izmaiņu dēļ (ja tas ir tirgojams parāda dokuments vai parāda atvasinātais instruments), vai lielu kapitāla tirgus pārmaiņu dēļ (ja tas ir pašu kapitāls vai kapitāla vērtspapīru atvasinātais instruments), kas nav saistīts ar atsevišķu vērtspapīru īpašām iezīmēm. Konkrētiem instrumentiem piemērotās procedūras un savstarpējo prasījumu ieskaita procedūras ir atrodamas Regulas (ES) Nr. 575/2013 326.–333. pantā.

5.1. C 18.01 — Tirgus risks: Vienkāršotā standartizētā pieeja attiecībā uz pozīcijas riskiem tirgotajos parāda instrumentos (MKR SSA TDI)

5.1.1. Vispārīgas piezīmes

160. Šajā veidnē atspoguļo pozīcijas un saistītās pašu kapitāla prasības attiecībā uz pozīcijas riskiem tirgotiem parāda instrumentiem saskaņā ar standartizēto pieeju (Regulas (ES) Nr. 575/2013 325. panta 2. punkta a) apakšpunkts). Rindās ir ņemti vērā dažādie riski un saskaņā ar Regulu (ES) Nr. 575/2013 pieejamās metodes. Specifiskais risks, kas saistīts ar riska darījumiem, kuri iekļauti MKR SSA SEC un MKR SSA *CTP*, ir jāuzrāda tikai MKR SSA TDI kopējā veidnē. Šajās veidnēs uzrādītās pašu kapitāla prasības pārnes attiecīgi uz 0325;0060 šūnu (vērtspapīrošana) un 0330;0060 šūnu (*CTP*).

161. Veidne ir jāaizpilda atsevišķi par posteni “Kopā”, kā arī par iepriekš noteiktu sarakstu ar šādām valūtām: EUR, ALL, BGN, CZK, DKK, EGP, GBP, HUF, ISK, JPY, MKD, NOK, PLN, RON, RUB, RSD, SEK, CHF, TRY, UAH, USD un par vienu atsevišķu veidni ar visām citām valūtām.

5.1.2. Norādes par konkrētām pozīcijām

|  |  |
| --- | --- |
| **Slejas** | |
| 0010.–0020. | **VISAS POZĪCIJAS (GARĀS UN ĪSĀS)**  Regulas (ES) Nr. 575/2013 102. pants un 105. panta 1. punkts. Šīs ir bruto pozīcijas, kurām nav veikts savstarpējo prasījumu ieskaits pa instrumentiem, bet kuras neietver sākotnējās izvietošanas pozīcijas, uz ko pieteikušies vai kam pakārtotu sākotnējo izvietošanu veic trešās puses, saskaņā ar Regulas (ES) Nr. 575/2013 345. panta 1. punkta pirmās daļas pirmo teikumu. Attiecībā uz atšķirību starp garajām un īsajām pozīcijām, kas arī ir piemērojamas šīm bruto pozīcijām, sk. Regulas (ES) Nr. 575/2013 328. panta 2. punktu. |
| 0030.–0040. | **NETO POZĪCIJAS (GARĀS UN ĪSĀS)**  Regulas (ES) Nr. 575/2013 327. līdz 329. pants un 334. pants. Attiecībā uz atšķirību starp garajām un īsajām pozīcijām, sk. Regulas (ES) Nr. 575/2013 328. panta 2. punktu. |
| 0050. | **POZĪCIJAS, UZ KURĀM ATTIECAS KAPITĀLA PRASĪBA**  Tās neto pozīcijas, uz kurām saskaņā ar dažādajām pieejām, kas aplūkotas Regulas (ES) Nr. 575/2013 Trešās daļas IV sadaļas 2. nodaļā, attiecas kapitāla prasība. |
| 0060. | **PAŠU KAPITĀLA PRASĪBAS PIRMS MĒROGOŠANAS KOEFICIENTU PIEMĒROŠANAS**  Pašu kapitāla prasība jebkurai attiecīgajai pozīcijai saskaņā ar Regulas (ES) Nr. 575/2013 Trešās daļas IV sadaļas 2. nodaļu pirms minētās regulas 325. panta 2. punkta a) apakšpunkta i) punktā un d) apakšpunktā noteikto mērogošanas koeficientu piemērošanas. |
| 0070. | **KOPĒJĀ RISKA DARĪJUMU VĒRTĪBA**  Regulas (ES) Nr. 575/2013 92. panta 4. punkta b) apakšpunkta i) punkts.  Rezultāts, ko iegūst, pašu kapitāla prasību reizinot ar 12,5 saskaņā ar Regulas (ES) Nr. 575/2013 92. panta 6. punkta b) apakšpunktu un ar piemērojamo mērogošanas koeficientu saskaņā ar minētās regulas 325. panta 2. punkta a)apakšpunkta i) punktu un d) apakšpunktu. |

|  |  |
| --- | --- |
| **Rindas** | |
| 0010.–0350. | **TIRGOTI PARĀDA INSTRUMENTI TIRDZNIECĪBAS PORTFELĪ**  Pozīcijas tirgotos parāda instrumentos tirdzniecības portfelī un to atbilstīgās pašu kapitāla prasības attiecībā uz pozīcijas risku saskaņā ar Regulas (ES) Nr. 575/2013 92. panta 4. punkta b) apakšpunkta i) punktu un Regulas (ES) Nr. 575/2013 Trešās daļas IV sadaļas 2. nodaļu uzrāda atkarībā no riska kategorijas, termiņa un izmantotās pieejas. |
| 0011. | **VISPĀRĒJAIS RISKS.** |
| 0012. | **Atvasinātie instrumenti**  Atvasinātie instrumenti, kas iekļauti tirdzniecības portfeļa pozīciju procentu likmes riska aprēķināšanā, attiecīgā gadījumā ņemot vērā Regulas (ES) Nr. 575/2013 328.–331. pantu. |
| 0013. | **Citi aktīvi un saistības**  Instrumenti, kas nav atvasinātie instrumenti un kas ietverti tirdzniecības portfeļa pozīciju procentu likmju riska aprēķinā. |
| 0020.–0200. | **TERMIŅA METODE**  Pozīcijas tirgotos parāda instrumentos, kam piemēro termiņa metodi, kā minēts Regulas (ES) Nr. 575/2013 339. panta 1.–8. punktā, un to atbilstīgās pašu kapitāla prasības, kas aprēķinātas saskaņā ar Regulas (ES) Nr. 575/2013 339. panta 9. punktu. Pozīciju sadala 1., 2. un 3. zonā, un minētās zonas sadala pēc instrumentu termiņiem. |
| 0210.–0240. | **VISPĀRĒJAIS RISKS. ILGUMA METODE**  Pozīcijas tirgotos parāda instrumentos, kam piemēro ilguma metodi, kā minēts Regulas (ES) Nr. 575/2013 340. panta 1.–6. punktā, un to atbilstīgās pašu kapitāla prasības, kas aprēķinātas saskaņā ar Regulas (ES) Nr. 575/2013 340. panta 7. punktu. Pozīciju sadala 1., 2. un 3. zonā. |
| 0250. | **SPECIFISKAIS RISKS**  0251., 0325. un 0330. rindā uzrādīto vērtību summa.  Pozīcijas tirgotos parāda instrumentos, kam piemēro īpašās riska kapitāla prasības un to attiecīgās kapitāla prasības saskaņā ar Regulas (ES) Nr. 575/2013 92. panta 4. punkta b) apakšpunktu un 335. pantu, 336. panta 1., 2. un 3. punktu un 337. un 338. pantu. Jāņem vērā arī Regulas (ES) Nr. 575/2013 327. panta 1. punkta pēdējais teikums. |
| 0251.–0321. | **Pašu kapitāla prasība parāda instrumentiem, kas nav vērtspapīrošanas pozīcijas**  260.–321. rindā uzrādīto vērtību summa.  Ārēji nevērtētu n-tā saistību nepildīšanas gadījuma kredīta atvasināto instrumentu pašu kapitāla prasību aprēķina, saskaitot atsauces sabiedrību riska svērumus (Regulas (ES) Nr. 575/2013 332. panta 1. punkta e) apakšpunkts un Regulas (ES) Nr. 575/2013 332. panta 1. punkta otrā daļa – “caurskatīšana”). Ārēji novērtētus n-tā saistību nepildīšanas gadījuma kredīta atvasinātos instrumentus (Regulas (ES) Nr. 575/2013 332. panta 1. punkta trešā daļa) atsevišķi uzrāda 321. rindā.  Informācijas sniegšana par pozīcijām, kurām piemēro Regulas (ES) Nr. 575/2013 336. panta 3. punktu: Pastāv īpaša procedūra attiecībā uz obligācijām, kas ir atbilstīgas, lai tām saskaņā ar Regulas (ES) Nr. 575/2013 129. panta 3. punktu piemērotu 10 % riska svērumu banku portfelī (segtās obligācijas). Īpašās pašu kapitāla prasības ir puse no Regulas (ES) Nr. 575/2013 336. panta 1. tabulā minētās otrās kategorijas procentu attiecības. Minētās pozīcijas ir jāiedala 0280.-0300. rindā atbilstoši atlikušajam laikam līdz beigu termiņam.  Ja procentu likmju pozīciju vispārējo risku ierobežo ar kredītu atvasināto instrumentu, tad piemēro Regulas (ES) Nr. 575/2013 346. un 347. pantu. |
| 0325. | **Pašu kapitāla prasība vērtspapīrošanas instrumentiem**  Kopējā pašu kapitāla prasības, kas uzrādītas MKR SSA SEC veidnes 0601. slejā. Minētās kopējās pašu kapitāla prasības uzrāda tikai MKR SSA TDI kopējā līmenī. |
| 0330. | **Pašu kapitāla prasība korelācijas tirdzniecības portfelim**  Kopējā pašu kapitāla prasības, kas uzrādītas MKR SSA CTP veidnes 0450. slejā. Minētās kopējās pašu kapitāla prasības uzrāda tikai MKR SSA TDI kopējā līmenī. |
| 0350.–0390. | PAPILDU PRASĪBAS ATTIECĪBĀ UZ IESPĒJAS LĪGUMIEM (RISKI, KAS NAV DELTA RISKI)  Regulas (ES) Nr. 575/2013 329. panta 3. punkts.  Papildu prasības attiecībā uz iespējas līgumiem, kas saistīti ar riskiem, kuri nav delta riski, uzrāda sadalījumā pa šim aprēķinam izmantotajām metodēm. |

5.2. C 19.01. — Tirgus risks: Vienkāršota standartizētā pieeja attiecībā uz vērtspapīrošanas specifisko risku (MKR SSA SEC)

5.2.1. Vispārīgas piezīmes

162. Šajā veidnē pieprasīta informācija par pozīcijām (visām/neto un garajām/īsajām) un saistītajām pašu kapitāla prasībām attiecībā uz vērtspapīrošanas /atkārtotās vērtspapīrošanas pozīcijas riska specifisko riska komponentu tirdzniecības portfelī (neatbilst korelācijas tirdzniecības portfelim) saskaņā ar standartizēto pieeju.

163. MKR SSA SEC veidnē ir sniegtas pašu kapitāla prasības tikai attiecībā uz vērtspapīrošanas pozīciju specifisko risku saskaņā ar Regulas (ES) Nr. 575/2013 335. pantu saistībā ar 337. pantu. Ja vērtspapīrošanas pozīciju risks tirdzniecības portfelī ir ierobežots ar kredītu atvasinātajiem instrumentiem, piemēro Regulas (ES) Nr. 575/2013 346. un 347. pantu. Visām tirdzniecības portfeļa pozīcijām ir tikai viena veidne neatkarīgi no pieejas, ko iestādes piemēro, lai noteiktu katras pozīcijas riska svērumu saskaņā ar Regulas (ES) Nr. 575/2013 Trešās daļas II sadaļas 5. nodaļu. Pašu kapitāla prasības attiecībā uz minēto pozīciju vispārējo risku uzrāda MKR SSA TDI vai MKR IM veidnē.

164. Pozīcijas, kam piemēro 1 250 % riska svērumu, var alternatīvi atskaitīt no pirmā līmeņa pamata kapitāla (sk. Regulas (ES) Nr. 575/2013 244. panta 1. punkta b) apakšpunktu, 245. panta 1. punkta b) apakšpunktu un 253. pantu). Šādā gadījumā minētās pozīcijas ir jāuzrāda CA1 0460. rindā.

5.2.2. Norādes par konkrētām pozīcijām

|  |  |
| --- | --- |
| **Slejas** | |
| 0010.–0020. | **VISAS POZĪCIJAS (GARĀS UN ĪSĀS)**  Regulas (ES) Nr. 575/2013 102. pants un 105. panta 1. punkts saistībā ar minētās regulas 337. pantu (vērtspapīrošanas pozīcijas). Attiecībā uz atšķirību starp garajām un īsajām pozīcijām, kas arī ir piemērojamas šīm bruto pozīcijām, sk. Regulas (ES) Nr. 575/2013 328. panta 2. punktu. |
| 0030.–0040. | (-) POZĪCIJAS, KAS ATSKAITĪTAS NO PAŠU KAPITĀLA **(GARĀS UN ĪSĀS)**  Regulas (ES) Nr. 575/2013 244. panta 1. punkta b) apakšpunkts, 245. panta 1. punkta b) apakšpunkts un 253. pants. |
| 0050.–0060. | NETO POZĪCIJAS **(GARĀS UN ĪSĀS)**  Regulas (ES) Nr. 575/2013 328., 327, 329. un 334. pants. Attiecībā uz atšķirību starp garajām un īsajām pozīcijām, sk. Regulas (ES) Nr. 575/2013 328. panta 2. punktu. |
| 0061.–0104. | **NETO POZĪCIJU SADALĪJUMS PA RISKA SVĒRUMIEM**  Regulas (ES) Nr. 575/2013 259. līdz 262. pants, 263. panta 1. un 2. tabula, 264. panta 3. un 4. tabula un 266. pants.  Sadalījumu veic atsevišķi garajām un īsajām pozīcijām. |
| 0402.–0406. | **NETO POZĪCIJU SADALĪJUMS PA PIEEJĀM**  Regulas (ES) Nr. 575/2013 254. pants |
| 0402. | **Uz iekšējiem reitingiem balstītā vērtspapīrošanas pieeja (*SEC-IRBA*)**  Regulas (ES) Nr. 575/2013 259. un 260. pants. |
| 0403. | **Standartizētā vērtspapīrošanas pieeja (*SEC-SA*)**  Regulas (ES) Nr. 575/2013 261. un 262. pants. |
| 0404. | **Uz ārējiem reitingiem balstītā vērtspapīrošanas pieeja (*SEC-ERBA*)**  Regulas (ES) Nr. 575/2013 263. un 264. pants. |
| 0405. | **IEKŠĒJĀ NOVĒRTĒJUMA PIEEJA**  Regulas (ES) Nr. 575/2013 254. pants, 265. pants un 266. panta 5. punkts. |
| 0900. | **ĪPAŠA PROCEDŪRA ATBILSTĪGAS INRD VĒRTSPAPĪROŠANAS AUGSTĀKAS PRIORITĀTES LAIDIENIEM**  Regulas (ES) Nr. 575/2013 269.a panta 3. punkts. |
| 0406. | **CITS (*RW* = 1 250 %)**  Regulas (ES) Nr. 575/2013 254. panta 7. punkts |
| 0530.–0540. | **VISPĀRĒJĀ IETEKME (KOREKCIJA) REGULAS (ES) 2017/2402 2. NODAĻAS PĀRKĀPUMA DĒĻ**  Regulas (ES) Nr. 575/2013 270.a pants. |
| 0570. | **PIRMS MAKSIMĀLĀS ROBEŽVĒRTĪBAS**  Regulas (ES) Nr. 575/2013 337. pants, neņemot vērā minētās regulas 335. pantu, kas iestādei ļauj noteikt maksimālo robežvērtību produkta svērumam un neto pozīcijai maksimāli iespējamā ar saistību nepildīšanas risku saistītā zaudējuma līmenī. |
| 0601. | **PĒC MAKSIMĀLĀS ROBEŽVĒRTĪBAS/KOPĒJO PAŠU KAPITĀLA PRASĪBU PIEMĒROŠANAS PIRMS MĒROGOŠANAS KOEFICIENTA PIEMĒROŠANAS**  Regulas (ES) Nr. 575/2013 337. pants, ņemot vērā minētās regulas 335. pantā paredzēto rīcības brīvību. |

|  |  |
| --- | --- |
| **Rindas** | |
| 0010. | KOPĒJĀ RISKA DARĪJUMU VĒRTĪBA  Nenokārtotu (tirdzniecības portfelī turētu) vērtspapīrošanas un atkārtotas vērtspapīrošanas darījumu kopsumma, ko uzrāda iestāde, kura ir iniciatora vai ieguldītāja, vai sponsora lomā(-s). |
| 0040., 0070. un 0100. | VĒRTSPAPĪROŠANAS POZĪCIJAS  Regulas (ES) Nr. 575/2013 4. panta 1. punkta 62) apakšpunkts. |
| 0020., 0050., 0080. un 0110. | ATKĀRTOTAS VĒRTSPAPĪROŠANAS POZĪCIJAS  Regulas (ES) Nr. 575/2013 4. panta 1. punkta 64) apakšpunkts. |
| 0041., 0071. un 0101. | NO KĀ: ATBILSTĪGA, LAI TAI PIEMĒROTU DIFERENCIĒTU PIEEJU ATTIECĪBĀ UZ KAPITĀLU  Tādu vērtspapīrošanas pozīciju kopējā summa, kas atbilst Regulas (ES) Nr. 575/2013 243. pantā vai minētās regulas 270. pantā noteiktajiem kritērijiem un kas tāpēc ir atbilstīgas, lai tām piemērotu diferencētu kapitāla režīmu. |
| 0030.–0050. | INICIATORS  Regulas (ES) Nr. 575/2013 4. panta 1. punkta 13) apakšpunkts. |
| 0060.–0080. | IEGULDĪTĀJS  Kredītiestāde, kas vērtspapīrošanas darījumā tur vērtspapīrošanas pozīcijas un kas nav ne šā darījuma iniciators, ne sponsors vai sākotnējais aizdevējs. |
| 0090.–0110. | SPONSORS  Regulas (ES) Nr. 575/2013 4. panta 1. punkta 14) apakšpunkts.  Sponsors, kas arī vērtspapīro savus pašu aktīvus, iniciatora rindās norāda informāciju par saviem pašu vērtspapīrotajiem aktīviem. |

5.3. C 20.01. — Tirgus risks: Vienkāršotā standartizētā pieeja attiecībā uz korelācijas tirdzniecības portfeļa pozīciju specifisko risku (MKR SSA CTP)

5.3.1. Vispārīgas piezīmes

165. Šajā veidnē pieprasīta informācija par korelācijas tirdzniecības portfeļa (KTP) pozīcijām (kas ietver vērtspapīrošanu, n-tā saistību nepildīšanas gadījuma kredītu atvasinātos instrumentus un citas KTP pozīcijas, kas iekļautas saskaņā ar Regulas (ES) Nr. 575/2013 338. panta 3. punktu) un attiecīgajām pašu kapitāla prasībām saskaņā ar standartizēto pieeju.

166. MKR SSA CTP veidnē ir uzrādītas pašu kapitāla prasības tikai attiecībā uz KTP pozīciju specifisko risku saskaņā ar Regulas (ES) Nr. 575/2013 335. pantu saistībā ar 338. panta 2. un 3. punktu. Ja KTP pozīciju risks tirdzniecības portfelī ir ierobežots ar kredītu atvasinātajiem instrumentiem, piemēro Regulas (ES) Nr. 575/2013 346. un 347. pantu. Visām tirdzniecības portfeļa KTP pozīcijām ir tikai viena veidne neatkarīgi no pieejas, ko iestādes piemēro, lai noteiktu katras pozīcijas riska svērumu saskaņā ar Regulas (ES) Nr. 575/2013 Trešās daļas II sadaļas 5. nodaļu. Pārskatu par pašu kapitāla prasībām attiecībā uz šo pozīciju vispārējo risku sniedz MKR SSA TDI vai MKR IM veidnē.

167. Veidne atdala vērtspapīrošanas pozīcijas, n-tās saistību nepildīšanas gadījuma kredītu atvasinātos instrumentus un citas KTP pozīcijas. Vērtspapīrošanas pozīcijas vienmēr uzrāda 0030., 0060. vai 0090. rindā (atkarībā no iestādes lomas vērtspapīrošanā). N-tās saistību nepildīšanas gadījuma kredītu atvasinātos instrumentus vienmēr uzrāda 0110. rindā. “Citas KTP pozīcijas” ir tādas pozīcijas, kas nav ne vērtspapīrošanas pozīcijas, ne n-tā saistību nepildīšanas gadījuma kredītu atvasinātie instrumenti (sk. Regulas (ES) Nr. 575/2013 338. panta 3. punktu), bet tās ir tieši “saistītas” (riska ierobežošanas nolūkā) ar vienu no šīm divām pozīcijām.

168. Pozīcijas, kam piemēro 1 250 % riska svērumu, var alternatīvi atskaitīt no pirmā līmeņa pamata kapitāla (sk. Regulas (ES) Nr. 575/2013 244. panta 1. punkta b) apakšpunktu, 245. panta 1. punkta b) apakšpunktu un 253. pantu). Šādā gadījumā minētās pozīcijas ir jāuzrāda CA1 0460. rindā.

5.3.2. Norādes par konkrētām pozīcijām

|  |  |
| --- | --- |
| **Slejas** | |
| 0010.–0020. | VISAS POZĪCIJAS (GARĀS UN ĪSĀS)  Regulas (ES) Nr. 575/2013 102. pants un 105. panta 1. punkts saistībā ar minētās regulas 338. panta 2. un 3. punktu (pozīcijas, kas piešķirtas korelācijas tirdzniecības portfelim).  Attiecībā uz atšķirību starp garajām un īsajām pozīcijām, kas arī ir piemērojamas šīm bruto pozīcijām, sk. Regulas (ES) Nr. 575/2013 328. panta 2. punktu. |
| 0030.–0040. | (−) POZĪCIJAS, KAS ATSKAITĪTAS NO PAŠU KAPITĀLA (GARĀS UN ĪSĀS)  Regulas (ES) Nr. 575/2013 253. pants |
| 0050.–0060. | NETO POZĪCIJAS (GARĀS UN ĪSĀS)  Regulas (ES) Nr. 575/2013 327., 328., 329. un 334. pants.  Attiecībā uz atšķirību starp garajām un īsajām pozīcijām, sk. Regulas (ES) Nr. 575/2013 328. panta 2. punktu. |
| 0071.–0097. | NETO POZĪCIJU SADALĪJUMS PA RISKA SVĒRUMIEM  Regulas (ES) Nr. 575/2013 259. līdz 262. pants, 263. panta 1. un 2. tabula, 264. panta 3. un 4. tabula un 266. pants. |
| 0402.–0406. | **NETO POZĪCIJU SADALĪJUMS PA PIEEJĀM**  Regulas (ES) Nr. 575/2013 254. pants |
| 0402. | **Uz iekšējiem reitingiem balstītā vērtspapīrošanas pieeja (*SEC-IRBA*)**  Regulas (ES) Nr. 575/2013 259. un 260. pants. |
| 0403. | **Standartizētā vērtspapīrošanas pieeja (*SEC-SA*)**  Regulas (ES) Nr. 575/2013 261. un 262. pants. |
| 0404. | **Uz ārējiem reitingiem balstītā vērtspapīrošanas pieeja (*SEC-ERBA*)**  Regulas (ES) Nr. 575/2013 263. un 264. pants. |
| 0405. | **IEKŠĒJĀ NOVĒRTĒJUMA PIEEJA**  Regulas (ES) Nr. 575/2013 254. un 265. pants un 266. panta 5. punkts. |
| 0900. | **ĪPAŠA PROCEDŪRA ATBILSTĪGAS INRD VĒRTSPAPĪROŠANAS AUGSTĀKAS PRIORITĀTES LAIDIENIEM**  Regulas (ES) Nr. 575/2013 269.a panta 3. punkts. |
| 0406. | **CITS (*RW* = 1 250 %)**  Regulas (ES) Nr. 575/2013 254. panta 7. punkts |
| 0410.–0420. | PIRMS MAKSIMĀLĀS ROBEŽVĒRTĪBAS — SVĒRTĀS NETO GARĀS/ĪSĀS POZĪCIJAS  Regulas (ES) Nr. 575/2013 338. pants, neņemot vērā minētās regulas 335. pantā paredzēto rīcības brīvību. |
| 0430.–0440. | PĒC MAKSIMĀLĀS ROBEŽVĒRTĪBAS — SVĒRTĀS NETO GARĀS/ĪSĀS POZĪCIJAS  Regulas (ES) Nr. 575/2013 338. pants, ņemot vērā minētās regulas 335. pantā paredzēto rīcības brīvību. |
| 0450. | KOPĒJĀS PAŠU KAPITĀLA PRASĪBAS PIRMS MĒROGOŠANAS KOEFICIENTA PIEMĒROŠANAS  Pašu kapitāla prasību nosaka kā lielāko no i) specifiskā riska prasības, kas būtu piemērojama tikai neto garajām pozīcijām (0430. sleja), vai ii) specifiskā riska prasības, kas būtu piemērojama tikai neto īsajām pozīcijām (0440. sleja). |

|  |  |
| --- | --- |
| **Rindas** | |
| 0010. | KOPĒJĀ RISKA DARĪJUMU VĒRTĪBA  Nenokārtotu (korelācijas tirdzniecības portfelī turētu) pozīciju kopsumma, ko uzrāda iestāde, kura ir iniciatora, ieguldītāja vai sponsora lomā(-s). |
| 0020.–0040. | INICIATORS  Regulas (ES) Nr. 575/2013 4. panta 1. punkta 13) apakšpunkts. |
| 0050.–0070. | IEGULDĪTĀJS  Kredītiestāde, kas vērtspapīrošanas darījumā tur vērtspapīrošanas pozīcijas un kas nav šā darījuma iniciators vai sponsors. |
| 0080.–0100. | SPONSORS  Regulas (ES) Nr. 575/2013 4. panta 1. punkta 14) apakšpunkts.  Sponsors, kas arī vērtspapīro savus pašu aktīvus, iniciatora rindās norāda informāciju par saviem pašu vērtspapīrotajiem aktīviem. |
| 0030, 0060 un 0090 | VĒRTSPAPĪROŠANAS POZĪCIJAS  Korelācijas tirdzniecības portfelī ir ietverta vērtspapīrošana, n-tā saistību nepildīšanas gadījuma kredītu atvasinātie instrumenti un, iespējams, citas riska ierobežošanas pozīcijas, kas atbilst Regulas (ES) Nr. 575/2013 338. panta 2. un 3. punktā noteiktajiem kritērijiem.  Vērtspapīrošanas riska darījumu atvasinātos instrumentus, kas nodrošina proporcionālas tiesības, kā arī pozīcijas, kuras ierobežo KTP pozīciju risku, iekļauj rindā “Citas KTP pozīcijas”. |
| 0110 | N-TĀ SAISTĪBU NEPILDĪŠANAS GADĪJUMA KREDĪTU ATVASINĀTIE INSTRUMENTI  Šeit uzrāda n-tā saistību nepildīšanas gadījuma kredītu atvasinātos instrumentus, kuru risks ierobežots ar n-tā saistību nepildīšanas gadījuma kredīta atvasinātajiem instrumentiem saskaņā ar Regulas (ES) Nr. 575/2013 347. pantu.  Pozīcijas iniciators, ieguldītājs un sponsors nav attiecināms uz n-tā saistību nepildīšanas gadījuma kredītu atvasinātajiem instrumentiem. Līdz ar to n-tā saistību nepildīšanas gadījuma kredītu atvasinātos instrumentus nevar sadalīt tā kā vērtspapīrošanas pozīcijas. |
| 0040., 0070., 0100. un 0120. | CITAS KTP POZĪCIJAS  Ietilpst šādas pozīcijas:   Vērtspapīrošanas riska darījumu atvasinātie instrumenti, kas nodrošina proporcionālas tiesības, kā arī pozīcijas, kuras ierobežo KTP pozīciju risku;   KTP pozīcijas, kuru risks saskaņā ar Regulas (ES) Nr. 575/2013 346. pantu ierobežots ar kredītu atvasinātajiem instrumentiem;   Citas pozīcijas, kas atbilst Regulas (ES) Nr. 575/2013 338. panta 3. punktam. |

5.4. C 21.01. — Tirgus risks: Vienkāršotā standartizētā pieeja attiecībā uz kapitāla vērtspapīru pozīcijas risku (MKR SSA EQU)

5.4.1. Vispārīgas piezīmes

169. Šajā veidnē pieprasīta informācija par pozīcijām un attiecīgajām pašu kapitāla prasībām attiecībā uz kapitāla vērtspapīru pozīcijas risku tirdzniecības portfelī, kam piemērota standartizētās pieejas procedūra.

170. Veidne ir jāaizpilda atsevišķi par posteni “Kopā”, kā arī par statisku, iepriekš noteiktu sarakstu ar šādiem tirgiem: Bulgārija, Čehijas Republika, Dānija, Ēģipte, Ungārija, Islande, Lihtenšteina, Norvēģija, Polija, Rumānija, Zviedrija, Apvienotā Karaliste, Albānija, Japāna, Bijusī Dienvidslāvijas Maķedonijas Republika, Krievijas Federācija, Serbija, Šveice, Turcija, Ukraina, ASV, eurozona, un par vienu atsevišķu veidni ar visiem citiem tirgiem. Šīs pārskatu sniegšanas prasības nolūkā termins “tirgus” saprotams kā “valsts” (izņemot valstis, kas ir eurozonas valstis, sk. Komisijas Deleģēto regulu (ES) Nr. 525/2014[[1]](#footnote-2)).

5.4.2. Norādes par konkrētām pozīcijām

|  |  |
| --- | --- |
| **Slejas** | |
| 0010.–0020. | **VISAS POZĪCIJAS (GARĀS UN ĪSĀS)**  Regulas (ES) Nr. 575/2013 102. pants un 105. panta 1. punkts.  Šīs ir bruto pozīcijas, kurām nav veikts savstarpējo prasījumu ieskaits pa instrumentiem, bet kuras neietver sākotnējās izvietošanas pozīcijas, uz ko pieteikušies vai kam pakārtotu sākotnējo izvietošanu veic trešās puses, kā minēts Regulas (ES) Nr. 575/2013 345. panta 1. punkta pirmās daļas otrajā teikumā. |
| 0030.–0040. | **NETO POZĪCIJAS (GARĀS UN ĪSĀS)**  (Regulas (ES) Nr. 575/2013 327., 329., 332., 341. un 345. pants. |
| 0050. | **POZĪCIJAS, UZ KURĀM ATTIECAS KAPITĀLA PRASĪBA**  Tās neto pozīcijas, uz kurām saskaņā ar dažādajām pieejām, kas aplūkotas Regulas (ES) Nr. 575/2013 Trešās daļas IV sadaļas 2. nodaļā, attiecas kapitāla prasība. Kapitāla prasība katram valsts tirgum ir jāaprēķina atsevišķi. Šajā slejā neietver pozīcijas biržā tirgotu akciju indeksu nākotnes līgumos, kā minēts Regulas (ES) Nr. 575/2013 344. panta 4. punktā. |
| 0060. | **PAŠU KAPITĀLA PRASĪBAS PIRMS MĒROGOŠANAS KOEFICIENTU PIEMĒROŠANAS**  Pašu kapitāla prasība saskaņā ar Regulas (ES) Nr 575/2013 Trešās daļas IV sadaļas 2. nodaļu jebkurai attiecīgajai pozīcijai pirms minētās regulas 325. panta 2. punkta a) apakšpunkta ii) punktā noteikto mērogošanas koeficientu piemērošanas. |
| 0070. | **KOPĒJĀ RISKA DARĪJUMU VĒRTĪBA**  Regulas (ES) Nr. 575/2013 92. panta 4. punkta b) apakšpunkta i) punkts.  Rezultāts, ko iegūst, pašu kapitāla prasības reizinot ar 12,5 saskaņā ar Regulas (ES) Nr. 575/2013 92. panta 6. punkta b) apakšpunktu un ar mērogošanas koeficientu saskaņā ar minētās regulas 325. panta 2. punkta a) apakšpunkta ii) punktu. |

|  |  |
| --- | --- |
| **Rindas** | |
| 0010.–0130. | **TIRDZNIECĪBAS PORTFELĪ IEKĻAUTIE KAPITĀLA VĒRTSPAPĪRI**  Pašu kapitāla prasības attiecībā uz pozīcijas risku, kā minēts Regulas (ES) Nr. 575/2013 92. panta 4. punkta b) apakšpunkta i) punktā un Trešās daļas IV sadaļas 2. nodaļas 3. iedaļā. |
| 0020.–0040. | **VISPĀRĒJAIS RISKS**  Kapitāla vērtspapīru pozīcijas, kas pakļautas vispārējam riskam (Regulas (ES) Nr. 575/2013 343. pants), un to attiecīgās pašu kapitāla prasības saskaņā ar minētās regulas Trešās daļas IV sadaļas 2. nodaļas 3. iedaļu  Abi sadalījumi (0021./0022. rindas, kā arī 0030./0040. rindas) ir saistīti ar visām visas pozīcijām, kuras pakļautas vispārējam riskam.  un 0022. rindā pieprasīta informācija par sadalījumu pa instrumentiem.  Tikai sadalījumu 0030. un 0040. rindā izmanto kā pamatu pašu kapitāla prasību aprēķinam. |
| 0021. | **Atvasinātie instrumenti**  Atvasinātie instrumenti, kas iekļauti tirdzniecības portfeļa pozīciju kapitāla vērtspapīru riska aprēķinā, attiecīgā gadījumā ņemot vērā Regulas (ES) Nr. 575/2013 329. un 332. pantu. |
| 0022. | **Citi aktīvi un saistības**  Instrumenti, kas nav atvasinātie instrumenti un kas ietverti tirdzniecības portfeļa pozīciju kapitāla vērtspapīru riska aprēķinā. |
| 0030. | **Plaši diversificētu biržā tirgotu akciju indeksu nākotnes līgumi, kuriem piemēro īpašu pieeju**  Plaši diversificēti biržā tirgoti akciju indeksa nākotnes līgumi, kuriem piemēro īpašu pieeju saskaņā ar Komisijas Īstenošanas regulu (ES) Nr. 945/2014[[2]](#footnote-3)  Minētās pozīcijas ir pakļautas tikai vispārējam riskam, un tās attiecīgi nav jāuzrāda 0050. rindā. |
| 0040. | **Citi kapitāla vērtspapīri, kas nav plaši diversificētu biržā tirgotu akciju indeksu nākotnes līgumi**  Citas kapitāla vērtspapīru pozīcijas, kuras pakļautas īpašam riskam, kā arī attiecīgās pašu kapitāla prasības saskaņā ar Regulas (ES) Nr. 575/2013 343. pantu, tostarp to regulētā tirgū tirgotu akciju indeksa nākotnes līgumu pozīcijas, kuriem piemērota minētās regulas 344. panta 3. punktā minētā procedūra. |
| 0050. | **SPECIFISKAIS RISKS**  Pozīcijas kapitāla vērtspapīros, kuras pakļautas īpašam riskam, un attiecīgās pašu kapitāla prasības saskaņā ar Regulas (ES) Nr. 575/2013 342. pantu, izņemot to regulētā tirgū tirgotu akciju indeksa nākotnes līgumu pozīcijas, kam piemērota Regulas (ES) Nr. 575/2013 344. panta 4. punkta otrajā teikumā minētā procedūra. |
| 0090.–0130. | PAPILDU PRASĪBAS ATTIECĪBĀ UZ IESPĒJAS LĪGUMIEM (RISKI, KAS NAV DELTA RISKI)  Regulas (ES) Nr. 575/2013 329. panta 2. un 3. punkts.  Papildu prasības attiecībā uz iespējas līgumiem, kas saistīti ar riskiem, kuri nav delta riski, uzrāda saskaņā ar šim aprēķinam izmantotajām metodēm. |

5.5. C 22.01. — Tirgus risks: Vienkāršotā standartizētā pieeja attiecībā uz ārvalstu valūtas risku (MKR SSA FX)

5.5.1. Vispārīgas piezīmes

171. Iestādes uzrāda informāciju par pozīcijām katrā valūtā (tostarp pārskata sniegšanas valūtā) un attiecīgās pašu kapitāla prasības attiecībā uz ārvalstu valūtas riskam, kam piemērota standartizētā pieeja. Pozīciju aprēķina attiecībā uz katru valūtu (tostarp EUR), zeltu un pozīcijām KIU.

172. Šīs veidnes 0100.–0480. rindu uzrāda pat tad, ja iestādēm netiek prasīts aprēķināt pašu kapitāla prasības attiecībā uz ārvalstu valūtas risku saskaņā ar Regulas (ES) Nr. 575/2013 351. pantu. Minētajos izziņas posteņos iekļauj visas pozīcijas pārskata sniegšanas valūtā, neatkarīgi no tā, vai tās ņem vērā Regulas (ES) Nr. 575/2013 354. panta vajadzībām. Veidnes izziņas posteņu 0130.–0480. rindu aizpilda atsevišķi par visām Savienības dalībvalstu valūtām un šādām valūtām: GBP, USD, CHF, JPY, RUB, TRY, AUD, CAD, RSD, ALL, UAH, MKD, EGP, ARS, BRL, MXN, HKD, ICK, TWD, NZD, NOK, SGD, KRW, CNY un visām citām valūtām.

5.5.2. Norādes par konkrētām pozīcijām

|  |  |
| --- | --- |
| **Slejas** | |
| 0020.–0030. | **VISAS POZĪCIJAS (GARĀS UN ĪSĀS)**  Bruto pozīcijas saistībā ar aktīviem, visām nākotnē saņemamajām summām un līdzīgiem posteņiem, kas minēti Regulas (ES) Nr. 575/2013 352. panta 1. punktā.  Saskaņā ar Regulas (ES) Nr. 575/2013 352. panta 2. punktu un kompetento iestāžu atļauju pozīcijas, ko iestāde uzņēmusies, lai ierobežotu valūtas kursa negatīvu ietekmi uz tās rādītājiem atbilstīgi minētās regulas 92. panta 1. punktam, un pozīcijas, kas saistītas ar posteņiem, kuri jau atskaitīti, aprēķinot pašu kapitālu, nav jāuzrāda. |
| 0040.–0050. | **NETO POZĪCIJAS (GARĀS UN ĪSĀS)**  Regulas (ES) Nr. 575/2013 352. panta 3. punkts un 352. panta 4. punkta pirmie divi teikumi un 353. pants.  Neto pozīcijas aprēķina katrā valūtā saskaņā ar Regulas (ES) Nr. 575/2013 352. panta 1. punktu. Tādējādi vienlaikus var uzrādīt gan garās, gan īsās pozīcijas. |
| 0060.–0080. | **POZĪCIJAS, UZ KURĀM ATTIECAS KAPITĀLA PRASĪBA**  (Regulas (ES) Nr. 575/2013 352. panta 4. punkta trešais teikums un 353. un 354. pants). |
| 0060.–0070. | **POZĪCIJAS, UZ KURĀM ATTIECAS KAPITĀLA PRASĪBA (GARĀS UN ĪSĀS)**  Garās un īsās neto pozīcijas attiecībā uz katru valūtu aprēķina, no garo pozīciju kopsummas atskaitot īso pozīciju kopsummu.  Garās neto pozīcijas attiecībā uz katru valūtā veiktu operāciju saskaita, lai iegūtu garo neto pozīciju attiecīgajā valūtā.  Īsās neto pozīcijas attiecībā uz katru valūtā veiktu operāciju saskaita, lai iegūtu īso neto pozīciju attiecīgajā valūtā.  Nesakrītošās pozīcijas valūtās, kurās nesniedz pārskatus, pieskaita pozīcijām, uz kurām attiecas kapitāla prasība citām valūtām (030. rinda) 060. vai 070. slejā atkarībā no tā, vai tās ir īsās vai garās pozīcijas. |
| 0080. | **POZĪCIJAS, UZ KURĀM ATTIECAS KAPITĀLA PRASĪBA (SAKRĪTOŠĀS)**  Sakrītošās pozīcijas cieši korelētās valūtās. |
| 0090. | **PAŠU KAPITĀLA PRASĪBAS PIRMS MĒROGOŠANAS KOEFICIENTU PIEMĒROŠANAS**  Pašu kapitāla prasība jebkurai attiecīgajai pozīcijai saskaņā ar Regulas (ES) Nr. 575/2013 Trešās daļas IV sadaļas 3. nodaļu pirms mērogošanas koeficienta piemērošanas saskaņā ar minētās regulas 325. panta 2. punkta b) apakšpunktu. |
| 0100. | **KOPĒJĀ RISKA DARĪJUMU VĒRTĪBA**  Regulas (ES) Nr. 575/2013 92. panta 4. punkta c) apakšpunkts.  Rezultāts, ko iegūst, pašu kapitāla prasības reizinot ar 12,5 saskaņā ar Regulas (ES) Nr. 575/2013 92. panta 6. punkta b) apakšpunktu un ar mērogošanas koeficientu saskaņā ar minētās regulas 325. panta 2. punkta b) apakšpunktu. |

|  |  |
| --- | --- |
| **Rindas** | |
| 0010. | **KOPĒJĀS POZĪCIJAS**  Visas pozīcijas valūtās, kurās nesniedz pārskatus, un tās pozīcijas pārskata sniegšanas valūtā, ko ņem vērā Regulas (ES) Nr. 575/2013 354. panta vajadzībām, kā arī to attiecīgās pašu kapitāla prasības ārvalstu valūtas riskam, kas minēts 92. panta 4. punkta c) apakšpunktā, ņemot vērā Regulas (ES) Nr. 575/2013 352. panta 2. un 4. punktu (konvertēšanai pārskata valūtā). |
| 0020. | **CIEŠI KORELĒTAS VALŪTAS**  Pozīcijas un to attiecīgās pašu kapitāla prasības attiecībā uz cieši korelētām valūtām, kā minēts Regulas (ES) Nr. 575/2013 354. pantā. |
| 0025. | **Cieši korelētas valūtas: No kā: pārskata sniegšanas valūta**  Tās pozīcijas pārskata sniegšanas valūtā, kuras veicina kapitāla prasību aprēķināšanu saskaņā ar Regulas (ES) Nr. 575/2013 354. pantu. |
| 0030. | **VISAS CITAS VALŪTAS (tostarp tādas ārvalstu valūtas pozīcijas KIU, ko pielīdzina atšķirīgām valūtām)**  Pozīcijas un to attiecīgās pašu kapitāla prasības valūtām, kam piemēro Regulas (ES) Nr. 575/2013 351. pantā un 352. panta 2. un 4. punktā minēto vispārējo procedūru.  Ziņojums par KIU, ko pielīdzina atšķirīgām valūtām saskaņā ar Regulas (ES) Nr. 575/2013 353. pantu.  Attiecībā uz tām ārvalstu valūtas pozīcijām KIU, ko pielīdzina atšķirīgām valūtām, aprēķinātu kapitāla prasības, piemēro divas dažādas procedūras:  1. modificēto zelta metodi, ja KIU ieguldījuma virziens nav zināms (šīs ārvalstu valūtas pozīcijas KIU pieskaita iestādes kopējai neto ārvalstu valūtas pozīcijai);  2. ja KIU ieguldījuma virziens ir zināms, šīs ārvalstu valūtas pozīcijas KIU pieskaita kopējai atvērtajai ārvalstu valūtas pozīcijai (atkarībā no KIU virziena — garajai vai īsajai).  Pārskatu par šīm ārvalstu valūtas pozīcijām KIU sniedz atbilstoši kapitāla prasību aprēķinam. |
| 0040. | **ZELTS**  Pozīcijas un to attiecīgās pašu kapitāla prasības valūtām, kam piemēro Regulas (ES) Nr. 575/2013 351. pantā un 352. panta 2. un 4. punktā minēto vispārējo procedūru. |
| 0050.-0090. | PAPILDU PRASĪBAS ATTIECĪBĀ UZ IESPĒJAS LĪGUMIEM (RISKI, KAS NAV DELTA RISKI)  Regulas (ES) Nr. 575/2013 352. panta 5. un 6. punkts.  Papildu prasības attiecībā uz iespējas līgumiem, kas saistīti ar riskiem, kuri nav delta riski, uzrāda sadalījumā pa šim aprēķinam izmantotajām metodēm. |
| 0100.–0120. | **Kopējo pozīciju sadalījums (tostarp pārskata sniegšanas valūtā) pa riska darījumu veidiem**  Kopējās pozīcijas sadala atbilstoši to atvasinātajiem instrumentiem, citiem aktīviem un saistībām, un ārpusbilances posteņiem. |
| 0100. | **Citi aktīvi un saistības, kas nav ārpusbilances posteņi un atvasinātie instrumenti**  Šajā kategorijā ietver pozīcijās, kas nav ietvertas 0110. un 0120. rindā. |
| 0110. | **Ārpusbilances posteņi**  Tādi Regulas (ES) Nr. 575/2013 352. panta darbības jomā ietvertie posteņi neatkarīgi no denominācijas valūtas, kas ir ietverti minētās regulas I pielikumā, izņemot posteņus, kuri ietverti kā vērtspapīru finansēšanas darījumi un ilgstošo norēķinu darījumi vai izrietoši no dažādu produktu savstarpējo prasījumu līgumiskā ieskaita. |
| 0120. | **Atvasinātie instrumenti**  Pozīcijas, kas novērtētas saskaņā ar Regulas (ES) Nr. 575/2013 352. pantu. |
| 0130.–0480. | **IZZIŅAS POSTEŅI: VALŪTAS POZĪCIJAS**  Veidnes izziņas posteņus aizpilda atsevišķi par visām Eiropas Savienības dalībvalstu valūtām un par GBP, USD, CHF, JPY, RUB, TRY, AUD, CAD, RSD, ALL, UAH, MKD, EGP, ARS, BRL, MXN, HKD, ICK, TWD, NZD, NOK, SGD, KRW, CNY un visām citām valūtām. |
| 0470. | **Citi**  Šajā rindā iekļauj zelta pozīcijas un KIU pozīcijas, ko uzskata par atsevišķu valūtu saskaņā ar Regulas (ES) Nr. 575/2013 353. panta 3. punktu. |

5.6. C 23.01. — Tirgus risks: Vienkāršota standartizētā pieeja attiecībā uz preču risku(MKR SSA COM)

5.6.1. Vispārīgas piezīmes

173. Šajā veidnē pieprasīta informācija par preču pozīcijām un attiecīgajām pašu kapitāla prasībām, kam piemērota standartizētā pieeja.

5.6.2. Norādes par konkrētām pozīcijām

|  |  |
| --- | --- |
| **Slejas** | |
| 0010.–0020. | **VISAS POZĪCIJAS (GARĀS UN ĪSĀS)**  Bruto garās/īsās pozīcijas, kas saskaņā ar Regulas (ES) Nr. 575/2013 357. panta 4. punktu ņemtas vērā attiecībā uz vienu un to pašu preci (sk. arī Regulas (ES) Nr. 575/2013 359. panta 1. punktu). |
| 0030.–0040. | **NETO POZĪCIJAS (GARĀS UN ĪSĀS)**  Kā definēts Regulas (ES) Nr. 575/2013 357. panta 3. punktā. |
| 0050. | **POZĪCIJAS, UZ KURĀM ATTIECAS KAPITĀLA PRASĪBA**  Tās neto pozīcijas, uz kurām saskaņā ar dažādajām pieejām, kas aplūkotas Regulas (ES) Nr. 575/2013 Trešās daļas IV sadaļas 4. nodaļā, attiecas kapitāla prasība. |
| 0060. | **PAŠU KAPITĀLA PRASĪBAS PIRMS MĒROGOŠANAS KOEFICIENTU PIEMĒROŠANAS**  Pašu kapitāla prasība, kas aprēķināta saskaņā ar Regulas (ES) Nr. 575/2013 Trešās daļas IV sadaļas 4. nodaļu jebkurai attiecīgajai pozīcijai pirms mērogošanas koeficienta piemērošanas saskaņā ar minētās regulas 325. panta 2. punktu. |
| 0070. | **KOPĒJĀ RISKA DARĪJUMU VĒRTĪBA**  Regulas (ES) Nr. 575/2013 92. panta 4. punkta c) apakšpunkts.  Rezultāts, ko iegūst, pašu kapitāla prasības reizinot ar 12,5 saskaņā ar Regulas (ES) Nr. 575/2013 92. panta 6. punkta b) apakšpunktu un ar mērogošanas koeficientu saskaņā ar minētās regulas 325. panta 2. punkta c) apakšpunktu. |

|  |  |
| --- | --- |
| **Rindas** | |
| 0010. | **KOPĒJĀS PREČU POZĪCIJAS**  Preču pozīcijas un to attiecīgās pašu kapitāla prasības attiecībā uz tirgus risku, kas aprēķinātas saskaņā ar Regulas (ES) Nr. 575/2013 92. panta 4. punkta c) apakšpunktu un minētās regulas Trešās daļas IV sadaļas 4. nodaļu. |
| 0020.–0060. | **POZĪCIJAS PĒC PRECES KATEGORIJAS**  Pārskatu sniegšanas nolūkā preces ir sagrupētas četrās preču grupās, kas minētās Regulas (ES) Nr. 575/2013 361. panta 2. tabulā. |
| 0070. | **TERMIŅU SADALĪJUMA PIEEJA**  Preču pozīcijas, kam piemēro Regulas (ES) Nr. 575/2013 359. pantā minēto termiņu sadalījuma pieeju. |
| 0080. | **PAPLAŠINĀTĀ TERMIŅU SADALĪJUMA PIEEJA**  Preču pozīcijas, kam piemēro Regulas (ES) Nr. 575/2013 361. pantā minēto paplašināto termiņu sadalījuma pieeju. |
| 0090. | **VIENKĀRŠOTĀ PIEEJA**  Preču pozīcijas, kam piemēro Regulas (ES) Nr. 575/2013 360. pantā minēto vienkāršoto pieeju. |
| 0100.–0140. | PAPILDU PRASĪBAS ATTIECĪBĀ UZ IESPĒJAS LĪGUMIEM (RISKI, KAS NAV DELTA RISKI)  Regulas (ES) Nr. 575/2013 358. panta 4. punkts  Papildu prasības attiecībā uz iespējas līgumiem, kas saistīti ar riskiem, kuri nav delta riski, uzrāda saskaņā ar šim aprēķinam izmantotajām metodēm. |

5.7. C 24.00. - Tirgus riska iekšējais modelis (MKR IM)

5.7.1. Vispārīgas piezīmes

174. Šajā veidnē sniegts riskam pakļautās vērtības (VaR) un riskam pakļautās vērtības spriedzes apstākļos (sVaR) datu sadalījums pa dažādiem tirgus riskiem (parāda instrumentu, kapitāla vērtspapīru, ārvalstu valūtas, preču) un cita informācija, kas ir būtiska pašu kapitāla prasību aprēķināšanai.

175. Parasti tas, vai vispārējā un specifiskā riska datus var noteikt un uzrādīt atsevišķi vai tikai kopā, ir atkarīgs no iestāžu modeļa struktūras. Tas pats attiecas uz VaR / sVaR sadalīšanu riska kategorijās (procentu likmju risks, kapitāla vērtspapīru risks, preču risks un ārvalstu valūtas risks). Iestāde var atturēties no minēto sadalījumu uzrādīšanas, ja tā pierāda, ka pārskatu sniegšana par minētajiem datiem būtu pārmērīgi apgrūtinoša.

5.7.2. Norādes par konkrētām pozīcijām

|  |  |
| --- | --- |
| Slejas | |
| 0030.–0040. | **Riskam pakļautā vērtība (*VaR*)**  VaR ir maksimālie iespējamie zaudējumi, kurus ar noteiktu varbūtību konkrētā laika periodā radītu cenu izmaiņas. |
| 0030. | **Reizināšanas koeficients (mc) x iepriekšējo 60 darba dienu *VaR* vidējais rādītājs (*VaRav*g)**  Regulas (ES) Nr. 575/2013 364. panta 1. punkta a) apakšpunkta ii) punkts un 365. panta 1. punkts. |
| 0040. | **Iepriekšējās dienas *VaR* (*VaRt-1*)**  Regulas (ES) Nr. 575/2013 364. panta 1. punkta a) apakšpunkta ii) punkts un 365. panta 1. punkts. |
| 0050.–0060. | ***VaR* spriedzes apstākļos**  *VaR* spriedzes apstākļos ir maksimālie iespējamie zaudējumi, kurus ar noteiktu varbūtību konkrētā laika periodā radītu cenu izmaiņas un kuri iegūti, ievades datiem izmantojot vēsturiskos datus par nepārtrauktu 12 mēnešu laika posmu, kurā iestādes portfelis bijis pakļauts ievērojamai finansiālai spriedzei. |
| 0050. | **Reizināšanas koeficients (ms) x iepriekšējo 60 darba dienu vidējais rādītājs (*SVaRavg*)**  Regulas (ES) Nr. 575/2013 364. panta 1. punkta b) apakšpunkta ii) punkts un 365. panta 1. punkts. |
| 0060. | **Pēdējā pieejamā (*SVaRt-1*)**  Regulas (ES) Nr. 575/2013 364. panta 1. punkta b) apakšpunkta i) punkts un 365. panta 1. punkts. |
| 0070.–0080. | **INKREMENTĀLĀ SAISTĪBU NEPILDĪŠANAS UN MIGRĀCIJAS RISKA KAPITĀLA PRASĪBA**  Inkrementālā saistību nepildīšanas un migrācijas riska kapitāla prasība ir maksimālie iespējamie zaudējumi, kurus radītu cenu izmaiņas, kas saistītas ar saistību nepildīšanas un migrācijas riskiem, kuri aprēķināti saskaņā ar 364. panta 2. punkta b) apakšpunktu saistībā ar Regulas (ES) Nr. 575/2013 Trešās daļas IV sadaļas 5. nodaļas 4. iedaļu. |
| 0070. | **12 nedēļu vidējais rādītājs**  Regulas (ES) Nr. 575/2013 364. panta 2. punkta b) apakšpunkta i) punkts saistībā ar Trešās daļas IV sadaļas 5. nodaļas 4. iedaļu. |
| 0080. | **Pēdējais rādītājs**  Regulas (ES) Nr. 575/2013 364. panta 2. punkta b) apakšpunkta i) punkts saistībā ar Trešās daļas IV sadaļas 5. nodaļas 4. iedaļu. |
| 0090.–0110. | **VISU CENAS RISKU KAPITĀLA PRASĪBA ATTIECĪBĀ UZ KTP** |
| 0090. | **MINIMĀLĀ VĒRTĪBA**  Regulas (ES) Nr. 575/2013 364. panta 3. punkta c) apakšpunkts.  8 % no kapitāla prasības, kas saskaņā ar Regulas (ES) Nr. 575/2013 338. panta 1. punktu tiktu aprēķināta attiecībā uz visām pozīcijām “visu cenas risku” kapitāla prasībā. |
| 0100.–0110. | **12 NEDĒĻU VIDĒJAIS RĀDĪTĀJS UN PĒDĒJAIS RĀDĪTĀJS**  Regulas (ES) Nr. 575/2013 364. panta 3. punkta b) apakšpunkts. |
| 0110. | **PĒDĒJAIS RĀDĪTĀJS**  Regulas (ES) Nr. 575/2013 364. panta 3. punkta a) apakšpunkts. |
| 0120. | **PAŠU KAPITĀLA PRASĪBAS**  Pašu kapitāla prasības, kā minēts Regulas (ES) Nr. 575/2013 364. pantā, attiecībā uz visiem riska faktoriem, attiecīgā gadījumā ņemot vērā korelācijas ietekmi, kā arī inkrementālo saistību nepildīšanas un migrācijas risku, un visus cenas riskus attiecībā uz KTP, taču izņemot vērtspapīrošanas kapitāla prasību attiecībā uz vērtspapīrošanu un n-tā saistību nepildīšanas gadījuma kredīta atvasinātos instrumentus saskaņā ar Regulas (ES) Nr. 575/2013 364. panta 2. punktu. |
| 0130. | **KOPĒJĀ RISKA DARĪJUMU VĒRTĪBA**  Regulas (ES) Nr. 575/2013 92. panta 7. punkta b) apakšpunkts.  Aprēķina, pašu kapitāla prasības reizinot ar 12,5. |
| 0140. | **Pārsniegumu skaits iepriekšējās 250 darbdienās**  Norādīts Regulas (ES) Nr. 575/2013 366. pantā.  Uzrāda pārsniegumu skaitu, pamatojoties uz kuriem ir noteikts saskaitāmais. Ja iestādēm ir atļauts izslēgt noteiktus pārsniegumus no otrā saskaitāmā aprēķina saskaņā ar Regulas (ES) Nr. 575/2013 500.c pantu, šajā slejā uzrādīto pārsniegumu skaits neietver minētos izslēgtos pārsniegumus. |
| 0150.–0160. | ***VaR* reizināšanas koeficients (mc) un *SVaR* reizināšanas koeficients (ms)**  Kā minēts Regulas (ES) Nr. 575/2013 366. pantā.  Uzrāda reizinājuma koeficientus, kuri ir faktiski piemērojami pašu kapitāla prasības aprēķināšanai; attiecīgā gadījumā pēc Regulas (ES) Nr. 575/2013 500.c panta piemērošanas. |
| 0170.–0180. | **PIEŅEMTĀ PRASĪBA ATTIECĪBĀ UZ KTP MINIMUMU — SVĒRTĀS NETO GARĀS/ĪSĀS POZĪCIJAS PĒC MAKSIMĀLĀS ROBEŽVĒRTĪBAS**  Uzrādītā summa, kas saskaņā ar Regulas (ES) Nr. 575/2013 364. panta 3. punkta c) apakšpunktu ir visu cenu risku kapitāla prasības minimuma aprēķina pamatā, ņemot vērā minētās regulas 335. pantu, kurā norādīts, ka iestāde var noteikt maksimālo robežvērtību produkta svērumam un neto pozīcijai maksimāli iespējamā ar saistību nepildīšanas risku saistītā zaudējumu līmenī. |

|  |  |
| --- | --- |
| **Rindas** | |
| 0010. | **KOPĒJĀS POZĪCIJAS**  Atbilst pozīcijas, ārvalstu valūtas un preču riska daļai, kas minēta Regulas (ES) Nr. 575/2013 363. panta 1. punktā un saistīta ar minētās regulas 367. panta 2. punktā precizētajiem riska faktoriem.  Attiecībā uz 0030.–0060. sleju (*VaR* un *Stress-VAR*) rādītāji kopsummas rindā nav vienādi ar rādītāju sadalījumu attiecīgajiem riska komponentiem *VaR* / *Stress-VaR*. |
| 0020. | **TIRGOTI PARĀDA INSTRUMENTI**  Atbilst pozīcijas riska daļai, kas minēta Regulas (ES) Nr. 575/2013 363. panta 1. punktā un kas saistīta ar minētās regulas 367. panta 2. punkta a) apakšpunktā precizētajiem procentu likmju riska faktoriem. |
| 0030. | **TPI – VISPĀRĒJAIS RISKS**  Vispārējā riska komponents, kā minēts Regulas (ES) Nr. 575/2013 362. pantā. |
| 0040. | **TPI – SPECIFISKAIS RISKS**  Specifiskā riska daļa, kā minēts Regulas (ES) Nr. 575/2013 362. pantā. |
| 0050. | **KAPITĀLA VĒRTSPAPĪRI**  Atbilst pozīcijas riska daļai, kas minēta Regulas (ES) Nr. 575/2013 363. panta 1. punktā un kas saistīta ar kapitāla vērtspapīru riska faktoriem, kā precizēts minētās regulas 367. panta 2. punkta c) apakšpunktā. |
| 0060. | **KAPITĀLA VĒRTSPAPĪRI – VISPĀRĒJAIS RISKS**  Vispārējā riska komponents, kā minēts Regulas (ES) Nr. 575/2013 362. pantā. |
| 0070. | **KAPITĀLA VĒRTSPAPĪRI – SPECIFISKAIS RISKS**  Specifiskā riska daļa, kā minēts Regulas (ES) Nr. 575/2013 362. pantā. |
| 0080. | **ĀRVALSTU VALŪTAS RISKS**  Regulas (ES) Nr. 575/2013 363. panta 1. punkts un 367. panta 2. punkta b) apakšpunkts. |
| 0090. | **PREČU RISKS**  Regulas (ES) Nr. 575/2013 363. panta 1. punkts un 367. panta 2. punkta d) apakšpunkts. |
| 0100. | **KOPĒJĀ VĒRTĪBA ATTIECĪBĀ UZ VISPĀRĒJO RISKU**  Tirgus risks, ko rada tirgotu parāda instrumentu, kapitāla vērtspapīru, ārvalstu valūtas un preču vispārējās tirgus tendences. Visu riska faktoru vispārējā riska VaR (attiecīgā gadījumā ņemot vērā korelācijas ietekmi). |
| 0110. | **KOPĒJĀ VĒRTĪBA ATTIECĪBĀ UZ SPECIFISKO RISKU**  Tirgotu parāda instrumentu un kapitāla vērtspapīru specifiskā riska komponents. Tirdzniecības portfeļa kapitāla vērtspapīru un tirgotu parāda instrumentu specifiskā riska VaR (attiecīgā gadījumā ņemot vērā korelācijas ietekmi). |

1. Komisijas Deleģētā regula (ES) Nr. 525/2014 (2014. gada 12. marts), ar ko papildina Eiropas Parlamenta un Padomes Regulu (ES) Nr. 575/2013 attiecībā uz regulatīviem tehniskajiem standartiem par tirgus definīciju (OV L 148, 20.5.2014., 15. lpp.). [↑](#footnote-ref-2)
2. Komisijas Īstenošanas regula (ES) Nr. 945/2014 (2014. gada 4. septembris), ar ko nosaka īstenošanas tehniskos standartus attiecībā uz attiecīgajiem pienācīgi diversificētiem indeksiem saskaņā ar Eiropas Parlamenta un Padomes Regulu (ES) Nr. 575/2013 [↑](#footnote-ref-3)