ET

II LISA

„II LISA

**OMAVAHENDITE JA OMAVAHENDITE NÕUETE ARUANDLUSE JUHISED**

**II OSA. VORMIDE TÄITMISE JUHISED**

(…)

8. Viivisnõuetest tingitud kahjumi katmine (NPE LC)

8.1. Üldised märkused

202. Viivisnõuetest tingitud kahjumi katmise vormidel esitatakse teave viivisnõuete kohta, et arvutada viivisnõuete jaoks minimaalne kahjumi kattevara nõue, nagu sätestatud määruse (EL) nr 575/2013 artiklites 47a, 47b ja 47c.

203. Vorme on kolm.

1. Viivisnõuetega seotud mahaarvamiste arvutamine (C 35.01). See on ülevaatlik vorm, millel kajastatakse ebapiisava kattevara summat, mis arvutatakse viivisnõuete minimaalse kattevara kogunõuete ning juba tehtud eraldiste ja korrigeerimiste või mahaarvamiste kogusumma vahena. Vorm hõlmab nii viivisnõudeid, mille puhul ei ole saadud luba rakendada makseraskuste tõttu restruktureerimise meetmeid, ja makseraskuste tõttu restruktureeritud viivisnõudeid.
2. Viivisnõuetega seotud minimaalsed kattevara nõuded ja riskipositsiooni väärtused (v.a määruse (EL) nr 575/2013 artikli 47c lõike 6 kohaldamisalas olevad makseraskuste tõttu restruktureeritud riskipositsioonid) (C 35.02). Sellel vormil arvutatakse minimaalsete kattevara nõuete kogusumma nende viivisnõuete puhul, mis ei ole makseraskuste tõttu restruktureeritud, millele kohaldatakse määruse (EL) nr 575/2013 artikli 47c lõiget 6, kus on sätestatud tegurid, mida selleks arvutamiseks riskipositsioonide väärtustele kohaldada, olenevalt sellest, kas positsioon on tagatud või tagamata ja kui kaua see on olnud makseviivituses.
3. Makseraskuste tõttu restruktureeritud viivisnõuetega seotud minimaalsed kattevara nõuded ja riskipositsiooni väärtused, mis kuuluvad määruse (EL) nr 575/2013 artikli 47c lõike 6 kohaldamisalasse (C 35.03). Sellel vormil arvutatakse minimaalsete kattevara nõuete kogusumma määruse (EL) nr 575/2013 artikli 47c lõike 6 kohaldamisalas olevate restruktureeritud viivisnõuete puhul ning esitatakse tegurid, mida selle arvutamiseks riskipositsioonide väärtustele kohaldada, olenevalt sellest, kas positsioon on tagatud või tagamata ja kui kaua see on olnud makseviivituses.

204. Viivisnõuetega seotud minimaalset kahjumi kattevara nõuet kohaldatakse i) 26. aprillil 2019 ja pärast seda tekkinud riskipositsioonidele, mis on muutunud viivituses olevaks, ning ii) enne 26. aprilli 2019 tekkinud riskipositsioonidele, mida on muudetud hiljem nii, et suurenes riskipositsiooni väärtus võlgniku suhtes (määruse (EL) nr 575/2013 artikkel 469a), ja mis on muutunud viivituses olevaks. Kooskõlas määruse (EL) nr 575/2013 artikli 47c lõikega 4a ei kohaldata minimaalset kahjumi kattevara nõuet viivisnõuete selle osa suhtes, mille on taganud või kindlustanud ametlik ekspordikrediidi agentuur.

205. Finantsinstitutsioonid arvutavad viivisnõuetega seotud mahaarvamised määruse (EL) nr 575/2013 artikli 47c lõike 1 punktide a ja b kohaselt (sh minimaalse kattevara nõude, ning eraldiste ja korrigeerimiste või mahaarvamiste kogusumma) iga konkreetse riskipositsiooni (mitte võlgniku või portfelli) kohta eraldi.

206. Viivisnõuetega seotud mahaarvamiste arvutamiseks eristavad finantsinstitutsioonid positsiooni tagatud ja tagamata osa, järgides määruse (EL) nr 575/2013 artikli 47c lõiget 1. Selleks esitavad finantsinstitutsioonid riskipositsiooni väärtused ja minimaalsed kattevara nõuded viivisnõuete tagamata ja tagatud osa kohta eraldi.

207. Kohaldatavate tegurite kaardistamiseks ja minimaalse kattevara nõuete arvutamiseks liigitavad finantsinstitutsioonid viivisnõuete tagatud osa krediidiriski kaitse liigi alusel järgmiselt (määruse (EL) nr 575/2013 artikli 47c lõige 3): i) tagatud kinnisasjaga või mis on eluasemelaen, mille jaoks on andnud garantii aktsepteeritav krediidiriski kaitse andja (artikkel 201); ii) tagatud muu otsese või kaudse krediidiriski kaitsega või iii) mis on aktsepteeritava kaitseandja garantii või edasigarantiiga. Kui viivisnõue on tagatud mitme krediidiriski kaitsega, jagatakse selle positsiooni väärtus kaitse kvaliteedi alusel, alustades kõige paremast.

207a. Kooskõlas määruse (EL) nr 575/2013 artikli 36 lõikega 5 esitavad spetsialiseerunud võla restruktureerijad kõik asjaomased riskipositsioonid, sealhulgas nende finantsinstitutsioonide ostetud viivisnõuded, vormides C35.01 kuni C35.03 ning määravad ostetud osa suhtes kohaldatava ebapiisava katte summa, mis võrdub nulliga, vormi C35.01 real 0010.

8.2. C 35.01 – VIIVISNÕUETEGA SEOTUD MAHAARVAMISTE ARVUTAMINE (NPE LC1)

* + 1. Juhised konkreetsete kirjete kohta

|  |  |
| --- | --- |
| Veerud | Juhised |
| 0010–0100 | **Viivisnõudeks liigitamise hetkest möödunud aeg**  Viivisnõudeks liigitamise hetkest möödunud aeg viitab viivisnõudeks liigitamise hetkest kuni aruandekuupäevani möödunud aastatele. Ostetud viivisnõuete puhul hakkab aeg jooksma sellest päevast, mil positsioon esimest korda viivisnõudeks liigitati, mitte selle ostmise päevast.  Finantsinstitutsioonid esitavad andmed nende riskipositsioonide kohta, mille aruandekuupäev jääb asjaomasesse ajavahemikku, mis näitab viivisnõudeks liigitamisest möödunud aega aastates (makseraskuste tõttu restruktureerimise meetmete kohaldamisest olenemata).  Ajavahemiku „> X aasta(t), <= Y aasta(t)“ puhul esitavad finantsinstitutsioonid andmed riskipositsioonide kohta, mille aruandekuupäev jääb viivisnõudeks liigitamisele järgneva Y. aasta esimese ja viimase päeva vahele. |
| 0110 | **Kokku**  Finantsinstitutsioonid esitavad veergude 0010–0100 kogusumma. |

|  |  |
| --- | --- |
| Read | Juhised |
| 0010 | **Kohaldatav ebapiisava kattevara summa**  Määruse (EL) nr 575/2013 artikli 47c lõige 1  Kohaldatava ebapiisava katte summa arvutamiseks lahutavad finantsinstitutsioonid viivisnõuete jaoks mõeldud minimaalse kattevara kogunõudest (rida 0020) eraldiste ja korrigeerimiste või mahaarvamiste kogusumma (ülempiiriga) (rida 0080).  Kohaldatav ebapiisava katte summa (st viivisnõuete jaoks mõeldud minimaalse kattevara kogunõude puudujääk) peab olema null või sellest suurem. |
| 0020 | **Viivisnõuete jaoks mõeldud kattevara miinimumnõue kokku**  Määruse (EL) nr 575/2013 artikli 47c lõike 1 punkt a  Viivisnõuete jaoks minimaalse kattevara kogunõude arvutamiseks liidavad finantsinstitutsioonid viivisnõuete tagamata ja tagatud osade minimaalse kattevara nõude (vastavalt read 0030 ja 0040). |
| 0030 | **Viivisnõuete tagamata osa**  Määruse (EL) nr 575/2013 artikli 47c lõike 1 punkti a alapunkt i, artikli 47c lõige 2 ja artikli 47c lõige 6  finantsinstitutsioon esitab viivisnõuete tagamata osa minimaalse kattevara kogunõude (st riskipositsiooni tasandi arvutuste koondsumma).  Veergudes esitatav summa peab võrduma vormi C 35.02 ja (kui asjakohane) C 35.03 vastavate veergude real 0020 esitatud summadega. |
| 0040 | **Viivisnõuete tagatud osa**  Määruse (EL) nr 575/2013 artikli 47c lõike 1 punkti a alapunkt ii, artikli 47c lõige 3, artikli 47c lõige 4 ja artikli 47c lõige 6  Finantsinstitutsioonid esitavad viivisnõuete tagatud osa minimaalse kattevara kogunõude (st riskipositsiooni tasandi arvutuste koondsumma).  Igas veerus esitatav summa peab võrduma vormi C 35.02 vastava veeru ridadel 0030–0045 ja (kui asjakohane) C 35.03 vastava veeru ridadel 0030–0040 esitatud summadega. |
| 0050 | **Riskipositsiooni väärtus**  Määruse (EL) nr 575/2013 artikli 47 a lõige 2  Finantsinstitutsioonid esitavad viivisnõuete koguväärtuse (sh tagatud ja tagamata osad). See peab olema ridade 0060 ja 0070 summa. |
| 0060 | **Viivisnõuete tagamata osa**  Määruse (EL) nr 575/2013 artikli 47a lõige 2 ja artikli 47c lõige 1 |
| 0070 | **Viivisnõuete tagatud osa**  Määruse (EL) nr 575/2013 artikli 47a lõige 2 ja artikli 47c lõige 1 |
| 0080 | **Eraldised ja korrigeerimised või mahaarvamised kokku (ülempiiriga)**  Finantsinstitutsioonid esitavad ridadel 0100–0150 loetletud kirjete summa, millele on kohaldatud ülempiiri, nagu sätestatud määruse (EL) nr 575/2013 artikli 47c lõike 1 punktis b. Ülempiiriga eraldiste ja korrigeerimise või mahaarvamiste maksimum on riskipositsiooni tasandi minimaalne kattevara nõue.  Ülempiiriga summa arvutatakse iga riskipositsiooni jaoks eraldi ja selleks on kas asjaomase riskipositsiooni minimaalse kattevara nõue või sama riskipositsiooni eraldise ja korrigeerimiste või mahaarvamiste kogusumma, olenevalt sellest, kumb neist kahest on väiksem. |
| 0090 | **Eraldised ja korrigeerimised või mahaarvamised kokku (ülempiirita)**  Finantsinstitutsioonid esitavad ridadel 0100–0150 loetletud kirjete summa, millele ei ole kohaldatud ülempiiri, nagu sätestatud määruse (EL) nr 575/2013 artikli 47c lõike 1 punktis b. Eraldised ja korrigeerimine või mahaarvamised (ülempiirita) ei piirdu riskipositsiooni tasandi minimaalse kattevara nõudega. |
| 0100 | **Spetsiifilised krediidiriskiga korrigeerimised**  Määruse (EL) nr 575/2013 artikli 47c lõike 1 punkti b alapunkt i |
| 0110 | **Täiendavad väärtuse korrigeerimised**  Määruse (EL) nr 575/2013 artikli 47c lõike 1 punkti b alapunkt ii |
| 0120 | **Muud omavahendite vähendamised**  Määruse (EL) nr 575/2013 artikli 47c lõike 1 punkti b alapunkt iii |
| 0130 | **Sisereitingute meetodi kohane puudujääk**  Määruse (EL) nr 575/2013 artikli 47c lõike 1 punkti b alapunkt iv |
| 0140 | **Ostuhinna ja võlgniku võlgnevuse vahe**  Määruse (EL) nr 575/2013 artikli 47c lõike 1 punkti b alapunkt v |
| 0150 | **Summad, mille finantsinstitutsioon on riskipositsiooni viivituses olevaks liigitamisest alates maha kandnud**  Määruse (EL) nr 575/2013 artikli 47c lõike 1 punkti b alapunkt vi |

* 1. C 35.02 – VIIVISNÕUETEGA SEOTUD MINIMAALSED KATTEVARA NÕUDED JA RISKIPOSITSIOONI VÄÄRTUSED (V.A MÄÄRUSE (EL) NR 575/2013 ARTIKLI 47C LÕIKE 6 KOHALDAMISALAS OLEVAD MAKSERASKUSTE TÕTTU RESTRUKTUREERITUD RISKIPOSITSIOONID) (NPE LC2)
     1. Juhised konkreetsete kirjete kohta

|  |  |
| --- | --- |
| Veerud | Juhised |
| 0010–0100 | **Viivisnõudeks liigitamise hetkest möödunud aeg**  Riskipositsiooni viivisnõudeks liigitamise hetkest möödunud aeg viitab viivisnõudeks liigitamise hetkest möödunud aastatele. Finantsinstitutsioonid esitavad andmed nende riskipositsioonide kohta, mille aruandekuupäev jääb asjaomasesse ajavahemikku, mis näitab viivisnõudeks liigitamisest möödunud aega aastates (makseraskuste tõttu restruktureerimise meetmete kohaldamisest olenemata).  Ajavahemiku „> X aasta(t), <= Y aasta(t)“ puhul esitavad finantsinstitutsioonid andmed riskipositsioonide kohta, mille aruandekuupäev jääb viivisnõudeks liigitamisele järgneva Y. aasta esimese ja viimase päeva vahele. |
| 0110 | **Kokku**  Finantsinstitutsioonid esitavad veergude 0010–0100 kogusumma. |

|  |  |
| --- | --- |
| Read | Juhised |
| 0010 | **Kattevara miinimumnõue kokku**  Määruse (EL) nr 575/2013 artikli 47c lõike 1 punkt a  Viivisnõuete jaoks minimaalse kattevara kogunõude arvutamiseks (v.a määruse (EL) nr 575/2013 artikli 47c lõike 6 kohaldamisalas olevad makseraskuste tõttu restruktureeritud riskipositsioonid) liidavad finantsinstitutsioonid viivisnõuete tagamata ja tagatud osade minimaalse kattevara nõude (vastavalt read 0020 ja 0030–0045). |
| 0020 | **Viivisnõuete tagamata osa**  Määruse (EL) nr 575/2013 artikli 47c lõike 1 punkti a alapunkt i ja artikli 47c lõige 2  Minimaalse kattevara nõude arvutamiseks korrutatakse real 0070 esitatud riskipositsiooni koondväärtused igas veerus vastava teguriga. |
| 0030 | **Viivisnõuete osa, mille tagatiseks on kinnisasjad, või mis on aktsepteeritava kaitseandja garantiiga eluasemelaenud**  Määruse (EL) nr 575/2013 artikli 47c lõike 1 punkti a alapunkt ii ja artikli 47c lõike 3 punktid a, b, c, d, f, h ja i  Minimaalne kattevara nõue arvutamiseks korrutatakse real 0080 esitatud riskipositsiooni koondväärtused vastava teguriga igas veerus. |
| 0040 | **Viivisnõuete osa, mis on tagatud muu otsese või kaudse krediidiriskikaitsega**  Määruse (EL) nr 575/2013 artikli 47c lõike 1 punkti a alapunkt ii ja artikli 47c lõike 3 punktid a, b, c, e ja g  Minimaalne kattevara nõue arvutamiseks korrutatakse real 0090 esitatud riskipositsiooni koondväärtused vastava teguriga igas veerus. |
| 0045 | **Viivisnõuete osa, mis on aktsepteeritava kaitseandja garantii või edasigarantiiga**  Määruse (EL) nr 575/2013 artikli 47c lõike 4 punkt b.  Minimaalne kattevara nõue arvutamiseks korrutatakse ridadel 0110 ja 0120 esitatud riskipositsiooni koondväärtused vastavate teguritega igas veerus. |
| 0060 | **Riskipositsiooni väärtus**  Määruse (EL) nr 575/2013 artikli 47 a lõige 2  Rea 0060 arvutamiseks liidavad finantsinstitutsioonid viivisnõuete tagamata osa (rida 0070), kinnisasjadega tagatud viivisnõuete osa või aktsepteeritava kaitseandja garantiiga eluasemelaenude (rida 0080), muude otsese ja kaudse krediidiriski kaitsega tagatud osa (rida 0090) ning viivisnõuete osa, mis on aktsepteeritava kaitseandja garantii või edasigarantiiga (read 0110 ja 0120), kohta esitatud riskipositsiooni väärtused. |
| 0070 | **Viivisnõuete tagamata osa**  Määruse (EL) nr 575/2013 artikli 47a lõige 2, artikli 47c lõige 1 ja artikli 47c lõige 2  Finantsinstitutsioonid esitavad viivisnõuete tagamata osa riskipositsiooni koguväärtuse riskipositsiooni viivisnõudeks liigitamisest möödunud aja alusel. |
| 0080 | **Viivisnõuete osa, mille tagatiseks on kinnisasjad, või mis on aktsepteeritava kaitseandja garantiiga eluasemelaenud**  Määruse (EL) nr 575/2013 artikli 47a lõige 2, artikli 47c lõige 1 ja artikli 47c lõike 3 punktid a, b, c, d, f, h ja i  Finantsinstitutsioonid esitavad kinnisasjadega tagatud (määruse (EL) nr 575/2013 III osa II jaotis) või aktsepteeritava kaitseandja garantiiga eluasemelaenuga seotud (kõnealuse määruse artikkel 201) viivisnõuete osa koguväärtuse. |
| 0090 | **Viivisnõuete osa, mis on tagatud muu otsese või kaudse krediidiriskikaitsega**  Määruse (EL) nr 575/2013 artikli 47a lõige 2, artikli 47c lõige 1 ja artikli 47c lõike 3 punktid a, b, c, e ja g  Finantsinstitutsioonid esitavad muu otsese või kaudse krediidiriski kaitsega (määruse (EL) nr 575/2013 III osa II jaotis) tagatud viivisnõuete osa koguväärtuse. |
| 0110 | **Viivisnõuete osa, mis on aktsepteeritava kaitseandja garantii või edasigarantiiga (tegur 1)**  Määruse (EL) nr 575/2013 artikli 47c lõike 4 punkt b (tegur 1) |
| 0120 | **Viivisnõuete osa, mis on aktsepteeritava kaitseandja garantii või edasigarantiiga (tegur 0)**  Määruse (EL) nr 575/2013 artikli 47c lõike 4 punktid a ja b (tegur 0) Riskipositsioonid, mille puhul aktsepteeritav kaitseandja nõustus täielikult ja kooskõlas algse lepingulise maksegraafikuga täitma kõiki võlgniku maksekohustusi krediidiasutuse ees, tuleks kajastada real 0120 (kõigi tähtajaklasside puhul) |

* 1. C 35.03 – MÄÄRUSE (EL) NR 575/2013 ARTIKLI 47C LÕIKE 6 KOHALDAMISALAS OLEVATE RESTRUKTUREERITUD VIIVISNÕUETEGA SEOTUD MINIMAALSED KATTEVARA NÕUDED JA RISKIPOSITSIOONI VÄÄRTUSED (NPE LC3)
     1. Juhised konkreetsete kirjete kohta

|  |  |
| --- | --- |
| Veerud | Juhised |
| 0010–0100 | **Viivisnõudeks liigitamise hetkest möödunud aeg**  Riskipositsiooni viivisnõudeks liigitamise hetkest möödunud aeg viitab viivisnõudeks liigitamise hetkest möödunud aastatele. Finantsinstitutsioonid esitavad andmed nende riskipositsioonide kohta, mille aruandekuupäev jääb asjaomasesse ajavahemikku, mis näitab viivisnõudeks liigitamisest möödunud aega aastates (makseraskuste tõttu restruktureerimise meetmete kohaldamisest olenemata).  Ajavahemiku „> X aasta(t), <= Y aasta(t)“ puhul esitavad finantsinstitutsioonid andmed riskipositsioonide kohta, mille aruandekuupäev jääb viivisnõudeks liigitamisele järgneva Y. aasta esimese ja viimase päeva vahele. |
| 0110 | **Kokku**  Finantsinstitutsioonid esitavad veergude 0010–0100 kogusumma. |

|  |  |
| --- | --- |
| Read | Juhised |
| 0010 | **Kattevara miinimumnõue kokku**  Määruse (EL) nr 575/2013 artikli 47c lõike 1 punkt a ja artikli 47c lõige 6  Määruse (EL) nr 575/2013 artikli 47c lõike 6 kohaldamisalas olevate restruktureeritud viivisnõuete jaoks minimaalse kattevara nõude arvutamiseks liidavad finantsinstitutsioonid järgmised makseraskuste tõttu restruktureeritud riskipositsioonide osade minimaalse kattevara kogunõuded: tagamata osa (rida 0020), kinnisasjadega tagatud osa või aktsepteeritava kaitseandja garantiiga eluasemelaenude osa (rida (0030) ja muu otsese või kaudse krediidiriskikaitsega osa (rida 0040). |
| 0020 | **Viivisnõuete tagamata osa**  Määruse (EL) nr 575/2013 artikli 47c lõike 1 punkti a alapunkt i, artikli 47c lõige 2 ja artikli 47c lõige 6  Finantsinstitutsioonid esitavad määruse (EL) nr 575/2013 artikli 47c lõike 6 kohaldamisalas olevate viivituses restruktureeritud riskipositsioonide tagamata osa minimaalse kattevara kogunõude (st riskipositsiooni tasandi arvutuste koondsumma). |
| 0030 | **Viivisnõuete osa, mille tagatiseks on kinnisasjad, või mis on aktsepteeritava kaitseandja garantiiga eluasemelaenud**  Määruse (EL) nr 575/2013 artikli 47c lõike 1 punkti a alapunkt ii, artikli 47c lõike 3 punktid a, b, c, d, f, h ja i ning artikli 47c lõige 6  Finantsinstitutsioonid esitavad minimaalse kattevara kogunõude viivituses restruktureeritud riskipositsioonide jaoks, mis on kinnisasjadega tagatud (määruse (EL) nr 575/2013 III osa II jaotis) või aktsepteeritava kaitseandja garantiiga eluasemelaenud (kõnealuse määruse artikkel 201) ning mis on kõnealuse määruse artikli 47c lõike 6 kohaldamisalas (st riskipositsiooni tasandi arvutuste koondsumma). |
| 0040 | **Viivisnõuete osa, mis on tagatud muu otsese või kaudse krediidiriskikaitsega**  Määruse (EL) nr 575/2013 artikli 47c lõike 1 punkti a alapunkt ii, artikli 47c lõike 3 punktid a, b, c, e ja g ning artikli 47c lõige 6  Finantsinstitutsioonid esitavad määruse (EL) nr 575/2013 artikli 47c lõike 6 kohaldamisalas olevate viivituses restruktureeritud riskipositsioonide otsese või kaudse krediidiriski kaitsega tagatud osa minimaalse kattevara kogunõude (st riskipositsiooni tasandi arvutuste koondsumma). |
| 0050 | **Riskipositsiooni väärtus**  Määruse (EL) nr 575/2013 artikli 47a lõige 2 ja artikli 47c lõige 6  Riskipositsiooni väärtuse arvutamiseks liidavad finantsinstitutsioonid järgmiste viivisnõuete osade väärtused: tagamata osa (rida 0060), kinnisasjadega tagatud osa või aktsepteeritava kaitseandja garantiiga eluasemelaenude osa (rida 0070) ning muude otsese ja (asjakohasel juhul) kaudse krediidiriski kaitsega tagatud osa (rida 0120). |
| 0060 | **Viivisnõuete tagamata osa**  Määruse (EL) nr 575/2013 artikli 47a lõige 2, artikli 47c lõige 1, artikli 47c lõige 2 ja artikli 47c lõige 6  Finantsinstitutsioonid esitavad nende viivisnõuete tagamata osa koguväärtuse, mis on määruse (EL) nr 575/2013 artikli 47c lõike 6 kohaldamisalas, makseraskuste tõttu restruktureeritud ning mille esimene makseraskuste tõttu restruktureerimise meede võeti riskipositsiooni viivisnõudeks liigitamisele järgneva teise aasta esimese ja viimase päeva vahelisel ajal (> 1 aasta, <= 2 aastat). |
| 0070 | **Viivisnõuete osa, mille tagatiseks on kinnisasjad, või mis on aktsepteeritava kaitseandja garantiiga eluasemelaenud**  Määruse (EL) nr 575/2013 artikli 47a lõige 2, artikli 47c lõige 1, artikli 47c lõike 3 punktid a, b, c, d, f, h ja i ning artikli 47c lõige 6  Finantsinstitutsioonid esitavad riskipositsiooni koguväärtuse makseraskuste tõttu restruktureeritud viivisnõuetel, mis on kinnisasjadega tagatud (määruse (EL) nr 575/2013 III osa II jaotis) või aktsepteeritava kaitseandja garantiiga eluasemelaenud (kõnealuse määruse artikkel 201) ning mis on kõnealuse määruse artikli 47c lõike 6 kohaldamisalas. |
| 0080 | **> 2 ja <= 3 aastat pärast viivisnõudeks liigitamist**  Finantsinstitutsioonid esitavad nende restruktureeritud viivisnõuete väärtuse, mis on määruse (EL) nr 575/2013 artikli 47c lõike 6 kohaldamisalas, mis on tagatud kinnisvaraga või mis on aktsepteeritava kaitseandja garantiiga eluasemelaen ning mille esimene makseraskuste tõttu restruktureerimise meede võeti riskipositsiooni viivisnõudeks liigitamisele järgneva kolmanda aasta esimese ja viimase päeva vahelisel ajal. |
| 0090 | **> 3 ja <= 4 aastat pärast viivisnõudeks liigitamist**  Finantsinstitutsioonid esitavad nende restruktureeritud viivisnõuete väärtuse, mis on määruse (EL) nr 575/2013 artikli 47c lõike 6 kohaldamisalas, mis on tagatud kinnisvaraga või mis on aktsepteeritava kaitseandja garantiiga eluasemelaen ning mille esimene makseraskuste tõttu restruktureerimise meede võeti riskipositsiooni viivisnõudeks liigitamisele järgneva neljanda aasta esimese ja viimase päeva vahelisel ajal. |
| 0100 | **> 4 ja <= 5 aastat pärast viivisnõudeks liigitamist**  Finantsinstitutsioonid esitavad nende restruktureeritud viivisnõuete väärtuse, mis on määruse (EL) nr 575/2013 artikli 47c lõike 6 kohaldamisalas, mis on tagatud kinnisvaraga või mis on aktsepteeritava kaitseandja garantiiga eluasemelaen ning mille esimene makseraskuste tõttu restruktureerimise meede võeti riskipositsiooni viivisnõudeks liigitamisele järgneva viienda aasta esimese ja viimase päeva vahelisel ajal. |
| 0110 | **> 5 ja <= 6 aastat pärast viivisnõudeks liigitamist**  Finantsinstitutsioonid esitavad nende restruktureeritud viivisnõuete väärtuse, mis on määruse (EL) nr 575/2013 artikli 47c lõike 6 kohaldamisalas, mis on tagatud kinnisvaraga või mis on aktsepteeritava kaitseandja garantiiga eluasemelaen ning mille esimene makseraskuste tõttu restruktureerimise meede võeti riskipositsiooni viivisnõudeks liigitamisele järgneva kuuenda aasta esimese ja viimase päeva vahelisel ajal. |
| 0120 | **Viivisnõuete osa, mis on tagatud muu otsese või kaudse krediidiriskikaitsega**  Määruse (EL) nr 575/2013 artikli 47c lõige 1, artikli 47c lõike 3 punktid a, b, c, e ja g ning artikli 47c lõige 6  Finantsinstitutsioonid esitavad makseraskuste tõttu restruktureeritud viivisnõuete sellise osa koguväärtuse, mis on tagatud muu otsese või kaudse krediidiriski kaitsega (määruse (EL) nr 575/2013 III osa II jaotis) ja on määruse (EL) nr 575/2013 artikli 47c lõike 6 kohaldamisalas. |
| 0130 | **> 2 ja <= 3 aastat pärast viivisnõudeks liigitamist**  Finantsinstitutsioonid esitavad nende restruktureeritud viivisnõuete väärtuse, mis on määruse (EL) nr 575/2013 artikli 47c lõike 6 kohaldamisalas, tagatud muu otsese või kaudse krediidiriski kaitsega ning mille esimene makseraskuste tõttu restruktureerimise meede võeti riskipositsiooni viivisnõudeks liigitamisele järgneva kolmanda aasta esimese ja viimase päeva vahelisel ajal. |
| 0140 | **> 3 ja <= 4 aastat pärast viivisnõudeks liigitamist**  Finantsinstitutsioonid esitavad nende restruktureeritud viivisnõuete väärtuse, mis on määruse (EL) nr 575/2013 artikli 47c lõike 6 kohaldamisalas, tagatud muu otsese või kaudse krediidiriski kaitsega ning mille esimene makseraskuste tõttu restruktureerimise meede võeti riskipositsiooni viivisnõudeks liigitamisele järgneva neljanda aasta esimese ja viimase päeva vahelisel ajal. |
| 0150 | **> 4 ja <= 5 aastat pärast viivisnõudeks liigitamist**  Finantsinstitutsioonid esitavad nende restruktureeritud viivisnõuete väärtuse, mis on määruse (EL) nr 575/2013 artikli 47c lõike 6 kohaldamisalas, tagatud muu otsese või kaudse krediidiriski kaitsega ning mille esimene makseraskuste tõttu restruktureerimise meede võeti riskipositsiooni viivisnõudeks liigitamisele järgneva viienda aasta esimese ja viimase päeva vahelisel ajal. |
| 0160 | **> 5 ja <= 6 aastat pärast viivisnõudeks liigitamist**  Finantsinstitutsioonid esitavad nende restruktureeritud viivisnõuete väärtuse, mis on määruse (EL) nr 575/2013 artikli 47c lõike 6 kohaldamisalas, tagatud muu otsese või kaudse krediidiriski kaitsega ning mille esimene makseraskuste tõttu restruktureerimise meede võeti riskipositsiooni viivisnõudeks liigitamisele järgneva kuuenda aasta esimese ja viimase päeva vahelisel ajal. |