SK

PRÍLOHA II

„PRÍLOHA II

**POKYNY NA VYKAZOVANIE VLASTNÝCH ZDROJOV A POŽIADAVIEK NA VLASTNÉ ZDROJE**

(…)

## ČASŤ II: POKYNY TÝKAJÚCE SA VZOROV

(…)

5. Vzory pre trhové riziko

158. Tieto pokyny sa vzťahujú na vzory, v ktorých sa vykazuje výpočet požiadaviek na vlastné zdroje v súlade so štandardizovaným prístupom pre devízové riziko (MKR SSA FX), komoditné riziko (MKR SSA COM), úrokové riziko (MKR SSA TDI, MKR SSA SEC, MKR SSA CTP) a akciové riziko (MKR SSA EQU). Okrem toho sa v tejto časti uvádzajú aj pokyny pre vzor pre vykazovanie výpočtu požiadaviek na vlastné zdroje podľa prístupu interných modelov (MKR IM).

159. Pozičné riziko obchodovaných dlhových nástrojov alebo kapitálových cenných papierov (alebo dlhového alebo akciového derivátu) sa rozdeľuje na dve zložky, aby sa mohol vypočítať kapitál požadovaný na krytie tohto rizika. Prvá zložka je pre špecifické riziko – ide o riziko zmeny ceny príslušného nástroja v dôsledku skutočností spojených s jeho emitentom alebo v prípade derivátu s emitentom podkladového nástroja. Druhá zložka pokrýva jeho všeobecné riziko – ide o riziko zmeny ceny nástroja v dôsledku (v prípade obchodovaného dlhového nástroja alebo dlhového derivátu) zmeny úrovne úrokových sadzieb alebo (v prípade kapitálového cenného papiera alebo akciového derivátu) v dôsledku zmien na akciovom trhu zo širšieho pohľadu bez vzťahu k akýmkoľvek špecifickým atribútom jednotlivých cenných papierov. Všeobecné zaobchádzanie s konkrétnymi nástrojmi a postupmi započítavania sa uvádza v článkoch 326 až 333 nariadenia (EÚ) č. 575/2013.

5.1. C 18.01 – Trhové riziko: zjednodušený štandardizovaný prístup pre pozičné riziká obchodovaných dlhových nástrojov (MKR SSA TDI)

5.1.1. Všeobecné poznámky

160. V tomto vzore sa uvádzajú pozície a súvisiace požiadavky na vlastné zdroje pre pozičné riziká z obchodovaných dlhových nástrojov v rámci štandardizovaného prístupu [článok 325 ods. 2 písm. a) nariadenia (EÚ) č. 575/2013]. Jednotlivé riziká a metódy k dispozícii v rámci nariadenia (EÚ) č. 575/2013 sa posudzujú podľa riadkov. Špecifické riziko spojené s expozíciami zahrnutými vo vzore MKR SSA SEC a vo vzore MKR SSA CTP sa vykazuje len vo vzore Spolu MKR SSA TDI. Požiadavky na vlastné zdroje vykázané v týchto vzoroch sa prenášajú do bunky {0325;0060} (sekuritizácie), resp. do bunky {0330;0060} (CTP).

161. Vzor sa vypĺňa osobitne pre „spolu“ a pre vopred stanovený zoznam týchto mien: EUR, ALL, BGN, CZK, DKK, EGP, GBP, HRK, HUF, ISK, JPY, MKD, NOK, PLN, RON, RUB, RSD, SEK, CHF, TRY, UAH, USD a jeden vzor pre všetky ostatné meny.

5.1.2. Pokyny týkajúce sa konkrétnych pozícií

|  |  |
| --- | --- |
| **Stĺpce** | |
| 0010 –⁠ 0020 | **VŠETKY POZÍCIE (DLHÉ A KRÁTKE)**  Článok 102 a článok 105 ods. 1 nariadenia (EÚ) č. 575/2013 Sú to hrubé pozície bez započítania nástrojov, ale bez pozícií z upísania, ktoré sú upísané alebo podupísané tretími osobami v súlade s článkom 345 ods. 1 prvým pododsekom druhou vetou nariadenia (EÚ) č. 575/2013. Pokiaľ ide o rozdiel medzi dlhými a krátkymi pozíciami, ktorý sa uplatňuje aj na tieto hrubé pozície, pozri článok 328 ods. 2 nariadenia (EÚ) č. 575/2013. |
| 0030 – 0040 | **ČISTÉ POZÍCIE (DLHÉ A KRÁTKE)**  Články 327 až 329 a článok 334 nariadenia (EÚ) č. 575/2013. Pokiaľ ide o rozdiel medzi dlhými a krátkymi pozíciami, pozri článok 328 ods. 2 nariadenia (EÚ) č. 575/2013. |
| 0050 | **POZÍCIE, NA KTORÉ SA VZŤAHUJE KAPITÁLOVÁ POŽIADAVKA**  Čisté pozície, na ktoré sa podľa rôznych prístupov v tretej časti hlave IV kapitole 2 nariadenia (EÚ) č. 575/2013 vzťahuje kapitálová požiadavka. |
| 0060 | **POŽIADAVKY NA VLASTNÉ ZDROJE PRED UPLATNENÍM ŠKÁLOVACÍCH KOEFICIENTOV**  Požiadavky na vlastné zdroje pre všetky relevantné pozície v súlade s treťou časťou hlavou IV kapitolou 2 nariadenia (EÚ) č. 575/2013 pred uplatnením škálovacích koeficientov stanovených v článku 325 ods. 2 písm. a), i) a d) uvedeného nariadenia. |
| 0070 | **CELKOVÁ HODNOTA RIZIKOVEJ EXPOZÍCIE**  Článok 92 ods. 4 písm. b) bod i) nariadenia (EÚ) č. 575/2013  Výsledok vynásobenia požiadaviek na vlastné zdroje koeficientom 12,5 v súlade s článkom 92 ods. 6 písm. b) nariadenia (EÚ) č. 575/2013, ako aj uplatniteľným škálovacím koeficientom v súlade s článkom 325 ods. 2 písm. a), i) a d) uvedeného nariadenia |

|  |  |
| --- | --- |
| **Riadky** | |
| 0010 –⁠ 0350 | **OBCHODOVANÉ DLHOVÉ NÁSTROJE V OBCHODNEJ KNIHE**  Pozície v obchodovaných dlhových nástrojoch v obchodnej knihe a ich zodpovedajúce požiadavky na vlastné zdroje pre pozičné riziko v súlade s článkom 92 ods. 4 písm. b) bodom i) nariadenia (EÚ) č. 575/2013 a treťou časťou hlavou IV kapitolou 2 nariadenia (EÚ) č. 575/2013 sa vykazujú v závislosti od kategórie rizika, splatnosti a použitého prístupu. |
| 0011 | **VŠEOBECNÉ RIZIKO.** |
| 0012 | **Deriváty**  Deriváty zahrnuté vo výpočte úrokového rizika pozícií v obchodnej knihe so zohľadnením článkov 328 až 331 nariadenia (EÚ) č. 575/2013, ak sú uplatniteľné. |
| 0013 | **Ostatné aktíva a záväzky**  Nástroje iné než deriváty zahrnuté vo výpočte úrokového rizika pozícií v obchodnej knihe. |
| 0020 –⁠ 0200 | **PRÍSTUP ZALOŽENÝ NA SPLATNOSTI**  Pozície v obchodovaných dlhových nástrojoch, na ktoré sa uplatňuje prístup založený na splatnosti podľa článku 339 ods. 1 až 8 nariadenia (EÚ) č. 575/2013, a zodpovedajúce požiadavky na vlastné zdroje vypočítané v súlade s článkom 339 ods. 9 nariadenia (EÚ) č. 575/2013. Pozícia sa rozdelí podľa zón 1, 2 a 3 a tieto zóny sa rozdelia podľa splatnosti nástrojov. |
| 0210 –⁠⁠ 0240 | **VŠEOBECNÉ RIZIKO. PRÍSTUP ZALOŽENÝ NA DURÁCII**  Pozície v obchodovaných dlhových nástrojoch, na ktoré sa uplatňuje prístup založený na durácii podľa článku 340 ods. 1 až 6 nariadenia (EÚ) č. 575/2013, a zodpovedajúce požiadavky na vlastné zdroje vypočítané v súlade s článkom 340 ods. 7 nariadenia (EÚ) č. 575/2013. Pozícia sa rozdelí podľa zón 1, 2 a 3. |
| 0250 | **ŠPECIFICKÉ RIZIKO**  Súčet hodnôt vykázaných v riadkoch 0251, 0325 a 0330.  Pozície v obchodovaných dlhových nástrojoch, na ktoré sa uplatňujú kapitálové požiadavky pre špecifické riziko, a ich zodpovedajúce kapitálové požiadavky v súlade s článkom 92 ods. 4 písm. b), článkom 335, článkom 336 ods. 1, 2 a 3 a článkami 337 a 338 nariadenia (EÚ) č. 575/2013. Upozorňujeme aj na poslednú vetu článku 327 ods. 1 nariadenia (EÚ) č. 575/2013. |
| 0251 –⁠ 0321 | **Požiadavka na vlastné zdroje pre nesekuritizačné dlhové nástroje**  Súčet hodnôt vykázaných v riadkoch 260 až 321.  Požiadavka na vlastné zdroje pre kreditné deriváty pre n-té zlyhanie, ktoré nemajú externý rating, sa vypočítava spočítaním rizikových váh referenčných subjektov [článok 332 ods. 1 písm. e) nariadenia (EÚ) č. 575/2013 a článok 332 ods. 1 druhý pododsek nariadenia (EÚ) č. 575/2013 – „prezretie“]. Kreditné deriváty pre n-té zlyhanie, ktoré majú externý rating [článok 332 ods. 1 tretí pododsek nariadenia (EÚ) č. 575/2013], sa vykazujú osobitne v riadku 321.  Vykazovanie pozícií, na ktoré sa uplatňuje článok 336 ods. 3 nariadenia (EÚ) č. 575/2013: Pre dlhopisy, ktoré spĺňajú podmienky na 10 % rizikovú váhu v bankovej knihe podľa článku 129 ods. 3 nariadenia (EÚ) č. 575/2013 (kryté dlhopisy), existuje špeciálne zaobchádzanie. Osobitné požiadavky na vlastné zdroje sú polovicou percentuálnej miery druhej kategórie uvedenej v tabuľke 1 článku 336 nariadenia (EÚ) č. 575/2013. Uvedené pozície sa musia priradiť riadkom 0280 – 0300 podľa zostatkového obdobia do konečnej splatnosti.  Keď sa všeobecné riziko úrokových pozícií hedžuje kreditným derivátom, uplatňujú sa články 346 a 347 nariadenia (EÚ) č. 575/2013. |
| 0325 | **Požiadavka na vlastné zdroje pre sekuritizačné nástroje**  Požiadavky na celkové vlastné zdroje vykázané v stĺpci 0601 vzoru MKR SSA SEC. Uvedené požiadavky na celkové vlastné zdroje sa vykazujú len na celkovej úrovni vzoru MKR SSA TDI. |
| 0330 | **Požiadavka na vlastné zdroje pre korelačné obchodné portfólio**  Požiadavky na celkové vlastné zdroje vykázané v stĺpci 0450 vzoru MKR SSA CTP. Uvedené požiadavky na celkové vlastné zdroje sa vykazujú len na celkovej úrovni vzoru MKR SSA TDI. |
| 0350 –⁠ 0390 | DODATOČNÉ POŽIADAVKY PRE OPCIE (RIZIKÁ INÉ NEŽ DELTA)  Článok 329 ods. 3 nariadenia (EÚ) č. 575/2013  Dodatočné požiadavky pre opcie, ktoré súvisia s rizikami inými než delta, sa vykazujú v rozčlenení podľa metódy použitej na ich výpočet. |

5.2. C 19.01 – Trhové riziko: zjednodušený štandardizovaný prístup pre špecifické riziko v sekuritizáciách (MKR SSA SEC)

5.2.1. Všeobecné poznámky

162. V tomto vzore sa požadujú informácie o pozíciách (všetky/čisté a dlhé/krátke) a súvisiacich požiadavkách na vlastné zdroje pre zložku špecifického rizika pozičného rizika v sekuritizáciách/resekuritizáciách držaných v obchodnej knihe (neprípustné pre korelačné obchodné portfólio) v rámci štandardizovaného prístupu.

163. Vo vzore MKR SSA SEC sa požiadavka na vlastné zdroje určuje len pre špecifické riziko sekuritizačných pozícií podľa článku 335 nariadenia (EÚ) č. 575/2013 v spojení s článkom 337 uvedeného nariadenia. Keď sa sekuritizačné pozície obchodnej knihy hedžujú kreditnými derivátmi, uplatňujú sa články 346 a 347 nariadenia (EÚ) č. 575/2013. Existuje len jeden vzor pre všetky pozície obchodnej knihy bez ohľadu na prístup, ktorý inštitúcie uplatňujú na určenie rizikovej váhy každej z pozícií v súlade s treťou časťou hlavou II kapitolou 5 nariadenia (EÚ) č. 575/2013. Požiadavky na vlastné zdroje pre všeobecné riziko týchto pozícií sa vykazujú vo vzore MKR SSA TDI alebo vo vzore MKR IM.

164. Pozície, ktoré dostanú rizikovú váhu 1 250 %, možno alternatívne odpočítať od CET1 [pozri článok 244 ods. 1 písm. b), článok 245 ods. 1 písm. b) a článok 253 nariadenia (EÚ) č. 575/2013]. V takomto prípade sa tieto pozície musia vykázať v riadku 0460 vzoru CA1.

5.2.2. Pokyny týkajúce sa konkrétnych pozícií

|  |  |
| --- | --- |
| **Stĺpce** | |
| 0010 –⁠ 0020 | **VŠETKY POZÍCIE (DLHÉ A KRÁTKE)**  Článok 102 a článok 105 ods. 1 nariadenia (EÚ) č. 575/2013 v spojení s článkom 337 uvedeného nariadenia (sekuritizačné pozície). Pokiaľ ide o rozdiel medzi dlhými a krátkymi pozíciami, ktorý sa uplatňuje aj na tieto hrubé pozície, pozri článok 328 ods. 2 nariadenia (EÚ) č. 575/2013. |
| 0030 – 0040 | (–) POZÍCIE ODPOČÍTANÉ OD VLASTNÝCH ZDROJOV **(DLHÉ A KRÁTKE)**  Článok 244 ods. 1 písm. b), článok 245 ods. 1 písm. b) a článok 253 nariadenia (EÚ) č. 575/2013 |
| 0050 –⁠ 0060 | ČISTÉ POZÍCIE **(DLHÉ A KRÁTKE)**  Články 327, 328, 329 a 334 nariadenia (EÚ) č. 575/2013. Pokiaľ ide o rozdiel medzi dlhými a krátkymi pozíciami, pozri článok 328 ods. 2 nariadenia (EÚ) č. 575/2013. |
| 0061 –⁠ 0104 | **ROZČLENENIE ČISTÝCH POZÍCIÍ PODĽA RIZIKOVÝCH VÁH**  Články 259 až 262, článok 263 tabuľky 1 a 2, článok 264 tabuľky 3 a 4 a článok 266 nariadenia (EÚ) č. 575/2013  Dlhé a krátke pozície sa rozčleňujú osobitne. |
| 0402 –⁠ 0406 | **ROZČLENENIE ČISTÝCH POZÍCIÍ PODĽA PRÍSTUPOV**  Článok 254 nariadenia (EÚ) č. 575/2013 |
| 0402 | **SEC-IRBA**  Články 259 a 260 nariadenia (EÚ) č. 575/2013 |
| 0403 | **SEC-SA**  Články 261 a 262 nariadenia (EÚ) č. 575/2013 |
| 0404 | **SEC-ERBA**  Články 263 a 264 nariadenia (EÚ) č. 575/2013 |
| 0405 | **PRÍSTUP INTERNÉHO HODNOTENIA**  Články 254 a 265 a článok 266 ods. 5nariadenia (EÚ) č. 575/2013 |
| 0900 | **OSOBITNÉ ZAOBCHÁDZANIE PRE NADRIADENÉ TRANŽE KVALIFIKOVANÝCH SEKURITIZÁCIÍ PROBLÉMOVÝCH EXPOZÍCIÍ**  Článok 269a ods. 3 nariadenia (EÚ) č. 575/2013 |
| 0406 | **INÉ (RW = 1 250** %**)**  Článok 254 ods. 7 nariadenia (EÚ) č. 575/2013 |
| 0530 –⁠ 0540 | **CELKOVÝ ÚČINOK (ÚPRAVA) V DÔSLEDKU PORUŠENIA KAPITOLY 2 NARIADENIA (EÚ) 2017/2402**  Článok 270a nariadenia (EÚ) č. 575/2013 |
| 0570 | **PRED UPLATNENÍM HORNÉHO OHRANIČENIA**  Článok 337 nariadenia (EÚ) č. 575/2013 bez zohľadnenia možnosti podľa článku 335 uvedeného nariadenia, ktorá inštitúcii umožňuje uplatniť horné ohraničenie na súčin váhy a čistej pozície vo výške maximálnej možnej straty súvisiacej s rizikom zlyhania. |
| 0601 | **PO UPLATNENÍ HORNÉHO OHRANIČENIA/CELKOVÉ POŽIADAVKY NA VLASTNÉ ZDROJE PRED UPLATNENÍM ŠKÁLOVACIEHO KOEFICIENTA**  Článok 337 nariadenia (EÚ) č. 575/2013 so zohľadnením možnosti podľa článku 335 uvedeného nariadenia. |

|  |  |
| --- | --- |
| **Riadky** | |
| 0010 | CELKOVÉ EXPOZÍCIE  Celková hodnota zostávajúcich sekuritizácií a resekuritizácií (držaných v obchodnej knihe) vykázaných inštitúciou, ktorá zohráva úlohu originátora alebo investora alebo sponzora. |
| 0040, 0070 a 0100 | SEKURITIZAČNÉ POZÍCIE  Článok 4 ods. 1 bod 62 nariadenia (EÚ) č. 575/2013 |
| 0020, 0050, 0080 a 0110 | RESEKURITIZAČNÉ POZÍCIE  Článok 4 ods. 1 bod 64 nariadenia (EÚ) č. 575/2013 |
| 0041, 0071 a 0101 | Z ČOHO: SPĹŇAJÚCE PODMIENKY PRE ZAOBCHÁDZANIE S DIFERENCOVANÝM KAPITÁLOM  Celková hodnota sekuritizačných pozícií, ktoré spĺňajú kritériá článku 243 nariadenia (EÚ) č. 575/2013 alebo článku 270 uvedeného nariadenia, a ktoré teda spĺňajú podmienky pre zaobchádzanie s diferencovaným kapitálom. |
| 0030 –⁠ 0050 | ORIGINÁTOR  Článok 4 ods. 1 bod 13 nariadenia (EÚ) č. 575/2013 |
| 0060 –⁠ 0080 | INVESTOR  Úverová inštitúcia, ktorá drží sekuritizačné pozície v sekuritizačnej transakcii, v ktorej nie je originátorom, sponzorom ani pôvodným veriteľom. |
| 0090 – 0110 | SPONZOR  Článok 4 ods. 1 bod 14 nariadenia (EÚ) č. 575/2013  Sponzor, ktorý zároveň sekuritizuje svoje vlastné aktíva, v riadkoch originátora uvedie informácie týkajúce sa svojich vlastných sekuritizovaných aktív. |

5.3. C 20.01 – Trhové riziko: zjednodušený štandardizovaný prístup pre špecifické riziko pre pozície zaradené do korelačného obchodného portfólia (MKR SSA CTP)

5.3.1. Všeobecné poznámky

165. V tomto vzore sa požadujú informácie o pozíciách korelačného obchodného portfólia [CTP, ktoré obsahuje sekuritizácie, kreditné deriváty pre n-té zlyhanie a iné pozície korelačného obchodného portfólia zahrnuté v súlade s článkom 338 ods. 3 nariadenia (EÚ) č. 575/2013] a zodpovedajúcich požiadavkách na vlastné zdroje v rámci štandardizovaného prístupu.

166. Vo vzore MKR SSA CTP sa požiadavka na vlastné zdroje určuje len pre špecifické riziko pozícií zaradených do korelačného obchodného portfólia v súlade s článkom 335 nariadenia (EÚ) č. 575/2013 v spojení s článkom 338 ods. 2 a 3 uvedeného nariadenia. Keď sa pozície korelačného obchodného portfólia obchodnej knihy hedžujú kreditnými derivátmi, uplatňujú sa články 346 a 347 nariadenia (EÚ) č. 575/2013. Existuje len jeden vzor pre všetky pozície korelačného obchodného portfólia obchodnej knihy bez ohľadu na prístup, ktorý inštitúcie uplatňujú na určenie rizikovej váhy každej z pozícií v súlade s treťou časťou hlavou II kapitolou 5 nariadenia (EÚ) č. 575/2013. Požiadavky na vlastné zdroje pre všeobecné riziko týchto pozícií sa vykazujú vo vzore MKR SSA TDI alebo vo vzore MKR IM.

167. V rámci tohto vzoru sa rozdeľujú sekuritizačné pozície, kreditné deriváty pre n-té zlyhanie a iné pozície korelačného obchodného portfólia. Sekuritizačné pozície sa vykazujú vždy v riadku 0030, 0060 alebo 0090 (v závislosti od úlohy inštitúcie v sekuritizácii). Kreditné deriváty pre n-té zlyhanie sa vykazujú vždy v riadku 0110. „Iné pozície korelačného obchodného portfólia“ sú pozície, ktoré nie sú sekuritizačnými pozíciami ani kreditnými derivátmi pre n-té zlyhanie [pozri článok 338 ods. 3 nariadenia (EÚ) č. 575/2013], ale sú výslovne „spojené“ s jednou z týchto dvoch pozícií (na základe zámeru hedžingu).

168. Pozície, ktoré dostanú rizikovú váhu 1 250 %, možno alternatívne odpočítať od CET1 [pozri článok 244 ods. 1 písm. b), článok 245 ods. 1 písm. b) a článok 253 nariadenia (EÚ) č. 575/2013]. V takomto prípade sa tieto pozície musia vykázať v riadku 0460 vzoru CA1.

5.3.2. Pokyny týkajúce sa konkrétnych pozícií

|  |  |
| --- | --- |
| **Stĺpce** | |
| 0010 –⁠ 0020 | VŠETKY POZÍCIE (DLHÉ A KRÁTKE)  Článok 102 a článok 105 ods. 1 nariadenia (EÚ) č. 575/2013 v spojení s článkom 338 ods. 2 a 3 uvedeného nariadenia (pozície zaradené do korelačného obchodného portfólia)  Pokiaľ ide o rozdiel medzi dlhými a krátkymi pozíciami, ktorý sa uplatňuje aj na tieto hrubé pozície, pozri článok 328 ods. 2 nariadenia (EÚ) č. 575/2013. |
| 0030 – 0040 | (–) POZÍCIE ODPOČÍTANÉ OD VLASTNÝCH ZDROJOV (DLHÉ A KRÁTKE)  Článok 253 nariadenia (EÚ) č. 575/2013 |
| 0050 –⁠ 0060 | ČISTÉ POZÍCIE (DLHÉ A KRÁTKE)  Články 327, 328, 329 a 334 nariadenia (EÚ) č. 575/2013  Pokiaľ ide o rozdiel medzi dlhými a krátkymi pozíciami, pozri článok 328 ods. 2 nariadenia (EÚ) č. 575/2013. |
| 0071 –⁠ 0097 | ROZČLENENIE ČISTÝCH POZÍCIÍ PODĽA RIZIKOVÝCH VÁH  Články 259 až 262, článok 263 tabuľky 1 a 2, článok 264 tabuľky 3 a 4 a článok 266 nariadenia (EÚ) č. 575/2013 |
| 0402 –⁠ 0406 | **ROZČLENENIE ČISTÝCH POZÍCIÍ PODĽA PRÍSTUPOV**  Článok 254 nariadenia (EÚ) č. 575/2013 |
| 0402 | **SEC-IRBA**  Články 259 a 260 nariadenia (EÚ) č. 575/2013 |
| 0403 | **SEC-SA**  Články 261 a 262 nariadenia (EÚ) č. 575/2013 |
| 0404 | **SEC-ERBA**  Články 263 a 264 nariadenia (EÚ) č. 575/2013 |
| 0405 | **PRÍSTUP INTERNÉHO HODNOTENIA**  Články 254 a 265 a článok 266 ods. 5nariadenia (EÚ) č. 575/2013 |
| 0900 | **OSOBITNÉ ZAOBCHÁDZANIE PRE NADRIADENÉ TRANŽE KVALIFIKOVANÝCH SEKURITIZÁCIÍ PROBLÉMOVÝCH EXPOZÍCIÍ**  Článok 269a ods. 3 nariadenia (EÚ) č. 575/2013 |
| 0406 | **INÉ (RW = 1 250** **%)**  Článok 254 ods. 7 nariadenia (EÚ) č. 575/2013 |
| 0410 –⁠ 0420 | PRED HORNÝM OHRANIČENÍM – VÁŽENÉ ČISTÉ DLHÉ/KRÁTKE POZÍCIE  Článok 338 nariadenia (EÚ) č. 575/2013 bez zohľadnenia možnosti podľa článku 335 uvedeného nariadenia. |
| 0430 – 0440 | PO HORNOM OHRANIČENÍ – VÁŽENÉ ČISTÉ DLHÉ/KRÁTKE POZÍCIE  Článok 338 nariadenia (EÚ) č. 575/2013 so zohľadnením možnosti podľa článku 335 uvedeného nariadenia. |
| 0450 | POŽIADAVKY NA CELKOVÉ VLASTNÉ ZDROJE PRED UPLATNENÍM ŠKÁLOVACIEHO KOEFICIENTA  Požiadavka na vlastné zdroje sa určuje ako väčšia z týchto hodnôt: i) požiadavka na krytie špecifického rizika, ktorá by sa uplatňovala len na čisté dlhé pozície (stĺpec 0430), alebo ii) požiadavka na krytie špecifického rizika, ktorá by sa uplatňovala len na čisté krátke pozície (stĺpec 0440). |

|  |  |
| --- | --- |
| **Riadky** | |
| 0010 | CELKOVÉ EXPOZÍCIE  Celková hodnota zostávajúcich pozícií (držaných v korelačnom obchodnom portfóliu) vykázaných inštitúciou, ktorá zohráva úlohu originátora, investora alebo sponzora. |
| 0020 – 0040 | ORIGINÁTOR  Článok 4 ods. 1 bod 13 nariadenia (EÚ) č. 575/2013 |
| 0050 – 0070 | INVESTOR  Úverová inštitúcia, ktorá drží sekuritizačné pozície v sekuritizačnej transakcii, v ktorej nie je originátorom, sponzorom ani pôvodným veriteľom. |
| 0080 – 0100 | SPONZOR  Článok 4 ods. 1 bod 14 nariadenia (EÚ) č. 575/2013  Sponzor, ktorý zároveň sekuritizuje svoje vlastné aktíva, v riadkoch originátora uvedie informácie týkajúce sa svojich vlastných sekuritizovaných aktív. |
| 0030, 0060 a 0090 | SEKURITIZAČNÉ POZÍCIE  Korelačné obchodné portfóliá tvoria sekuritizácie, kreditné deriváty pre n-té zlyhania a možno iné hedžingové pozície, ktoré spĺňajú kritériá stanovené v článku 338 ods. 2 a 3 nariadenia (EÚ) č. 575/2013.  Deriváty sekuritizačných expozícií, ktoré poskytujú pomerný podiel, ako aj pozície, ktorými sa hedžujú pozície korelačného obchodného portfólia, sa začlenia do riadku „Iné pozície korelačného obchodného portfólia“. |
| 0110 | KREDITNÉ DERIVÁTY PRE N-TÉ ZLYHANIE  Vykazujú sa tu kreditné deriváty pre n-té zlyhanie, ktoré sú hedžované kreditnými derivátmi pre n-té zlyhanie v súlade s článkom 347 nariadenia (EÚ) č. 575/2013.  Originátor, investor a sponzor pozícií sa pri kreditných derivátoch pre n-té zlyhanie nekategorizujú. Preto sa nemôže uviesť rozčlenenie sekuritizačných pozícií pre kreditné deriváty pre n-té zlyhanie. |
| 0040, 0070, 0100 a 0120 | INÉ POZÍCIE KORELAČNÉHO OBCHODNÉHO PORTFÓLIA  Zahrnuté sú tieto pozície:   deriváty sekuritizačných expozícií, ktoré poskytujú pomerný podiel, ako aj pozície, ktorými sa hedžujú pozície korelačného obchodného portfólia;   pozície korelačného obchodného portfólia hedžované kreditnými derivátmi v súlade s článkom 346 nariadenia (EÚ) č. 575/2013;   iné pozície, ktoré spĺňajú ustanovenia článku 338 ods. 3 nariadenia (EÚ) č. 575/2013. |

5.4. C 21.01 – Trhové riziko: zjednodušený štandardizovaný prístup pre pozičné riziko v kapitálových cenných papieroch (MKR SSA EQU)

5.4.1. Všeobecné poznámky

169. V tomto vzore sa požadujú informácie o pozíciách a zodpovedajúcich požiadavkách na vlastné zdroje pre pozičné riziko kapitálových cenných papierov vedených v obchodnej knihe v rámci štandardizovaného prístupu.

170. Tento vzor sa vypĺňa osobitne pre „spolu“ a pre nemenný, vopred definovaný zoznam týchto trhov: Bulharsko, Česká republika, Dánsko, Egypt, Maďarsko, Island, Lichtenštajnsko, Nórsko, Poľsko, Rumunsko, Švédsko, Spojené kráľovstvo, Albánsko, Japonsko, bývalá Juhoslovanská republika Macedónsko, Ruská federácia, Srbsko, Švajčiarsko, Turecko, Ukrajina, USA, eurozóna a jeden vzor pre všetky ostatné trhy. Na účely tejto požiadavky vykazovania sa pod pojmom „trh“ rozumie „krajina“ [s výnimkou krajín eurozóny, pozri delegované nariadenie Komisie (EÚ) č. 525/2014[[1]](#footnote-2)].

5.4.2. Pokyny týkajúce sa konkrétnych pozícií

|  |  |
| --- | --- |
| **Stĺpce** | |
| 0010 –⁠ 0020 | **VŠETKY POZÍCIE (DLHÉ A KRÁTKE)**  Článok 102 a článok 105 ods. 1 nariadenia (EÚ) č. 575/2013  Sú to hrubé pozície bez započítania nástrojov, ale bez pozícií z upísania, ktoré sú upísané alebo podupísané tretími osobami podľa článku 345 ods. 1 prvého pododseku druhej vety nariadenia (EÚ) č. 575/2013. |
| 0030 – 0040 | **ČISTÉ POZÍCIE (DLHÉ A KRÁTKE)**  Články 327, 329, 332, 341 a 345 nariadenia (EÚ) č. 575/2013 |
| 0050 | **POZÍCIE, NA KTORÉ SA VZŤAHUJE KAPITÁLOVÁ POŽIADAVKA**  Čisté pozície, na ktoré sa podľa rôznych prístupov v tretej časti hlave IV kapitole 2 nariadenia (EÚ) č. 575/2013 vzťahuje kapitálová požiadavka. Kapitálová požiadavka sa počíta samostatne pre každý vnútroštátny trh. Do tohto stĺpca sa podľa článku 344 ods. 4 druhej vety nariadenia (EÚ) č. 575/2013 nezahŕňajú pozície vo futures na akciový index. |
| 0060 | **POŽIADAVKY NA VLASTNÉ ZDROJE PRED UPLATNENÍM ŠKÁLOVACÍCH KOEFICIENTOV**  Požiadavky na vlastné zdroje pre všetky relevantné pozície v súlade s treťou časťou hlavou IV kapitolou 2 nariadenia (EÚ) č. 575/2013 pred uplatnením škálovacích koeficientov stanovených v článku 325 ods. 2 písm. a) bode ii) uvedeného nariadenia. |
| 0070 | **CELKOVÁ HODNOTA RIZIKOVEJ EXPOZÍCIE**  Článok 92 ods. 4 písm. b) bod i) nariadenia (EÚ) č. 575/2013  Výsledok vynásobenia požiadaviek na vlastné zdroje koeficientom 12,5 v súlade s článkom 92 ods. 6 písm. b) nariadenia (EÚ) č. 575/2013, ako aj škálovacím koeficientom v súlade s článkom 325 ods. 2 písm. a) bodom ii) uvedeného nariadenia |

|  |  |
| --- | --- |
| **Riadky** | |
| 0010 –⁠ 0130 | **KAPITÁLOVÉ CENNÉ PAPIERE V OBCHODNEJ KNIHE**  Požiadavky na vlastné zdroje pre pozičné riziko podľa článku 92 ods. 4 písm. b) bodu i) nariadenia (EÚ) č. 575/2013 a tretej časti hlavy IV kapitoly 2 oddielu 3 uvedeného nariadenia. |
| 0020 – 0040 | **VŠEOBECNÉ RIZIKO**  Pozície v kapitálových cenných papieroch, ktoré podliehajú všeobecnému riziku [článok 343 nariadenia (EÚ) č. 575/2013], a ich zodpovedajúca požiadavka na vlastné zdroje v súlade s treťou časťou hlavou IV kapitolou 2 oddielom 3 uvedeného nariadenia.  Obidve rozčlenenia (riadky 0021/0022 aj riadky 0030/0040) sú rozčlenenia týkajúce sa všetkých pozícií podliehajúcich všeobecnému riziku.  V riadkoch 0021 a 0022 sa vyžadujú informácie o rozčlenení podľa nástrojov.  Ako základ na výpočet požiadaviek na vlastné zdroje sa používa len rozčlenenie v riadkoch 0030 a 0040. |
| 0021 | **Deriváty**  Deriváty zahrnuté vo výpočte akciového rizika pozícií v obchodnej knihe so zohľadnením článkov 329 a 332 nariadenia (EÚ) č. 575/2013, ak sú uplatniteľné. |
| 0022 | **Ostatné aktíva a záväzky**  Nástroje iné než deriváty zahrnuté vo výpočte akciového rizika pozícií v obchodnej knihe. |
| 0030 | **Značne diverzifikované futures na akciový index obchodované na burze, na ktoré sa uplatňuje osobitný prístup**  Značne diverzifikované futures na akciový index obchodované na burze, na ktoré sa uplatňuje osobitný prístup v súlade s vykonávacím nariadením Komisie (EÚ) č. 945/2014[[2]](#footnote-3).  Uvedené pozície podliehajú len všeobecnému riziku, a preto sa nesmú vykazovať v riadku 0050. |
| 0040 | **Kapitálové cenné papiere iné než značne diverzifikované futures na akciový index obchodované na burze**  Iné pozície v kapitálových cenných papieroch, ktoré podliehajú špecifickému riziku, a zodpovedajúce požiadavky na vlastné zdroje v súlade s článkom 343 nariadenia (EÚ) č. 575/2013 vrátane pozícií vo futures na akciový index, s ktorými sa zaobchádza v súlade s článkom 344 ods. 3 uvedeného nariadenia. |
| 0050 | **ŠPECIFICKÉ RIZIKO**  Pozície v kapitálových cenných papieroch, ktoré podliehajú špecifickému riziku, a zodpovedajúca požiadavka na vlastné zdroje v súlade s článkom 342 nariadenia (EÚ) č. 575/2013, okrem pozícií vo futures na akciový index, s ktorými sa zaobchádza v súlade s článkom 344 ods. 4 druhou vetou uvedeného nariadenia. |
| 0090 –⁠ 0130 | DODATOČNÉ POŽIADAVKY PRE OPCIE (RIZIKÁ INÉ NEŽ DELTA)  Článok 329 ods. 2 a 3 nariadenia (EÚ) č. 575/2013  Dodatočné požiadavky pre opcie, ktoré súvisia s rizikami inými než delta, sa vykazujú v metóde použitej na ich výpočet. |

5.5. C 22.01 – Trhové riziko: zjednodušený štandardizovaný prístup pre devízové riziko (MKR SSA FX)

5.5.1. Všeobecné poznámky

171. Inštitúcie vykazujú informácie o pozíciách v jednotlivých menách (vrátane meny vykazovania) a o zodpovedajúcich požiadavkách na vlastné zdroje pre devízové riziko v rámci štandardizovaného prístupu. Pozícia sa počíta pre každú menu (vrátane EUR), zlato a pozície PKI.

172. Riadky 0100 až 0480 tohto vzoru sa vykazujú aj vtedy, keď sa od inštitúcií nevyžaduje, aby vypočítavali požiadavky na vlastné zdroje pre devízové riziko podľa článku 351 nariadenia (EÚ) č. 575/2013. V týchto doplňujúcich položkách sú zahrnuté všetky pozície v mene vykazovania bez ohľadu na to, či sa berú do úvahy na účely článku 354 nariadenia (EÚ) č. 575/2013. Riadky 0130 až 0480 doplňujúcich položiek vzoru sa vypĺňajú samostatne pre všetky meny členských štátov Únie, GBP, USD, CHF, JPY, RUB, TRY, AUD, CAD, RSD, ALL, UAH, MKD, EGP, ARS, BRL, MXN, HKD, ICK, TWD, NZD, NOK, SGD, KRW, CNY a všetky ostatné meny.

5.5.2. Pokyny týkajúce sa konkrétnych pozícií

|  |  |
| --- | --- |
| **Stĺpce** | |
| 0020 –⁠ 0030 | **VŠETKY POZÍCIE (DLHÉ A KRÁTKE)**  Hrubé pozície na základe aktív, súm, ktoré majú byť prijaté, a podobných položiek uvedených v článku 352 ods. 1 nariadenia (EÚ) č. 575/2013.  V súlade s článkom 352 ods. 2 nariadenia (EÚ) č. 575/2013 a pod podmienkou súhlasu príslušných orgánov sa pozície zaujaté s cieľom hedžovať proti nepriaznivým účinkom výmenného kurzu na ich podiely podľa článku 92 ods. 1 uvedeného nariadenia a pozície súvisiace s položkami, ktoré už sú odpočítané vo výpočte vlastných zdrojov, nevykazujú. |
| 0040 –⁠ 0050 | **ČISTÉ POZÍCIE (DLHÉ A KRÁTKE)**  Článok 352 ods. 3, článok 352 ods. 4 prvé dve vety a článok 353 nariadenia (EÚ) č. 575/2013  Čisté pozície sa vypočítavajú podľa každej meny v súlade s článkom 352 ods. 1 nariadenia (EÚ) č. 575/2013. Dlhé i krátke pozície následne možno vykazovať k tomu istému dátumu. |
| 0060 –⁠ 0080 | **POZÍCIE, NA KTORÉ SA VZŤAHUJE KAPITÁLOVÁ POŽIADAVKA**  Článok 352 ods. 4 tretia veta a články 353 a 354 nariadenia (EÚ) č. 575/2013 |
| 0060 – 0070 | **POZÍCIE, NA KTORÉ SA VZŤAHUJE KAPITÁLOVÁ POŽIADAVKA (DLHÉ A KRÁTKE)**  Dlhé a krátke čisté pozície pre každú menu sa počítajú odpočítaním celkovej výšky krátkych pozícií od celkovej výšky dlhých pozícií.  Na vypočítanie dlhej čistej pozície v mene sa spočítajú dlhé čisté pozície pre každú operáciu v tejto mene.  Na vypočítanie krátkej čistej pozície v mene sa spočítajú krátke čisté pozície pre každú operáciu v tejto mene.  Nespárované pozície v menách iných, než je mena vykazovania, sa pripočítajú k pozíciám, na ktoré sa vzťahujú kapitálové požiadavky pre iné meny (riadok 030) v stĺpci 060 alebo 070 v závislosti od toho, či sú krátke alebo dlhé. |
| 0080 | **POZÍCIE, NA KTORÉ SA VZŤAHUJE KAPITÁLOVÁ POŽIADAVKA (SPÁROVANÉ)**  Spárované pozície pre úzko korelované meny. |
| 0090 | **POŽIADAVKY NA VLASTNÉ ZDROJE PRED UPLATNENÍM ŠKÁLOVACÍCH KOEFICIENTOV**  Požiadavky na vlastné zdroje pre všetky relevantné pozície v súlade s treťou časťou hlavou IV kapitolou 3 nariadenia (EÚ) č. 575/2013 pred uplatnením škálovacieho koeficientov v súlade s článkom 325 ods. 2 písm. b) uvedeného nariadenia. |
| 0100 | **CELKOVÁ HODNOTA RIZIKOVEJ EXPOZÍCIE**  Článok 92 ods. 4 písm. c) nariadenia (EÚ) č. 575/2013.  Výsledok vynásobenia požiadaviek na vlastné zdroje koeficientom 12,5 v súlade s článkom 92 ods. 6 písm. b) nariadenia (EÚ) č. 575/2013, ako aj škálovacím koeficientom v súlade s článkom 325 ods. 2 písm. b) uvedeného nariadenia |

|  |  |
| --- | --- |
| **Riadky** | |
| 0010 | **CELKOVÉ POZÍCIE**  Všetky pozície v menách iných, než je mena vykazovania, a tie pozície v mene vykazovania, ktoré sa berú do úvahy na účely článku 354 nariadenia (EÚ) č. 575/2013, ako aj ich zodpovedajúce požiadavky na vlastné zdroje pre devízové riziko podľa článku 92 ods. 4 písm. c), berúc do úvahy článok 352 ods. 2 a 4 nariadenia (EÚ) č. 575/2013 (na prepočet do meny vykazovania) |
| 0020 | **ÚZKO KORELOVANÉ MENY**  Pozície a ich zodpovedajúce požiadavky na vlastné zdroje pre úzko korelované meny uvedené v článku 354 nariadenia (EÚ) č. 575/2013. |
| 0025 | **Úzko korelované meny: z *čoho*: mena vykazovania**  Pozície v mene vykazovania, ktoré prispievajú k výpočtu kapitálových požiadaviek podľa článku 354 nariadenia (EÚ) č. 575/2013. |
| 0030 | **VŠETKY OSTATNÉ MENY (vrátane PKI, s ktorými sa zaobchádza ako s rôznymi menami)**  Pozície a ich zodpovedajúce požiadavky na vlastné zdroje pre meny, na ktoré sa uplatňuje všeobecný postup uvedený v článku 351 a článku 352 ods. 2 a 4 nariadenia (EÚ) č. 575/2013.  Vykazovanie PKI, s ktorými sa zaobchádza ako so samostatnými menami podľa článku 353 nariadenia (EÚ) č. 575/2013:  Na výpočet kapitálových požiadaviek existujú dva rôzne spôsoby zaobchádzania s PKI ako so samostatnými menami:  1. Modifikovaná metóda pre zlato, ak nie je známe smerovanie investícií PKI (tieto PKI sa pripočítajú k celkovej čistej devízovej pozícii inštitúcie).  2. Ak je známe smerovanie investícií PKI, tieto PKI sa pripočítajú k celkovej otvorenej devízovej pozícii (dlhej alebo krátkej podľa smerovania PKI).  Vykazovanie týchto PKI sa riadi výpočtom kapitálových požiadaviek. |
| 0040 | **ZLATO**  Pozície a ich zodpovedajúce požiadavky na vlastné zdroje pre meny, na ktoré sa uplatňuje všeobecný postup uvedený v článku 351 a článku 352 ods. 2 a 4 nariadenia (EÚ) č. 575/2013. |
| 0050 – 0090 | DODATOČNÉ POŽIADAVKY PRE OPCIE (RIZIKÁ INÉ NEŽ DELTA)  Článok 352 ods. 5 a 6 nariadenia (EÚ) č. 575/2013  Dodatočné požiadavky pre opcie, ktoré súvisia s rizikami inými než delta, sa vykazujú v rozčlenení podľa metódy použitej na ich výpočet. |
| 0100 –⁠ 0120 | **Rozčlenenie celkových pozícií (vrátane meny vykazovania) podľa druhov expozícií**  Celkové pozície sa rozčlenia na deriváty, ostatné aktíva a záväzky a podsúvahové položky. |
| 0100 | **Ostatné aktíva a záväzky iné než podsúvahové položky a deriváty**  Vykazujú sa tu pozície nezahrnuté v riadku 0110 alebo 0120. |
| 0110 | **Podsúvahové položky**  Položky patriace do rozsahu pôsobnosti článku 352 nariadenia (EÚ) č. 575/2013 bez ohľadu na menu denominácie, ktoré sú zahrnuté v prílohe I k uvedenému nariadeniu, okrem položiek zahrnutých ako transakcie financovania prostredníctvom cenných papierov a transakcie s dlhou dobou vyrovnania alebo z krížového vzájomného započítavania produktov. |
| 0120 | **Deriváty**  Pozície ocenené podľa článku 352 nariadenia (EÚ) č. 575/2013. |
| 0130 –⁠ 0480 | **DOPLŇUJÚCE POLOŽKY: MENOVÉ POZÍCIE**  Doplňujúce položky vzoru sa vypĺňajú samostatne pre všetky meny členských štátov Únie, GBP, USD, CHF, JPY, RUB, TRY, AUD, CAD, RSD, ALL, UAH, MKD, EGP, ARS, BRL, MXN, HKD, ICK, TWD, NZD, NOK, SGD, KRW, CNY a všetky ostatné meny. |
| 0470 | **Iné**  Pozície v zlate a pozície v PKI, s ktorými sa zaobchádza ako so samostatnou menou v súlade s článkom 353 ods. 3 nariadenia (EÚ) č. 575/2013, sa vykazujú v tomto riadku. |

5.6. C 23.01 – Trhové riziko: zjednodušený štandardizovaný prístup pre komoditné riziko (MKR SSA COM)

5.6.1. Všeobecné poznámky

173. V tomto vzore sa vyžadujú informácie o pozíciách v komoditách a zodpovedajúcich požiadavkách na vlastné zdroje v rámci štandardizovaného prístupu.

5.6.2. Pokyny týkajúce sa konkrétnych pozícií

|  |  |
| --- | --- |
| **Stĺpce** | |
| 0010 –⁠ 0020 | **VŠETKY POZÍCIE (DLHÉ A KRÁTKE)**  Hrubé dlhé/krátke pozície, ktoré sa považujú za pozície v rovnakej komodite v súlade s článkom 357 ods. 4 nariadenia (EÚ) č. 575/2013 [pozri aj článok 359 ods. 1 nariadenia (EÚ) č. 575/2013]. |
| 0030 – 0040 | **ČISTÉ POZÍCIE (DLHÉ A KRÁTKE)**  Podľa vymedzenia v článku 357 ods. 3 nariadenia (EÚ) č. 575/2013 |
| 0050 | **POZÍCIE, NA KTORÉ SA VZŤAHUJE KAPITÁLOVÁ POŽIADAVKA**  Čisté pozície, na ktoré sa podľa rôznych prístupov v tretej časti hlave IV kapitole 4 nariadenia (EÚ) č. 575/2013 vzťahuje kapitálová požiadavka. |
| 0060 | **POŽIADAVKY NA VLASTNÉ ZDROJE PRED UPLATNENÍM ŠKÁLOVACÍCH KOEFICIENTOV**  Požiadavky na vlastné zdroje pre všetky relevantné pozície vypočítané v súlade s treťou časťou hlavou IV kapitolou 4 nariadenia (EÚ) č. 575/2013 pred uplatnením škálovacieho koeficientu v súlade s článkom 325 ods. 2 uvedeného nariadenia. |
| 0070 | **CELKOVÁ HODNOTA RIZIKOVEJ EXPOZÍCIE**  Článok 92 ods. 4 písm. c) nariadenia (EÚ) č. 575/2013  Výsledok vynásobenia požiadaviek na vlastné zdroje koeficientom 12,5 v súlade s článkom 92 ods. 6 písm. b) nariadenia (EÚ) č. 575/2013, ako aj škálovacím koeficientom v súlade s článkom 325 ods. 2 písm. c) uvedeného nariadenia |

|  |  |
| --- | --- |
| **Riadky** | |
| 0010 | **CELKOVÉ POZÍCIE V KOMODITÁCH**  Pozície v komoditách a ich zodpovedajúce požiadavky na vlastné zdroje pre trhové riziko vypočítané v súlade s článkom 92 ods. 4 písm. c) nariadenia (EÚ) č. 575/2013 a treťou časťou hlavou IV kapitolou 4 uvedeného nariadenia. |
| 0020 –⁠ 0060 | **POZÍCIE PODĽA KATEGÓRIE KOMODITY**  Komodity sa na účely vykazovania zoskupia do štyroch skupín komodít uvedených v tabuľke 2 článku 361 nariadenia (EÚ) č. 575/2013. |
| 0070 | **POSTUP STUPNICE SPLATNOSTI**  Pozície v komoditách, na ktoré sa uplatňuje postup stupnice splatnosti uvedený v článku 359 nariadenia (EÚ) č. 575/2013. |
| 0080 | **ROZŠÍRENÝ POSTUP STUPNICE SPLATNOSTI**  Pozície v komoditách, na ktoré sa uplatňuje rozšírený postup stupnice splatnosti uvedený v článku 361 nariadenia (EÚ) č. 575/2013. |
| 0090 | **ZJEDNODUŠENÝ POSTUP**  Pozície v komoditách, na ktoré sa uplatňuje zjednodušený postup uvedený v článku 360 nariadenia (EÚ) č. 575/2013. |
| 0100 –⁠ 0140 | DODATOČNÉ POŽIADAVKY PRE OPCIE (RIZIKÁ INÉ NEŽ DELTA)  Článok 358 ods. 4 nariadenia (EÚ) č. 575/2013  Dodatočné požiadavky pre opcie, ktoré súvisia s rizikami inými než delta, sa vykazujú v metóde použitej na ich výpočet. |

5.7. C 24.00 – Interný model trhového rizika (MKR IM)

5.7.1. Všeobecné poznámky

174. V tomto vzore sa vykazuje rozčlenenie na hodnoty v riziku (VaR) a stresované hodnoty v riziku (sVaR) podľa rôznych trhových rizík (dlhové, kapitálové, devízové, komoditné) a ostatné informácie relevantné na výpočet požiadaviek na vlastné zdroje.

175. Vo všeobecnosti závisí od štruktúry modelu inštitúcií, či údaje pre všeobecné a špecifické riziko možno určiť a vykázať osobitne alebo len spolu. To isté platí pre rozloženie hodnôt VaR/sVaR do kategórií rizík (úrokové riziko, akciové riziko, komoditné riziko a devízové riziko). Inštitúcia môže upustiť od vykazovania tohto rozloženia, ak preukáže, že vykazovanie týchto hodnôt by bolo neúmerne zaťažujúce.

5.7.2. Pokyny týkajúce sa konkrétnych pozícií

|  |  |
| --- | --- |
| Stĺpce | |
| 0030 – 0040 | **Hodnota v riziku (VaR)**  VaR znamená maximálnu možnú stratu, ktorá by vyplynula zo zmeny ceny s danou pravdepodobnosťou v priebehu špecifického časového horizontu. |
| 0030 | **Multiplikačný koeficient (mc) x priemer VaR za predchádzajúcich 60 pracovných dní (VaRavg)**  Článok 364 ods. 1 písm. a) bod ii) a článok 365 ods. 1 nariadenia (EÚ) č. 575/2013 |
| 0040 | **VaR z predchádzajúceho dňa (VaRt-1)**  Článok 364 ods. 1 písm. a) bod i) a článok 365 ods. 1 nariadenia (EÚ) č. 575/2013 |
| 0050 –⁠ 0060 | **Stresovaná VaR**  Stresovaná VaR znamená maximálnu možnú stratu, ktorá by vyplynula zo zmeny ceny s danou pravdepodobnosťou v priebehu špecifického časového obdobia s použitím vstupov kalibrovaných podľa historických údajov z nepretržitého 12-mesačného obdobia finančného stresu týkajúceho sa portfólia inštitúcie. |
| 0050 | **Multiplikačný koeficient (ms) x priemer za predchádzajúcich 60 pracovných dní (SVaRavg)**  Článok 364 ods. 1 písm. b) bod ii) a článok 365 ods. 1 nariadenia (EÚ) č. 575/2013 |
| 0060 | **Najnovšia dostupná hodnota (SVaRt-1)**  Článok 364 ods. 1 písm. b) bod i) a článok 365 ods. 1 nariadenia (EÚ) č. 575/2013 |
| 0070 –⁠ 0080 | **KAPITÁLOVÁ POŽIADAVKA PRE INKREMENTÁLNE RIZIKO ZLYHANIA A RIZIKO MIGRÁCIE**  Kapitálová požiadavka pre inkrementálne riziko zlyhania a riziko migrácie je maximálna potenciálna strata, ktorá by vyplývala zo zmeny ceny súvisiacej s rizikom zlyhania a migrácie vypočítaným v súlade s článkom 364 ods. 2 písm. b) v spojení s treťou časťou hlavou IV kapitolou 5 oddielom 4 nariadenia (EÚ) č. 575/2013. |
| 0070 | **Priemerná hodnota za 12 týždňov**  Článok 364 ods. 2 písm. b) bod ii) v spojení s treťou časťou hlavou IV kapitolou 5 oddielom 4 nariadenia (EÚ) č. 575/2013 |
| 0080 | **Najnovšia hodnota**  Článok 364 ods. 2 písm. b) bod i) v spojení s treťou časťou hlavou IV kapitolou 5 oddielom 4 nariadenia (EÚ) č. 575/2013 |
| 0090 – 0110 | **KAPITÁLOVÁ POŽIADAVKA NA KRYTIE VŠETKÝCH CENOVÝCH RIZÍK PRE KORELAČNÉ OBCHODNÉ PORTFÓLIO** |
| 0090 | **DOLNÉ OHRANIČENIE**  Článok 364 ods. 3 písm. c) nariadenia (EÚ) č. 575/2013  8 % z kapitálovej požiadavky, ktorá by sa vypočítala podľa článku 338 ods. 1 nariadenia (EÚ) č. 575/2013 pre všetky pozície v kapitálovej požiadavke pre „všetky cenové riziká“. |
| 0100 – 0110 | **PRIEMERNÁ HODNOTA ZA 12 TÝŽDŇOV A NAJNOVŠIA HODNOTA**  Článok 364 ods. 3 písm. b) nariadenia (EÚ) č. 575/2013 |
| 0110 | **NAJNOVŠIA HODNOTA**  Článok 364 ods. 3 písm. a) nariadenia (EÚ) č. 575/2013 |
| 0120 | **POŽIADAVKY NA VLASTNÉ ZDROJE**  Požiadavky na vlastné zdroje uvedené v článku 364 nariadenia (EÚ) č. 575/2013 pre všetky rizikové faktory so zohľadnením účinkov korelácie, ak sú uplatniteľné, inkrementálneho rizika zlyhania, rizika migrácie a všetkých cien rizík pre korelačné obchodné portfólio, ale bez kapitálových požiadaviek pre sekuritizácie a kreditné deriváty pre n-té zlyhanie podľa článku 364 ods. 2 nariadenia (EÚ) č. 575/2013. |
| 0130 | **CELKOVÁ HODNOTA RIZIKOVEJ EXPOZÍCIE**  Článok 92 ods. 7 písm. b) nariadenia (EÚ) č. 575/2013  Výsledok vynásobenia požiadaviek na vlastné zdroje koeficientom 12,5. |
| 0140 | **Počet prekročení (počas predchádzajúcich 250 pracovných dní)**  Ako sa uvádza v článku 366 nariadenia (EÚ) č. 575/2013.  Vykazuje sa počet prekročení, podľa ktorého sa určuje sčítanec. Ak je inštitúciám povolené, aby z výpočtu sčítanca vylúčili v súlade s článkom 500c nariadenia (EÚ) č. 575/2013 určité prekročenia, počet prekročení vykazovaných v tomto stĺpci musí byť po odpočítaní uvedených vylúčených prekročení. |
| 0150 –⁠ 0160 | **Multiplikačný koeficient VaR (mc) a multiplikačný koeficient SVaR (ms)**  Ako sa uvádza v článku 366 nariadenia (EÚ) č. 575/2013.  Vykazujú sa multiplikačné koeficienty, ktoré sú reálne uplatniteľné na výpočet požiadaviek na vlastné zdroje; v náležitých prípadoch po uplatnení článku 500c nariadenia (EÚ) č. 575/2013. |
| 0170 –⁠ 0180 | **PREDPOKLADANÁ POŽIADAVKA NA DOLNÉ OHRANIČENIE KORELAČNÉHO OBCHODNÉHO PORTFÓLIA – VÁŽENÉ ČISTÉ DLHÉ/KRÁTKE POZÍCIE PO HORNOM OHRANIČENÍ**  Vykazovaná hodnota slúžiaca ako základ na výpočet minimálnej kapitálovej požiadavky pre všetky cenové riziká podľa článku 364 ods. 3 písm. c) nariadenia (EÚ) č. 575/2013, zohľadňujúc možnosť stanovenú v článku 335 uvedeného nariadenia, v ktorej sa stanovuje, že inštitúcia môže stanoviť horné ohraničenie súčinu váhy a čistej pozície vo výške maximálnej možnej straty súvisiacej s rizikom zlyhania. |

|  |  |
| --- | --- |
| **Riadky** | |
| 0010 | **CELKOVÉ POZÍCIE**  Zodpovedá časti pozičného, devízového a komoditného rizika uvedenej v článku 363 ods. 1 nariadenia (EÚ) č. 575/2013 spojenej s rizikovými faktormi stanovenými v článku 367 ods. 2 uvedeného nariadenia.  Pokiaľ ide o stĺpce 0030 až 0060 (VaR a sVaR), hodnoty v riadku spolu sa nerovnajú rozloženiu hodnôt pre VaR/sVaR relevantných zložiek rizika. |
| 0020 | **OBCHODOVANÉ DLHOVÉ NÁSTROJE (TDI)**  Zodpovedá časti pozičného rizika uvedenej v článku 363 ods. 1 nariadenia (EÚ) č. 575/2013 spojenej s rizikovými faktormi stanovenými v článku 367 ods. 2 písm. a) uvedeného nariadenia. |
| 0030 | **TDI – VŠEOBECNÉ RIZIKO**  Zložka všeobecného rizika podľa článku 362 nariadenia (EÚ) č. 575/2013. |
| 0040 | **TDI – ŠPECIFICKÉ RIZIKO**  Zložka špecifického rizika podľa článku 362 nariadenia (EÚ) č. 575/2013. |
| 0050 | **KAPITÁLOVÉ CENNÉ PAPIERE**  Zodpovedá časti pozičného rizika uvedenej v článku 363 ods. 1 nariadenia (EÚ) č. 575/2013 spojenej s faktormi akciového rizika stanovenými v článku 367 ods. 2 písm. c) uvedeného nariadenia. |
| 0060 | **KAPITÁLOVÉ CENNÉ PAPIERE – VŠEOBECNÉ RIZIKO**  Zložka všeobecného rizika podľa článku 362 nariadenia (EÚ) č. 575/2013. |
| 0070 | **KAPITÁLOVÉ CENNÉ PAPIERE – ŠPECIFICKÉ RIZIKO**  Zložka špecifického rizika podľa článku 362 nariadenia (EÚ) č. 575/2013. |
| 0080 | **DEVÍZOVÉ RIZIKO**  Článok 363 ods. 1 a článok 367 ods. 2 písm. b) nariadenia (EÚ) č. 575/2013 |
| 0090 | **KOMODITNÉ RIZIKO**  Článok 363 ods. 1 a článok 367 ods. 2 písm. d) nariadenia (EÚ) č. 575/2013 |
| 0100 | **CELKOVÁ HODNOTA PRE VŠEOBECNÉ RIZIKO**  Trhové riziko spôsobené všeobecnými pohybmi obchodovaných dlhových nástrojov, kapitálových cenných papierov, devíz a komodít na trhu. VaR pre všeobecné riziko všetkých rizikových faktorov (v náležitých prípadoch so zohľadnením účinkov korelácie). |
| 0110 | **CELKOVÁ HODNOTA PRE ŠPECIFICKÉ RIZIKO**  Zložka špecifického rizika obchodovaných dlhových nástrojov a kapitálových cenných papierov. VaR pre špecifické riziko kapitálových cenných papierov a obchodovaných dlhových nástrojov obchodnej knihy (v náležitých prípadoch so zohľadnením účinkov korelácie). |

1. Delegované nariadenie Komisie (EÚ) č. 525/2014 z 12. marca 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy týkajúce sa vymedzenia trhu (Ú. v. EÚ L 148, 20.5.2014, s. 15)*.* [↑](#footnote-ref-2)
2. Vykonávacie nariadenie Komisie (EÚ) č. 945/2014 zo 4. septembra 2014, ktorým sa stanovujú vykonávacie technické predpisy, pokiaľ ide o relevantné primerane diverzifikované indexy podľa nariadenia Európskeho parlamentu a Rady (EÚ) č. 575/2013. [↑](#footnote-ref-3)